תקנות מסילות הברזל (החלת תקנות התעבורה לעניין רכבת מקומית),   
תשע"א-2011

רשויות ומשפט מנהלי – תשתיות – מסילות הברזל – רכבת

רשויות ומשפט מנהלי – תעבורה

תוכן ענינים

|  |  |  |  |
| --- | --- | --- | --- |
| סעיף 1 | החלת תקנות התעבורה לעניין רכבת מקומית | [Go](#Seif1) | 2 |
| סעיף 2 | העברת מידע בנוגע לפסילת רישיון לנהיגת רכבת מקומית | [Go](#Seif2) | 4 |
| סעיף 3 | סייג לתחולה | [Go](#Seif3) | 4 |
| סעיף 4 | עונשין | [Go](#Seif4) | 4 |
| סעיף 5 | תחילה | [Go](#Seif5) | 4 |

תקנות מסילות הברזל (החלת תקנות התעבורה לעניין רכבת מקומית),   
תשע"א-2011[[1]](#footnote-1)\*

בתוקף סמכותי לפי סעיפים 46ג(ב) ו-57(א)(5) ו-(א)(7) לפקודת מסילות הברזל [נוסח חדש], התשל"ב-1972 (להלן – הפקודה), ובאישור ועדת הכלכלה של הכנסת לפי סעיף 21א(א) לחוק-יסוד: הכנסת, וסעיף 2(ב) לחוק העונשין, התשל"ז-1977, אני מתקין תקנות אלה:

1. תקנות התעבורה, התשכ"א-1961 (להלן – תקנות התעבורה), החלות לעניין לרכב יחולו לעניין רכבת מקומית כאילו היתה רכב, ותקנות התעבורה החלות לעניין רישיון נהיגה יחולו על רישיון לנהיגת רכבת מקומית, הכל לפי העניין, בשינויים המחויבים ובשינויים אלה:

החלת תקנות התעבורה לעניין רכבת מקומית

(1) בכל מקום, למעט בתקנות 555, 556 ו-558, לעניין רישיון לנהיגת רכבת מקומית, במקום "רשות הרישוי", ייקרא "המנהל";

(2) בתקנה 1 –

(א) אחרי ההגדרה "מלגזה" ייקרא:

""המנהל" – המנהל לעניין מסילת ברזל מקומית שמונה לפי סעיף 2א לפקודת מסילות הברזל;";

(ב) בהגדרה "מפגש מסילת ברזל", בסופה ייקרא "למעט מפגש עם נתיב רכבת מקומית";

(ג) אחרי ההגדרה "נתיב" ייקרא:

""נתיב רכבת מקומית" – נתיב המיועד לרכבת מקומית, כאמור בתמרור המוצב בכניסה אליו;";

(3) אחרי תקנה 18 ייקרא:

"היוועצות רשות תימרור במנהל

18א. לא יפעילו רשות תימרור מרכזית או רשות תימרור מקומית את סמכויותיהן, בעניינים הנוגעים לתנועת רכבת מקומית, אלא לאחר התייעצות עם המנהל; אין באמור בתקנה זו כדי לגרוע מחובות ההתייעצות הקבועות בתקנה 18.";

(4) בתקנה 27(ה), במקום הסיפה יקירא "אם מותקן בה אמצעי טכנולוגי המאפשר ראות תקינה של הנעשה מצדי הרכבת המקומית לכל אורכה";

(5) בתקנה 28, בתקנת משנה (א) בסופה ייקרא "לעניין זה יראו שימוש בציוד תקשורת המותאם לרכבת מקומית לשם ביצוע תפקידו של הנוהג ברכבת המקומית, כפעולה להבטחת פעולתה התקינה של הרכבת המקומית.";

(6) בתקנה 30(א), אחרי "אוטובוס" ייקרא "רכבת מקומית";

(7) בתקנה 38, אחרי תקנת משנה (א) ייקרא:

"(א1) לא ינהג אדם רכב או בעל חיים בנתיב רכבת מקומית, אלא לשם חצייתו במקום שהוסדר לשם כך בהסדר תנועה; הוראות תקנת משנה זו לא יחולו –

(1) על מעבר של רכב ביטחון בנתיב רכבת מקומית כאשר הדבר דרוש לשם מילוי תפקידו, וחלה לדעתו של הנוהג ברכב הכבדה ניכרת על הנסיעה בנתיב הנסיעה הרגיל של הרכב, ובלבד שנקט תוך כדי המעבר אמצעי זהירות כדי למנוע סיכון או פגיעה בעוברי דרך או ברכוש;

(2) על רכב שהורשה לפי רישיון הרכב שניתן לו לפי פקודת התעבורה לנסוע על מסילת ברזל מקומית.";

(8) בתקנה 47(ב), אחרי פסקה (4) ייקרא:

"(5) נוהג הרכב נוסע בנתיב הסמוך לנתיב רכבת מקומית";

(9) בתקנה 54(א), בסופה ייקרא:

מקום

דרך שאינה

דרך עירונית עירונית דרך שאינה דרך מהירה

שמוצב בה דרך שמוצב בה עירונית שמוצב

דרך תמרור שאינה תמרור עם שטח דרך בה תמרור

סוג הרכב עירונית ב-20 עירונית ב-20 הפרדה בנוי מהירה ב-20

מהירות מרבית מותרת בקילומטרים לשעה

6. רכבת 50 כמצוין 70 כמצוין 70 סגורה סגורה

מקומית בתמרור בתמרור בפניה בפניה

(10) בתקנה 72(א), אחרי פסקה (16) ייקרא:

"(17) במרחק הקצר משני מטרים מן הפס הקרוב של מסילת ברזל מקומית; לעניין פסקה זו, "הפס הקרוב" – הפס הקרוב משני פסי פלדה המותקנים בכביש ולהם רוחב קבוע המיועד לתנועת רכבת מקומית;

(18) בתחום הרציף של תחנת רכבת מקומית או בתחום התחנה המסומן על פני הכביש או על אבני השפה, ובצד האחר של הכביש, המצוי מול תמרור התחנה בתחום של 20 מטרים משני צדי התמרור, אלא אם כן נותרו שמונה מטרים לפחות, מן הפס הקרוב כהגדרתו בפסקה (17) עד קצה המיסעה שממול, לתנועת כלי רכב; לעניין פסקה זו, "מיסעה" – כביש לרבות שול הדרך ככל שקיים.";

(11) בתקנה 76(ב), אחרי "אוטובוס" ייקרא "בתחום תחנת רכבת מקומית, ובמקומות המפורטים בתקנה 72(א)(17) ו-(18)";

(12) בתקנה 84א, בסופה יבוא:

טור א' טור ב'

סוג הרכב התנאים

"(5) רכבת מקומית כאמור בהוראות לפי סימנים ה' ו-ו' בפרק ד'1 בפקודת מסילות הברזל וכאמור בהיתר הפעלה שניתן לפי ההוראות האמורות.";

(13) בתקנה 97, אחרי תקנת משנה (ה) ייקרא:

"(ו) לא ינהג אדם רכבת מקומית אלא אם כן הוארו בה פנסי החזית, הפנסים האחוריים ופנסי הצד; בתקנת משנה זו, "פנסי חזית", "פנסים אחוריים" ו"פנסי צד" – כפי שהורה המנהל.";

(14) בתקנה 109, אחרי תקנת משנה (ב) ייקרא:

"(ג) לא ילך אדם בנתיב רכבת מקומית ולא יחצה אותו, אלא במקום שהותר לכך וסומן בתמרור.";

(15) אחרי תקנה 142 ייקרא:

"הולכת בעלי חיים

142א. לא יוליך אדם בעל חיים בנתיב רכבת מקומית ולא יחצה אותו כשהוא מוליך בעל חיים, אלא במקום שהותר לכך וסומן בתמרור כאמור בתקנה 109(ג).";

(16) בתקנה 144(א)(3), בסופה ייקרא "נוסף על פרטים אלה ימסור הנוהג ברכבת המקומית לנזכרים בפסקה זו גם את מספרי הקרונות של הרכבת המקומית ואת שם בעל היתר ההפעלה והמפעיל מטעמו של בעל ההיתר, שמטעמם הוא נוהג ברכבת המקומית.";

(17) בתקנה 145(א), בסופה ייקרא "נוסף על פרטים אלה, ימסור הנוהג ברכבת המקומית לנזכרים בתקנת משנה זו גם את מספרי הקרונות של הרכבת המקומית ואת שם בעל היתר ההפעלה והמפעיל מטעמו של בעל ההיתר, שמטעמם הוא נוהג ברכבת המקומית.";

(18) תבקנה 555, בתקנת משנה (א), אחרי "לפקודה" ייקרא "כפי שהוחל לפי סעיף 46ג(א) לפקודת מסילות הברזל", ובתקנת משנה (ג), אחרי "לפקודה" ייקרא "כפי שהוחלו לפי סעיף 46ג(א) לפקודת מסילות הברזל.";

(19) בתקנה 557, בתקנת משנה (א), המילים "או לפי החלטה של רשות הרישוי" – לא ייקרא, בתקנת משנה (ב), המילים "או לרשות הרישוי" – לא ייקרא, ובתקנת משנה (ג), במקום "לקצין משטרה או לרשות הרישוי שהחליטה על הפסילה" ייקרא "או לקצין משטרה".

2. רשות הרישוי כהגדרתה בפקודת התעבורה תעביר למנהל, לשם הפעלת סמכויותיו, הודעות שקיבלה מקצין משטרה וממזכיר בית המשפט לפי תקנות 555 ו-556 לתקנות התעבורה, בהתאמה; העברת הודעות לפי תקנה זו יכול שתיעשה בדרך של מידע הניתן באמצעי אחסון מגנטי; בתקנה זו, "המנהל" – המנהל לעניין מסילת ברזל מקומית.

העברת מידע בנוגע לפסילת רישיון לנהיגת רכבת מקומית

3. תקנות 27(ב), 34(ב), 58, 59, 60, 70, 90, 101, 153(ב), 553, 554, פרק שני בחלק א', חלקים ג', ד', ה', ו', ז', ט', ט'1, י, י"א וי"ב וכן התוספות, לא יחולו לעניין רכבת מקומית, אלא אם כן נאמר במפורש אחרת בפקודה או לפיה.

סייג לתחולה

4. העובר על תקנות אלה דינו חצי שנת מאסר או קנס כאמור בסעיף 61(א)(1) לחוק העונשין, התשל"ז-1977.

עונשין

5. תחילתן של תקנות אלה ביום תחילתו של חוק לתיקון פקודת מסילות הברזל (מס' 6), התשע"א-2011[[2]](#footnote-2).

תחילה

ט"ז באב התשע"א (16 באוגוסט 2011) ישראל כ"ץ

שר התחבורה והבטיחות בדרכים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשע"א מס' 7024](http://www.nevo.co.il/Law_word/law06/TAK-7024.pdf) מיום 18.8.2011 עמ' 1274. [↑](#footnote-ref-1)
2. תחילתו ביום 15.9.2011. [↑](#footnote-ref-2)