תקנות מסילות הברזל (שינוע חומרים מסוכנים), תשנ"ט-1999

רבדים בחקיקה

רשויות ומשפט מנהלי – תשתיות – מסילות הברזל

תוכן ענינים

|  |  |  |  |
| --- | --- | --- | --- |
|  | פרק א': פרשנות | [Go](#med0) | 3 |
| סעיף 1 | הגדרות | [Go](#Seif1) | 3 |
|  | פרק ב': הוראות כלליות | [Go](#med1) | 5 |
| סעיף 2 | הודעה על מטען חומר מסוכן | [Go](#Seif2) | 5 |
| סעיף 3 | תנאים לביצוע הובלה | [Go](#Seif3) | 5 |
| סעיף 4 | שטר מטען | [Go](#Seif4) | 5 |
| סעיף 5 | אריזה והמכלה של חומר מסוכן | [Go](#Seif5) | 5 |
| סעיף 6 | הפרדת מכולות חומרים מסוכנים | [Go](#Seif6) | 6 |
| סעיף 7 | חובת זהירות | [Go](#Seif7) | 6 |
| סעיף 8 | מניעת אירוע חומר מסוכן | [Go](#Seif8) | 6 |
| סעיף 9 | איסור עישון | [Go](#Seif9) | 6 |
| סעיף 10 | עבודות לפי היתר | [Go](#Seif10) | 6 |
| סעיף 11 | מאור | [Go](#Seif11) | 6 |
| סעיף 12 | שימוש בציוד חשמלי | [Go](#Seif12) | 6 |
| סעיף 13 | הודעה ופעולות בעת אירוע חומר מסוכן | [Go](#Seif13) | 6 |
| סעיף 14 | שינוע מקרונות באירוע חומר מסוכן | [Go](#Seif14) | 7 |
| סעיף 15 | נוכחות נציג בעל החומר או מפעיל המיתקן | [Go](#Seif15) | 7 |
| סעיף 16 | בדיקת אמצעי בטיחות | [Go](#Seif16) | 7 |
| סעיף 17 | הרחקת חומר מסוכן | [Go](#Seif17) | 7 |
| סעיף 18 | הדרכה במיתקן | [Go](#Seif18) | 7 |
| סעיף 19 | שילוט אזור הטעינה והפריקה | [Go](#Seif19) | 7 |
| סעיף 20 | כניסת קרונות למיתקן | [Go](#Seif20) | 7 |
| סעיף 21 | איסור שהייה | [Go](#Seif21) | 7 |
| סעיף 22 | תנאים מוקדמים להובלה למיתקן וממנו | [Go](#Seif22) | 7 |
| סעיף 23 | עיתוק קרונות | [Go](#Seif23) | 8 |
| סעיף 24 | נסיבות המונעות ביצוע הובלה | [Go](#Seif24) | 8 |
|  | פרק ג': חומר מסוכן בצובר | [Go](#med2) | 8 |
| סעיף 25 | ביקורת על סידורי בטיחות | [Go](#Seif25) | 8 |
| סעיף 26 | הפסקת הובלה | [Go](#Seif26) | 8 |
| סעיף 27 | אמצעי מיגון | [Go](#Seif27) | 8 |
| סעיף 28 | מניעת נזק | [Go](#Seif28) | 8 |
| סעיף 29 | כניסה לקרון | [Go](#Seif29) | 8 |
| סעיף 30 | בטיחות קרונות | [Go](#Seif30) | 8 |
| סעיף 31 | שילוט וסימון קרונות | [Go](#Seif31) | 8 |
| סעיף 32 | בדיקות תקופתיות | [Go](#Seif32) | 9 |
| סעיף 33 | מניעת אבק | [Go](#Seif33) | 9 |
| סעיף 34 | מניעת אבק נפיץ | [Go](#Seif34) | 9 |
| סעיף 35 | קרון דולף | [Go](#Seif35) | 9 |
| סעיף 36 | אמצעי זהירות בגזים | [Go](#Seif36) | 9 |
|  | פרק ד': חומר מסוכן ארוז | [Go](#med3) | 9 |
| סעיף 37 | אריזת חומר מסוכן וסימונה | [Go](#Seif37) | 9 |
| סעיף 38 | הסרת תוויות סימון מאריזה ריקה | [Go](#Seif38) | 9 |
| סעיף 39 | המכלה או ריקון של חומר מסוכן | [Go](#Seif39) | 9 |
| סעיף 40 | איסור אחסון חומר מסוכן ארוז | [Go](#Seif40) | 10 |
| סעיף 41 | רכב הטעון בחומר מסוכן ארוז | [Go](#Seif41) | 10 |
| סעיף 42 | אמצעי זהירות בכלי קיבול | [Go](#Seif42) | 10 |
|  | פרק ה': הוראות שונות | [Go](#med4) | 10 |
| סעיף 43 | שמירת דינים | [Go](#Seif43) | 10 |
| סעיף 44 | עונשין | [Go](#Seif44) | 10 |
| סעיף 45 | תחילה | [Go](#Seif45) | 10 |
|  | תוספת ראשונה | [Go](#med5) | 10 |
|  | הודעה על מטען חומר מסוכן | [Go](#med6) | 10 |
|  | כרטיס חירום | [Go](#med7) | 11 |
|  | הצהרת בעל מטען חומר מסוכן ארוז | [Go](#med8) | 12 |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | [Go](#med9) | 12 |
| סעיף 1 | ת"ט תש"ס 2000 | [Go](#Seif46) | 12 |
|  | הצהרת מפעיל מיתקן בדבר ביצוע פעולות בדיקה בקרונות בצובר | [Go](#med10) | 12 |
|  | תוספת שלישית | [Go](#med11) | 14 |

תקנות מסילות הברזל (שינוע חומרים מסוכנים), תשנ"ט-1999[[1]](#footnote-1)\*

בתוקף סמכויותי לפי סעיפים 56 ו-57 לפקודת מסילות הברזל [נוסח חדש], תשל"ב-1972 (להלן - הפקודה), ובאישור ועדת הכלכלה של הכנסת לפי סעיף 48(א) לחוק-יסוד: הממשלה, וסעיף 2(ב) לחוק העונשין, תשל"ז-1977, אני מתקין תקנות אלה:

פרק א': פרשנות

ת"ט תש"ס-2000

מיום 4.4.2000

**ת"ט תש"ס-2000**

[ק"ת תש"ס מס' 6028](http://www.nevo.co.il/Law_word/law06/TAK-6028.pdf) מיום 4.4.2000 עמ' 444

פרק א': ~~הוראות כלליות~~ פרשנות

1. בתקנות אלה -

הגדרות

"אזור סכנה" - מקום בתחום מסילת ברזל או שלוחת מסילת ברזל שבו מבוצעות פעולות שינוע, אחסנה או אריזה של חומר מסוכן, או מקום שבו מתבצע עיתוק של קרונות חומרים מסוכנים;

"אירוע חומר מסוכן" - אירוע שבו חומר מסוכן יצא משליטת המערכות הייעודיות או משליטתו של אדם;

"בעל חומר" - בעל חומר מסוכן או סוכנו;

"גז" - לרבות אדי חומר מסוכן;

"המכלה" – מילוין של יחידות מטען לתוך מכולה או ריקונן של יחידות מטען מתוך מכולה;

תק' תשס"ג-2003

מיום 21.6.2003

**תק' תשס"ג-2003**

[ק"ת תשס"ג מס' 6242](http://www.nevo.co.il/Law_word/law06/TAK-6242.pdf) מיום 11.6.2003 עמ' 736

**הוספת הגדרת "המכלה"**

"המנהל" - המנהל הכללי של מסילות הברזל או מי שהוא הסמיכו בכתב לענין תקנות אלה, כולן או חלקן;

"המפקח" - המפקח על התעבורה כהגדרתו בחוק שירותי הובלה, תשנ"ז-1997 לרבות - עד להוצאתן של תקנות על פי חוק זה - מפקח שמינה שר התחבורה לענין צו הפיקוח;

ת"ט תש"ס-2000

מיום 4.4.2000

**ת"ט תש"ס-2000**

[ק"ת תש"ס מס' 6028](http://www.nevo.co.il/Law_word/law06/TAK-6028.pdf) מיום 4.4.2000 עמ' 444

"המפקח" - המפקח על התעבורה כהגדרתו ~~בפקודת התעבורה~~ בחוק שירותי הובלה, תשנ"ז-1997 לרבות - עד להוצאתן של תקנות על פי חוק זה - מפקח שמינה שר התחבורה לענין צו הפיקוח;

"הנחיות אימ"ו/איל"ו" (הארגון הבין-לאומי לספנות)/(הארגון הבין-לאומי לעבודה) - הנחיות המתייחסות לאריזה ולהמכלה של מטען במכולות או בכלי רכב - IMO/ILO Guidelines for Packing Cargo in Freight Containers or Vehicles, כפי שהן מוגדרות בקודקס של "אימ"ו", שעותקיהן מופקדים לעיון הציבור במשרדי הנהלת רכבת ישראל;

תק' תשס"ג-2003

מיום 21.6.2003

**תק' תשס"ג-2003**

[ק"ת תשס"ג מס' 6242](http://www.nevo.co.il/Law_word/law06/TAK-6242.pdf) מיום 11.6.2003 עמ' 736

"הנחיות אימ"ו/איל"ו" (הארגון הבין-לאומי לספנות)/(הארגון הבין-לאומי לעבודה) – הנחיות המתייחסות ~~לאריזת מטען במכולות~~ לאריזה ולהמכלה של מטען במכולות או בכלי רכב - IMO/ILO Guidelines for Packing Cargo in Freight Containers or Vehicles, כפי שהן מוגדרות בקודקס של "אימ"ו", שעותקיהן מופקדים לעיון הציבור במשרדי הנהלת רכבת ישראל;

"הספר הכתום" (Orange Book) - ספר "המלצות להובלת חומרים מסוכנים", שפרסם ארגון האומות המאוחדות בנוסחו המעודכן מזמן לזמן, שעותקים ממנו מופקדים לעיון הציבור במשרד הנהלת רכבת ישראל, במשרד התחבורה אצל מנהל המחלקה למטענים ולשינוע חומרים מסוכנים ובמרכז המידע הארצי האחוד לחומרים מסוכנים בפיקוד העורף שברמלה;

"חומר מסוכן" - חומר מן החומרים המוגדרים על פי התנאים שבספר הכתום כחומרים מסוכנים, או חומר בעל תכונה דומה, בכמות העולה על המינימום המפורט בתוספת הראשונה לצו הפיקוח;

"חומר מסוכן ארוז" - חומר מסוכן המשונע או המאוחסן באריזה, לרבות אריזה אשר שימשה לאחסנת חומר מסוכן, אלא אם כן נוקתה משאריות החומר המסוכן, אם תכונות החומר המסוכן מאפשרות זאת בבטיחות ותוויות הסימון של החומר המסוכן הוסרו ממנו;

"חומר מסוכן בצובר" - חומר מסוכן המשונע או המאוחסן, ללא אריזת ביניים, בכלי קיבול המהווה חלק בלתי נפרד מקרון, או בכלי קיבול המותקן על קרון, לרבות כלי קיבול ריק שהכיל חומר מסוכן ולא נוקה לאחר מכן ואשר תוויות הסימון של החומר המסוכן לא הוסרו ממנו;

"חומר מתלקח" - חומר דליק בכל מצב צבירה, כהגדרתו בספר הכתום, ולגבי חומר מתלקח נוזלי שנקודת ההבזקה שלו בגביע סגור - לפי שיטת האגודה האמריקנית לבחינת חומרים ASTM 93-D (לפי התקן האמריקני לבחינת חומרים, כרך D, תקן 93) - היא טמפרטורה של 61 מעלות צלסיוס או פחות, ובגביע פתוח לא יותר מ- 65.6 מעלות צלסיוס;

"כלי קיבול" - לרבות מכל, מכולה או אריזה אחרת מכל מין וסוג, בין אם הם מותקנים על קרון ובין אם לאו;

"מיתקן" - אזור הסמוך למסילת ברזל שבתחומו ציוד, חומרים ומסוף לשינוע חומרים מסוכנים מקרונות משא או אליהם, לרבות מיתקני מילוי או מחסנים;

"מכון מוסמך" - מכון שהסמיך המפקח לבצע בדיקה של מכלים המקובעים על קרונות-מכל ושל אופן קיבועם;

"מנהל תחנה" - מי שהמנהל הסמיכו לתפקיד מנהל תחנת רכבת או ממלא מקומו;

"מסילת ברזל" או "מסילה" - כמשמעותה בסעיף 2 לפקודה, למעט פסקאות (5) ו-(6) ולמעט שלוחה;

"מספר או"ם" (UN Number) - מספר בן ארבע ספרות לזיהוי חומר מסוכן או קבוצת חומרים מסוכנים שקבעה ועדת המומחים של האו"ם להובלת מטענים של חומרים מסוכנים (United Nations Committee of Experts on the Transport of Dangerous Goods) (להלן - ועדת המומחים), כמפורט בספר הכתום;

"מפעיל מיתקן" - לרבות בעל מיתקן, מורשהו של בעל מיתקן או חוכרו של מיתקן;

"מרכז השליטה והבקרה" - מרכז השליטה והבקרה הארצי על תנועת הרכבות ברכבת ישראל;

"עיתוק קרונות" - פעולת המיון (Marshalling), החיבור והניתוק של קרונות על מסילת ברזל, לרבות העברה ממסילה למסילה;

"צו הפיקוח" - צו הפיקוח על מצרכים ושירותים (שירותי הובלה ושירותי גרורים), תשל"ט-1978;

"קבוצת אריזה" - קבוצת אריזה על פי רמת הסיכון של חומר מסוכן (Packaging Group), לפי הסיווג שנקבע בספר הכתום;

"קבוצת סיכון" (UN Class) - מספר, המורכב מספרה אחת או שתיים לציון סוג הסיכון של החומר המסוכן, שקבעה ועדת המומחים והמספר פורסם בספר הכתום;

"קוד פעולת חירום" - קוד המורכב מספרות ומאותיות, המפרט את הפעולות שאותן יש לנקוט בעת אירוע חומר מסוכן, והכלול בספר (Hazardous Chemicals) HAZCHEM, שעותקיו מופקדים לעיון הציבור במרכז המידע הארצי האחוד של המשרד לאיכות הסביבה ופיקוד העורף, הממוקם בפיקוד העורף ברמלה ובמשרדי הנהלת רכבת ישראל;

"קודקס של אימ"ו" - הקודקס הבין-לאומי הימי למטענים מסוכנים שפרסם אימ"ו - (International Maritime Dangerous Goods Code) IMDG Code שעותקו מופקד לעיון הציבור במשרדי מינהל הספנות והנמלים במשרד התחבורה;

"קרונות חומרים מסוכנים" - קרונות שבהם מצוי חומר מסוכן בצובר או חומר מסוכן ארוז, במצב מוצק, נוזל או גז, או קרונות ריקים שנפרקו מחומר מסוכן אך לא נוקו ממנו, למעט קרון שטוח ללא מטען;

"רי"ד" (RID) - Regulations Concerning the International Carriage of Dangerous (by Rail Goods) - האמנה האירופית להובלת חומרים מסוכנים ברכבת, שעותק שלה מופקד לעיון הציבור במשרד הנהלת רכבת ישראל, במשרד התשתיות הלאומיות ובמשרד התחבורה, אצל מנהל המחלקה למטענים ולשינוע חומרים מסוכנים;

"רכבת חומרים מסוכנים" - רכבת שבה קרונות משא מחוברים לקטר, המובילים חומרים מסוכנים בצובר או חומרים מסוכנים ארוזים;

"שינוע" - לרבות הובלה, פריקה או טעינה, עיתוק, העברה מכלי קיבול לכלי קיבול, שטעון, מדידת כמות (Ullaging), ניקוי או אוורור כלי קיבול, וכיוצא באלה;

"שלוחה" - קטע מסילת ברזל שבקצהו או סמוך לו מוצב מיתקן;

"תחנת היעד" - תחנת הרכבת או השלוחה שאליה מובל החומר המסוכן מתחנת המוצא לצורך פריקתו;

"תחנת המוצא" - תחנת הרכבת או השלוחה שבה מוטען החומר המסוכן וממנה הוא מובל לתחנת היעד.

פרק ב': הוראות כלליות

2. (א) בעל חומר יודיע על כוונתו לשנעו ברכבת למנהל תחנת המוצא; היה המקום המיועד לטעינה שלוחה - יודיע למנהל תחנת הרכבת הקרובה ביותר לשלוחה בכיוון השינוע.

הודעה על מטען חומר מסוכן

(ב) ההודעה תהיה בכתב לפי טופס 1 בתוספת הראשונה (להלן - ההודעה), ותימסר למנהל התחנה 12 שעות לפחות לפני המועד שנועד לשינוע החומר המסוכן, אלא אם כן אישר המנהל מסירתה בפרק זמן קצר מזה.

(ג) בעל החומר יציין בהודעה את שם החומר המסוכן, את מספר האו"ם שלו, את קבוצת הסיכון, את קבוצת האריזה, את מקום הטעינה המיועד ואת מקום הפריקה המיועד של החומר המסוכן, וכן את משקלו בקילוגרמים; יוטען החומר המסוכן במכולות - יציין גם את מספר המכולות ביחידות מכולה באורך 20 רגל, 30 רגל ו-40 רגל, לפי סוג האריזה, וכן את משקלה (ברוטו) בקילוגרמים של כל מכולה.

(ד) ההודעה תכלול התחייבות של בעל החומר, לשלם את מחירי ההובלה והוצאות מיוחדות שייגרמו כתוצאה מאירוע חומר מסוכן, למעט אירוע חומר מסוכן שנגרם שלא באחריותו.

(ה) ראה מנהל תחנת המוצא כי לא מתקיימים תנאי בטיחות מתאימים לשינוע מטען החומר המסוכן ברכבת - יודיע על כך לבעל החומר ולא יקבלו לשינוע ברכבת.

3. (א) לא יובל חומר מסוכן ברכבת חומרים מסוכנים, אלא אם כן מילא בעל החומר אחר הוראות תקנת משנה (ב) ונהג הרכבת מילא אחר הוראות תקנת משנה (ג).

תנאים לביצוע הובלה

(ב) בעל החומר יוציא שטר מטען לגבי הובלת חומר מסוכן, המכיל את הפרטים המפורטים בתקנה 4, ימסור את העתקו לידי מנהל תחנת המוצא ויצרף אליו כרטיס חירום הכולל את הפרטים שבטופס 2 שבתוספת הראשונה; היתה תחנת המוצא שלוחה - ימסור בעל החומר את העתק שטר המטען וכרטיס החירום לידי מנהל תחנת הרכבת הקרובה ביותר למיתקן בכיוון השינוע.

(ג) נהג רכבת לא יוביל רכבת חומרים מסוכנים, אלא אם כן -

(1) הרכבת מצוידת בפריטי ציוד מגן אישי תקינים וראויים לשימוש מיידי בעבורו ובעבור עוזרו, והוא או עוזרו מצוידים במכשיר קשר נייד תקין;

(2) הוא ועוזרו קיבלו הדרכה בבטיחות השינוע של חומרים מסוכנים, בעשרים וארבעה החודשים האחרונים שקדמו לביצוע ההובלה;

(3) הוא מחזיק בכרטיס החירום ובתעודת הובלה שהוציא מנהל תחנת המוצא, על פי העתק שטר המטען, שנמסרו לו כאמור בתקנת משנה (ב).

4. (א) שטר מטען להובלת חומר מסוכן, יכיל פרטים אלה:

שטר מטען

(1) שם בעל החומר, מענו, מספרי הטלפון והפקסימילה שלו; היה החומר המסוכן מובל במסגרת שטעון (Transshipment) בין-נמלי ים - יראו את חברת הספנות בלבד כבעלת החומר;

(2) תחנת המוצא ותחנת היעד של המטען המובל לפי שטר המטען;

(3) תאריך הוצאת שטר המטען;

(4) השם המלא של מקבל החומר המסוכן, מענו, ומספרי הטלפון והפקסימילה שלו;

(5) שמו המלא של החומר המסוכן, משקלו בקילוגרמים, מספר האו"ם שלו, קבוצת הסיכון וקבוצת האריזה שלו, תיאור האריזות וקוד פעולת החירום המתייחס אליו.

(ב) לשטר המטען תצורף הצהרת בעל החומר, בנוסח לפי טופס 3 בתוספת הראשונה לגבי מטען שהוא חומר מסוכן ארוז, או הצהרת מפעיל המיתקן, בנוסח לפי טופס 4 בתוספת הראשונה לגבי מטען שהוא חומר מסוכן בצובר.

5. (א) אריזת חומר מסוכן תהיה בהתאם לדרישות ולהוראות רי"ד.

אריזה והמכלה של חומר מסוכן

תק' תשס"ג-2003

(ב) חומר מסוכן במכולה ייארז, יומכל וישונע בהתאם להנחיות אימ"ו/ איל"ו.

תק' תשס"ג-2003

מיום 21.6.2003

**תק' תשס"ג-2003**

[ק"ת תשס"ג מס' 6242](http://www.nevo.co.il/Law_word/law06/TAK-6242.pdf) מיום 11.6.2003 עמ' 736

~~אריזת חומר מסוכן~~ אריזה והמכלה של חומר מסוכן

5. (א) אריזת חומר מסוכן תהיה בהתאם לדרישות ולהוראות רי"ד.

(ב) חומר מסוכן במכולה ~~ייארז וישונע~~ ייארז, יומכל וישונע בהתאם להנחיות אימ"ו/ איל"ו.

6. מכולות של חומרים מסוכנים יוטענו על קרונות הרכבת לפי הוראות ההפרדה שבתוספת השניה (להלן - הוראות ההפרדה). לא יוטענו כאמור מכולות חומרים מסוכנים שהובלתם טעונה היתר לפי הוראות ההפרדה, אלא אם כן נתן המנהל היתר בכתב כאמור בהוראות ההפרדה.

הפרדת מכולות חומרים מסוכנים

7. (א) כל אדם העוסק בשינוע מטען של חומר מסוכן או הבא במגע עם מטען חומר מסוכן הנמצא באזור סכנה, ינקוט את כל אמצעי הזהירות הדרושים למניעת התלקחות אש, התפוצצות, דליפה או כל נזק אחר בעת שינועו.

חובת זהירות

(ב) המנהל רשאי להורות לכל אדם להפסיק כל עבודה הנעשית בתחום המסילה, ומנהל התחנה רשאי להורות על הפסקת עבודה כאמור בתחום התחנה, אם ביצוע העבודה מהווה סכנה בעת שינוע חומר מסוכן; ניתנה הוראה כאמור, על מקבל ההוראה למלא אחריה.

8. (א) בעל חומר ומפעיל מיתקן, כל אחד בתחומו, ינקטו אמצעי זהירות הנדרשים למניעת אירוע חומר מסוכן באזור סכנה.

מניעת אירוע חומר מסוכן

(ב) מנהל התחנה שבה מתבצעת פעולת פריקה או טעינה של חומר מסוכן, יוודא כי אמצעי הטיפול שהותקנו בתחום התחנה יהיו תקינים ומוכנים להפעלה, וכי בתחום התחנה לא מתבצעת כל עבודה שיש בה סכנה בשל הקרבה לחומר המסוכן.

9. (א) לא יעשן אדם באזור סכנה.

איסור עישון

(ב) מפעיל מיתקן לשינוע חומר מסוכן מתלקח או נפיץ, יציב במיתקן שלטי אזהרה רבועים האוסרים על עישון, כולל הסימול הבין-לאומי, שמידותיהם לא יפחתו מ-60x60 ס"מ, בשפות עברית, ערבית ואנגלית, באותיות ברורות לעין שגובהן עשרה ס"מ לפחות.

10. (א) לא יעשה אדם עבודות ניקוי, שפשוף, ריתוך או גירוד חלקי מתכת, או כל מלאכה אחרת, שבמהלכן עלולים להתפזר גצים או להיווצר אדים נדיפים של חומר מתלקח באזור סכנה, או ברכבת חומרים מסוכנים מתלקחים, או בקרונות חומרים מסוכנים מתלקחים, ללא היתר מראש בכתב מאת המנהל, ולענין עבודות כאמור בשלוחה - מבעל השלוחה או מי מטעמו. עם הוצאת ההיתר, יעביר בעל השלוחה את העתקו למנהל התחנה הסמוכה.

עבודות לפי היתר

(ב) לא יינתן היתר לביצוע עבודות כאמור, ברכבת חומרים מסוכנים או בקרונות חומרים מסוכנים שבהם חומר מתלקח, אלא אם כן נבדקו הרכבת או הקרון ונמצאו חופשיים מגז מתלקח.

11. פעולות פריקה וטעינה של חומרים מסוכנים במסילות הברזל, ייעשו בתנאי תאורה מספקת ונאותה ובאמצעי תאורה בטוחים, שאינם עלולים לגרום לפיצוץ או להתלקחות אש.

מאור

12. לא ישתמש אדם באזור סכנה בציוד חשמלי מיטלטל, אלא אם כן הציוד בטוח לשימוש בהתאם לתקנות 6, 7 ו-10 לתקנות הבטיחות בעבודה (חשמל), תש"ן-1990.

שימוש בציוד חשמלי

13. (א) נודע לעוסק בשינוע או באחסנה של חומר מסוכן בתחום המסילה או השלוחה על אירוע חומר מסוכן, יודיע על כך מיד למרכז השליטה והבקרה ולמנהל התחנה שהאירוע אירע בתחומה או בקרבתה.

הודעה ופעולות בעת אירוע חומר מסוכן

(ב) נודע למנהל התחנה על אירוע חומר מסוכן בתחום התחנה או בקרבתה, לרבות השלוחה הקרובה אליה, יודיע על כך למרכז השליטה והבקרה וינקוט פעולות כמפורט להלן:

(1) יורה על ביצוע פעולות השינוע המתאימות לצמצום היקף אירוע החומר המסוכן, לרבות, אם התעורר צורך בכך, על גרירת קרונות אל מחוץ לאזור מאוכלס, והכל בהתאם לנסיבות האירוע ובתיאום עם מרכז השליטה והבקרה;

(2) יאסור גישת אנשים בלתי מוסמכים וכלי רכב למקום האירוע.

(ג) נודע למרכז השליטה והבקרה על אירוע חומר מסוכן, ינקוט את הפעולות הדרושות בכל הנוגע לתנועת הרכבות, למניעת נזק לאדם או לרכוש, יזעיק את משטרת ישראל, את שירותי הכבאות וההצלה, את נציג המשרד לאיכות הסביבה וכן את בעל החומר, וידווח על האירוע למנהל ולכל הגורמים המופקדים על הנושא ברכבת ישראל.

(ד) בעת אירוע חומר מסוכן, חייב מפעיל מיתקן או בעל החומר, אם נדרש לכך בידי משטרת ישראל או בידי מרכז השליטה והבקרה, לשלוח אנשים מיומנים מטעמו, המצוידים באמצעי מיגון וטיפול המתאימים לחומר המסוכן.

14. בעת אירוע חומר מסוכן או לאחריו, לא יבצע אדם שינוע חומר מסוכן מקרונות חומרים מסוכנים לכלי קיבול אלא בהוראת משטרת ישראל, לאחר שנועצה במנהל ובנציג המשרד לאיכות הסביבה ובנוכחות בעל החומר.

שינוע מקרונות באירוע חומר מסוכן

15. (א) המנהל רשאי להורות לבעל חומר או למפעיל מיתקן כי נציג מטעמו, הבקיא בחומר המסוכן ובאמצעים שיש לנקוט בעת אירוע חומר מסוכן, יהא נוכח בעת אירוע חומר מסוכן.

נוכחות נציג בעל החומר או מפעיל המיתקן

(ב) אירעה תאונה או תקלה שבעטיה קיים, לדעת המנהל, חשש לאירוע חומר מסוכן בעת ההובלה או בעת הימצאותו של החומר המסוכן במסילה, רשאי הוא להורות לבעל חומר או למפעיל מיתקן כי נציג מטעמו, הבקיא בחומר המסוכן ובאמצעים שיש לנקוט בעת אירוע כאמור, יהא נוכח באזור המסילה שבו קיים חשש לאירוע חומר מסוכן; בעל החומר או מפעיל המיתקן, לפי הענין, ימלא אחר הוראות המנהל.

16. (א) קיים, לדעת המנהל, חשש כי לא נתקיימו אמצעי הבטיחות הדרושים לשינועו של החומר המסוכן, רשאי הוא להורות לבעל החומר להמציא לו, לצורך בדיקה, את כל המסמכים והתעודות הנוגעים למטען החומר המסוכן ולבטיחות שינועו, לרבות לאופן האריזה של החומר המסוכן, ומשהורה כן - על בעל החומר למלא אחר ההוראה, בתוך פרק הזמן הנקוב בה.

בדיקת אמצעי בטיחות

(ב) המנהל רשאי לבדוק טובין, שלא הוצהר עליהם שהם חומר מסוכן כאשר קיים, לדעתו, חשד סביר כי הם חומר מסוכן, וחובה על כל אדם הנוגע לענין להגיש את העזרה הנחוצה לביצוע כל בדיקה כאמור.

(ג) נערכה בדיקה כאמור בתקנות משנה (א) ו-(ב) ונמצאו ליקויים באמצעי הבטיחות, או נמצא כי הטובין הם חומר מסוכן אף שלא הוצהר עליהם כך, יחויב בעל המטען בהוצאות הבדיקה, מבלי לגרוע מאחריותו הפלילית בגין אי קיום תקנות אלה.

17. המנהל רשאי להורות לבעל חומר או למפעיל מיתקן להרחיק, בתוך פרק זמן שיקבע, כל חומר מסוכן מתחום המסילה, לרבות חומר מסוכן המצוי ברכב, אם לדעתו דרוש הדבר כדי למנוע סכנה לאדם או לרכוש; סירב בעל חומר או מפעיל המיתקן לעשות כן, או שלא היה אפשר להודיע לו על הדרישה - רשאי המנהל לפעול כאמור ולחייב את בעל החומר או את מפעיל המיתקן בהוצאות הרחקת החומר המסוכן, בהתאם לנסיבות הענין.

הרחקת חומר מסוכן

18. (א) לא יבצע אדם פעולות טעינה או פריקה של חומר מסוכן לקרון או מקרון, אלא אם כן הודרך בידי מפעיל המיתקן או מטעמו בכל הקשור לשיטות, לציוד, לאחסון, לאמצעי הזהירות ולפעולות החירום הנוגעות לסוגי החומר המסוכן המשונע במיתקן.

הדרכה במיתקן

(ב) מפעיל מיתקן יקיים הדרכת רענון בנושאים האמורים, לעובדי מיתקן העוסקים בטעינה ובפריקה של חומר מסוכן לקרונות ומהם, אחת לשנים עשר חודשים לפחות.

(ג) מפעיל מיתקן ינהל רישום של נושאי ההדרכה ושל מועדי ההדרכה, לרבות הדרכת הרענון, והמשתתפים בהן.

19. בעת ביצוע טעינה או פריקה של קרונות חומרים מסוכנים באזור סכנה, יציב מפעיל המיתקן שילוט, האוסר על אנשים בלתי מורשים בידו להיכנס לשטח הפריקה או הטעינה.

שילוט אזור הטעינה והפריקה

20. מפעיל מיתקן בשלוחה יאפשר, בכל עת, לפי דרישת מרכז השליטה והבקרה או מנהל התחנה שבקרבתה או שבתחומה נמצא המיתקן, החזרה לתחום השלוחה של קרונות חומר מסוכן שיצאו מהמיתקן, או הכנסה לתחום השלוחה של קרונות חומר מסוכן המיועדים אליו.

כניסת קרונות למיתקן

21. קרונות חומרים מסוכנים או רכבת חומרים מסוכנים, לא ישהו בתחנת רכבת מעל לזמן הדרוש לביצוע ההיערכות לנסיעה, ובכלל זה הבדיקה והעיתוק של הקרונות, אלא אם כן הורה מרכז השליטה והבקרה אחרת.

איסור שהייה

22. לא יוביל אדם על המסילה קרונות חומרים מסוכנים שהוטענו או שנפרקו במיתקן, אלא לאחר שמפעיל המיתקן ביצע את הפעולות המפורטות להלן:

תנאים מוקדמים להובלה למיתקן וממנו

(1) הקרנות נותקו מכל הצינורות, הכבלים והאבזרים האחרים שחוברו אליהם לצורך הטעינה על קרונות חומרים מסוכנים או הפריקה מהם;

(2) כל פתחי הקרונות ומכסיהם נסגרו ונאטמו וכל ברזי הטעינה או הפריקה נסגרו ואובטחו;

(3) מפעיל המיתקן או מורשהו נתן אישור בחתימתו, לפי טופס 4 בתוספת הראשונה, כי בוצעו כל הפעולות כאמור בפסקאות (1) ו-(2) ומסר את האישור החתום טרם ביצוע ההובלה, לידי מנהל תחנת המוצא; היתה תחנת המוצא שלוחה - יימסר האישור החתום לידי נהג הרכבת.

23. לא יבוצע עיתוק קרונות חומרים מסוכנים, אלא בהתאם להוראות המנהל.

עיתוק קרונות

24. נוצרו נסיבות המונעות ביצוע הובלת חומר מסוכן, יודיע המנהל על כך לבעל החומר, ובעל החומר יהיה חייב, אם יידרש לכך, לפנות את החומר המסוכן מתחום המסילה ולקבלו לרשותו עד שיוסרו הנסיבות האמורות.

נסיבות המונעות ביצוע הובלה

פרק ג': חומר מסוכן בצובר

25. (א) מפעיל מיתקן יערוך, מדי שישה חודשים, ביקורת של סידורי הבטיחות במקום הטעינה והפריקה במיתקן וידווח למנהל, בכתב, על תוצאותיה, בתוך 7 ימים מיום הביקורת.

ביקורת על סידורי בטיחות

(ב) מפעיל מיתקן יתקן את הליקויים שגילה בביקורת הבטיחות, בתוך 30 ימים מיום הביקורת או בתוך התקופה שקבע המנהל, ויודיע על כך למנהל.

(ג) לא תיקן מפעיל המיתקן את הליקויים שנתגלו בביקורת הבטיחות, רשאי המנהל להורות כאמור בתקנה 26.

26. המנהל רשאי להורות על הפסקה של הובלת חומרים מסוכנים בצובר מהמיתקן ואליו, אם ראה כי תנאי הבטיחות במיתקן אינם נאותים.

הפסקת הובלה

27. (א) המנהל או מי שהוא הסמיך לענין זה, לרבות מנהל תחנה, וכן מפעיל מיתקן, כל אחד בתחום אחריותו, יוודאו כי כל העוסק בפעולות שינוע של חומר מסוכן בצובר קיבל הדרכה מתאימה לשמירת כללי הבטיחות וכי הועמדו לשימושו אמצעי מיגון מתאימים, למקרה של אירוע חומר מסוכן.

אמצעי מיגון

(ב) הועמדו לשימוש אמצעי מיגון כאמור - חובה על העוסק בפעולת שינוע להשתמש בהם, הכל בהתאם להוראות שניתנו לו במסגרת ההדרכה שקיבל לפי תקנה 18.

28. מפעיל מיתקן ינקוט את כל האמצעים הדרושים כדי שחומר מסוכן בצובר לא יבוא במגע עם חומר אחר, אשר כתוצאה ממנו עלול להיגרם נזק כלשהו.

מניעת נזק

29. (א) מפעיל מיתקן יוודא כי לא ייכנס אדם לקרון שבו משונע או שונע חומר מסוכן בצובר, אלא אם כן תכולת הגז באותו קרון נמדדה בידי אדם בעל הסמכה מתאימה, שאישר כי בקרון יש די חמצן לנשימה ואין בו גזים מסוכנים העלולים לסכן את הנכנס.

כניסה לקרון

(ב) במקרים מיוחדים שבהם נחוצה כניסת אדם לקרון שבו משונע או שונע חומר מסוכן קודם לעריכת הבדיקה כאמור בתקנת משנה (א), ומטעמים של מניעת נזק או סכנה, יוודא מפעיל המיתקן כי הנכנס מצויד במיגון מתאים ובכלל זה מערכת נשימה פתוחה, ביגוד מגן וגלאי גזים ומיומן בשימוש בהם, וכי מחוץ לקרון יהיו אמצעי מעקב והשגחה על הנכנס  ואמצעים לסיוע לו ולחילוצו.

(ג) לא יכניס אדם לקרון כאמור בתקנת משנה (ב), חומר העלול לגרום התלקחות או מכשיר העלול לגרום לניצוץ או להתלקחות, אלא אם כן נקט אמצעים למניעת התלקחות.

30. מפעיל מיתקן לא יטעין ולא יורה על הטענת קרון בחומר מסוכן בצובר, טרם ביצוע בדיקת הבטיחות של המכל שעל גבי הקרון, בידי אדם שהוא הדריכו והסמיכו לעריכת הבדיקה האמורה, ונמצא כי המכל שנועד לטעינה עמד בבדיקה ומתאים לטעינת החומר המסוכן בצובר.

בטיחות קרונות

31. (א) בעל חומר יסמן כל קרון של חומר מסוכן בצובר בשלט אזהרה, וכן בסימן אזהרה שיתאימו לחומר המובל באותה עת; שלט וסימן כאמור ייקבעו במקום שיועד להם על גבי הקרון ובעל החומר יוודא כי יהיו נקיים וברורים לעין בכל עת ושצבעם יהיה יציב ואינו ניתן למחיקה.

שילוט וסימון קרונות

(ב) צורתם, צבעם ותוכנם של שלט האזהרה ושל סימן האזהרה, יהיו בהתאם לקבוע בתוספת השלישית.

(ג) נפרק מקרון חומר מסוכן בצובר, חייב בעל החומר, לאחר שווידא שהקרון נקי משיירי החומר המסוכן, להסיר או לכסות את שלט האזהרה ואת סימני האזהרה מן הקרון, אלא אם כן הקרון נועד להוביל אותו חומר מסוכן בקביעות.

(ד) מפעיל מיתקן ייתן בחתימתו הצהרה לפי טופס 4 בתוספת הראשונה, כי בוצעו כל הפעולות כאמור בתקנות משנה (א) ו-(ב), וימסור את האישור החתום, טרם ביצוע ההובלה, לידי מנהל תחנת המוצא; היתה תחנת המוצא שלוחה - יימסר האישור לידי נהג הרכבת.

(ה) מפעיל מיתקן ומנהל תחנה שבהם הוטען או נפרק חומר מסוכן בצובר יוודאו, טרם נסיעת הקרונות, כי נתקיימו הוראות תקנה זו.

32. (א) לא יסיע אדם ברכבת קרון-מכל ולא יוביל מכולת מכל (Isotank) או כלי קיבול אחר על גבי קרון, המיועדים להובלת חומר מסוכן, אלא אם כן עמדו בבדיקה שערך מכון מוסמך.

בדיקות תקופתיות

(ב) בעל קרון מכל, מכולת מכל או כלי קיבול אחר, יבצע בדיקה תקופתית לתקינותם בהתאם להוראות מכון מוסמך; תדירות הבדיקות התקופתיות תהא בהתאם לקביעת המפקח.

33. בעל החומר ומפעיל מיתקן ינקטו אמצעים מתאימים למניעת פליטת אבק ממטען חומר מסוכן בצובר המשונע בקרון, כל זמן שמטען כאמור מצוי על גבי קרון.

מניעת אבק

34. בעל חומר ומפעיל מיתקן שבו משונע חומר מסוכן בצובר, שעל פי תכונת החומר עלול לפלוט אבק נפיץ, ינקטו את כל האמצעים המתאימים למניעת התפוצצות, כל זמן שהחומר המסוכן מצוי בקרון או משונע ממנו או אליו.

מניעת אבק נפיץ

35. (א) מפעיל מיתקן לא יטעין חומר מסוכן בצובר בקרון, אם קיים חשש של דליפת החומר.

קרון דולף

(ב) נתגלתה, במהלך נסיעת רכבת, דליפה בכלי קיבול הטעון חומר מסוכן בצובר, שאיננה מגיעה כדי אירוע חומר מסוכן, יודיע על כך נהג הרכבת למרכז השליטה והבקרה ויפעל על פי הוראותיו.

36. בעל חומר ומפעיל מיתקן של חומר מסוכן בצובר שהוא גז, המשנע חומר מסוכן ברכבת, ינקוט אמצעים, כנדרש לפי כל דין, למניעת התפשטות או התלקחות הגז בתחום המסילה.

אמצעי זהירות בגזים

פרק ד': חומר מסוכן ארוז

37. (א) בעל חומר מסוכן ארוז לא ימסור להובלה ברכבת חומר כאמור, אלא אם כן -

אריזת חומר מסוכן וסימונה

(1) אם החומר המסוכן הארוז מיובא - הוא נארז באריזה מתאימה לחומר המסוכן שבה, לפי הוראות רי"ד;

(2) אם החומר המסוכן הארוז נארז בישראל - הוא נארז באריזה מתאימה לחומר המסוכן הארוז בה, מהסוג שאישר המפקח.

(ב) אריזה חיצונית של חומר מסוכן, ובכלל זה מכולה המכילה חומר מסוכן, תסומן בהתאם לנדרש בצו הפיקוח.

(ג) בטרם יימסר חומר מסוכן להובלה, יבדוק בעל החומר את קיומם של כל אלה:

(1) אריזת החומר המסוכן עמידה בפני כל סיכון סביר ונאטמה לחלוטין;

(2) האריזה נושאת תוויות סימון מתאימות, המתארות את החומר המסוכן הארוז בה ואת סיכוניו.

38. (א) בעל חומר לא יאפשר את הסרת תוויות הסימון של החומר המסוכן מעל אריזתו הריקה, כל עוד האריזה לא נוקתה משיירי החומר המסוכן.

הסרת תוויות סימון מאריזה ריקה

(ב) רוקנה אריזת חומר מסוכן ונוקתה - יסיר בעל החומר המסוכן את התוויות מעל האריזה הריקה, עם סיום ניקויה.

39. (א) בתחום המסילה לא יבוצעו פעולות המכלה או ריקון של חומר מסוכן ארוז, למכולה או ממנה.

המכלה או ריקון של חומר מסוכן

(ב) המנהל רשאי במקרים מיוחדים, לאשר פעולות המכלה או ריקון של חומר מסוכן ארוז למכולה או ממנה, ובלבד שפעולות אלה ייעשו בהתאם להנחיות אימ"ו/איל"ו, והחומר המסוכן הארוז יפונה מיד.

40. (א) לא יאוחסן חומר מסוכן ארוז בתחום המסילה.

איסור אחסון חומר מסוכן ארוז

(ב) לא יימצא חומר מסוכן ארוז בתחום המסילה, זולת לפרק הזמן הדרוש לצורך שינועו.

41. (א) בעל כלי רכב הטעון בחומר מסוכן ארוז או נהג כלי רכב כאמור, לא ישהה את רכבו בתחום המסילה, מעבר לזמן הנדרש לביצוע הפעולה שלשמה נכנס עם הרכב לתחום המסילה.

רכב הטעון בחומר מסוכן ארוז

(ב) בעל רכב להובלת חומר מסוכן ארוז או נהג רכב כאמור, לא ישאיר בתחום המסילה חומר מסוכן ללא השגחה.

(ג) המנהל רשאי להגביל כניסת רכב טעון חומר מסוכן לתחום המסילה, או להגביל את תנועתו בתחום המסילה.

42. (א) בעל חומר ומפעיל מיתקן יוודאו כי ינהגו בכלי קיבול של חומר מסוכן ארוז בזהירות, כך שלא ייפלט או יישפך ממנו חומר מסוכן בתחום המסילה.

אמצעי זהירות בכלי קיבול

(ב) לא ינקה אדם בתחום המסילה כלי קיבול של חומר מסוכן ארוז ולא יפקיר בה כלי קיבול כאמור.

(ג) לא יפתח אדם בתחום המסילה כלי קיבול המכיל חומר מסוכן ארוז או המכיל שיירי חומר מסוכן, ולא יטפל בו באופן המאפשר פליטה או שפיכה ממנו של חומר מסוכן או שייריו, אלא בתיאום עם המנהל.

פרק ה': הוראות שונות

43. תקנות אלה באות להוסיף על כל דין לענין חומרים מסוכנים ולא לגרוע ממנו.

שמירת דינים

44. העובר על הוראה מהוראות תקנות אלה - דינו מאסר שישה חודשים או קנס הקבוע בסעיף 61(א)(1) לחוק העונשין, תשל"ז-1977, או שני  העונשים כאחד.

עונשין

45. תחילתן של תקנות אלה 90 ימים מיום פרסומן.

תחילה

תוספת ראשונה

הודעה על מטען חומר מסוכן

טופס 1

(תקנה 2(ב)) תאריך: \_\_\_\_\_\_\_\_\_\_\_

שעה: \_\_\_\_\_\_\_\_\_\_\_

אל: מנהל תחנת רכבת \_\_\_\_\_\_\_\_\_\_\_

            שם התחנה

**רכבת ישראל**

**רשות הנמלים והרכבות**

אני מודיע בזה על כוונתי להוביל חומר מסוכן ברכבת בהתאם לאמור להלן:

1. בעל החומר המסוכן

\_\_\_\_\_\_ \_\_\_\_\_\_ \_\_\_\_\_\_\_\_ \_\_\_\_\_\_\_\_\_\_\_

    שם החברה   המען    מס' טלפון   מס' פקס

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שם המכולה שם החומר מס' או"ם קבוצת סיכון רמת סיכון גודל מכולה\* משקל מכולה מקום פריקה שם ומספר הטלפון

המסוכן (ברוטו)בקילוגרמים של בעל החומר

   20 30 40

2. מספר מכולות ביחידות מכולה באורך 20 רגל: ; מספר

מכולות ביחידות מכולה באורך 30 רגל: .

3. ידוע לי כי ביצוע ההובלה כפוף להוראות פקודת מסילות הברזל (נוסח חדש), תשל"ב- 1972 ולתקנות שלפיה.

4. אני מתחייב בזה לשאת בתשלום ההובלה ברכבת והוצאות מיוחדות אחרות, לרבות הוצאות שינוע במקרה חרום או בארוע חומר מסוכן שנגרם באחריותי.

שם החותם: \_\_\_\_\_\_\_\_\_\_ חתימה: \_\_\_\_\_\_\_ חותמת: \_\_\_\_\_\_\_\_\_\_\_\_\_

פרטי משפחה של בעל החומר המסוכן

הודעה זו תימסר למנהל תחנת המוצא לפחות 12 שעות לפני המועד שנועד להובלת החומר המסוכן; היה המקום המיועד לטעינה שלוחה - תימסר ההודעה למנהל תחנת הרכבת הקרובה ביותר למתקן בכיוון השינוע.

\* סמן במשבצת המתאימה.

טופס 2

(תקנה 3(2))

כרטיס חירום

1. שם החומר המסוכן: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

מספר או"ם: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

קוד פעולות חירום: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

קבוצת סיכון: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

אופי הסיכון: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. תיאור החומר המסוכן: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. קבוצת אריזה: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. דרכי טיפול בחירום:\* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. מידע נוסף דרוש: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שמות, מענים ומספרי טלפון ופקס להתקשרות חירום:

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

שם בעל החומר המען מספרי הטלפון והפקס

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

שם מפעיל המתקן המען מספרי הטלפון והפקס

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

שם היצרן המען מספרי הטלפון והפקס

(פרט את אמצעי ההגנה לטיפול בחומר, אופן ניטרול החומר, פעולות החירום הנדרשות במקרים של דליפה או של אש והוראות עזרה ראשונה. הפעולות הנדרשות במקרים של שבירת האריזה, קלקול, דליפה או נזילת החומר וכדומה).

תאריך הוצאת כרטיס החירום: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

טופס 3

(תקנה 4(ב))

הצהרת בעל מטען חומר מסוכן ארוז

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**שם בעל החומר המסוכן**

אני החתום מטה, מצהיר בזה כי מטען החומר המסוכן שנמסר להובלה ברכבת ישראל על פי שטר מטען מס' \_\_\_\_\_\_\_\_\_ מיום \_\_\_\_\_\_\_\_\_:

1. הוא במצב מתאים להובלה ברכבת ישראל בהתאם לתקנות מסילות הברזל (שינוע חמרים מסוכנים), תשנ"ט-1999 (להלן - תקנות השינוע).

ת"ט תש"ס-2000

תק' תשס"ג-2003

2. הוא מתואר בשטר המטען בהתאם לנדרש בתקנה 4 לתקנות השינוע.

3. טרם השימוש באריזה, היא רוקנה ונוקתה משיירי החומר המסוכן שנארז בה קודם לכן, והוסרו ממנה כל התוויות הנוגעות לאותו חומר מסוכן ששונע או אוחסן בה.\*

4. השימוש במכולת המכל הוא שימוש חוזר לאותו חומר מסוכן שהובל בו קודם לכן.\*

5. אריזת החומר המסוכן מתאימה לחומר המסוכן הארוז בה מהסוג שאישר המפקח לפי צו הפיקוח על מצרכים (שירותי הובלה ושירותי גרורים), תשל"ט- 1978 (אם החומר המסוכן נארז בישראל)/לפי רי"ד (אם החומר המסוכן נארז מחוץ לישראל)\*, ונאטמה לחלוטין.

6. האריזה נושאת תוויות סימון מתאימות לחומר המסוכן הארוז בה;

הצהרתי זו, כשמדובר בחומר מסוכן ארוז מיובא, ניתנת על יסוד התעודות ששלח הספק בחוץ לארץ של החומר המסוכן הארוז.

תק' תשס"ג-2003

חתימה וחותמת: \_\_\_\_\_\_\_\_\_\_\_\_\_\_\_\_\_\_\_\_\_\_

בעל החומר המסוכן הארוז

\* מחק את המיותר

הערה: ללא מסירת הצהרה זו לא יתקבל מטען חומר מסוכן להובלה!!!

טופס 4

(תקנות 4(ב), 22(3) ו-31(ד))

הצהרת מפעיל מיתקן בדבר ביצוע פעולות בדיקה בקרונות בצובר

**שם המיתקן: \_\_\_\_\_\_\_\_\_\_\_     תאריך: \_\_\_\_\_\_\_\_\_\_\_**

**אני החתום מטה מאשר בזה את נכונות הפרטים שלהלן, ומצהיר כי בוצעו כל הפעולות המפורטות להלן לאחר פריקת/טעינת הקרונות:**

1. **פעולות במיתקן**:\*

הופסקה פעולת פריקת/טעינת הקרונות וכל הצינורות והאבזרים נותקו מהקרונות.

שם המבצע \_\_\_\_\_\_\_\_\_\_\_\_ שעת הביצוע \_\_\_\_\_\_\_\_\_\_\_\_\_\_

2. **פעולה בקרונות**

כל פתחי המכלים והברזים בקרונות נסגרו ונאטמו, והסגירה אובטחה באמצעות \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שם המבצע \_\_\_\_\_\_\_\_\_\_\_ שעת הביצוע \_\_\_\_\_\_\_\_\_\_\_\_\_\_\_

3. **מספרי הזיהוי של הקרונות שנטענו/רוקנו**

\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_

\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_

\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_

4. **שילוט וסימון הקרונות**

השילוט והסימון של הקרונות בוצעו בהתאם להוראות תקנה 31(ד) לתקנות מסילות הברזל (שינוע חומרים מסוכנים), תשנ"ט- 1999 (להלן - תקנות השינוע).

5. **הערות**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_


6. אני מאשר בזה כי כל הפעולות לעיל בוצעו במלואן ובשלמותן וכי בדקתי את ביצוען בעצמי. הצהרתי זו ניתנת על פי הוראת תקנות 22(3) ו- 31(ד) לתקנות השינוע.

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

**שם החותם בשם מפעיל המיתק ןחתימה**


\* מחק את המיותר.

**אי- ביצוע המוצהר לעיל במלואו ואי- מסירת הצהרה זו בשלמותה, לפי המפורט בה, ימנע שינוע הקרונות על המסילה!!!**



תוספת שלישית

(תקנה 31(ב))



כ"ט באדר תשנ"ט (17 במרס 1999) אריאל שרון

שר התשתיות הלאומיות

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשנ"ט מס' 5975](http://www.nevo.co.il/Law_word/law06/TAK-5975.pdf) מיום 25.5.1999 עמ' 838.

   ת"ט [ק"ת תש"ס מס' 6028](http://www.nevo.co.il/Law_word/law06/TAK-6028.pdf) מיום 4.4.2000 עמ' 444.

   תוקנו [ק"ת תשס"ג מס' 6242](http://www.nevo.co.il/Law_word/law06/TAK-6242.pdf) מיום 11.6.2003 עמ' 736 – תק' תשס"ג-2003; תחילתן עשרה ימים מיום פרסומן. [↑](#footnote-ref-1)