תקנות מסילות הברזל הממשלתיות (סמכויות המנהל הכללי), 1938

רבדים בחקיקה

רשויות ומשפט מנהלי – תשתיות – מסילות הברזל

תוכן ענינים

|  |  |  |  |
| --- | --- | --- | --- |
| 3 | [Go](#Seif0) | השם | סעיף 1 |
| 3 | [Go](#Seif1) | מנויים | סעיף 2 |
| 3 | [Go](#Seif2) | העלאות במשרות והגדלות במשכורת | סעיף 3 |
| 4 | [Go](#Seif3) | תנאי השירות | סעיף 5 |
| 4 | [Go](#Seif4) | שכר לילה, שכר עבודה נוספת, שכר פרסאות | סעיף 6 |
| 4 | [Go](#Seif5) | פגרה | סעיף 7 |
| 4 | [Go](#Seif6) | העברות | סעיף 8 |
| 4 | [Go](#Seif7) | פרסים בעד גילוי עבריינים במשפטים פליליים | סעיף 9 |
| 5 | [Go](#Seif8) | הגנה בהאשמות פליליות שהובאו נגד פקידי מסילות הברזל | סעיף 10 |
| 5 | [Go](#Seif9) | הוצאות על מזון וכו בשעת דחק | סעיף 11 |
| 5 | [Go](#Seif10) | תשלום שכר לפועלים מחוץ לישראל | סעיף 12 |
| 5 | [Go](#Seif11) | שכירת בנינים פרטיים לצרכי משרדים או בתי דירה לפקידים | סעיף 13 |
| 5 | [Go](#Seif12) | תעודת שירות | סעיף 14 |
| 5 | [Go](#Seif13) | ללא כותרת | סעיף 15 |
| 5 | [Go](#Seif14) | סתירת בנינים | סעיף 16 |
| 5 | [Go](#Seif15) | עבודה הנעשית בבתי המלאכה של מסילות הברזל בשביל אנשים | סעיף 17 |
| 6 | [Go](#Seif16) | מחיקת הפסדים של כספים | סעיף 18 |
| 6 | [Go](#Seif17) | הוצאות על עבודות זהירות | סעיף 19 |
| 6 | [Go](#Seif18) | קיום חוזים וכו | סעיף 20 |
| 7 | [Go](#Seif19) | הצעות להספקת פחם, אדני מסילה וכו | סעיף 21 |
| 7 | [Go](#Seif20) | חוזים פעוטים | סעיף 22 |
| 7 | [Go](#Seif21) | הצעות לקניות מקומיות | סעיף 23 |
| 7 | [Go](#med0) | תנועה |  |
| 7 | [Go](#Seif22) | תשלום עי שטרי אשראי | סעיף 24 |
| 7 | [Go](#Seif23) | כרטיס חינם וכרטיסי הנחה | סעיף 25 |
| 7 | [Go](#Seif24) | תביעות פיצויים | סעיף 26 |
| 8 | [Go](#Seif25) | פיצויים בעד היזקות | סעיף 27 |
| 8 | [Go](#Seif26) | מחיקת חובות שאי אפשר לגבותם | סעיף 28 |
| 8 | [Go](#Seif27) | מסירת סמכויות לפירוש התעריף | סעיף 29 |
| 8 | [Go](#med1) | מחסני סחורה |  |
| 8 | [Go](#Seif28) | סחורות של הרכבת, מחסנים וחשבונות של סחורות שבמחסנים | סעיף 30 |
| 8 | [Go](#Seif29) | מכירת סחורות | סעיף 31 |
| 8 | [Go](#Seif30) | הפחתת אבדן סחורות מוחסנות כלי עבודה ומיסדר | סעיף 32 |
| 9 | [Go](#Seif31) | כלים ומכונות שבלו משימוש | סעיף 34 |
| 9 | [Go](#med2) | הוראות כלליות |  |
| 9 | [Go](#Seif32) | חליפת מכתבים עם הממשלה | סעיף 35 |
| 9 | [Go](#Seif33) | חקירות מחלקתיות | סעיף 36 |
| 9 | [Go](#Seif34) | הקצאת קרנות מחודשות | סעיף 37 |
| 9 | [Go](#Seif35) | הוראות לראשי הסניפים | סעיף 38 |
| 9 | [Go](#Seif36) | על המנהל הכללי להימלך בראשי הסניפים | סעיף 39 |
| 9 | [Go](#Seif37) | החלטת המנהל הכללי תהא סופית | סעיף 40 |
| 9 | [Go](#Seif38) | משאלות מאת ראשי הסניפים | סעיף 41 |
| 10 | [Go](#Seif39) | חובה למסור ידיעות מפורטות למנהל הכללי | סעיף 42 |
| 10 | [Go](#Seif40) | סמכותו של ממ המנהל הכללי | סעיף 43 |
| 10 | [Go](#Seif41) | בגדי שרד | סעיף 44 |
| 10 | [Go](#Seif42) | השמדת מסמכים | סעיף 45 |
| 10 | [Go](#Seif43) | קרן קנסות | סעיף 46 |
| 11 | [Go](#Seif44) | הלואות זמניות | סעיף 47 |
| 11 | [Go](#Seif45) | הוספה לניד והמרתו | סעיף 48 |
| 11 | [Go](#Seif46) | סמכותו של המנהל הכללי של מסילות הברזל עפי התקנות הכלליות והתקנות האחרות של הממשלה | סעיף 49 |
| 11 | [Go](#Seif47) | מה ייעשה בניד מיושן וכו | סעיף 50 |
| 11 | [Go](#Seif48) | נזקים לניד ורכוש אחר של מסילות הברזל מחיקת הפסדים | סעיף 50א |
| 11 | [Go](#Seif49) | סמכותו של המנהל הכללי יפה להעביר את סמכויותיו | סעיף 51 |
| 12 | [Go](#Seif50) | מתן פרעונות מקומיות לפקידים | סעיף 52 |
| 12 | [Go](#Seif51) | ביטול | סעיף 53 |

תקנות מסילות הברזל הממשלתיות (סמכויות המנהל הכללי), 1938[[1]](#footnote-1)\*

(עפ"י סעיף 40(1)(ב))

1. תקנות אלה תיקראנה תקנות מסילות הברזל הממשלתיות (סמכויות המנהל הכללי), 1938.

השם

פקידות

2. (1) המנהל הכללי רשאי למנות את כל האנשים שימלאו בשירות הנמוך משרות שבא עליהן אישור, ואילו במשרות ממדרגה O, הוא רשאי למנות אנשים בכל נקודת-הגדלה של משכורת בדרגה המאושרת של אותה מדרגה; וכן רשאי הוא למנות את כל האנשים למשרות בגבול הסכום החפשי הנתון לרשותו מן התקציב המאושר, ואילו אם היו האנשים עובדים בתוקף חוזים שבכתב, חובה לקיים כהלכה את תנאי החוזים.

מנויים

(2) מקום שנחוץ רשאי המנהל הכללי להעסיק פקידים (שלא נקבעה להם משכורת בתקציב) אם אפשר לחסוך מאותו סעיף הוצאה כספים לתשלום שכרם של פקידים נוספים אלה.

(3) אולם אם נחוץ לבקש הרשאת תשלום מיוחדת חייב המנהל הכללי לבקש את אישורו הקודם של שר התחבורה. במקרים יוצאים מן הכלל רשאי המנהל הכללי להעסיק מספר מצומצם של אנשים נוספים כשאי אפשר לחכות עד לקבלת אישורו הקודם של שר התחבורה, ואפילו יש הכרח בהרשאת-תשלום מיוחדת, בתנאי שבעת ובעונה אחת עם בקשת הרשאת התשלום תימסר הודעה על המסיבות שהצריכו פעולה זו.

3. (1) המנהל הכללי רשאי להעלות כל פקיד בגבולות התקציב המאושר לאותן המשרות אשר לגביהן יש לו סמכות המינוי.

העלאות במשרות והגדלות במשכורת

(2) המנהל הכללי רשאי גם להרשות מתן הגדלות במשכורת לכל פקידי מסילות הברזל בהתאם להסכמים שלהם או בהתאם לדרגות-השכר המאושרות.

(3) בכל המקרים שבהם יש למנהל הכללי הסמכות להעלות במשרה, רשאי הוא להפסיק או לדחות הגדלות במשכורת או העלאות במשרות או לצוות להוריד פקידים למדרגות נמוכות יותר.

(4) המנהל הכללי רשאי להטיל על כל פקיד מפקידי מסילות הברזל קנסות שלא יעלו בסך הכל על שכר שבעה ימים ממשכורתו החדשית של הפקיד הנקנס, באשמת התנהגות רעה, מעשים בלתי מהוגנים או הזנחת תפקיד.

4[[2]](#footnote-2). (הושמטה).

5. (1) השארת הפקידים במשרותיהם במסילות הברזל תלויה בכשרון-הפעולה שבו הם ממלאים את התפקידים השונים המוטלים עליהם; הואיל והשירות במסילות הברזל של המדינה בהכרח שהוא שונה לפי טבעו מן השירות במחלקות ממשלתיות אחרות, לפיכך ייבחן כשרון-הפעולה של הפקידים באותם נסיונות המבחן הנוהגים אצל חברות של מסילות ברזל העובדות לשם רווחים.

תנאי השירות

(2) המנהל הכללי רשאי לפטר בלא חקירה ודרישה קודמת כל פקיד שאינו בר-פנסיה אם ימרה במזיד צו חוקי של הפקיד הממונה עליו או אם יעדר מעבודתו בלא נטילת רשות או בלי טעם טוב, או אם יתרשל מתוך הרגל או אם ימאן או יתרשל למלא את תפקידו או, מקום שמעסיקים אותו באיזה תפקיד מיוחד, אם יתגלה שאין הוא מוכשר לתפקיד ההוא, בתנאי שאם היו האנשים עובדים בתוקף חוזים שבכתב, חובה לקיים כהלכה את תנאי החוזה.

(3) המנהל הכללי רשאי להפסיק לאלתר את עבודתו של פקיד[[3]](#footnote-3). על המנהל הכללי להודיע אחר כך בכתב לפקיד את נימוקי הפסקת השירות ולדרוש ממנו למסור לו בכתב עד לתאריך שיפורש (וזמן סביר יינתן לו לשם כך) מהם הנימוקים שהוא מסתמך עליהם כדי לנקות עצמו מן האשמה.

(4) כל פקיד שאינו כלול בשום סוג מסוגי המשרות מותר לפטרו לרגל קיצוצים בפקידות בהימסר לו מודעה חודש ימים מראש; ואילו בפקידים העובדים במשכורת חדשית או בכל פעם שהמנהל הכללי מוצא כי רצוי הדבר, מותר ליתן לפקיד המפוטר שכר חודש ימים תחת ליתן לו הודעת פיטורין חודש ימים מראש.

6. (1) לעובדים בסניפי המכונות, הקטרים והתנועה מותר לתת שכר מיוחד בעד עבודת לילה, בעד עבודה מחוץ לשעות העבודה, בעד מספר הפרסאות (מילין) ובעד עבודה במקרה פקיד תורני, לפי הדרגה ששר התחבורה יאשרנה או יסכים לה; במקרים מיוחדים רשאי המנהל הכללי לתת הענקות ממין זה לאנשים העובדים בסניפים אחרים.

שכר לילה, שכר עבודה נוספת, שכר פרסאות (מילין) ושכר חילוק משמרות

(2) המנהל הכללי רשאי גם ליתן הגדלות זמניות במשכורת למשך תקופות שלא תעלינה על שלושה חדשים ובשיעורים שלא יעלו על 5 לירות לחודש לפקידים מן השרות הנמוך שהושאלו באופן זמני לתפקידים מיוחדים הגוררים עמם אחריות נוספת בקשר לעבודות מיוחדות במסילות הברזל, או שנתמנו להוציא לפועל תפקידים מיוחדים בקשר לעבודות אלה נוסף על תפקידיהם הרגילים:

בתנאי שהגדלות זמניות אלה לא תינתנה אלא אם יש להן כיסוי בחשבון העבודות והשרות היוצאים מן הכלל המובא בסעיף-הוצאה "ו" של תקציב מסילות הברזל[[4]](#footnote-4).

7. המנהל הכללי רשאי לתת פגרה מכל סוג שהוא לכל פקידי מסילת הברזל הישראלית[[5]](#footnote-5) בהתאם לתקנות הפגרה של ממשלת ישראל הנוהגות באותה שעה או בהתאם לתנאי החוזה של כל פקיד ופקיד.

פגרה

8. המנהל הכללי רשאי לצוות על פקיד לעבור מתחנה לתחנה או מסניף לסניף.

העברות

9. המנהל הכללי רשאי להציע ולשלם פרסים בעד גילוי עבריינים במשפטים פליליים חמורים עד לשיעור של עשר לירות כל פרס, והסכום ייזקף על חשבון ההכנסות של מסילות הברזל.

פרסים בעד גילוי עבריינים במשפטים פליליים

10. הובאה נגד פקיד מפקידי מסילות הברזל האשמה פלילית המתעוררת מתוך המסיבות הקשורות בתפקידו, ואין יסוד לפקפק בצדקת הנאשם, רשאי המנהל הכללי לקבל עליו את ההגנה במקרה זה ולהזדקק לאותה העזרה המשפטית שימצא צורך בה; ואולם אם יש הוכחה לכאורה כי פקיד מפקידי מסילות הברזל עשה מעשה שלא כהוגן, יניחו לו את ההגנה על עצמו בידיו הוא, והשאלה בדבר השתתפות מסילות הברזל בהוצאות המשפטיות תובא אחר כך בפני המנהל הכללי למען יתן את הוראותיו.

הגנה בהאשמות פליליות שהובאו נגד פקידי מסילות הברזל

תק' תשכ"ט-1968

מיום 28.11.1968

**תק' תשכ"ט-1968**

[ק"ת תשכ"ט מס' 2317](http://www.nevo.co.il/Law_word/law06/TAK-2317.pdf) מיום 28.11.1968 עמ' 421

10. הובאה נגד פקיד מפקידי מסילות הברזל האשמה פלילית המתעוררת מתוך המסיבות הקשורות בתפקידו, ואין יסוד לפקפק בצדקת הנאשם, רשאי ~~המזכיר הראשי~~ המנהל הכללי לקבל עליו את ההגנה במקרה זה ולהזדקק לאותה העזרה המשפטית שימצא צורך בה; ואולם אם יש הוכחה לכאורה כי פקיד מפקידי מסילות הברזל עשה מעשה שלא כהוגן, יניחו לו את ההגנה על עצמו בידיו הוא, והשאלה בדבר השתתפות מסילות הברזל בהוצאות המשפטיות תובא אחר כך בפני ~~המזכיר הראשי~~ המנהל הכללי למען יתן את הוראותיו.

11. אם אין אפשרות להשיג צרכי מזון באופן אחר, רשאי המנהל הכללי לאשר כל סכום הוצאה נאות שצריך להוציאו לשם הספקת צרכי מזון לעובדי מסילות הברזל במקרי דחק הגוררים עמם תנאי חיים קשים מחוסר הנוחות ההכרחית, כגון במקרים של תיקוני פרצים שניבעו בגלל שטפון המסילה, ירידה חמורה מעל הפסים, או מפאת כל תאונה דומה אחרת; בנסיבות מעין אלה הרשות בידו להתיר הוצאה דומה לזאת לשם הספקת צרכי מזון לציבור. דו"ח מפורט על הוצאה ממין זה יישלח למזכיר הראשי בכל פעם שיהא צורך לקבל אישור להוצאה שלא הוקצב בשבילה סכום בתקציב המאושר.

הוצאות על מזון וכו' בשעת דחק

12. אם יש צורך להביא לארץ פועלים בלתי מקצועיים לשם כל עבודה במסילות הברזל, רשאי המנהל הכללי, בקבלו תחילה את אישור שר התחבורה, להכניס לארץ פועלים כאלה, ולהתיר תשלום שכר בעד מספר הימים שי קבלו הפועלים האלה בנסיעתם למקום העבודה וחזרה.

תשלום שכר לפועלים מחוץ לישראל

13. בידי המנהל הכללי יהיה הפיקוח על כל הבנינים המוקדשים לצרכי מסילות הברזל בלבד, והרשות בידו לייחד דירות בבנינים אלה בשביל פקידי מסילות הברזל: אם לא יהיו בנינים מתאימים למסילות הברזל או לממשלה, רשאי המנהל הכללי לשכור בנינים פרטיים לצורך בתי דירה בשביל פקידים שיש להם הזכות לקבל דירה בתוקף תקנות הממשלה או בתוקף חוזה, או לכל צורך אחר הקשור במסילות הברזל, ובכל רבע שנה עליו להמציא למזכיר הראשי את רשימת הבנינים השכורים על ידו, ולפרש ברשימה את סכום שכר הדירה ואת שמות בעליהם ושמות הפקידים שהבנינים נתיחדו בשבילם.

שכירת בנינים פרטיים לצרכי משרדים או בתי-דירה לפקידים

14. המנהל הכללי רשאי ליתן תעודות שירות בטופס הקבוע לפקידים עם עזבם את השירות: בתנאי כי פקיד שכיהן במשרה שאין למנהל הכללי סמכות המינוי עליה אין נותנים לו תעודה כזאת, אלא לאחר שתיחתם גם ע"י המזכיר הראשי.

תעודת שירות

15. (בוטלה).

תק' 1947

16. המנהל הכללי רשאי להרשות לסתור כל בנין ארעי או למכור את חמריו של בנין ארעי כזה אשר הוקם בשעת בניית המסילה, כגון דירת ארעי לעובדים, עד תום בנייתם של בניני הקבע.

סתירת בנינים

17. אסור לקבל עבודה בבתי המלאכה של הרכבות בשביל אנשים פרטיים או בשביל פקידי מסילות הברזל אלא אם כן יש הסכמה בכתב מאת המנהל הכללי: בכל מקרה כזה יש לערוך חשבון של ההוצאות המשוערות ובכללן ההוצאות של המחלקה, ובטרם תחל העבודה צריך להשליש סכום כסף במזומן כדי סכום הערכת ההוצאות: בתנאי שהרשות נתונה למנהל הכללי לקבוע שיעור לעבודות קטנות שבתחומיו מותר לוותר על הכנת הערכה של ההוצאות.

עבודה הנעשית בבתי המלאכה של מסילות הברזל בשביל אנשים

18. המנהל הכללי רשאי לאשר מחיקת הפסדים כספיים (שנגרמו ע"י שוד וכו') עד לשיעור של לא יותר ממאתיים לירות בכל מקרה, ועד כדי אלפיים לירות לשנה: בתנאי שהמנהל הכללי יאשר בכל מקרה כזה שההפסד לא נגרם ע"י מעשה- מרמה או ע"י רשלנות מצד פקיד מפקידי מסילות הברזל.

מחיקת הפסדים של כספים

תק' תשכ"ט-1968

מיום 20.6.1968

**תק' תשכ"ח-1968**

[ק"ת תשכ"ח מס' 2243](http://www.nevo.co.il/Law_word/law06/TAK-2243.pdf) מיום 20.6.1968 עמ' 1758

18. המנהל הכללי רשאי לאשר מחיקת הפסדים כספיים (שנגרמו ע"י שוד וכו') עד לשיעור של לא יותר מ~~עשרים לירות~~ מאתיים לירות בכל מקרה, ועד כדי ~~מאתיים לירות~~ אלפיים לירות לשנה: בתנאי שהמנהל הכללי יאשר בכל מקרה כזה שההפסד לא נגרם ע"י מעשה- מרמה או ע"י רשלנות מצד פקיד מפקידי מסילות הברזל.

19. בשביל העבודות הקטנות החדשות הנזקפות על חשבון ההכנסות של מסילות הברזל נקבע סעיף הוצאה בתקציב השנתי, ובאישורו של המנהל הכללי מותר להוציא עפ"י סעיף-הוצאה זה עד לשיעור של אלף לירות לכל מקרה ומקרה בעד עבודות דחופות הקשורות בהחזקת השירות של מסילות הברזל.

הוצאות על עבודות זהירות

תק' (מס' 2)

תשי"ד-1954

מיום 1.7.1954

**תק' (מס' 2) תשי"ד-1954**

[ק"ת תשי"ד מס' 457](http://www.nevo.co.il/Law_word/law06/TAK-0457.pdf) מיום 1.7.1954 עמ' 976

19. בשביל העבודות הקטנות החדשות הנזקפות על חשבון ההכנסות של מסילות הברזל נקבע סעיף הוצאה בתקציב השנתי, ובאישורו של המנהל הכללי מותר להוציא עפ"י סעיף-הוצאה זה עד לשיעור של ~~חמש מאות פונט~~ אלף לירות לכל מקרה ומקרה בעד עבודות דחופות הקשורות בהחזקת השירות של מסילות הברזל.

20. (1) המנהל הכללי רשאי לבצע בצורה המאושרת שטרות, חוזים וכו' מן הסוגים דלקמן: -

קיום חוזים וכו'

(א) חוזים בקשר לביצוע כל מיני עבודות של מסילות הברזל;

(ב) שטרי התחייבות למילואן והשלמתן הנכונים של עבודות;

(ג) חכירות של קרקעות ובנינים הדרושים לצרכי מסילות הברזל;

(ד) מסמכים לשם החזרת רכוש שניתן בתורת בטחון;

(ה) חוזים בקשר לטעינתן ופריקתן של סחורות או בקשר עם ענינים אחרים הדרושים לעבודת התנועה או הכרוכים בה;

(ו) חוזים למכירת גרוטאות, רמץ ושאר חמרים עודפים;

(ז) חוזי שירות עם פקידים שאינם בני פנסיה והעובדים בתוקף חוזים חדשיים;

(ח) חוזים בדבר שירותי עמילות וסוכנות ותשלום דמי עמילות וסוכנות;

תק' תשי"ד-1953

(ט) חוזים בדבר ביטוח משאות המובלים במסילות הברזל וגביית דמי הביטוח;

תק' תשט"ו-1954

(י) חוזים בדבר דירות שירות לעובדי הרכבת.

תק' תשי"ט-1959

(2) יכול המנהל הכללי להתקשר בחוזים עם מנהלים אחרים של מפעלי מסילות ברזל או מפעלי הובלה לשם סידורי תנועה הדדיים, בתנאי שיקבל תחילה את אישורו של שר התחבורה לכך.

(3) המנהל הכללי רשאי להתקשר בחוזה -

תק' תשכ"ב-1962

(א) להובלת טובין בכמות מסויימת ובתקופה מסויימת ולקבוע בו תנאים מיוחדים להובלתם ואת התשלומים המשתלמים בעד הובלה כאמור;

(ב) להובלת טובין בקרונות העשויים לחזור ריקים ממקום יעודם או בקרונות שלא נועדו להובלה אותה שעה ולקבוע בעד הובלה כאמור תשלומים בשיעור שהוא נמוך מהשיעור שנקבע בחוק עזר שהותקן על פי סעיף 42 לפקודה (להלן - חוק העזר);

(ג) להסעת נוסעים ברכבת מיוחדת או בחלק מרכבת ולקבוע בעד נסיעה כאמור תשלומים בשיעור שונה מהשיעור שנקבע בחוק העזר.

(4) החוזה כאמור בתקנת משנה (3) ניתן לעיון לכל אדם במשרד המנהל הכללי בחיפה.

תק' תשכ"ב-1962

מיום 3.12.1953

**תק' תשי"ד-1953**

[ק"ת תשי"ד מס' 408](http://www.nevo.co.il/Law_word/law06/TAK-0408.pdf) מיום 3.12.1953 עמ' 211

**הוספת פסקה 20(1)(ח)**

מיום 8.10.1954

**תק' תשט"ו-1954**

[ק"ת תשט"ו מס' 477](http://www.nevo.co.il/Law_word/law06/TAK-0477.pdf) מיום 8.10.1954 עמ' 14

**הוספת פסקה 20(1)(ט)**

מיום 11.6.1959

**תק' תשי"ט-1959**

[ק"ת תשי"ט מס' 916](http://www.nevo.co.il/Law_word/law06/TAK-0916.pdf) מיום 11.6.1959 עמ' 1499

**הוספת פסקה 20(1)(י)**

מיום 19.7.1962

**תק' תשכ"ב-1962**

[ק"ת תשכ"ב מס' 1335](http://www.nevo.co.il/Law_word/law06/TAK-1335.pdf) מיום 19.7.1962 עמ' 2242

**הוספת תקנות משנה 20(3), 20(4)**

21. המנהל הכללי רשאי להזמין ולקבל הצעות להספקת פחם, קרשים, אדנים, חמצן, אציטילין, אספלט וחמרים אחרים כיוצא בהם לפני התאריך שבו צריכים לחמרים, בכפוף להגבלה שהזמנות-מראש אלה תצומצמנה בגבול הכמויות שלפי ההערכה הן דרושות בשביל העבודות הנורמליות או לשם חידושי העבודות הרגילים או לשם התאמת החמרים לתפקידם; ובכפוף לעוד הגבלה, דהיינו, שהמנהל הכללי לא יזמין הצעות להספקת סחורות שצריך להזמינן מחו"ל, בלבד (א) עצים לאדנים ולקרשים מקיליקיה, מאנטוליה או מרודוס, (ב) חמצן, אציטילין ואספלט ממצרים ו-(ג), בתור יוצא מן הכלל לשם סיפוק דרישות זמניות, עצים לאדנים ולקרשים וחמצן, אציטילין ואספלט מכל ארץ אחרת.

הצעות להספקת פחם, אדני מסילה וכו'

22. המנהל הכללי רשאי למסור עבודות שתיעשנה על יסוד חוזים פעוטים ולפי לוח-מחירים מבלי שייכות וקשר אל הסך הכל של התשלומים הכרוכים בכך, ובכפוף לתנאים האלה: -

חוזים פעוטים

(א) שהמחירים שישולמו לא יהיו גבוהים מן המחירים הרשומים בלוח המאושר;

(ב) שהחוזים האלה לא יגררו עמם אחריות לשלם משהו יותר מן התשלום בעד העבודה הממשית שבוצעה ובעד החמרים שהובאו למקום העבודה;

(ג) שהעבודה שעשייתה נמסרה לקבלן יחיד תימדד בכל חודש, וכי שכרה ישולם מדי חודש בחדשו.

23. המנהל הכללי רשאי להרשות קניית סחורות מתוצרת המקום ומתוצרת חו"ל, אם תהא זו דרושה במפגיע. בדרך כלל צריך להחזיק במחסן את כל הסחורות המיובאות.

הצעות לקניות מקומיות

תנועה

24. המנהל הכללי רשאי, לפי הכרעת דעתו, לקבל בטוחה לתשלום שכר הובלה בשטר-אשראי, לאחר מתן בטוחה כהלכה בטופס הכללי שיאושר מטעם המזכיר הראשי.

תשלום ע"י שטרי אשראי

25. המנהל הכללי רשאי לתת כרטיסי חינם לאנשים שאינם עובדים במסילות הברזל או לעובדים ולפקידים של מסילות הברזל בנסעם לעבודה או לפגרה. כמו כן רשאי הוא לתת כרטיסי הנחה במחירים מופחתים לעובדים במסילות הברזל של מדינות סמוכות, ורשאי הוא, לפי הכרעת דעתו, ליתן כרטיסי חינם או כרטיסי הנחה לפקידים גבוהים של מסילות ברזל אחרות.

כרטיס חינם   
וכרטיסי-הנחה

26. המנהל הכללי רשאי לסלק תביעות לפיצויים בעד טובין שאבדו, ניזוקו או נתעכבו; וכן הוא רשאי להסמיך את מנהל התנועה והמסחר של מסילות-הברזל לסלק תביעות כאמור עד לסך חמש מאות לירות בכל מקרה בהתאם להוראותיו לגבי מקרה או סוג של מקרים.

תביעות פיצויים

תק' תשכ"ד-1964

תק' תשכ"ח-1968

מיום 20.2.1964

**תק' תשכ"ד-1964**

[ק"ת תשכ"ד מס' 1547](http://www.nevo.co.il/Law_word/law06/TAK-1547.pdf) מיום 20.2.1964 עמ' 814

**החלפת תקנה 26**

מיום 20.6.1968

**תק' תשכ"ח-1968**

[ק"ת תשכ"ח מס' 2243](http://www.nevo.co.il/Law_word/law06/TAK-2243.pdf) מיום 20.6.1968 עמ' 1758

26. המנהל הכללי רשאי לסלק תביעות לפיצויים בעד טובין שאבדו, ניזוקו או נתעכבו; וכן הוא רשאי להסמיך את ~~החשב ומנהל מסחרי~~ מנהל התנועה והמסחר של מסילות הברזל לסלק תביעות כאמור עד לסך חמש מאות לירות בכל מקרה בהתאם להוראותיו לגבי מקרה או סוג של מקרים.

27. המנהל הכללי רשאי לשלם פיצויים עד לסך עשרים וחמש לירות בכל מקרה לאנשים, שלא מעובדי מסילות הברזל, אשר ניזוקו מתאונה במסילת הברזל. עליו לקבל קבלה האומרת שהניזוק מקבל את הסכום כסילוק מלא בעד כל התביעות על התאונה, ולהודיע על הענין לממשלה: אם נתעורר איזה ספק בדבר אחריותה של הנהלת מסילות הברזל תובא השאלה לפני היועצים המשפטיים של הממשלה.

פיצויים בעד היזקות

28. (1) המנהל הכללי רשאי, לפי הכרעת דעתו, לאשר את מחיקת כל הסכומים שאי-אפשר לגבותם, עד לשיעור של אלף לירות בכל מקרה, בתנאי שהמקסימום יהיה עשרת אלפים לירות לשנה, בתנאי שבכל מקרה רשאי המנהל הכללי להעיד כי אי-הגביה לא נגרמה ע"י רשלנות מצד פקיד מפקידי מסילות הברזל. הוא גם רשאי למחוק הוצאות הזנה בבית חולים המגיעות מאת פקידי מסילות הברזל ואשר אי-אפשר לגבותן.

מחיקת חובות שאי אפשר לגבותם

תק' 1943

תק' תשכ"ח-1968

(2) המנהל הכללי רשאי לאשר את הוויתור על דמי שכירות, דמי איחור, דמי מחסן ודמי עונשין, בלי להתחשב עם ההגבלות הכספיות המוטלות על ידי האוצר.

(3) המנהל הכללי רשאי להרשות את החשב הכללי למחוק, לפי הכרעת דעתו, הפסדים שסיבתם טעויות בחשבון בסכומים של לא יותר מעשר לירות בכל מקרה, ובסך הכל לא יותר מחמש מאות לירות לשנה.

תק' תשכ"ח-1968

מיום 20.6.1968

**תק' תשכ"ח-1968**

[ק"ת תשכ"ח מס' 2243](http://www.nevo.co.il/Law_word/law06/TAK-2243.pdf) מיום 20.6.1968 עמ' 1758

(1) המנהל הכללי רשאי, לפי הכרעת דעתו, לאשר את מחיקת כל הסכומים שאי- אפשר לגבותם, עד לשיעור של ~~מאה לירות~~ אלף לירות בכל מקרה, בתנאי שהמקסימום יהיה ~~אלף לירות~~ עשרת אלפים לירות לשנה, בתנאי שבכל מקרה רשאי המנהל הכללי להעיד כי אי- הגביה לא נגרמה ע"י רשלנות מצד פקיד מפקידי מסילות הברזל. הוא גם רשאי למחוק הוצאות הזנה בבית חולים המגיעות מאת פקידי מסילות הברזל ואשר אי- אפשר לגבותן.

(2) המנהל הכללי רשאי לאשר את הוויתור על דמי שכירות, דמי איחור, דמי מחסן ודמי עונשין, בלי להתחשב עם ההגבלות הכספיות המוטלות על ידי האוצר.

(3) המנהל הכללי רשאי להרשות את החשב הכללי למחוק, לפי הכרעת דעתו, הפסדים שסיבתם טעויות בחשבון בסכומים של לא יותר ~~מלירה אחת~~ מעשר לירות בכל מקרה, ובסך הכל לא יותר ~~מחמישים לירות~~ מחמש מאות לירות לשנה.

29. המנהל הכללי רשאי להקנות לחשב הכללי את הסמכות לטפל בכל שאלה הנוגעת לפירוש התעריף כשכרוך בכך סכום לא יותר מלירה אחת או כשאין חילוקי דעות בין החשב הכללי ובין המפקח על המסילה.

מסירת סמכויות לפירוש התעריף

תק' (2) 1943

מחסני סחורה

30. המנהל הכללי רשאי להרשות לפתוח מחסני סחורה חדשים ולקבוע את שוויה של כל כמות סחורה שבמחסנים.

סחורות של הרכבת, מחסנים וחשבונות של סחורות שבמחסנים

31. המנהל הכללי רשאי להרשות למכור במכירה פומבית או בדרך הצעת מחירים את הסחורות שלא תצלחנה לשימוש אם מחמת פחת או מחמת שדוגמתם מיושנת; מותר למכור גם סחורות שתצלחנה לשימוש בין לקהל ובין למחלקות ממשלתיות, באישור המנהל הכללי בכל מקרה ומקרה, ויוסיפו על מחיר הסחורה מכסת אחוזים למעלה משוויו לפי הרשום בפנקסים, כדי לכסות את ההוצאות הכרוכות בשמירה במחסן ושאר הוצאות מחלקתיות, והמכסה הזאת תהיה בהתאם לדרגה שתיקבע ע"י המזכיר הראשי.

מכירת סחורות

32. המנהל הכללי רשאי לאשר לפי ראות עיניו את הפחתת אבדנם של סחורות מוחסנות, כלי עבודה ומיסדר בנסיבות הבאות ובתחומי הגבולות הבאים, דהיינו: -

הפחתת אבדן סחורות מוחסנות כלי-עבודה ומיסדר

תק' 1947

תק' תשכ"ח-1968

(א) במקרה של אבדן או גרעון שמקורן בגניבה או מרמה או רשלנות חמורה של פקיד - עד כדי 5000 לירות בכל מקרה ומקרה;

(ב) במקרה של אבדן או גרעון שמקורם בסיבות אחרות - עד כדי 10,000 לירות בכל מקרה ומקרה;

(ג) במקרה של אבדן או גרעון שמקורם באלימות מזויינת - עד כדי 20,000 לירות בכל מקרה ומקרה.

מיום 20.6.1968

**תק' תשכ"ח-1968**

[ק"ת תשכ"ח מס' 2243](http://www.nevo.co.il/Law_word/law06/TAK-2243.pdf) מיום 20.6.1968 עמ' 1758

(א) במקרה של אבדן או גרעון שמקורן בגניבה או מרמה או רשלנות חמורה של פקיד - עד כדי ~~חמש מאות לירות~~ חמשת אלפים לירות בכל מקרה ומקרה;

(ב) במקרה של אבדן או גרעון שמקורם בסיבות אחרות – עד כדי ~~אלף לירות~~ עשרת אלפים לירות בכל מקרה ומקרה;

(ג) במקרה של אבדן או גרעון שמקורם באלימות מזויינת – עד כדי ~~חמשת אלפים לירות~~ עשרים אלף לירות בכל מקרה ומקרה.

33. (בוטלה).

תק' 1947

34. המנהל הכללי רשאי לצוות למכור או להעביר לאחר כלים ומכונות שנעשו מוקצים מחמת שימוש.

כלים ומכונות שבלו משימוש

הוראות כלליות

35. המנהל הכללי או בהעדרו, מ"מ המנהל הכללי, הוא הממונה היחידי על מסילות הברזל, ורק הוא יחליף מכתבים עם הממשלה בכל שאלה בנוגע למסילות הברזל, ויקבל הוראות מאת הממשלה; הממשלה לא תעשה כל פעולה בלתי אמצעית בנוגע למסילות הברזל או לחבר העובדים בה אלא באמצעות המנהל הכללי, פרט למקרים דוחקים.

חליפת מכתבים עם הממשלה

36. המנהל הכללי רשאי לערוך חקירות מחלקתיות בענינים הנוגעים לאופן העבודה וההנהלה של מסילות הברזל, כאשר ייטב בעיניו.

חקירות מחלקתיות

37. המנהל הכללי רשאי להקצות בהקצאה מחודשת את הקרנות שהוקצבו בין סעיפי המשנה והנסחים השונים של הוצאות העבודה באומדנות התקציב המאושרות של מסילות הברזל (נסחים א'-ד'), לרבות קרנות נוספות שהוקצבו במיוחד עם הגדלת סעיף משנה כל שהוא.

הקצאת קרנות מחודשות

תק' 1947

38. ראשי הסניפים יקבלו את כל הוראותיהם מאת המנהל הכללי ועליהם למלא אחרי הוראותיו בכל הענינים, בין שהם כלולים מבחינה טכנית בעבודת מחלקותיהם ובין לא; המנהל הכללי יניח את האזורים המפורטים של עבודתם, ביחוד בענינים טכניים, לשיקול דעתם של ראשי הסניפים, ופרט למקרים דוחקים לא יתן הוראות לפקידי הסניפים הנמוכים, אף לא יגמול פרס לפקידים נמוכים כאלה ולא יענישם אלא לאחר שעיין יפה בחוות דעתו של ראש הסניף.

הוראות לראשי הסניפים

39. כמו כן חייב המנהל הכללי להימלך בראשי הסניפים בטרם יאחוז באיזו פעולה בכל ענין שכרוכות בו שאלות טכניות או עבודה מפורטת של סניפיהם.

על המנהל הכללי להימלך בראשי הסניפים

40. החלטת המנהל הכללי תהא סופית ומכרעת בכל השאלות, בין טכניות ובין אחרות.

החלטת המנהל הכללי תהא סופית

41. אם סבור ראש הסניף כי אם יכנע לפקודות המנהל הכללי, יביא הדבר לידי סכנה לחיים או לרכוש, או שפקודותיו ממריצות אותו לאחוז בפעולה שמבחינה טכנית יש לשלול אותה, או אם ראש הסניף הוא מנהל החשבונות או המחסנאי והוא סבור כי ההיכנעות לפקודות עשויה להביא לידי תרמית חמורה או לגרום לידי אבדן כספי הממשלה או סחורותיה, יהא ראש הסניף הנוגע בדבר בן-חורין לפנות בבקשה למנהל הכללי ולחוות בה את דעתו, ובחוותו את דעתו זאת לא יאשם באי-משמעת למנהלו, או בהנהגה אשר תזיק לו במשהו, ומשעשה כזאת יהא פטור לחלוטין מכל אחריות טכנית או מכל אחריות אחרת בנוגע למילוי הנאות של פקודות המנהל הכללי לפי מיטב יכלתו והשקפתו; והרי אם הביא הדבר לידי תוצאות העשויות להזיק לשמו הטוב של הפקיד ההוא, תשמש הבקשה שהגיש למנהל הכללי כהגנה על מעשיו; מחובת המנהל הכללי להגיש כל בקשה מסוג זה למזכיר הראשי.

משאלות מאת ראשי הסניפים

42. חובה על ראשי הסניפים לתת למנהל הכללי בכל עת את כל הידיעות שביכלתם לתת בכל הנקודות אשר להן קשר בעבודה הטכנית או בעבודה אחרת, ואם יתרשלו במילוי התקנה הזאת, תחול עליהם כל תוצאה שתהא נגרמת מתוך כך.

חובה למסור ידיעות מפורטות למנהל הכללי

43. מ"מ המנהל הכללי משמש בכל הבחינות במשרתו ובסמכויותיו של המנהל הכללי בעצמו, אך לא ינהיג שינויים מינהליים או כל שיטה חדשה אלא כפי הצורך, לשם מקרים דחופים או בלתי נראים מראש, ואם תתעורר כל שאלה חמורה מחובתו לפנות למזכיר הראשי, אם הזמן מרשה, כדי שתהיה אפשרות לפנות במכתב למנהל הכללי בעצמו ולבקש את דעתו, אם רואים צורך בכך.

סמכותו של מ"מ המנהל הכללי

44. המנהל הכללי רשאי לאשר חלוקת בגדי שרד לעובדים במסילות הברזל, והוא יקבע קנה-מידה לחלוקת בגדי השרד.

בגדי שרד

45. (1) המנהל הכללי רשאי לאשר את השמדת אותם המסמכים של מסילות הברזל אשר ימצאם כמסמכים אין חפץ בהם בהחלט, ואולם בצוותו להשמיד מסמכים כאלה עליו לנהוג זהירות יתרה ולא להשמיד את המסמכים אלא שהם נטולי כל ערך. את המסמכים דלקמן אסור להשמיד בשום פנים: -

השמדת מסמכים

(א) מסמכים הקשורים בהוצאה שהיא בגדר החוק הדן בהתיישנות משפטים;

(ב) מסמכים הקשורים בהוצאה על עבודות שלא הושלמו ואפילו עבר מועד ההתיישנות;

(ג) מסמכים בדבר ניסויים והתבוננויות;

(ד) מסמכים הקשורים בתביעות בעד שירות ונענים אישיים בקשר לאנשים העובדים בשירות;

(ה) ספרי קופה של פקידי קופה, אך מותר להשמיד תלושי שיקים כתום חמש שנים תמימות.

(2) רשימה מאותם מסמכים השייכים בדין לאגף החשבונות של מסילות הברזל, צריכה להישלח לחשב הכללי לשם אישור, בטרם יינתן צו להשמידם.

46. (1) חשבונות קרן הקנסות יתנהלו ע"י החשב הכללי, ואין לשלם שום סכום מתוך הקרן הזאת אלא ברשותו של המנהל הכללי. קנסות שיוטלו בעוון הנהגה רעה או הזנחת חובה, אין זוקפים אותם לקרן זו אלא אם אין הדבר גורר עמו הפסד ישר למסילות הברזל. אם נגרם היזק או הפסד למסילת הברזל ישמש הקנס כתשלום שכנגד בעד ההיזק או ההפסד.

קרן קנסות

(2) מותר להוציא כספים מתוך קרן הקנסות למטרות אלה: -

תשלומים מתוך קרן הקנסות

(א) פרסים בעד גנים, מגרשים ודירות בתחנה;

(ב) תרומות למוסדות חבר העובדים במסילות הברזל ולשאר צרכים המשמשים לנוחותם של חבר-העובדים;

(ג) פרסים לפקידי המסילה בעד הצטיינות מיוחדת;

(ד) תרומות לבתי הספר שמבקרים בהם ילדי העובדים במסילות הברזל, בכפוף לאישורו של המזכיר הראשי;

(ה) כל מטרה אחרת כיוצא בזה, שנתאשרה ע"י המזכיר הראשי.

(3) החשבונות של קרן הקנסות יבוקרו ע"י מבקר החשבונות הממשלתי.

(4) על החשב הכללי להכין בכל שנה דו"ח של קרן הקנסות ולפרט בו את ההכנסה הכללית ואת התשלומים לפי הפרטים המפורטים לעיל, ודו"ח זה יפורסם ביחד עם הדו"ח השנתי של מסילות הברזל.

47. במקרים מיוחדים רשאי המנהל הכללי לאשר לצרכי השירות הלוואות זמניות עד סך חמישים לירות לפקידים המחוזיים של מסילות הברזל.

הלואות זמניות

48. כל ההצעות הגוררות עמהן הוספה לניד המאושר של מסילות הברזל טעונות אישור מאת שר התחבורה, ואולם רשאי המנהל הכללי לאשר את המרת קרונות מסילות הברזל ממחלקה אחת למחלקה אחרת בתוך המספר הכולל של כלי רכב, בתנאי שתתקבל תחילה ההקצבה הכספית הדרושה; והערה על ההמרה הזאת צריכה לבוא בתחתית חשבון הניד אשר יתפרסם יחד עם הדו"ח השנתי.

הוספה לניד והמרתו

49. חוץ אם נקבע אחרת בתקנות האלה, על המנהל הכללי להשתמש בסמכויותיו ולמלא את תפקידיו בהתאמה לתקנות הכלליות, לתקנות הכספיות ולתקנות בנידון סחורות של הממשלה הנוהגות מזמן לזמן.

סמכותו של המנהל הכללי של   
מסילות-הברזל עפ"י התקנות הכלליות והתקנות האחרות של הממשלה

50. על פי עצת המהנדס המכונאי הראשי, רשאי המנהל הכללי להוציא מן השירות ולמחוק מן הפנקס את כל הקטרים והניד אשר נתישנו או ניזוקו עד אי-יכולת לתקנם. בדו"ח השנתי תתפרסם רשימה של כל קטר וכל כלי רכב שהוחלט לבלי להשתמש בהם.

מה ייעשה בניד מיושן וכו'

50א. על פי עצת המהנדס המכונאי הראשי, רשאי המנהל הכללי להוציא מן שחייבים לשלמם מחמת נזק שנגרם לניד ולשאר דברים שהם רכוש ההנהלה, עד כדי 1000 לירות בכל מקרה, בתנאי שהמקסימום יהא בסכום כולל של 20,000 לירות בכל שנה:

נזקים לניד ורכוש אחר של   
מסילות-הברזל מחיקת הפסדים

תק' 1943

תק' תשי"ח-1958

תק' תשכ"ח-1968

בתנאי כי בכל מקרה רשאי המנהל הכללי להעיד כי אי-הגביה לא נגרמה עקב רשלנות מצד פקיד מסילת הברזל.

מיום 17.7.1958

**תק' תשי"ח-1958**

[ק"ת תשי"ח מס' 810](http://www.nevo.co.il/Law_word/law06/TAK-0810.pdf) מיום 17.7.1958 עמ' 1622

50א. על פי עצת המהנדס המכונאי הראשי, רשאי המנהל הכללי להוציא מן שחייבים לשלמם מחמת נזק שנגרם לניד ולשאר דברים שהם רכוש ההנהלה, עד כדי ~~מאה פונט~~ 500 לירות בכל מקרה, בתנאי שהמקסימום יהא בסכום כולל של ~~אלף פונט~~ 5000 לירות בכל שנה:

בתנאי כי בכל מקרה רשאי המנהל הכללי להעיד כי אי- הגביה לא נגרמה עקב רשלנות מצד פקיד מסילת הברזל.

מיום 20.6.1968

**תק' תשכ"ח-1968**

[ק"ת תשכ"ח מס' 2243](http://www.nevo.co.il/Law_word/law06/TAK-2243.pdf) מיום 20.6.1968 עמ' 1758

50א. על פי עצת המהנדס המכונאי הראשי, רשאי המנהל הכללי להוציא מן שחייבים לשלמם מחמת נזק שנגרם לניד ולשאר דברים שהם רכוש ההנהלה, עד כדי ~~500 לירות~~ אלף לירות בכל מקרה, בתנאי שהמקסימום יהא בסכום כולל של ~~5000 לירות~~ עשרת אלפים לירות בכל שנה:

בתנאי כי בכל מקרה רשאי המנהל הכללי להעיד כי אי- הגביה לא נגרמה עקב רשלנות מצד פקיד מסילת הברזל.

51. המנהל הכללי רשאי, אם הוא מוצא כי הדבר נחוץ לשם עבודה נאותה ויעילה במסילת הברזל -

סמכותו של המנהל הכללי יפה להעביר את סמכויותיו

תק' 1944

(א) להעביר לכל ראש סניף כל סמכות מסמכויותיו המוגדרות בתקנות אלה, פרט לסמכויות הנוגעות בענינים הבאים:

(I) פיטורי פקידים העובדים במשכורת;

(II) מתן חופשה לפקידים מינהליים של מסילת- הברזל;

(III) מחיקת הפסדים במזומנים;

(IV) הוצאות למעלה מן האומדנות;

(V) הצעות וחוזים;

(VI) אבדן סחורות ומכירתן; או

(VII) החזרות- תשלומים מקרן הקנסות.

(ב) להרשות כל ראש סניף, שהמנהל הכללי העביר לו כל סמכות מסמכויותיו בתוקף פסקה (א) של תקנה זו, להעביר בהעברת-משנה את כל הסמכויות או סמכות כל שהיא מסמכויות אלה לכל פקיד-מחוז של מסילת-הברזל או כל פקיד אחר של מסילת-הברזל:

בתנאי שכל העברת סמכות מסמכויותיו של המנהל הכללי בתוקף פסקה (א) של תקנה זו, וכל העברת-משנה של כל סמכות מן הסמכויות האלה בתוקף פסקה (ב) של תקנה זו, לא תגרענה בשום פנים מאחריותו האישית של המנהל הכללי לשימוש הנאות בסמכויות אלה.

52. לפקידים תמידיים שניתנה הוראה להעבירם ממקום למקום או בכל נסיבה מיוחדת, רשאי המנהל הכללי ליתן מפרעה מקומית עד כדי משכורת חודש (מחוץ לדמי קצבה) אשר תיפרע חזרה בשיעורים חדשיים שווים במשך לא יותר מחמישה חדשים, אם הלווים הם פקידים המקבלים משכורת של פחות משמונה מאות לירות לשנה ולא יותר משלושה שעורים חדשיים שווים אם הלווים הם פקידים המקבלים משכורות של יותר משמונה מאות לירות לשנה; מפרעות כאלה לא תינתנה לצורך תשלום שכר דירה.

מתן פרעונות מקומיות לפקידים

53. תקנות מסילות הברזל מבוטלות בזה.

ביטול

1. \* פורסמו חא"י, כרך ג', עמ' (ע) 926, (א) 1113.

   תוקנו ע"ר מס' 1288 מיום 9.9.1943, תוס' 2, עמ' (ע) 636, (א) 807.

   ע"ר מס' 1301 מיום 8.11.1943, תוס' 2, עמ' (ע) 814, (א) 1028 (תק' (מס' 2), 1943).

   ע"ר מס' 1262 מיום 28.9.1944, תוס' 2, עמ' (ע) 783, (א) 1010.

   ע"ר מס' 1556 מיום 20.2.1947, עמ' (ע) 243, (א) 298.

   [ק"ת תשי"ד: מס' 408](http://www.nevo.co.il/Law_word/law06/TAK-0408.pdf) מיום 3.12.1953 עמ' 211 – תק' תשי"ד-1953. [מס' 457](http://www.nevo.co.il/Law_word/law06/TAK-0457.pdf) מיום 1.7.1954 עמ' 976 – תק' (מס' 2) תשי"ד-1954.

   [ק"ת תשט"ו מס' 477](http://www.nevo.co.il/Law_word/law06/TAK-0477.pdf) מיום 8.10.1954 עמ' 14 – תק' תשט"ו-1954.

   [ק"ת תשי"ח מס' 810](http://www.nevo.co.il/Law_word/law06/TAK-0810.pdf) מיום 17.7.1958 עמ' 1622 – תק' תשי"ח-1958.

   [ק"ת תשי"ט מס' 916](http://www.nevo.co.il/Law_word/law06/TAK-0916.pdf) מיום 11.6.1959 עמ' 1499 – תק' תשי"ט-1959.

   [ק"ת תשכ"ב מס' 1335](http://www.nevo.co.il/Law_word/law06/TAK-1335.pdf) מיום 19.7.1962 עמ' 2242 – תק' תשכ"ב-1962.

   [ק"ת תשכ"ד מס' 1547](http://www.nevo.co.il/Law_word/law06/TAK-1547.pdf) מיום 20.2.1964 עמ' 814 – תק' תשכ"ד-1964.

   [ק"ת תשכ"ח מס' 2243](http://www.nevo.co.il/Law_word/law06/TAK-2243.pdf) מיום 20.6.1968 עמ' 1758 – תק' תשכ"ח-1968.

   [ק"ת תשכ"ט מס' 2317](http://www.nevo.co.il/Law_word/law06/TAK-2317.pdf) מיום 28.11.1968 עמ' 421 – תק' תשכ"ט-1968. [↑](#footnote-ref-1)
2. תקנה זו התייחסה לחוזים שנחתמו ע"י סוכני הכתר הבריטי. [↑](#footnote-ref-2)
3. הושמט משפט המתייחס לקיום התקנות בענין השירות במושבות (הבריטיות). [↑](#footnote-ref-3)
4. הושמט משפט המתיחס לקרן המיוחדת של מסילת הברזל קנטרה-חיפה. [↑](#footnote-ref-4)
5. הושמט משפט המתייחס לקיום התקנות בענין השירות במושבות (הבריטיות). [↑](#footnote-ref-5)