תקנות מקרקעי ציבור (פינוי קרקע) (ביצוע צו), תשס"ה-2005

משפט פרטי וכלכלה – קניין – מקרקעין – מקרקעי ציבור

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | ביצוע צו | סעיף 1 |
| 2 | [Go](#Seif1) | טיפול במיטלטלין | סעיף 2 |
| 2 | [Go](#Seif2) | פתיחת מקרקעין נעולים | סעיף 3 |
| 2 | [Go](#Seif3) | טיפול במחוברים | סעיף 4 |
| 2 | [Go](#Seif4) | אי נוכחות התופס לא תעכב | סעיף 5 |
| 2 | [Go](#Seif5) | דין וחשבון | סעיף 6 |
| 2 | [Go](#Seif6) | ביטול | סעיף 7 |
| 2 | [Go](#Seif7) | סייג לתחולה | סעיף 8 |

תקנות מקרקעי ציבור (פינוי קרקע) (ביצוע צו), תשס"ה-2005[[1]](#footnote-1)\*

תק' תשע"ז-2017

מיום 6.4.2017

**תק' תשע"ז-2017**

[ק"ת תשע"ז מס' 7800](http://www.nevo.co.il/Law_word/law06/tak-7800.pdf) מיום 6.4.2017 עמ' 965

תקנות מקרקעין ציבור ~~(סילוק פולשים)~~ (פינוי קרקע) (ביצוע צו), תשס"ה-2005

בתוקף סמכותי לפי סעיף 5(ה) לחוק מקרקעי ציבור (פינוי קרקע), התשמ"א-1981 (להלן – החוק), אני מתקינה תקנות אלה:

תק' תשע"ז-2017

מיום 6.4.2017

**תק' תשע"ז-2017**

[ק"ת תשע"ז מס' 7800](http://www.nevo.co.il/Law_word/law06/tak-7800.pdf) מיום 6.4.2017 עמ' 965

בתוקף סמכותי לפי סעיף 5(ה) לחוק מקרקעי ציבור ~~(סילוק פולשים)~~ (פינוי קרקע), התשמ"א-1981 (להלן – החוק), אני מתקינה תקנות אלה:

1. לשם ביצוע צו לסילוק יד ולפינוי מקרקעין שהוצא מכוח החוק, רשאי פקח להיכנס למקרקעין שהצו נוגע אליהם, להרחיק מהם כל אדם וחפץ, ולנקוט כל אמצעי כדי להבטיח את קיום הצו ולבצעו; כמו כן רשאי הוא, בשעת הצורך, להשתמש בכוח סביר ולקבל לשם כך עזרה מתאימה מהמשטרה.

ביצוע צו

2. נמצאו במקרקעין בשעת ביצוע הצו או לאחריה מיטלטלין שתופס המקרקעין שלא כדין (להלן – התופס) לא הוציאם, ימסור אותם הפקח לשמירה במקום מתאים כפי שייראה לו, בהתחשב בנסיבות, ורשאי הוא למכרם לאחר תקופה סבירה, ובלבד שקודם לכן ניתנה הודעה על המכירה לתופס אם ניתן לאתרו; היו המיטלטלין פסידים – ימכרום מיד; הוצאות השמירה והמכירה יחולו על התופס, ואם נמכרו המיטלטלין זכאי הוא לדמי המכר בניכוי ההוצאות האמורות.

טיפול במיטלטלין

3. היו המקרקעין נעולים, רשאי הפקח לפתחם או להורות לפתחם, ובלבד שבעת פתיחתם יהיה נוכח עד אחד לפחות זולת הפקח.

פתיחת מקרקעין נעולים

4. (א) נמצאו במקרקעין בשעת ביצוע הצו או לאחריו, מחוברים, לרבות נטיעות, והתופס לא פינה אותם בהתאם לצו, רשאי הפקח לפנותם, להרסם, לעקרם ולעשות כל פעולה כדי להשיב, ככל הניתן, את מצב המקרקעין כפי שהיה ערב התפיסה.

טיפול במחוברים

(ב) מחוברים שפונו כאמור בתקנת משנה (א), ימסור הפקח למשמורת במקום מתאים כפי שייראה לו, בהתחשב בנסיבות, ורשאי הוא למכרם לאחר תקופה סבירה, ובלבד שקודם לכן ניתנה הודעה על המכירה לתופס, אם ניתן לאתרו.

(ג) קבע הפקח, כי המחוברים אינם ניתנים למכירה, ייתן הוראות להשמדתם, השלכתם או פינוים בדרך שיורה.

(ד) הוצאות ביצוע הפינוי, לרבות הוצאות הריסה או עקירה, וכן הוצאות המשמורת והמכירה יחולו על התופס, ואם נמכרו המחוברים, לרבות חומרי הבניה, זכאי הוא לדמי המכר בניכוי ההוצאות האמורות.

5. אי-נוכחותו של התופס, אין בה כדי לעכב את ביצוע סילוק היד והפינוי.

אי-נוכחות התופס – לא תעכב

6. (א) הפקח יערוך דין וחשבון על סילוק היד ופינוי המקרקעין ואופן ביצועם (להלן – דין וחשבון), יחתום עליו, ואם נכחו עדים כאמור בתקנה 3, יחתמו גם הם.

דין וחשבון

(ב) העתק מן הדין וחשבון יימסר לתופס, אם היה נוכח בשעת ביצוע הצו.

7. תקנות מקרקעי ציבור (סילוק פולשים) (הוצאה לפועל), התשמ"א-1981 – בטלות.

ביטול

8. תקנות אלה לא יחולו על ביצוע צווים שהוצאו מכוח החוק ערב תחילתו של חוק מקרקעי ציבור (סילוק פולשים) (תיקון), התשס"ה-2005.

סייג לתחולה

כ"ה באב התשס"ה (30 באוגוסט 2005) ציפי לבני

שרת המשפטים

1. \* פורסמו [ק"ת תשס"ה מס' 6422](http://www.nevo.co.il/Law_word/law06/TAK-6422.pdf) מיום 19.9.2005 עמ' 966.

   תוקנו [ק"ת תשע"ז מס' 7800](http://www.nevo.co.il/Law_word/law06/tak-7800.pdf) מיום 6.4.2017 עמ' 965 – תק' תשע"ז-2017. [↑](#footnote-ref-1)