תקנות משכן הכנסת ורחבתו (היתרי כניסה), תשל"א-1971

דיני חוקה – כנסת – משכן הכנסת ורחבתו

תוכן ענינים

|  |  |  |  |
| --- | --- | --- | --- |
| סעיף 1 | בקשת היתר | [Go](#Seif1) | 2 |
| סעיף 2 | תקופת ההיתר | [Go](#Seif2) | 2 |
| סעיף 3 | פרטים בבקשה להיתר | [Go](#Seif3) | 2 |
| סעיף 4 | פרטים בבקשה להיתר של קבוצה | [Go](#Seif4) | 2 |
| סעיף 5 | פרטים נוספים | [Go](#Seif5) | 2 |
| סעיף 6 | היתרים קבועים | [Go](#Seif6) | 2 |
| סעיף 7 | צורת ההיתר | [Go](#Seif7) | 2 |
| סעיף 8 | הצגת ההיתר | [Go](#Seif8) | 2 |
| סעיף 9 | החזרת היתרי כניסה חד פעמיים | [Go](#Seif9) | 2 |
| סעיף 10 | החזרת היתרי כניסה קבועים | [Go](#Seif10) | 3 |
| סעיף 11 | מכשירי צילום והקלטה | [Go](#Seif11) | 3 |
| סעיף 12 | איסור כניסה לאזורים שלא צויינו | [Go](#Seif12) | 3 |
| סעיף 13 | עונשין | [Go](#Seif13) | 3 |
| סעיף 14 | השם | [Go](#Seif14) | 3 |
|  | תוספת | [Go](#med0) | 3 |

תקנות משכן הכנסת ורחבתו (היתרי כניסה), תשל"א-1971[[1]](#footnote-1)\*

בתוקף סמכותי לפי סעיף 31 לחוק משכן הכנסת ורחבתו, תשכ"ח-1968, ושאר הסמכויות הנתונות לי לפי כל דין, ובאישור ועדת הכנסת, אני מתקין תקנות אלה:

1. בקשה להיתר כניסה לשטח משכן הכנסת שהכניסה אליו לא הותרה לפי תקנות משכן הכנסת ורחבתו (שטחים מותרים בכניסה), תשכ"ח-1968 (להלן - בקשה להיתר), תוגש לקצין הכנסת או לעובד אחר של הכנסת שקבע יושב ראש הכנסת.

בקשת היתר

2. היתר כניסה יהיה חד-פעמי או, אם הנסיבות מצדיקות זאת - לתקופה, אך שלא תעלה על שנתיים.

תקופת ההיתר

תק' תשמ"ז-1986

מיום 16.12.1986

**תק' תשמ"ז-1986**

[ק"ת תשמ"ז מס' 4987](http://www.nevo.co.il/Law_word/law06/TAK-4987.pdf) מיום 16.12.1986 עמ' 181

2. היתר כניסה יהיה חד-פעמי או, אם הנסיבות מצדיקות זאת - לתקופה, אך שלא תעלה על ~~שנה~~ שנתיים.

3. (א) בבקשה להיתר יפורטו שמו ומענו של המבקש, מספר הזהות שלו במרשם האוכלוסין, וכשאינו תושב ישראל או אזרחה - מספר דרכונו או תעודת המסע שלו, מטרת ביקורו, והאזורים שבשטח המשכן שבהם הוא רוצה להיכנס.

פרטים בבקשה להיתר

(ב) המבקש היתר חד-פעמי ימסור את הפרטים האמורים בעל-פה, והמבקש היתר לתקופה יגיש את הבקשה בכתב ויצרף לה תמונה.

4. בבקשה להיתר שנועדה לקבוצת מבקרים, שמטרתה ביקור בכנסת או פגישה עם חבר הכנסת, יפורטו שם האחראי על הקבוצה ומארגן הביקור או הפגישה וכן - אם דרש זאת קצין הכנסת - שמות המבקרים ומספרי הזהות שלהם או מספרי הדרכונים או תעודות המסע.

פרטים בבקשה להיתר של קבוצה

5. קצין הכנסת או מי שהוא הסמיך לכך רשאי לדרוש ממבקש היתר פרטים נוספים על האמורים בתקנות 2 ו-3 וכן ראיות להנחת דעתו לאימות הפרטים שבבקשה.

פרטים נוספים

6. (א) ואלה רשאים לבקש היתר לתקופה:

היתרים קבועים

(1) מי שמועסק באופן קבוע בשירותים הניתנים במשכן הכנסת;

(2) עובד המדינה לשם מילוי תפקידו, ובלבד שבא על כך אישור השר הממונה על אותו עובד או מי שהשר מינהו לכך;

(3) עורך עתון יומי בישראל וכן עתונאי, בעל תעודת עתונאי בת-תוקף שהוצאה על-ידי לשכת העתונות הממשלתית והמועסק בקביעות על-ידי עתון יומי בישראל, וכתב חוץ, המייצג סוכנות ידיעות בינלאומית, תחנת שידור או תחנת טלוויזיה שתפקידם כולל סיקור הכנסת;

(4) חבר הכנסת לשעבר;

(5) בן משפחה של חבר הכנסת;

(6) עובדי הסיעות שבכנסת;

(7) אנשי ציבור שבתוקף תפקידם, עליהם להיפגש לעתים מזומנות עם חברי הכנסת.

(ב) מותר לתת היתר כניסה גם למי שאינו נמנה עם המפורטים בתקנת משנה (א), אם אישר זאת יושב ראש הכנסת.

7. ההיתר לפי תקנות אלה יהיה בצורה שבתוספת.

צורת ההיתר

8. מי שנכנס למשכן הכנסת ישא עמו את ההיתר ויציגנו לשומר או לסדרן, בכל עת שיידרש לכך.

הצגת ההיתר

9. מי שקיבל היתר חד-פעמי, ימסרנו לסדרן עם צאתו מבנין הכנסת.

החזרת היתרי כניסה חד-פעמיים

10. מי שקיבל היתר כניסה לתקופה, יחזירנו לקצין הכנסת אם אירע אחד מאלה:

החזרת היתרי כניסה קבועים

(1) תקפו של ההיתר פג;

(2) בעל ההיתר חדל למלא את התפקיד שלשם מילויו קיבל את ההיתר;

(3) קצין הכנסת דרש זאת.

11. קצין הכנסת רשאי להורות על כללים והגבלות לעניין הכנסה של מכשיר המשמש לצילום או להקלטה למשכן הכנסת והשימוש בו בתחומי המשכן.

מכשירי צילום והקלטה

תק' תשע"ד-2014

מיום 23.9.2014

**תק' תשע"ד-2014**

[ק"ת תשע"ד מס' 7427](http://www.nevo.co.il/Law_word/law06/tak-7427.pdf) מיום 23.9.2014 עמ' 1808

**החלפת תקנה 11**

הנוסח הקודם:

~~מצלמות ומכשירי הקלטה~~

~~11. (א) לא יכניס אדם למשכן הכנסת מצלמה, מסרטה או מכשיר הקלטה, אלא באישור מיושב ראש הכנסת או ממי שהוא הסמיכו לכך.~~

~~(ב) מי שהורשה להכניס מצלמה, מסרטה או מכשיר הקלטה כאמור לא יפעילם במשכן הכנסת אלא בהיתר מיוחד מאת יושב ראש הכנסת או מי שהיושב ראש הסמיכו לכך ובמידה ובתנאים שנקבעו בהיתר המיוחד.~~

12. לא ייכנס אדם אלא לאזור שצויין בהיתר.

איסור כניסה לאזורים שלא צויינו

13. מי שלא החזיר היתר כניסה על-פי הוראות תקנות 9 ו-10, דינו מאסר חודש ימים או קנס 500 לירות.

עונשין

14. לתקנות אלה ייקרא "תקנות משכן הכנסת ורחבתו (היתרי כניסה), תשל"א-1971".

השם

תוספת

(תקנה 7)

**צורת היתר הכניסה**

פני היתר הכניסה (היתר קבוע)

**היתר כניסה למשכן הכנסת**

בתוקף עד

שם:

תפקיד:

מוסד:       תמונה

תעודת זהות:

יעד:

תק' תשנ"ח-1997

פני היתר הכניסה (היתר חד-פעמי)

**היתר כניסה חד-פעמי למשכן הכנסת**

שם:

זיהוי: תעודת זהות; או דרכון: ארץ ומספר

מטרת הביקור:

שטחים מותרים בכניסה:

גב היתר הכניסה

חוק משכן הכנסת ורחבתו, תשכ"ח-1968

**היתר כניסה למשכן הכנסת**

(סעיף 3(א) לחוק)

1. היתר זה ניתן על-פי הוראות חוק חסינות משכן הכנסת ורחבתו, תשכ"ח-1968, והתקנות שהותקנו לפיו.

2. על-פי היתר זה מותר להיכנס אל יציע האורחים, קומת הוועדות, מזנון עובדי הכנסת, מסעדת חברי הכנסת, אולם המליאה, חדרי העתונאים, הספריה, קומת המשרדים, קומת הממשלה, כל אזורי הכנסת\*.

3. להלן הוראות סעיפים 5, 6 ו-10 לחוק:

איסור לשאת נשק

5. לא יכניס אדם נשק ולא יחזיקנו בתוך משכן הכנסת או ברחבה, אלא בהיתר מאת יושב ראש הכנסת.

פעולה שעובד ציבור אינו רשאי לבצע

6. עובד הציבור אינו רשאי לעשות במשכן הכנסת או ברחבה כל פעולה שהוא חייב או רשאי לבצעה במילוי תפקידו, אלא בהיתר מאת יושב ראש הכנסת, והעובדה שעובד הציבור פעל כאמור לפי הוראות הממונה עליו לא תשמש לו הגנה.

הוראות סדרן ושומר

10. סדרן או שומר רשאים להורות לכל אדם לעשות מעשה או להימנע מעשותו, כדי למלא אחר הוראות חוק זה או הוראות שניתנו לפיו".

4. יש להחזיר היתר זה בהתאם לקבוע בתקנה 9 לתקנות משכן הכנסת ורחבתו (היתרי כניסה), תשל"א-1971.

------------

\* מחק את המיותר (רשיונות שונים לאזורים שונים לפי בחירתך).

י"ט באב תשל"א (10 באוגוסט 1971) ראובן ברקת

יושב ראש הכנסת

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשל"א מס' 2741](http://www.nevo.co.il/Law_word/law06/TAK-2741.pdf) מיום 2.9.1971 עמ' 1604.

   תוקנו [ק"ת תשמ"ז מס' 4987](http://www.nevo.co.il/Law_word/law06/TAK-4987.pdf) מיום 16.12.1986 עמ' 181 – תק' תשמ"ז-1986.

   [ק"ת תשנ"ח מס' 5863](http://www.nevo.co.il/Law_word/law06/TAK-5863.pdf) מיום 3.12.1997 עמ' 101 – תק' תשנ"ח-1997.

   [ק"ת תשע"ד מס' 7427](http://www.nevo.co.il/law_word/law06/tak-7427.pdf) מיום 23.9.2014 עמ' 1808 – תק' תשע"ד-2014. [↑](#footnote-ref-1)