תקנות משק החשמל (בדיקות ומדידות לעריכת ניסויי התייעלות), תש"ע-2009

רשויות ומשפט מנהלי – תשתיות – חשמל – משק החשמל וצריכה

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | עריכת ניסוי התייעלות | [Go](#Seif2) | 2 |
| סעיף 3 | קבלת אישור המנהל | [Go](#Seif3) | 2 |
| סעיף 4 | התקנת ציוד במקום הצרכנות | [Go](#Seif4) | 2 |
| סעיף 5 | הודעה לצרכן | [Go](#Seif5) | 2 |
| סעיף 6 | תחילה | [Go](#Seif6) | 2 |

תקנות משק החשמל (בדיקות ומדידות לעריכת ניסויי התייעלות), תש"ע-2009[[1]](#footnote-1)\*

בתוקף סמכותי לפי סעיף 63 לחוק משק החשמל, התשנ"ו-1996 (להלן – החוק), אני מתקין תקנות אלה:

1. בתקנות אלה –

הגדרות

"אמות המידה" – אמות מידה לרמה, לטיב ולאיכות השירות של ספק שירות חיוני, שנקבעו לפי סעיף 33 לחוק;

"חיבור" – כהגדרתו בפרק ג'1 של אמות המידה;

"חצרים", "מקום צרכנות", ו"ספק שירות חיוני" – כהגדרתם בפרק א'1.1 של אמות המידה;

"ניסוי התייעלות" – בדיקה ומדידה של אופן מדידת הצריכה של חשמל, דרכי חיוב צרכנים או נושאים אחרים המתייחסים לחיבור והעברה של חשמל, במטרה להגיע לדרכים ושיטות לייעול משק החשמל.

2. ספק שירות חיוני רשאי לערוך ניסוי התייעלות לפי תקנות אלה.

עריכת ניסוי התייעלות

3. ספק שירות חיוני יקבע, באישור המנהל, את אופן עריכת ניסוי ההתייעלות, את תקופת עריכתו, את הצרכנים ואת מקומות הצרכנות או החצרים שישתתפו בו וכל עניין אחר הדרוש לכך; ניסוי ייערך בכפוף לתנאי האישור האמור.

קבלת אישור המנהל

4. (א) ספק שירות חיוני רשאי, באישור המנהל, להתקין, להחליף או לסלק ממקום הצרכנות או מחצרי צרכן כל ציוד הדרוש לעריכת ניסוי התייעלות, בכפוף לאמור בסעיף 46(א) לחוק.

התקנת ציוד במקום הצרכנות

(ב) על ציוד שהותקן כאמור יחולו הוראות פרק א.2.3 "שמירה על ציוד" שבאמות המידה.

5. (א) ספק שירות חיוני יודיע לצרכן אשר ניסוי התייעלות צפוי להיערך במקום הצרכנות הרשום על שמו, על עריכת הניסוי ומטרתו; עם קבלת מידע כאמור מן הספק, רשאי הצרכן להודיע לספק על סירובו להשתתף בניסוי התייעלות, לא יאוחר מ-21 ימים לפני מועד תחילתו.

הודעה לצרכן

(ב) ספק שירות חיוני רשאי, על אף האמור בתקנת משנה (א), שלא לידע את הצרכן על עריכת ניסוי התייעלות במקרים אלה:

(1) עריכת הניסוי אינה מצריכה כניסה למקום הצרכנות או לחצרי הצרכן ואין בה כדי להשפיע לרעה על איכות החשמל המסופק לצרכן;

(2) עריכת הניסוי מצריכה כניסה למקום הצרכנות או לחצרי הצרכן ויש בידיעה בדבר עריכת הניסוי כדי להשפיע על תוצאותיו, ובלבד שהספק קיבל את הסכמת הצרכן להיכנס למקום הצרכנות לעריכת בדיקות ומדידות לפי סעיף 46(א) לחוק.

6. תחילתן של תקנות אלה ביום י"ד בחשוון התש"ע (1 בנובמבר 2009).

תחילה

א' בחשוון התש"ע (19 באוקטובר 2009) עוזי לנדאו

שר התשתיות הלאומיות

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תש"ע מס' 6821](http://www.nevo.co.il/Law_word/law06/tak-6821.pdf) מיום 29.10.2009 עמ' 92. [↑](#footnote-ref-1)