תקנות ניירות ערך (דואר אלקטרוני מאובטח), תשע"ג-2012

משפט פרטי וכלכלה – תאגידים וניירות ערך – ניירות ערך

רשויות ומשפט מנהלי – תקשורת

בתי משפט וסדרי דין – ראיות – חתימה אלקטרונית

תוכן ענינים

|  |  |  |  |
| --- | --- | --- | --- |
|  | פרק א': פרשנות | [Go](#med0) | 2 |
| סעיף 1 | הגדרות | [Go](#Seif1) | 2 |
|  | פרק ב': פתיחת תיבת דואר אלקטרוני מאובטח | [Go](#med1) | 2 |
| סעיף 2 | פתיחת תיבת דואר אלקטרוני מאובטח | [Go](#Seif2) | 2 |
|  | פרק ג': מורשה גישה לתיבת דואר אלקטרוני מאובטח | [Go](#med2) | 2 |
| סעיף 3 | מינוי מורשה גישה לתיבת דואר אלקטרוני מאובטח | [Go](#Seif3) | 2 |
| סעיף 4 | רישומו של מורשה גישה לתיבת דואר אלקטרוני מאובטח | [Go](#Seif4) | 2 |
| סעיף 5 | ביטול מינויו או שינוי בפרטיו של מורשה גישה לתיבת דואר אלקטרוני מאובטח | [Go](#Seif5) | 3 |
| סעיף 6 | אופן שימוש בתיבת דואר אלקטרוני מאובטח | [Go](#Seif6) | 3 |
| סעיף 7 | תדירות הגישה לתיבת הדואר האלקטרוני המאובטח | [Go](#Seif7) | 3 |
|  | פרק ד': שונות | [Go](#med3) | 3 |
| סעיף 8 | תחילה | [Go](#Seif8) | 3 |
| סעיף 9 | הוראת מעבר | [Go](#Seif9) | 3 |

תקנות ניירות ערך (דואר אלקטרוני מאובטח), תשע"ג-2012[[1]](#footnote-1)\*

בתוקף סמכותנו לפי סעיף 44י(א) לחוק ניירות ערך, התשכ"ח-1968 (להלן – החוק), ובהתאם לסעיף 129ב לחוק השקעות משותפות בנאמנות, התשנ"ד-1994, וסעיף 40ד לחוק הסדרת העיסוק בייעוץ השקעות, בשיווק השקעות ובניהול תיקי השקעות, התשנ"ה-1995, לפי הצעת הרשות באישור ועדת הכספים של הכנסת, אנו מתקינים תקנות אלה:

תק' תשע"ו-2015

מיום 17.1.2016

**תק' תשע"ו-2015**

[ק"ת תשע"ו מס' 7581](http://www.nevo.co.il/Law_word/law06/tak-7581.pdf) מיום 17.12.2015 עמ' 272

בתוקף סמכותנו לפי סעיף 44י(א) לחוק ניירות ערך, התשכ"ח-1968 (להלן – החוק), ובהתאם לסעיף 129ב לחוק השקעות משותפות בנאמנות, התשנ"ד-1994, וסעיף ~~40א~~ 40ד לחוק הסדרת העיסוק בייעוץ השקעות, בשיווק השקעות ובניהול תיקי השקעות, התשנ"ה-1995, לפי הצעת הרשות באישור ועדת הכספים של הכנסת, אנו מתקינים תקנות אלה:

פרק א': פרשנות

1. בתקנות אלה –

הגדרות

"אמצעי חתימה", "תעודה אלקטרונית" – כהגדרתם בחוק חתימה אלקטרונית, התשס"א-2001;

"אתר דואר" – אתר אינטרנט שבאמצעותו ניתן לגשת לתיבת דואר אלקטרוני מאובטח במערכת דואר אלקטרוני מאובטח [https://yael.isa.gov.il];

"גוף מפוקח" – אחד מאלה –

(1) גורם מדווח;

(2) מדווח שאינו גורם מדווח, כמשמעותו בתקנה 13 לתקנות דיווח אלקטרוני;

(3) תאגיד המבקש להציע לראשונה ניירות ערך שלו לפי תשקיף או תאגיד המבקש לרשום לראשונה ניירות ערך שלו למסחר בבורסה לפי תשקיף או לפי מסמך רישום;

(4) תאגיד המבקש לאשרו לראשונה כמנהל קרן או נאמן לקרן;

(5) תאגיד המבקש להיות תאגיד מורשה;

(6) חברה המבקשת לשמש חתם או נאמן לתעודות התחייבות;

(7) חברה המבקשת לקבל רישיון זירה;

תק' תשע"ו-2015

מיום 17.1.2016

**תק' תשע"ו-2015**

[ק"ת תשע"ו מס' 7581](http://www.nevo.co.il/Law_word/law06/tak-7581.pdf) מיום 17.12.2015 עמ' 272

**הוספת פרט (7) להגדרת "גוף מפוקח"**

"גורם מדווח", "טופס דיווח", "מגנא", "מורשה חתימה אלקטרונית" – כהגדרתם בתקנות דיווח אלקטרוני;

"כללי שימוש במערכת דואר אלקטרוני מאובטח" – כללים שפרסמה הרשות לפי סעיף 44יא לחוק;

"מאשר חתימה" – כמשמעותו בסעיף 44ד(ב) לחוק;

"מורשה גישה לתיבת דואר אלקטרוני מאובטח" – כמשמעותו בסעיף 44י(א)(1) לחוק;

"רישיון זירה" – כהגדרתו בסעיף 44יב לחוק;

תק' תשע"ו-2015

מיום 17.1.2016

**תק' תשע"ו-2015**

[ק"ת תשע"ו מס' 7581](http://www.nevo.co.il/Law_word/law06/tak-7581.pdf) מיום 17.12.2015 עמ' 272

**הוספת הגדרת "רישיון זירה"**

"תקנות דיווח אלקטרוני" – תקנות ניירות ערך (חתימה ודיווח אלקטרוני), התשס"ג-2003;

"תקנות מאשר חתימה" – תקנות ניירות ערך (מאשר חתימה), התשס"ג-2003.

פרק ב': פתיחת תיבת דואר אלקטרוני מאובטח

2. הרשות תפתח תיבת דואר אלקטרוני מאובטח על שם כל גוף מפוקח במערכת דואר אלקטרוני מאובטח באתר הדואר.

פתיחת תיבת דואר אלקטרוני מאובטח

פרק ג': מורשה גישה לתיבת דואר אלקטרוני מאובטח

3. גוף מפוקח ימנה לפחות יחיד אחד מטעמו, לשמש מורשה גישה לתיבת הדואר האלקטרוני המאובטח שלו לצורך קבלת מסמכים אלקטרוניים שיישלחו אליו מאת הרשות.

מינוי מורשה גישה לתיבת דואר אלקטרוני מאובטח

4. (א) בקשה לרישום מורשה גישה לתיבת דואר אלקטרוני מאובטח לגוף מפוקח תוגש לרשות לשם אישורה (להלן – בקשת רישום); בקשה כאמור יכול שתשולב בבקשה לרישום מורשה חתימה אלקטרונית לפי תקנות 6, 13, 14, 14א, 14ב או 15 לתקנות דיווח אלקטרוני, לפי העניין.

רישומו של מורשה גישה לתיבת דואר אלקטרוני מאובטח

(ב) היה הגוף המפוקח רשום במגנא, ומונה לו מורשה חתימה אלקטרונית בעל תעודה אלקטרונית תקפה, תוגש בקשת הרישום לרשות בדיווח אלקטרוני על גבי טופס דיווח מתאים; על אף האמור, רשאי עובד שהרשות הסמיכה לכך להתיר בנסיבות מיוחדות, הגשת בקשת רישום על ידי גוף מפוקח הרשום במגנא, שלא באמצעות דיווח אלקטרוני, ובתנאים שיורה.

(ג) אישרה הרשות את בקשת הרישום, יפנה המיועד לשמש מורשה גישה לתיבת דואר אלקטרוני מאובטח למשרדי מאשר חתימה כשבידיו אישור תקף של הרשות, יזדהה לפני מאשר החתימה וירכוש אמצעי חתימה ותעודה אלקטרונית לעבודה עם תיבת הדואר האלקטרוני המאובטח של הגוף המפוקח; על אף האמור, אם המיועד לשמש מורשה גישה לתיבת דואר אלקטרוני מאובטח משמש במועד הגשת בקשת הרישום כמורשה חתימה אלקטרונית של הגוף המפוקח, ובידיו תעודה אלקטרונית תקפה לצורך דיווח אלקטרוני לרשות בשם הגוף המפוקח, רשאי הוא להשתמש התעודה האלקטרונית שברשותו לצורך עבודה עם תיבת הדואר האלקטרוני המאובטח של הגוף המפוקח.

(ד) תוקף אישור הרשות לצורך פנייה למאשר חתימה כאמור בתקנת משנה (ג) יהיה לארבעה עשר ימים ממועד מתן האישור.

(ה) הוגבל זמנית תוקף האישור שנתנה הרשות למאשר חתימה לפי תקנות מאשר חתימה, לא ייפגע תוקפה של התעודה האלקטרונית שהנפיק אותו מאשר חתימה, ואולם לא יהיה ניתן לחדש את תוקפה של תעודה אלקטרונית שפקעה אצל מאשר חתימה כאמור.

(ו) בוטל האישור שנתנה הרשות למאשר חתימה לפי תקנות מאשר חתימה, יפוג תוקפה של התעודה האלקטרונית שהנפיק אותו מאשר חתימה שבעה ימים מיום הביטול, ולא יהיה ניתן לעשות בה שימוש עוד החל במועד זה.

5. (א) ביטל גוף מפוקח את מינויו של מורשה הגישה מטעמו לתיבת הדואר האלקטרוני המאובטח, יודיע על כך לרשות ולמאשר החתימה שהנפיק את התעודה האלקטרונית לאותו מורשה, לא יאוחר ממועד כניסת הביטול לתוקף.

ביטול מינויו או שינוי בפרטיו של מורשה גישה לתיבת דואר אלקטרוני מאובטח

(ב) חל שינוי בפרטים שנמסרו בבקשת הרישום ביחס למורשה הגישה לתיבת הדואר האלקטרוני המאובטח של הגוף המפוקח, יודיע על כך הגוף המפוקח לרשות לא יאוחר מיום כניסת השינוי לתוקף.

(ג) הודעה לרשות כאמור בתקנות משנה (א) ו-(ב) תוגש בדיווח אלקטרוני, ואולם רשאי עובד שהרשות הסמיכה לכך להתיר, בנסיבות מיוחדות, הגשת ההודעה לרשות שלא באמצעות דיווח אלקטרוני, ובתנאים שיורה.

6. אופן הכניסה לאתר הדואר, פתיחת דואר אלקטרוני מאובטח ועיון במסמכים האלקטרוניים שנשלחו לתיבה מאת הרשות ייעשה בהתאם לכללי שימוש במערכת דואר אלקטרוני מאובטח.

אופן שימוש בתיבת דואר אלקטרוני מאובטח

7. גוף מפוקח יקבע נהלים פנימיים אשר יבטיחו כי לפחות אחד מבין מורשי הגישה מטעמו לתיבת הדואר האלקטרוני המאובטח שלו ייגש פעם אחת לפחות בכל שני ימי עסקים לתיבת הדואר האלקטרוני המאובטח של הגורם המדווח לצורך בדיקה אם התקבל בתיבה מסמך אלקטרוני שנשלח מאת הרשות.

תדירות הגישה לתיבת הדואר האלקטרוני המאובטח

פרק ד': שונות

8. תחילתן של תקנות אלה במועד תחילתן של תקנות ניירות ערך (מאשר חתימה) (תיקון), התשע"ג-2012 (להלן – יום התחילה).

תחילה

9. ביקש מי שהיה גוף מפוקח הרשות במגנא ערב יום התחילה למנות את מורשה החתימה האלקטרונית שלו כמורשה גישה לתיבת דואר אלקטרוני מאובטח, והרשות אישרה את המינוי, רשאי המורשה לעשות שימוש בתעודה האלקטרונית שהונפקה לו לפי תקנות דיווח אלקטרוני גם לצורך עבודה עם תיבת הדואר האלקטרוני המאובטח של הגוף המפוקח, בלא צורך בפנייה למאשר חתימה לשם רכישת תעודה אלקטרונית חדשה.

הוראת מעבר

ד' באב התשע"ב (23 ביולי 2012) יעקב נאמן יובל שטייניץ

שר המשפטים שר האוצר

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשע"ג מס' 7186](http://www.nevo.co.il/Law_word/law06/TAK-7186.pdf) מיום 2.12.2012 עמ' 230.

   תוקנו [ק"ת תשע"ו מס' 7581](http://www.nevo.co.il/Law_word/law06/tak-7581.pdf) מיום 17.12.2015 עמ' 271 – תק' תשע"ו-2015; תחילתן שלושים ימים מיום פרסומן. [↑](#footnote-ref-1)