תקנות ניירות ערך (הודעה משלימה וטיוטת תשקיף), תשס"ז-2007

משפט פרטי וכלכלה – תאגידים וניירות ערך – ניירות ערך

משפט פרטי וכלכלה – תאגידים וניירות ערך – תשקיפים

תוכן ענינים

|  |  |  |  |
| --- | --- | --- | --- |
|  | פרק א': הודעה משלימה | [Go](#med0) | 2 |
| סעיף 1 | פרטים בהודעה משלימה | [Go](#Seif1) | 2 |
| סעיף 1א | שינויים בהודעה משלימה | [Go](#Seif6) | 2 |
| סעיף 1ב | שינוי המתחייב משינוי בתנאי ניירות הערך המוצעים | [Go](#Seif7) | 3 |
| סעיף 2 | הודעה משלימה והודעה משלימה בלא שינויים | [Go](#Seif2) | 3 |
| סעיף 3 | אופן פרסום ההודעה המשלימה | [Go](#Seif3) | 3 |
|  | פרק ב': טיוטת תשקיף | [Go](#med1) | 3 |
| סעיף 4 | הפצת טיוטות תשקיף | [Go](#Seif4) | 3 |
| סעיף 5 | תחילה | [Go](#Seif5) | 3 |

תקנות ניירות ערך (הודעה משלימה וטיוטת תשקיף), תשס"ז-2007[[1]](#footnote-1)\*

בתוקף סמכותי לפי סעיף 17ד(א) לחוק ניירות ערך, התשכ"ח-1968, לפי הצעת הרשות ובאישור ועדת הכספים של הכנסת, אני מתקין תקנות אלה:

פרק א': הודעה משלימה

1. בהצעה לציבור לפי תשקיף שאינה הצעה בדרך של זכויות (בתקנות אלה – הצעה לציבור), ניתן –

פרטים בהודעה משלימה

תק' (מס' 2)   
תשע"ו-2016

(1) שלא לכלול בתשקיף או לשנות בו פרטים אלה:

(א) עיקרי הסכם החיתום, לרבות העמלות המשולמות לפיו ושמות החתמים שהם צד לו;

(ב) אם בכוונת המציע לרשום את ניירות הערך המוצעים למסחר בבורסה – ציון כי החברה קיבלה את אישור הבורסה לכך;

(ג) אם חתם בעל עניין בחברה – התחייבותו, אם ניתנה כזו, למכור ניירות ערך אם ייוותרו בידיו לאחר השלמת המכירה ועקב כך יפחת שווי או שיעור החזקות הציבור מן הנדרש לפי תקנון הבורסה;

(ד) מועדי מימוש או המרה של ניירות הערך המוצעים;

(ה) התקופה להגשת הזמנות;

(2) לערוך שינויים לעניין כמות ומחיר ניירות הערך המוצעים בהצעה שאינה הצעה לראשונה של ניירות הערך המוצעים לציבור.

מיום 26.11.2015

**תק' תשע"ו-2015**

[ק"ת תשע"ו מס' 7564](http://www.nevo.co.il/Law_word/law06/tak-7564.pdf) מיום 27.10.2015 עמ' 102

(4) תנאי ניירות הערך המוצעים, כמפורט להלן:

(א) מועדי מימוש או המרה של ניירות הערך המוצעים;

(א1) בהצעה שאינה הצעה לראשונה של ניירות הערך המוצעים לציבור – כמות ומחיר ניירות הערך המוצעים;

(ב) בהצעה לראשונה של ניירות הערך המוצעים לציבור שינויים לענין כמות או מחיר ניירות הערך המוצעים, ייעשו בכפוף לאלה:

מיום 10.5.2016

**תק' (מס' 2) תשע"ו-2016**

[ק"ת תשע"ו מס' 7644](http://www.nevo.co.il/Law_word/law06/tak-7644.pdf) מיום 10.4.2016 עמ' 984

**החלפת תקנה 1**

הנוסח הקודם:

~~פרטים בהודעה משלימה~~

~~1. בהצעה לציבור על פי תשקיף שאינה הצעה בדרך של זכויות (בתקנות אלה – הצעה לציבור), ניתן שלא לכלול בתשקיף פרטים אלה או לשנותם, ובלבד שייכללו בהודעה משלימה:~~

~~(1) עיקרי הסכם החיתום, לרבות העמלות המשולמות על פיו ושמות החתמים שהם צד לו;~~

~~(2) היה בכוונת המציע לרשום את ניירות הערך המוצעים למסחר בבורסה – ציון כי החברה קיבלה את אישור הבורסה לכך;~~

~~(3) היה חתם בעל ענין בחברה – התחייבותו, אם ניתנה כזו, למכור ניירות ערך אם ייוותרו בידיו לאחר השלמת המכירה ועקב כך יפחת שווי או שיעור החזקות הציבור מן הנדרש לפי תקנון הבורסה;~~

~~(4) תנאי ניירות הערך המוצעים, כמפורט להלן:~~

~~(א) מועדי מימוש או המרה של ניירות הערך המוצעים;~~

~~(א1) בהצעה שאינה הצעה לראשונה של ניירות הערך המוצעים לציבור – כמות ומחיר ניירות הערך המוצעים;~~

~~(ב) בהצעה לראשונה של ניירות הערך המוצעים לציבור שינויים לענין כמות או מחיר ניירות הערך המוצעים, ייעשו בכפוף לאלה:~~

~~(1) צוינו בתשקיף כמות ומחיר ניירות הערך המוצעים – לא ישונה אף אחד מהם ביותר מ-20% מן הכמות ומן המחיר שצוינו בתשקיף, לפי הענין, ומכפלת המחיר בכמות לא תשונה ביותר מ-30% מן המכפלה האמורה הנגזרת מן הכמות והמחיר שצוינו בתשקיף;~~

~~(2) צוינו בתשקיף כמות ניירות הערך וטווח מחירים כמשמעותו בתקנה 21(ב) לתקנות ניירות ערך (פרטי התשקיף, מבנהו וצורתו), התשכ"ט-1969, ייקבע המחיר במסגרת הטווח שצוין בתשקיף, ובלבד שכמות ניירות הערך המוצעים לא תשונה ביותר מ-20% מן הכמות שצוינה בתשקיף, ומכפלת הכמות בממוצע הטווח לא תשונה ביותר מ-30% מן המכפלה האמורה הנגזרת מן הכמות וטווח המחירים שצוינו בתשקיף; לענין זה, "ממוצע הטווח" – הערך הנמוך ביותר בטווח בתוספת הערך הגבוה ביותר בו, מחולק בשניים;~~

~~(3) היו ניירות הערך המוצעים ניירות ערך הניתנים להמרה או למימוש, לא ישונו יחס ההמרה ומחיר המימוש ביותר מ-10%, ואולם במקרה ששונו תנאים אלה יקראו את פסקאות משנה (1) ו-(2) כאילו נאמר בהן, בכל מקום, "10%" במקום "20%" ו-"20%" במקום "30%";~~

~~(5) כל פרט שיש לכלול בתשקיף, ואשר תיקונו מתחייב מהשינוי בתנאי ניירות הערך המוצעים כאמור בפסקה (4), לרבות אלה:~~

~~(א) טבלת החזקות בעלי ענין לאחר המכירה לפי ההצעה לציבור, אם חל שינוי בכמות ניירות הערך המוצעים;~~

~~(ב) נתוני הון למניה ורווח למניה לאחר ההנפקה לפי ההצעה לציבור;~~

~~(ג) היו מספר ניירות ערך מוצעים יחד ביחידת הנפקה – חישוב הערך הכלכלי של כל אחד מניירות הערך המוצעים;~~

~~(ד) ההוצאות בשל הצעת ניירות הערך והנפקתם;~~

~~(ה) תמורת ניירות הערך המוצעים וייעודה;~~

~~(ו) בהצעה אחידה – פירוט ההתחייבויות המוקדמות שניתנו, לרבות שמות המשקיעים המסווגים כהגדרתם בתקנות ניירות ערך (אופן הצעת ניירות ערך לציבור), התשס"ז-2007 (להלן – תקנות אופן הצעה לציבור), הכמות והמחיר שבהם הם התחייבו לרכוש את ניירות הערך המוצעים והמנגנון שנבחר לביצוע הקצאה נוספת כמשמעותו בתקנה 8 לתקנות אופן הצעה לציבור, והיקפה;~~

~~(ז) בהצעה לא אחידה – החלק מההצעה שיימכר למשקיע מוסדי כהגדרתו בתקנות אופן הצעה לציבור והחלק שיימכר למי שאינו משקיע מוסדי כאמור, הכמות הנוספת כמשמעותו לפי תקנה 12 לתקנות אופן הצעה לציבור ומנגנון הקצאתה;~~

~~(6) התקופה להגשת הזמנות.~~

1א. בהצעה לראשונה של ניירות הערך המוצעים לציבור, שינויים לעניין כמות או מחיר ניירות הערך המוצעים ייעשו בכפוף לאלה:

שינויים בהודעה משלימה

תק' (מס' 2)   
תשע"ו-2016

(1) צוינו בתשקיף כמות ומחיר ניירות הערך המוצעים – לא ישונה אף אחד מהם ביותר מ-20% מן הכמות ומן המחיר שצוינו בתשקיף, לפי העניין, ומכפלת המחיר בכמות לא תשונה ביותר מ-30% מן המכפלה האמורה הנגזרת מן הכמות והמחיר שצוינו בתשקיף;

(2) צוינו בתשקיף כמות ניירות הערך וטווח מחירים כמשמעותו בתקנה 21(ב) לתקנות ניירות ערך (פרטי התשקיף, וטיוטת תשקיף – מבנה וצורה), התשכ"ט-1969, יהיה המחיר במסגרת הטווח שצוין בתשקיף, ובלבד שכמות ניירות הערך המוצעים לא תשונה ביותר מ-20% מן הכמות שצוינה בתשקיף, ומכפלת הכמות בממוצע הטווח לא תשונה ביותר מ-30% מן המכפלה האמורה הנגזרת מן הכמות וטווח המחירים שצוינו בתשקיף; לעניין זה, "ממוצע הטווח" – הערך הנמוך ביותר בטווח בתוספת הערך הגבוה ביותר בו, מחולק בשניים;

(3) אם ניירות הערך המוצעים ניירות ערך הניתנים להמרה או למימוש, לא ישונו יחס ההמרה או מחיר המימוש ביותר מ-10%; אם שונו יחס ההמרה או מחיר המימוש, יחולו הוראות פסקה (1) ו-(2) לעניין שינוי כמות ומחיר ניירות הערך המוצעים, ושינוי מכפלת הכמות בממוצע הטווח לפי העניין ובלבד שיקראו את פסקאות משנה (1) ו-(2) כאילו נאמר בהן, בכל מקום, "10%" במקום "20%" ו"20%" במקום "30%";

(4) שינוי העולה על השיעור הנקוב בפסקאות (1) עד (3) ובלבד שיתקיימו אלה:

(א) לא ישונה אף אחד מבין המחיר או הכמות של ניירות הערך המוצעים ביותר מ-50% מן הכמות ומן המחיר שצוינו בתשקיף, לפי העניין, ומכפלת המחיר בכמות לא תשונה ביותר מ-50% מן המכפלה האמורה הנגזרת מן הכמות והמחיר שצוינו בתשקיף;

(ב) התקופה להגשת הזמנות תחל לפי תקנה 2ב(3) לתקנות ניירות ערך (תקופה להגשת הזמנות לניירות ערך המוצעים בתשקיף), התשס"ו-2005.

מיום 10.5.2016

**תק' (מס' 2) תשע"ו-2016**

[ק"ת תשע"ו מס' 7644](http://www.nevo.co.il/Law_word/law06/tak-7644.pdf) מיום 10.4.2016 עמ' 985

**הוספת תקנה 1א**

1ב. בהצעה לציבור ניתן לשנות כל פרט שיש לכלול בתשקיף, ושתיקונו מתחייב מהשינוי בתנאי ניירות הערך המוצעים כאמור בתקנות 1(2) ו-1א, לרבות אלה:

שינוי המתחייב משינוי בתנאי ניירות הערך המוצעים

תק' (מס' 2)   
תשע"ו-2016

(1) טבלת החזקות בעלי עניין לאחר המכירה לפי ההצעה לציבור, אם חל שינוי בכמות ניירות הערך המוצעים;

(2) נתוני הון למניה ורווח למניה לאחר ההנפקה לפי ההצעה לציבור;

(3) אם מספר ניירות ערך מוצעים יחד ביחידת הנפקה – חישוב הערך הכלכלי של כל אחד מניירות הערך המוצעים;

(4) ההוצאות בשל הצעת ניירות הערך והנפקתם;

(5) תמורת ניירות הערך המוצעים וייעודה;

(6) בהצעה אחידה – פירוט ההתחייבויות המוקדמות שניתנו, לרבות שמות המשקיעים המסווגים כהגדרתם בתקנות ניירות ערך (אופן הצעת ניירות ערך לציבור), התשס"ז-2007 (להלן – תקנות אופן הצעה לציבור), הכמות והמחיר שבהם הם התחייבו לרכוש את ניירות הערך המוצעים והמנגנון שנבחר לביצוע הקצאה נוספת כמשמעותה בתקנה 8 לתקנות אופן הצעה לציבור, והיקפה;

(7) בהצעה לא אחידה – החלק מההצעה שיימכר למשקיע מוסדי כהגדרתו בתקנות אופן הצעה לציבור והחלק שיימכר למי שאינו משקיע מוסדי כאמור, הכמות הנוספת כמשמעותו לפי תקנה 12 לתקנות אופן הצעה לציבור ומנגנון הקצאתה.

מיום 10.5.2016

**תק' (מס' 2) תשע"ו-2016**

[ק"ת תשע"ו מס' 7644](http://www.nevo.co.il/Law_word/law06/tak-7644.pdf) מיום 10.4.2016 עמ' 986

**הוספת תקנה 1ב**

2. הודעה משלימה תכלול פרטים שלא נכללו בתשקיף או ששונו לפי תקנות אלה; צוין בתשקיף כי תפורסם הודעה משלימה, ולא חל כל שינוי ביחס לפרטים המצוינים בתקנה 1, תצוין עובדה זו בדוח הודעה משלימה.

הודעה משלימה והודעה משלימה בלא שינויים

תק' (מס' 2)   
תשע"ו-2016

מיום 10.5.2016

**תק' (מס' 2) תשע"ו-2016**

[ק"ת תשע"ו מס' 7644](http://www.nevo.co.il/Law_word/law06/tak-7644.pdf) מיום 10.4.2016 עמ' 986

הודעה משלימה והודעה משלימה בלא שינויים

2. הודעה משלימה תכלול פרטים שלא נכללו בתשקיף או ששונו לפי תקנות אלה; צוין בתשקיף כי תפורסם הודעה משלימה, ולא חל כל שינוי ביחס לפרטים המצוינים בתקנה 1, תצוין עובדה זו בדוח הודעה משלימה.

3. (א) הודעה משלימה תוגש לרשות ותופץ באופן ובמקומות שבהם פורסם התשקיף.

אופן פרסום ההודעה המשלימה

(ב) ההודעה המשלימה תצורף לכל עותק של התשקיף אשר יפיץ המציע לאחר פרסומה.

פרק ב': טיוטת תשקיף

4. הוצעו ניירות ערך לציבור על פי טיוטת תשקיף וחל שינוי מהותי בטיוטה מסוימת ביחס לקודמתה שהופצה בציבור, תופץ הטיוטה המאוחרת באופן ובמקומות שבהם פורסמה הטיוטה הקודמת כאמור.

הפצת טיוטות תשקיף

5. תחילתן של תקנות אלה בט"ו בתמוז התשס"ז (1 ביולי 2007).

תחילה

ט' באדר התשס"ז (27 בפברואר 2007) אברהם הירשזון

שר האוצר

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשס"ז מס' 6574](http://www.nevo.co.il/Law_word/law06/tak-6574.pdf) מיום 21.3.2007 עמ' 675.

   תוקנו [ק"ת תשע"ו מס' 7564](http://www.nevo.co.il/Law_word/law06/tak-7564.pdf) מיום 27.10.2015 עמ' 102 – תק' תשע"ו-2015; תחילתן 30 ימים מיום פרסומן.

   [ק"ת תשע"ו מס' 7644](http://www.nevo.co.il/Law_word/law06/tak-7644.pdf) מיום 10.4.2016 עמ' 984 – תק' (מס' 2) תשע"ו-2016; תחילתן 30 ימים מיום פרסומן. [↑](#footnote-ref-1)