תקנות ניירות ערך (ניירות ערך מיוחדים), תשס"ט-2008

משפט פרטי וכלכלה – תאגידים וניירות ערך – ניירות ערך

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | פרטי מסמך הצעה לציבור | [Go](#Seif2) | 2 |
| סעיף 3 | דוחות תקופתיים ומיידיים | [Go](#Seif3) | 2 |
| סעיף 4 | ביטול | [Go](#Seif4) | 2 |

תקנות ניירות ערך (ניירות ערך מיוחדים), תשס"ט-2008[[1]](#footnote-1)\*

בתוקף סמכותי לפי סעיפים 35לה(א), 35לז(ג) ו-56(א) לחוק ניירות ערך, התשכ"ח-1968 (להלן – החוק), לפי הצעת הרשות ובאישור ועדת הכספים של הכנסת, אני מתקין תקנות אלה:

1. בתקנות אלה –

הגדרות

"הדין הזר המיוחד" – הדין הזר החל על הבנק העולמי או הדין הזר החל על הבנק האירופי להשקעות, לפי העניין, לעניין חובות רישום או דיווח;

"הדין הזר החל על הבנק העולמי" – הדין החל על הבנק העולמי, לעניין חובות רישום או דיווח, שקבעה רשות ניירות ערך בארצות הברית של אמריקה U.S. Securities and Exchange (Commission);

"הדין הזר החל על הבנק האירופי להשקעות" – הדין החל באנגליה לעניין חובות רישום או דיווח של הבנק האירופי להשקעות, בהתאם לדיני האיחוד האירופי.

2. על מסמך הצעה לציבור של מנפיק ניירות ערך מיוחדים יחולו תקנות ניירות ערך (פרטי מסמך רישום, מבנהו וצורתו), התשס"א-2000 (להלן – תקנות מסמך רישום), בשינויים המחויבים, ולרבות התאמות אלה:

פרטי מסמך הצעה לציבור

(1) תקנות 3(2)(ה), 9 ו-10 לתקנות מסמך רישום לא יחולו;

(2) בכל מקום בתקנות מסמך רישום, יראו כאילו במקום "הדין הזר" בא "הדין הזר המיוחד" ובמקום "מסמך רישום" בא "מסמך הצעה לציבור של מנפיק ניירות ערך מיוחדים";

(3) בתקנה 3(2)(א) לתקנות מסמך רישום, יראו כאילו במקום "שפרסם או הגיש התאגיד או שהיה חייב" בא "שחייב היה התאגיד", ובסופה בא "היה המנפיק הבנק העולמי – גם דוח תקופתי אחרון שפרסם לציבור המשקיעים בארה"ב; היה המנפיק הבנק האירופי להשקעות – גם דוח תקופתי אחרון שפרסם לציבור המשקיעים באיחוד האירופי.";

(4) בתקנה 3(2)(ב) לתקנות מסמך רישום, יראו כאילו אחרי "מסמך ששימש להצעת ניירות ערך של התאגיד" בא "לפי הדין הזר המיוחד", ובכל מקום, במקום "בחו"ל" בא "בארה"ב – אם מנפיק ניירות הערך המיוחדים הוא הבנק העולמי, ובאיחוד האירופי – אם מנפיק ניירות הערך המיוחדים הוא הבנק האירופי להשקעות.";

(5) בתקנה 3(2)(ג) לתקנות מסמך רישום, יראו כאילו המילים "שפרסם או הגיש התאגיד או" – נמחקו, ובסופה בא "היה המנפיק הבנק העולמי – גם כל דוח או הודעה אחרים שפרסם לציבור המשקיעים בארה"ב; היה המנפיק הבנק האירופי להשקעות – גם כל דוח או הודעה אחרים שפרסם לציבור המשקיעים באיחוד האירופי".

3. מנפיק ניירות ערך מיוחדים יגיש לרשות ולבורסה כל דוח, הודעה או מסמך אחר אשר הוא חייב בהגשתם לפי הדין הזר המיוחד, ויחולו תקנות ניירות ערך (דוחות תקופתיים ומיידיים של תאגיד חוץ), התשס"א-2000, והכל בשינויים המחויבים, ובכל מקום בהן, יראו כאילו במקום "הדין הזר" בא "הדין הזר המיוחד", ובתקנות 2(ב), 3(ג), 4(א) ו-5, במקום "בחו"ל" בא "בארה"ב – אם מנפיק ניירות הערך המיוחדים הוא הבנק העולמי, ובאיחוד האירופי – אם מנפיק ניירות הערך המיוחדים הוא הבנק האירופי להשקעות".

דוחות תקופתיים ומיידיים

4. תקנות ניירות ערך (הבנק העולמי), התשס"ה-2005 – בטלות.

ביטול

י"ד בחשוון התשס"ט (12 בנובמבר 2008) רוני בר-און

שר האוצר

1. \* פורסמו [ק"ת תשס"ט מס' 6725](http://www.nevo.co.il/Law_word/law06/tak-6725.pdf) מיום 30.11.2008 עמ' 141. [↑](#footnote-ref-1)