תקנות ניירות ערך (פרטי מתאר הצעת ניירות ערך לעובדים), תש"ס-2000

משפט פרטי וכלכלה – תאגידים וניירות ערך – ניירות ערך

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif9) | 2 |
| סעיף 2 | הגשת מתאר | [Go](#Seif10) | 2 |
| סעיף 3 | פרטי המתאר | [Go](#Seif11) | 2 |
| סעיף 4 | פרטים נוספים | [Go](#Seif12) | 2 |
| סעיף 5 | תכנית התגמול לעובדים | [Go](#Seif1) | 2 |
| סעיף 6 | תנאים לזכאות ולהעברה | [Go](#Seif2) | 2 |
| סעיף 6א | הכללה על דרך של הפניה | [Go](#Seif14) | 2 |
| סעיף 7 | החותמים על המתאר | [Go](#Seif3) | 3 |
| סעיף 8 | הודעה על מתאר | [Go](#Seif4) | 3 |
| סעיף 9 | מתן הוראה בידי הרשות | [Go](#Seif5) | 3 |
| סעיף 10 | תיקון המתאר לבקשת תאגיד | [Go](#Seif6) | 3 |
| סעיף 11 | הפקדת המתאר בידי הרשות לפני פרסומו | [Go](#Seif7) | 3 |
| סעיף 11א | דיווח אלקטרוני | [Go](#Seif13) | 4 |
| סעיף 12 | תחילה | [Go](#Seif8) | 4 |

תקנות ניירות ערך (פרטי מתאר הצעת ניירות ערך לעובדים), תש"ס-2000[[1]](#footnote-1)\*

בתוקף סמכותי לפי סעיפים 15ב(1)(א), 36 ו-56(א) לחוק ניירות ערך, תשכ"ח-1968, לפי הצעת הרשות ובאישור ועדת הכספים של הכנסת, אני מתקין תקנות אלה:

1. בתקנות אלה –

הגדרות

"התקופה למתן ניירות ערך" – תקופה להיענות העובד להצעה או בהעדר דרישה להיענות – התקופה להענקת ניירות ערך, המתחילה לא לפני ארבעה עשר ימי עסקים לאחר הגשת המתאר ומסתיימת בתום 36 חודשים מיום פרסומו של המתאר;

תק' תשע"ו-2015

מיום 26.11.2015

**תק' תשע"ו-2015**

[ק"ת תשע"ו מס' 7564](http://www.nevo.co.il/Law_word/law06/tak-7564.pdf) מיום 27.10.2015 עמ' 100

"התקופה למתן ניירות ערך" – תקופה להיענות העובד להצעה או בהעדר דרישה להיענות – התקופה להענקת ניירות ערך, המתחילה לא לפני ארבעה עשר ימי עסקים לאחר הגשת המתאר ומסתיימת ~~במועד הגשת הדוח התקופתי הראשון שלאחר הגשת המתאר או במועד הקבוע להגשת אותו דוח, לפי המוקדם~~ בתום 36 חודשים מיום פרסומו של המתאר;

"יום עסקים" – יום שבו רוב התאגידים הבנקאיים בישראל פתוחים לביצוע עסקאות עם הציבור;

"עובד" – עובד של תאגיד המנפיק ניירות ערך, לרבות עובד של תאגיד בשליטת התאגיד המנפיק, שניירות הערך המונפקים על פי המתאר מוצעים לו;

"תקנות דוחות תקופתיים ומיידיים" – תקנות ניירות ערך (דוחות תקופתיים ומיידיים), תש"ל-1970.

2. מתאר יוגש לרשות ולבורסה לא יאוחר מארבעה עשר ימי עסקים לפני תחילת התקופה למתן ניירות ערך לעובדים.

הגשת מתאר

תק' תשס"ג-2003

מיום 2.11.2003

**תק' תשס"ג-2003**

[ק"ת תשס"ג מס' 6235](http://www.nevo.co.il/Law_word/law06/TAK-6235.pdf) מיום 7.4.2003 עמ' 680

2. מתאר יוגש לרשות~~, לרשם~~ ולבורסה לא יאוחר מארבעה עשר ימי עסקים לפני תחילת התקופה למתן ניירות ערך לעובדים.

3. על מתאר יחולו, בשינויים המחויבים, הוראות החלות על תשקיף לפי תקנות 1 עד 5, 7, 9, 16, 18, 21 עד 24, 26, 29, 31, 34 עד 38 לתקנות ניירות ערך (פרטי תשקיף, מבנהו וצורתו), תשכ"ט-1969.

פרטי המתאר

4. נוסף על האמור בתקנה 3, המתאר יכלול כל פרט בדבר תנאי ההצעה וניירות הערך המוצעים, העשוי להיות חשוב, בנסיבות הענין, לעובד השוקל רכישת ניירות הערך המוצעים על פיו.

פרטים נוספים

5. המתאר יכלול את עקרונות תכנית התגמול לעובדים.

תכנית התגמול לעובדים

6. המתאר יכלול פרטים בדבר הזכאות לניירות הערך המוצעים ותנאים למימושם או להעברתם.

תנאים לזכאות ולהעברה

6א. (א) תאגיד רשאי לכלול במתאר פרטים הנדרשים בתקנות אלה בדרך של הפניה לאותם פרטים כפי שפורסמו באמצעות דיווח אלקטרוני בדוח או בתשקיף שהגיש התאגיד לפי החוק (בתקנה זו – דוח), ויחולו הוראות אלה:

הכללה על דרך של הפניה

תק' תשע"ו-2015

(1) לא ייכלל מידע בדרך של הפניה לדוח אם חלפו למעלה מארבע שנים ממועד פרסומו עד מועד פרסום המתאר שבו נעשית ההפניה;

(2) לא ייכלל מידע בדרך של הפניה לדוח שבו מובא אותו מידע בדרך של הפניה;

(3) לא ייכלל מידע בדרך של הפניה, אם הדבר עלול להטעות או לגרום אי-בהירות;

(4) לא ייכלל מידע על דרך הפניה לדוח שלא הוגש כדין;

(5) הפניה תיעשה באופן מפורש ויצוין בה סוג הדוח שאליו נעשית ההפניה, תאריך הדוח, התאריך שבו פורסם, הפרקים או הסעיפים שאליהם נעשית ההפניה והעניין שאליו נעשית ההפניה, בציון העובדה שהמידע מובא בדרך של הפניה;

(6) תובא כל התפתחות שחלה או עדכון, אם נדרש, לגבי המידע המובא בדרך של הפניה.

(ב) הוראות תקנה זו לא יחולו על תאגיד שבשלוש השנים שקדמו ליום פרסום המתאר הורשעו הוא, או נושא משרה בו בעבירה לפי החוק הנוגעת להפרת חובת דיווח החלה עליו.

מיום 26.11.2015

**תק' תשע"ו-2015**

[ק"ת תשע"ו מס' 7564](http://www.nevo.co.il/Law_word/law06/tak-7564.pdf) מיום 27.10.2015 עמ' 100

**הוספת תקנה 6א**

7. המתאר ייחתם בידי התאגיד ויצוין בו תאריך החתימה; בצד כל חתימה יצוין שם החותם ותפקידו בתאגיד.

החותמים על

המתאר

8. (א) החליט דירקטוריון של תאגיד מדווח על הצעת ניירות ערך לעובדים לפי סעיף 15ב(1) בחוק, יודיע התאגיד לעובדים, בתוך עשרים ואחד ימים, על ההצעה ותנאיה, באמצעות כל אלה:

הודעה על מתאר

(1) הגשת מתאר על פי תקנות אלה;

(2) מסירת המתאר והדוחות שאליהם הוא מפנה לידי כל עובד במקום שבו הוא עובד או בכתובתו הרשומה אצל התאגיד; על אף האמור בפסקה זו, רשאי תאגיד לפרסם הודעה על הגשת המתאר במקום העבודה שבו מועסק העובד.

(ב) לא הוצעו כל ניירות הערך במועד אחד, יודיע התאגיד לעובד הזכאי לניירות ערך שיוצעו בכל מועד נוסף, עשרים ואחד ימים לפחות לפני המועד הנוסף, על ההצעה ותנאיה, בדרך הקבועה בתקנת משנה (א)(2).

9. (א) בתוך ארבעה עשר ימי עסקים ממועד הגשת המתאר רשאית הרשות להורות לתאגיד לתת הסבר, פירוט, ידיעות ומסמכים בנוגע למתאר וכן להורות לתאגיד על תיקון המתאר בתוך מועד שתקבע.

מתן הוראה

בידי הרשות

(ב) הורתה הרשות על תיקון המתאר, רשאית היא להורות על דחיית המועד להתחלת התקופה למתן ניירות ערך למועד שיחול לא לפני עבור שלושה ימי עסקים ולא יאוחר מארבעה עשר ימי עסקים מיום פרסום תיקון המתאר.

(ג) תיקון מתאר לפי הוראה כאמור יוגש בדרך הקבועה בתקנה 2, ותינתן על כך לעובד הודעה בכתב בדרך הקבועה בתקנה 8(א)(2), ושבה יפורטו התקופה למתן ניירות ערך, העובדה כי התאגיד ביצע תיקון על פי הוראת הרשות ועיקרי התיקון, והכל זולת אם הורתה הרשות אחרת.

(ד) הורתה הרשות על דחיית מועד תחילת התקופה למתן ניירות ערך, יודיע התאגיד בדוח מיידי על ההוראה; הדוח המיידי יוגש במועד הקבוע לכך לפי תקנות דוחות תקופתיים ומיידיים.

(ה) חלפו ארבעה עשר ימי עסקים ממועד הגשת המתאר ולא ניתנה הוראה על פי תקנה זו, רשאי התאגיד לתת ניירות ערך לעובדים על פי המתאר, ובלבד שנתמלאו כל יתר התנאים הקבועים בתקנות אלה.

(ו) בתקנה זו, "הרשות" - לרבות עובד הרשות שהיא הסמיכה לכך.

10. (א) ביקש תאגיד לשנות פרט מן הפרטים המובאים במתאר לאחר פרסומו, יעשה את שני אלה:

תיקון המתאר לבקשת תאגיד

(1) יפרסם תיקון למתאר בדוח מיידי שיוגש במועד הקבוע לכך בתקנות דוחות תקופתיים ומיידיים;

(2) יודיע על התיקון לעובד בהודעה בכתב בדרך הקבועה בתקנה 8(א)(2), ושבה יפורטו התקופה למתן ניירות ערך, העובדה כי התאגיד ביצע תיקון ועיקרי התיקון, והכל זולת אם הורו הרשות או עובד שהיא הסמיכה אחרת.

(ב) הוגש התיקון פחות משלושה ימי עסקים לפני תחילת התקופה למתן ניירות ערך, ידחה התאגיד את מועד התחילה בשלושה ימי עסקים לפחות.

(ג) על מתאר שתוקן לפי תקנה זו יחולו הוראות תקנה 9, בשינויים המחויבים.

11. (א) תאגיד רשאי להפקיד בידי הרשות, בתוך ארבעה עשר ימי עסקים ממועד החלטת הדירקטוריון על הצעה לעובדים, מתאר מקדמי שיכלול את כל הפרטים הקבועים בתקנות 3 עד 6, כשהוא חתום כאמור בתקנה 7 (להלן - המתאר המקדמי) ויחולו עליו סמכויות הרשות כאמור בתקנה 9, בשינויים המחויבים, לפני מועד הגשתו.

הפקדת המתאר בידי הרשות

לפני פרסומו

(ב) במועד הפקדת המתאר המקדמי יגיש התאגיד דוח מיידי שבו יתוארו עיקרי החלטת הדירקטוריון בענין ההצעה (בסעיף זה - דוח התמצית); בדוח התמצית יציין התאגיד כי הוא עומד להגיש מתאר הצעה לעובדים.

(ג) ניתנה לתאגיד הוראה לתיקון המתאר המקדמי יגישו התאגיד כשהוא מתוקן בהתאם להוראה שניתנה.

(ד) חלפו ארבעה עשר ימי עסקים ממועד הפקדת המתאר המקדמי, והרשות לא פנתה לתאגיד למתן הוראה כאמור בתקנת משנה (ג), יגיש התאגיד את המתאר כאמור בתקנה 2, ויחולו הוראות תקנות 9 ו-10.

(ה) עודכן או שונה המתאר המקדמי, יודיע התאגיד לרשות על השינויים שערך.

11א. מיתאר, דוח, הודעה וכל מסמך אחר שיש להגישו לרשות או לבורסה לפי תקנות אלה, יוגש בהתאם לתקנות ניירות ערך (חתימה ודיווח אלקטרוני), התשס"ג-2003.

דיווח אלקטרוני

תק' תשס"ג-2003

מיום 2.11.2003

**תק' תשס"ג-2003**

[ק"ת תשס"ג מס' 6235](http://www.nevo.co.il/Law_word/law06/TAK-6235.pdf) מיום 7.4.2003 עמ' 680

**הוספת תקנה 11א**

12. תחילתן של תקנות אלה ביום י"ט באייר תש"ס (24 במאי 2000).

תחילה

י"ח באייר תש"ס (23 במאי 2000) אברהם (בייגה) שוחט

שר האוצר

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תש"ס מס' 6037](http://www.nevo.co.il/Law_word/law06/TAK-6037.pdf) מיום 24.5.2000 עמ' 617.

   תוקנו [ק"ת תשס"ג מס' 6235](http://www.nevo.co.il/Law_word/law06/TAK-6235.pdf) מיום 7.4.2003 עמ' 680 – תק' תשס"ג-2003; תחילתן ביום 2.11.2003.

   [ק"ת תשע"ו מס' 7564](http://www.nevo.co.il/Law_word/law06/tak-7564.pdf) מיום 27.10.2015 עמ' 100 – תק' תשע"ו-2015; תחילתן 30 ימים מיום פרסומן. [↑](#footnote-ref-1)