תקנות ניירות ערך (רישום למסחר בבורסה של מניות תאגיד הנסחרות בבורסה זרה), תשע"ח-2018

משפט פרטי וכלכלה – מסחר – בורסה

משפט פרטי וכלכלה – תאגידים וניירות ערך – ניירות ערך

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | תנאים לרישום למסחר על ידי הבורסה | [Go](#Seif2) | 2 |
| סעיף 3 | רישום המניות בחשבון המסלקה | [Go](#Seif3) | 2 |
| סעיף 4 | מחיקה מהמסחר | [Go](#Seif4) | 2 |
| סעיף 5 | אגרות | [Go](#Seif5) | 3 |

תקנות ניירות ערך (רישום למסחר בבורסה של מניות תאגיד הנסחרות בבורסה זרה), תשע"ח-2018[[1]](#footnote-1)\*

בתוקף סמכותי לפי סעיפים 35לג3, 35לג5 ו-56 לחוק ניירות ערך, התשכ"ח-1968 (להלן – החוק), בהתייעצות עם הרשות ובאישור ועדת הכספים של הכנסת, אני מתקין תקנות אלה:

1. בתקנות אלה –

הגדרות

"הדין הזר" – הדין החל על תאגיד בשל רישום מניותיו למסחר בבורסה זרה כמשמעותה בסעיף 35לג1(א)(1) לחוק, לרבות כללי אותה בורסה זרה;

"המועד הקובע" – שני מועדים בכל שנה שייקבעו בתקנון הבורסה, ובלבד שהמרווח ביניהם הוא שישה חודשים;

"התאגיד" – תאגיד שהתאגד מחוץ לישראל שמניותיו רשומות למסחר בבורסה או עתידות להירשם לפי הוראות פרק ה'3א לחוק.

2. (א) בורסה רשאית לרשום למסחר מניות של תאגיד כאמור בפרק ה'3א לחוק, אם התקיימו, נוסף על התנאים שנקבעו בפרק האמור, כל אלה:

תנאים לרישום למסחר על ידי הבורסה

(1) סוג המניה של התאגיד שיירשם למסחר בבורסה הוא סוג המניה שמחזור המסחר שלו בבורסה הזרה הוא הגבוה ביותר מבין מחזורי המסחר של סוגי מניות התאגיד בבורסה הזרה, בתקופה של 12 החודשים שקדמו לרישום למסחר;

(2) המניה נסחרת באחד ממדדי המניות המובילים הנגזרים משווי שוק של התאגידים הנכללים בהם ומייצגים מניות בעלות סחירות גבוהה בבורסות זרות כמשמעותן בפרק ה'3א;

(3) לפני יום הרישום למסחר בבורסה נסחרו מניות התאגיד בבורסה זרה במשך שנים עשר חודשים רצופים לפחות.

(ב) בורסה תבחן את קיומם של התנאים המנויים בתקנת משנה (א) וכן את התנאים שנקבעו בסעיפים 35לג1(א)(1) ו-(3) לחוק, במועד רישום המניות למסחר בבורסה ובכל מועד קובע.

(ג) בורסה תבחן את התקיימות התנאי המנוי בסעיף 35לג1(א)(2) לחוק במועד רישום מניות התאגיד למסחר בבורסה ולאחר מכן במועד קובע אחד בכל שנה.

3. מניות התאגיד שיירשמו למסחר בבורסה יוחזקו בחשבון על שם מסלקת הבורסה במסלקה הסולקת את מניות התאגיד בבורסה הזרה.

רישום המניות בחשבון המסלקה

4. (א) בורסה תמחק מהרישום למסחר מניות הרשומות למסחר לפי תקנה 2, בהתקיים אחד מאלה, ולפי האמור לצדו:

מחיקה מהמסחר

(1) פורסמה הודעה בדבר מחיקה צפויה של מניות ממסחר בבורסה הזרה, תמחק את המניות מהמסחר בארץ בטרם המועד הצפוי למחיקה מהמסחר בבורסה הזרה;

(2) לא התקיים התנאי הקבוע בסעיף 35לג1(א)(2) בשני מועדי בחינה רצופים כאמור בתקנה 2(ג);

(3) לא התקיים התנאי הקבוע בתקנות 2(א)(1) או 2(א)(2) בשני מועדים קובעים רצופים;

(4) שווי השוק של התאגיד בבורסה הזרה נמוך מ-60% משווי השוק שנקבע לפי סעיף 35לג1(א)(3) בשני מועדים קובעים רצופים.

(ב) בורסה תמחק מהרישום למסחר את מניות התאגיד לא יאוחר מתום יום המסחר הרביעי לאחר המועד שבו נודע לה על כך שהתקיים אחד או יותר מהתנאים לפי תקנת משנה (א)(2) עד (4).

5. בורסה תשלם לרשות אגרה בשיעור של 1.25 שקלים חדשים לכל 100,000 שקלים חדשים של עסקאות מכירה וקנייה במניות הרשומות למסחר לפי פרק ה'3א.

אגרות

ד' באדר התשע"ח (19 בפברואר 2018) משה כחלון

שר האוצר

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשע"ח מס' 7958](http://www.nevo.co.il/Law_word/law06/tak-7958.pdf) מיום 28.2.2018 עמ' 1048. [↑](#footnote-ref-1)