תקנות נכסי נפקדים (פיצויים), תשל"ד-1974

רבדים בחקיקה

משפט פרטי וכלכלה – קניין – נכסי נפקדים

תוכן ענינים

|  |  |  |  |
| --- | --- | --- | --- |
|  | פרק א': פרשנות | [Go](#med0) | 2 |
| סעיף 1 | הגדרות | [Go](#Seif1) | 2 |
|  | פרק ב': הגשת התביעה | [Go](#med1) | 2 |
| סעיף 2 | הגשת תביעה | [Go](#Seif2) | 2 |
| סעיף 3 | צירוף מסמכים | [Go](#Seif3) | 2 |
|  | פרק ג': הטיפול בתביעה | [Go](#med2) | 2 |
| סעיף 4 | פנקס התביעות וכרטסת התביעות | [Go](#Seif4) | 2 |
| סעיף 5 | בדיקת התביעה | [Go](#Seif5) | 3 |
| סעיף 6 | העברת התיק לועדה המייעצת | [Go](#Seif6) | 3 |
| סעיף 7 | הדיון בועדה המייעצת | [Go](#Seif7) | 3 |
| סעיף 8 | החלטת הממונה | [Go](#Seif8) | 3 |
|  | פרק ד': סדר הדין בבית המשפט המחוזי | [Go](#med3) | 3 |
| סעיף 9 | צורת הבקשה | [Go](#Seif9) | 3 |
| סעיף 10 | הזמנת הממונה | [Go](#Seif10) | 3 |
|  | פרק ה': הוראות שונות | [Go](#med4) | 3 |
| סעיף 11 | הארכת מועדים | [Go](#Seif11) | 3 |
| סעיף 12 | השם | [Go](#Seif12) | 3 |
|  | תוספת | [Go](#med5) | 3 |

תקנות נכסי נפקדים (פיצויים), תשל"ד-1974[[1]](#footnote-1)\*

בתוקף סמכויותינו לפי סעיפים 4 ו-19 לחוק נכסי נפקדים (פיצויים), תשל"ג-1973, ובתוקף סמכותו של שר המשפטים לפי סעיף 46 לחוק בתי המשפט, תשי"ז-1957, אנו מתקינים תקנות אלה:

פרק א': פרשנות

1. בתקנות אלה -

הגדרות

"הממונה" - כמשמעותו בסעיף 4 לחוק נכסי נפקדים (פיצויים), תשל"ג-1973 (להלן - החוק);

"הועדה המייעצת" - כמשמעותה בסעיף 5 לחוק;

"הלשכה" - הלשכה לביצוע החוק, שמקום מושבה בירושלים;

"תובע" - אדם הזכאי לתבוע פיצויים בעד נכס, לרבות מי שמוסמך לייצגו כדין, זולת אם נאמר אחרת בתקנות אלה.

פרק ב': הגשת התביעה

2. (א) תביעה לפיצויים תיערך בשלושה עותקים על גבי הטופס שבתוספת.

הגשת תביעה

(ב) תביעה תיחתם ביד התובע עצמו, ואם היה התובע קטין או פסול דין, או נבצר ממנו לחתום על התביעה מסיבה אחרת - תיחתם ביד מי שמוסמך לייצגו.

(ג) החתימה תהא בפני שופט, רשם או עורך-דין, לאחר שהחותם זיהה עצמו על סמך תעודת זהות שניתנה לפי חוק מרשם האוכלוסין, תשכ"ה-1965, תעודת-זהות שניתנה לפי פקודת מרשם התושבים, תש"ט-1949, או פנקס זיהוי שניתן לפי תקנות-שעת-חירום (רישום תושבים), תש"ח-1948.

(ד) תביעה יש להגיש במסירה ללשכה במשרדה או במשלוח בדואר רשום.

3. (א) לתביעה יצורפו תצלומי מסמכים להוכחת הזכות, במידה שהם בידי התובע, ואלה הם:

צירוף מסמכים

(1) תעודת-רישום או נסח-רישום מלשכת רישום המקרקעין שבה רשום הנכס;

(2) אישורים על תשלום מס-רכוש בעד הנכס עד למועד הקנייתו לאפוטרופוס;

(3) צו ירושה או צו קיום צוואה;

(4) הסכם על רכישת הנכס;

(5) כל מסמך אחר הדרוש, לדעת הממונה, כדי להוכיח את הזכות.

(ב) הממונה רשאי לדרוש כי יוגש לו גם המסמך המקורי.

פרק ג': הטיפול בתביעה

4. (א) בלשכה ינוהלו -

פנקס התביעות וכרטסת התביעות

(1) פנקס תביעות, שבו יירשמו התביעות לפי סדר הגשתן;

(2) כרטסת תביעות, שתתייחס לנכסים שלגביהם הוגשו תביעות.

(ב) בנוסף על הפנקס והכרטסת האמורים רשאי הממונה להורות על ניהול כרטסת שמית ועל עריכת כל רישום אחר הדרוש, לדעתו, לביצועם היעיל של החוק והתקנות.

(ג) העיון בפנקס התביעות, בכרטסת התביעות או בכל רישום אחר המתנהל לפי הוראות הממונה, או בתיקי התביעות, טעון הסכמה בכתב מאת הממונה או מאת מי שהממונה הסמיכו לכך בכתב.

(ד) על אף האמור בתקנת-משנה (ג), רשאי התובע לעיין בתיק התביעה.

5. (א) נרשמה התביעה בפנקס התביעות ובכרטסת, יבדוק הממונה את תכנה.

בדיקת התביעה

(ב) ראה הממונה כי לא צורפו לתביעה, כל המסמכים הדרושים לדעתו לבירור התביעה, רשאי הוא לדרוש מן התובע כי ימציאם לו, וכן לקבוע את המועד להמצאתם.

(ג) הממונה רשאי לדרוש מן התובע הסברים על אי-צירוף מסמך פלוני לטופס התביעה, או על אי-התאמה בין מסמכים או בין תכנם, וכן לברר כל עובדה הנראית לו כבעלת חשיבות לבירור התביעה, בין לפני שהענין נדון בועדה המייעצת ובין לאחר שנדון בה.

(ד) הממונה רשאי לצרף לתיק התביעה מסמכים וחומר אחר שאסף; עשה כן, יודיע על כך בכתב לתובע ויציין את פרטי החומר.

(ה) "הממונה", בתקנה זו - לרבות מי שהממונה הסמיכו בכתב לענין תקנה זו.

6. הממונה יעביר את תיק התביעה אל הועדה המייעצת ויודיע על כך לתובע במכתב שיישלח בדואר רשום.

העברת התיק לועדה המייעצת

7. (א) הועדה המייעצת תזומן לישיבה לפי הוראת היושב-ראש.

הדיון בועדה המייעצת

(ב) הועבר תיק התביעה לועדה המייעצת, יורה היושב-ראש להזמין את התובע ואת הממונה או נציגו לישיבת הועדה המייעצת, במכתב שיישלח בדואר רשום לא יאוחר מ-21 יום לפני המועד שנקבע לדיון בתביעה.

(ג) סיימה הועדה המייעצת את בירור התביעה, תעביר סיכום בכתב לממונה והעתק ממנו לתובע שיישלח בדואר רשום.

(ד) בכפוף לסעיף 5(ב) לחוק ולאמור בתקנות אלה, תקבע הועדה המייעצת את סדרי הדיון בפניה.

8. (א) הממונה יתן דעתו על הסיכום שקיבל מהועדה המייעצת ועל כל החומר האחר שהיה בפני הועדה ויתן את החלטתו המנומקת בכתב.

החלטת הממונה

(ב) הממונה רשאי לבקש מן הועדה המייעצת לשוב ולדון בענינו של התובע, בין מיזמתו ובין לפי בקשת התובע, אם היה הממונה סבור כי הדבר דרוש למתן החלטתו לפי סעיף 8 לחוק.

(ג) ההחלטה תישלח לתובע בדואר רשום, ותפרט את זכויות התובע לפי סעיף 9 לחוק.

פרק ד': סדר הדין בבית המשפט המחוזי

9. בקשה לפי סעיף 9 לחוק תוגש ותתברר בהתאם לפרק כ' בתקנות סדר הדין האזרחי, התשמ"ד-1984, בשינויים המחויבים לפי הענין.

צורת הבקשה

תק' תשס"ג-2003

מיום 3.2.2003

**תק' תשס"ג-2003**

[ק"ת תשס"ג מס' 6224](http://www.nevo.co.il/Law_word/law06/TAK-6224.pdf) מיום 3.2.2003 עמ' 480

9. בקשה לפי סעיף 9 לחוק תוגש ~~כבקשה בדרך המרצה, ועל הדיון בה יחולו תקנות סדר הדין האזרחי, תשכ"ג-1963~~ ותתברר בהתאם לפרק כ' בתקנות סדר הדין האזרחי, התשמ"ד-1984, בשינויים המחויבים לפי הענין.

10. בית המשפט המחוזי רשאי להורות בכל הליך לפי החוק, כי הממונה או נציגו יתייצב בפניו ליתן עדות, כל אימת שייראה לבית המשפט כי הדבר דרוש לעשיית צדק.

הזמנת הממונה

פרק ה': הוראות שונות

11. כל רשות המוסמכת לפי תקנות אלה לקבוע מועד לעשיית פעולה, רשאית להאריך את המועד, בין אם חלף בין אם טרם חלף, אם נראה לה הדבר דרוש לעשיית צדק, ובלבד שלא יוארכו מועדים שנקבעו בחוק.

הארכת מועדים

12. לתקנות אלה ייקרא "תקנות נכסי נפקדים (פיצויים), תשל"ד-1974".

השם

תוספת

(תקנה 2)

מדינת ישראל

משרד המשפטים   משרד האוצר

הלשכה לביצוע חוק נכסי נפקדים (פיצויים), תשל"ג-1973

**תביעה לתשלום פיצויים**

(לגבי כל נכס יש להגיש תביעה נפרדת)

1. תיאור הנכס שבעדו תובעים תשלום פיצויים:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

העיר: הגוש/המספר  החלקה/הדף

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

מקום הימצאו של הנכס: ……………………………………………………

שכונה……………………רחוב……………………מספר……………………

תיאור הנכס, שטחו וגבולותיו…………………………………………………

…………………………………………………………………………………

…………………………………………………………………………………

2. זכויות בנכס:

א. הזכות הנתבעת על- ידי/נו

ח בעל ח דייר ח חוכר

ח בעל זיקת הנאה ……………………………………………………

    (נא לפרט)

ח אחרת ……………………………………

ב. זכויות לאחרים בנכס, שהיו קיימות עד למועד ההקניה לאפוטרופוס לנכסי נפקדים:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(במידה שידוע לתובע/ים בתביעה זו שקיימות זכויות לאחרים בנכס (בעלות, דיירות, אריסות, זיקת- הנאה, עיקול, משכנתה וכיו"ב), נא לפרט את שם בעל הזכות ומהות הזכות. יש לפרט גם טענות בדבר זכויות שטוענים אותן אנשים שהחוק אינו מעניק להם זכות לפיצויים, בין אם הם בישראל ובין אם הם מחוצה לה).

…………………………………………………………………………………

…………………………………………………………………………………

…………………………………………………………………………………

3. פרטי התובעים:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

מס' סודר שם האדם שלטובתו מספר תושב   החלק

שלהתובע תובעים תשלום זיהוי הארץ  הזכות   בזכות

    פיצויים מיום

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. פרטים הנוגעים לרכישת הזכות (בעלות, חכירה, שכירות, מתנה, ירושה וכיוצא באלה):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

תובע

מספר אופן הרכישה ממי   התאריך   החלק

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. המסמכים המצורפים לתביעה:

ח1.  תעודת- רישום או נסח- רישום מלשכת רישום המקרקעין.

ח2.  אישורים על תשלום מס- רכוש לשנות המס

ח3.  צו ירושה.

ח4.  צו קיום צוואה.

ח5.  הסכם רכישה.

ח6.  …………………………………………………………

ח7.  …………………………………………………………

6. אני/ו החתום/ים מטה, לאחר שהוזהרתי/נו שעלי/נו להצהיר את האמת, כי אם לא כן אהיה/נהיה צפוי/ים לענשים הקבועים בחוק, מצהיר/ים לאמור:

(א) מעני/נו להמצאת מסמכים הוא: ………………………………

…………………………………………………………………………

(ב) הנני/ו תובע/ים פיצויים לפי חוק נכסי נפקדים (פיצויים), תשל"ג–1973, בעד זכות שלי/נו בנכס, לפי הפרטים המצויים בטופס זה.

(ג) עד למועד הקנייתו לאפוטרופוס לנכסי נפקדים, היה הנכס בבעלותי/נו בהחזקתי/נו, והיו לי/לנו הזכויות בנכס המפורטות בכתב תביעה זה.

(ד) לא העברתי/נו את זכויותי/נו בנכס, לרבות הזכות לקבל פיצויים לאדם אחר זולתי/נו, בכל דרך שהיא.

(ה) חוץ מן האמור בסעיף 2(ב) של הטופס, היה הנכס חפשי מטענת אריסות, זכות מגורים, חכירה, עיקול, משכנתה או כל זכות אחרת לטובת אדם אחר כל שהוא.

(ו) תוכן תביעה זאת, ובפרט תכנו של סעיף זה שבטופס, מובנים לי/לנו, והפרטים שמסרתי/נו בתביעתי/נו אמיתיים ונכונים.

(1) …………… …………… ……………

שם ת.ז. חתימה

…………… …………… ……………

שם ת.ז. חתימה

…………… …………… ……………

שם ת.ז. חתימה

…………… …………… ……………

שם ת.ז. חתימה

הריני מאשר שביום …………………………………………………

הופיע/ו בפני ……………………………………………… שופט/רשם/עו"ד

מר/ת ה"ה ……………………………………………………………………

שזוהה/הו לפני על- פי תעודת/ות הזהות שלו/הם ולאחר שהזהרתיו/ם כי עליו/הם להצהיר את האמת וכי יהיה/ו צפוי/ים לענשים הקבועים בחוק אם לא יעשה/ו כן, אישר/ו את נכונות ההצהרה הנ"ל וחתם/מו עליה בפני.

שופט/רשם/עורך- דין

י"ב בשבט תשל"ד (4 בפברואר 1974) פנחס ספיר גולדה מאיר

שר האוצר ראש הממשלה ושר המשפטים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשל"ד מס' 3131](http://www.nevo.co.il/Law_word/law06/TAK-3131.pdf) מיום 14.2.1974 עמ' 656.

   תוקנו [ק"ת תשס"ג מס' 6224](http://www.nevo.co.il/Law_word/law06/TAK-6224.pdf) מיום 3.2.2003 עמ' 480 – תק' תשס"ג-2003. [↑](#footnote-ref-1)