תקנות נמל יפו (טעינה ופריקה בסירות וסבלות), 1946

רבדים בחקיקה

רשויות ומשפט מנהלי – תשתיות – ספנות ונמלים

משפט פרטי וכלכלה – מסחר – סחר – הובלת טובין בים

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | שם | סעיף 1 |
| 2 | [Go](#Seif1) | פירוש | סעיף 2 |
| 2 | [Go](#Seif2) | חלות | סעיף 3 |
| 2 | [Go](#Seif3) | טעינה ופריקה לפי הוראות המנהל | סעיף 4 |
| 2 | [Go](#Seif4) | סבלות לפי הוראות רשות | סעיף 5 |
| 3 | [Go](#Seif5) | תשלום משימות הנמלים לפני הוצאתן של סחורות מן הנמל | סעיף 6 |
| 3 | [Go](#Seif6) | סחורות מיועדות ליצוא | סעיף 7 |
| 3 | [Go](#Seif7) | פקודת מסירה | סעיף 8 |
| 3 | [Go](#Seif8) | פקודת שילוח | סעיף 9 |
| 3 | [Go](#Seif9) | טופס פקודת מסירה ופקודת שילוח | סעיף 10 |
| 3 | [Go](#Seif10) | הצהרת משקל ומידה | סעיף 11 |
| 3 | [Go](#Seif11) | שירותי פריקה וטעינה בסירות וסבלות יהיו בהתאם לתקנות האלה | סעיף 12 |
| 3 | [Go](#Seif12) | פריקה וטעינה בסירות | סעיף 13 |
| 3 | [Go](#Seif13) | תשלום משימות טעינה ופריקה בסירות | סעיף 14 |
| 3 | [Go](#Seif14) | סבלות | סעיף 15 |
| 4 | [Go](#Seif15) | שירותים מסויימים שאינם כלולים בסבלות | סעיף 16 |
| 5 | [Go](#Seif16) | טיפול במישרים כפוף לאישור | סעיף 17 |
| 5 | [Go](#Seif17) | סמכות לסרב מסירה רגילה | סעיף 17א |
| 5 | [Go](#Seif18) | ביטול | סעיף 18 |
| 5 | [Go](#Seif19) | תחילת התוקף | סעיף 19 |

תקנות נמל יפו (טעינה ופריקה בסירות וסבלות), 1946[[1]](#footnote-1)\*

תק' תשכ"ה-1965

מיום 8.4.1965

**תק' תשכ"ה-1965**

[ק"ת תשכ"ה מס' 1710](http://www.nevo.co.il/Law_word/law06/TAK-1710.pdf) מיום 8.4.1965 עמ' 1756

~~כללי נמל יפו (טעינה ופריקה בסירות וסבלות), 1946~~ תקנות נמל יפו (טעינה ופריקה בסירות וסבלות), 1946

(עפ"י סעיף 17(1))

1. התקנות האלה תיקראנה תקנות נמל יפו (טעינה ופריקה בסירות וסבלות), 1946.

שם

2. בתקנות האלה:

פירוש

"נמל יפו" כולל את -

(א) החלק הדרומי של נמל יפו, הכולל את הנמל הישן של יפו, ואגן סירות הטעינה והפריקה שלידו;

(ב) החלק הצפוני של נמל יפו, הכולל את אגן סירות הטעינה והפריקה של תל-אביב;

"טיפול במישרים" פירושו, ביחס לסבלות, השירות של מסירת סחורות בתנאים, שלפיהם נמסרות סחורות מיובאות מספינה או מסירת- פריקה שליד הרציף, למקבל המשלוח, או משמשו או סוכנו, במישרים, או נמסרות סחורות, המיועדות ליצוא, במישרים מן הבעלים, או מן המשלח, לספינה או לסירת-טעינה שליד הרציף;

"טיפול בעקיפים" פירושו, ביחס לסבלות, השירות של מסירת סחורות שלא בדרך טיפול במישרים כפי שהוגדר בזה;

"מנהל" פירושו -

(א) ביחס לחלק הדרומי של נמל יפו - מנהל הנמל, נמל יפו;

(ב) ביחס לחלק הצפוני של נמל יפו - המנהל, אוצר מפעלי-ים בע"מ;

"סימן עיקרי" או "סימנים עיקריים" פירושם, ביחס למיונן של סחורות לפי סימן או סימנים כל-שהם, הסימן המיוחד או הסימנים המיוחדים המשותפים לכלל המשלוח;

"סימן עזר" או "סימני עזר" פירושם, ביחס למיונן של סחורות לפי סימן או סימנים כל-שהם, הסימן המיוחד או הסימנים המיוחדים המשותפים רק לחלק או לחלקים של משלוח.

3. התקנות האלה תחולנה על נמל יפו.

חלות

4. (1) העברת סחורות מאניות, שאינן עוגנות ליד רציף, לנמל, או אל אניות כאלה מן הנמל, או אל אניות אחרות או מאניות אחרות, תבוצע באמצעות סירות טעינה ופריקה בהתאם להוראותיו של המנהל, בתנאי שלא תשמש שום סירת טעינה ופריקה, שאין עליה רשיון כהלכה בהתאם להוראותיה של הפקודה.

טעינה ופריקה לפי הוראות המנהל

(2) המשלח או סוכנו, מקבל המשלוח או סוכנו, או סוכן הספינה, יודיעו למנהל - אם ידרוש זאת המנהל - על דרישותיהם לסירות טעינה ופריקה לכל הפחות עשרים וארבע שעות לפני שתהיינה סירות הטעינה והפריקה דרושות להם, והמנהל ייעד - לפי ראות עיניו - אותן סירות טעינה ופריקה העשויות להיות נחוצות ומצויות לפריקת מטען או הטענתו, ויתן לבעלי סירות הטעינה והפריקה הוראות בהתאם לכך.

5. סבלות סחורות (לרבות חפצי נוסעים) תיעשה בידי אותם בן אדם או בני אדם ובאותו האופן, שתהיה רשות הנמלים עשוייה לצוותם.

סבלות לפי הוראות רשות

6. יש לשלם כל מסי מכס וכל מגיעות ומשימות של נמל על סחורות שיובאו, נשלחו, הועברו מאמצעי שילוח אחד למשנהו, או הוחסנו, או לתת ערבות מספקת לתשלומם של אלה, לפני הוצאתן של הסחורות מן הנמל, והמנהל רשאי למנוע את הוצאתן של סחורות כל-שהן משטח הנמל כל זמן שלא שולמו מסי מכס, מגיעות או משימות כל שהן, המשתלמים על אותן סחורות.

תשלום משימות הנמלים לפני הוצאתן של סחורות מן הנמל

7. סחורות המיועדות ליצוא תונחנה בשטח הנמל באותם מקומות, שיורה המנהל, והמנהל רשאי להוציא, או לגרום כי תוצאנה, סחורות כל-שהן - על חשבון בעליהן של אותן סחורות, שהונחו שלא בהתאם להוראותיו.

סחורות מיועדות ליצוא

8. כדי לקבל סחורות כל שהן, על מקבל המשלוח או סוכנו להגיש פקודת מסירה למנהל, שבו ינקוב את הסימנים והמספרים כסידרם של החבילות והחפצים ומספריהם ותיאורם ותכולתם.

פקודת מסירה

9. (1) יצואן של סחורות כל שהן או סוכנו יגישו למנהל פקודת שילוח בגין סחורות העומדות להיות מיוצאות, בנקבם את הסימנים והמספרים הנאותים שעל החבילות או החפצים, ומספרם, תיאורם ותכולתם, משקלם, נפחם במידות של רגל מעוקבת, ושווים של אלה, שם הספינה שתיקחם והנמל שאליו נועדו.

פקודת שילוח

(2) משהוגשה פקודת שילוח למנהל, צריכות הסחורות - שלהן נוגעת הפקודה - להיות מוכנות לשילוח מכל הבחינות.

(3) רשות הנמלים לא תהיה מחוייבת לקבל על עצמה אחריות, כדי להבטיח כי כל חבילה של סחורות הכלולה בפקודת השילוח תושם, כולה או בחלקה, בספינה כל-שהיא לפני מועד ההפלגה.

10. פקודות מסירה ופקודות שילוח תהיינה ערוכות או בעברית או בעברית וערבית, וחברת השילוח, או הסוכנות המוציאה אותן, תמלאנה אותן בפרטים מלאים בכל נסמן.

טופס פקודת מסירה ופקודת שילוח

11. כל הצהרת משקל או מידה מעוקבת הדרושה לצרכי התקנות האלה בגין כל יבוא, יצוא, או העברה מאמצעי הובלה אחד למשנהו, תיערך מתוך ציון יחידת המשימה כפי שניקבה בסולם נפח-הטונות הטעון תשלום כרשום בתוספת השניה של צו חוף יפו (תעריף לשירותים מסויימים), 1946.

הצהרת משקל ומידה

12. שירותי פריקה וטעינה בסירות וסבלות בנמל יפו ייעשו בהתאם לתקנות האלה.

שירותי פריקה וטעינה בסירות וסבלות יהיו בהתאם לתקנות האלה

13. שירות פריקה וטעינה בסירות מורכב משירות העברת סחורות, כרשום בתקנת משנה (1) של תקנה 4, וכולל -

פריקה וטעינה בסירות

(א) במקרה של סחורות מיובאות - קבלת סחורות ממענב ספינה, סידורן בסירות פריקה, הובלתן מצד הספינה לצד הרציף, ושמירה בטיחה של הסחורות בהיותן נמצאות בסירות פריקה.

(ב) במקרה של סחורות מיוצאות - סידורן של סחורות בסירות טעינה שליד הרציף, הובלתן לצד הספינה, הנחתן במענב הספינה ושמירה בטיחה של הסחורות בהיותן נמצאות בסירות הטעינה.

(ג) במקרה של סחורות שהן רק מועברות בלבד - במישרים מאמצעי שילוח אחד למשנהו בסירת פריקה - קבלת הסחורות ממענב ספינה, סידורן בסירות פריקה, הובלתן מצד הספינה, העברתן לצד הספינה, שימתן במענב הספינה, ושמירה בטיחה של הסחורות בהיותן נמצאות בסירות-פריקה.

14. מקבל המשלוח, או סוכנו, או המשלח או סוכנו, הכל לפי הענין, ישלמו לסוכן הספינה, כסוכן הבעל או הבעלים של סירת פריקה או סירות הפריקה, במקרה של החלק הדרומי של הנמל, ולמנהל הנמל, כסוכן הבעל או הבעלים של סירת הפריקה או סירות הפריקה במקרה של החלק הצפוני - את תמורת הטעינה ופריקה בסירות.

תשלום משימות טעינה ופריקה בסירות

15. בכפוף להוראותיה של תקנה 16, יהיה שירות הסבלות מורכב מטיפול בסחורות בחוף בתחומי שטח הנמל, ויכלול; -

סבלות

(א) ביחס לסחורות מועלות: -

(I) במקרה של טיפול במישרים: -

הוצאת סחורות מסירת הפריקה שליד רציף או רציף עגינה, והטענתן בכלי רכב, לשם הוצאתן משטח הנמל;

(lI) במקרה של טיפול בעקיפים: -

פריקתן של סחורות מסירות הפריקה שליד רציף או רציף עגינה, הובלתן למחסן המעבר או שטח- סיוור, סיוורן, וסיוורן מחדש, מיונן לפי סימנים עיקריים, כסויין והרחקתן לשם הגנה מפני היזק, סימון החבילות במספרים מיוחדים המתייחסים אליהן לפי תעודות משלוח סחורות, הבאת חבילות למקום בדיקת המכס, פתיחתן, התרתן ושקילתן כדרישת המכס לשם בדיקה, אריזתן מחדש, סגירתן והחזרתן למקום הפקדתן לאחר בדיקה, מסירתן לכלי רכב ממחסן מעבר או משטח סיוור לאחר הוצאתן מן המכס; העברתן של סחורות, ששמטו או נתפסו בידי הממשלה לפי פקודת המכס או כל חיקוק אחר למחסן הממשלתי; העברתן של סחורות, שאין להן תובעים, למחסן סחורות - לפי הוראותיו של סעיף 14ד של הפקודה; טיפול בסחורות בשעת מכירתן בפומבי והטענתן על אמצעי הובלה לשם הוצאתן משטח הנמל או הכנסתן למחסן ערובה;

(ב) ביחס לסחורות העומדות להיות מיוצאות: -

(I) במקרה של טיפול במישרים: -

פריקתן של סחורות מכלי רכב שברציף, והטענתן על מענב העגורן של הספינה או על סירת- פריקה שליד רציף;

(II) במקרה של טיפול בעקיפים: -

פריקת סחורות מכלי רכב וסיוורן או סידורן בסככות או במחסנים של מעבר, או שטח סיוור, העברתן של סחורות משם לרציף או למזח, ושימתן במענב העגורן או בסירות טעינה שליד רציף, או מסירתן מסככה או ממחסן של מעבר או ממקום הפקדה אחר לשם הובלה אם הסחורות מופקות בכביש או במסילת ברזל;

(ג) ביחס לסחורות מועברות מאמצעי אחד למשנהו: -

הוצאת סחורות ממענב ספינה, או מסירות פריקה שליד רציף או מזח, הובלתן לסככה או מחסן של מעבר או לשטח סיוור, סיוורן, מיונן לפי סימנים עיקריים, סימון חבילות במספרים סידוריים המתיחסים אליהן לפי תעודת משלוח סחורות, העברתן של סחורות מסככה או מחסן של מעבר או שטח סיוור לרציף או למזח והטענתן אל מענב הספינה או על סירות-טעינה שליד רציף.

16. היקף שירות הסבלות כפי שנקבע בתקנה 15 לא ייחשב כאילו הוא כולל כל שירות מן השירותים הבאים, אולם אותם השירותים אפשר לבצעם בכפוף לסידורים מיוחדים ומשימות נוספות: -

שירותים מסויימים שאינם כלולים בסבלות

(I) טיפול בפחם, קוק, ולבני-פחם קטנות;

(II) מיון לפי סימנים או מידות של סחורות במפורד, לרבות את הסחורות הבאות: -

פסיסי ברזל,

מרישי-ברזל,

לשונות-ברזל,

מוטות וצינורות של ברזל,

רעפי-גג במפורד,

לבנים,

עצים,

עמודי-עץ,

קלונסאות עץ וזמורות-קשירה וסחורות במפורד כיוצא באלה,

שמן בחביות או בחביות גלילים,

ברזל גלי,

רקועי-ברזל ופלדה;

(III) סיוורם מחדש של עצים, או טיפול בקשר אל שקילתם של כלל משלוחים במצובר בשביל המכס, או לצרכים אחרים לפי בקשתם של מקבלי המשלוח, הבעלים או הסוכנים;

(IV) טיפול בקשר אל שקילתן של סחורות לפי בקשתם של מקבלי משלוח, בעלים או סוכנים;

(V) מתיחתן, התרת אריזתן, אריזתן מחדש, סגירתן ושקילתן של סחורות לתכלית שאינן תכליות, שאותן דורש המכס לשם בדיקה נורמאלית;

(VI) מילוי דגנים או סחורות כיוצא בהם בשקים, או מילוי מחדש בשקים: איסוף פסולת;

(VII) שקילתן של חבילות טבק בלתי מיוצר עם בואן או יציאתן, או סימונן במשקלן ובמספרים שניתנו להן;

(VIII) המצאת אמצעי הובלה מיוחדים לשם העברת סחורות בתחומי שטח הנמל;

(IX) סיוורן של סחורות על כלי הובלה לאחר שימתן שם - אלא אם נקבעה דרך אחרת;

(X) שירותי טיפול אחרים בשטח הנמל שאינם כלולים בסבלות כרשום בתקנה 15.

17. טיפול במישרים בסחורות מיובאות לא יבוצע אלא באישורו הקודם של גובה המכס ומנהל הנמל בכל מקרה.

טיפול במישרים כפוף לאישור

17א. מנהל רשאי לסרב להרשות את פריקתו או טעינתו של משלוח במסירה רגילה ולהתנותן במסירה ישירה, אם הפריקה או הטעינה במסירה רגילה עלולה לדעתו לגרום לצפיפות יתירה, לסכנת דליקה, התפוצצות או כיוצא באלה, או להפרעה בסדרי העבודה בנמל.

סמכות לסרב מסירה רגילה

תק' תשכ"ה-1965

מיום 8.4.1965

**תק' תשכ"ה-1965**

[ק"ת תשכ"ה מס' 1710](http://www.nevo.co.il/Law_word/law06/TAK-1710.pdf) מיום 8.4.1965 עמ' 1756

**הוספת תקנה 17א**

18. תקנות נמל יפו תובטלנה.

ביטול

19. תקנות אלה תיכנסנה לתקפן ביום השמונה עשר ביולי, 1946.

תחילת התוקף

1. \* פורסמו ע"ר מס' 1506 מיום 18.7.1946, תוס' 2, עמ' (ע) 842, (א) 948.

   תוקנו [ק"ת תשכ"ה מס' 1710](http://www.nevo.co.il/Law_word/law06/TAK-1710.pdf) מיום 8.4.1965 עמ' 1756 – תק' תשכ"ה-1965. [↑](#footnote-ref-1)