תקנות נציב תלונות הציבור על שופטים, תשס"ד-2003

בתי משפט וסדרי דין – בתי משפט ובתי דין – שופטים – אתיקה ותלונות הציבור

משפט פרטי וכלכלה – הסדרת עיסוק – שופטים – אתיקה ותלונות הציבור

רשויות ומשפט מנהלי – הסדרת עיסוק – שופטים – אתיקה ותלונות הציבור

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | דרך פרסום הודעה | [Go](#Seif2) | 2 |
| סעיף 3 | הגשת תלונה לנציב | [Go](#Seif3) | 2 |
| סעיף 4 | תוכן התלונה | [Go](#Seif4) | 2 |
| סעיף 5 | תלונה חוזרת | [Go](#Seif5) | 2 |
| סעיף 6 | המצאת מסמכים | [Go](#Seif6) | 2 |

תקנות נציב תלונות הציבור על שופטים, תשס"ד-2003[[1]](#footnote-1)\*

בתוקף סמכותי לפי סעיפים 28 ו-30 לחוק נציב תלונות הציבור על שופטים, התשס"ב-2002 (להלן – החוק), ובאישור ועדת החוקה חוק ומשפט של הכנסת, אני מתקין תקנות אלה:

1. בתקנות אלה –

הגדרות

"הנציב" – נציב תלונות הציבור על שופטים, לרבות מי שהוא הסמיכו;

"תלונה" – כמשמעה בסעיפים 14(א) ו-19 לחוק;

שאר המונחים שבתקנות אלה תהא משמעותם כמשמעות הנודעת להם בחוק, אם אין כוונה אחרת משתמעת.

2. נוסף על דרך הפרסום הקבועה בסעיף 5(ב) לחוק, ייעשה פרסום הודעה על מינוי הנציב, על הדרך לפנות אליו ועל עיקרי סמכויותיו בשני עיתונים יומיים בעברית, בעיתון אחד בערבית ובאתר האינטרנט של משרד המשפטים.

דרך פרסום הודעה

3. (א) תלונה תוגש בכתב, בשני עותקים, לפי הטופס שבתוספת, כשהיא מודפסת או בכתב יד אם אין המתלונן יכול להגישה בדפוס, ותישלח לנציב במעטפה סגורה.

הגשת תלונה לנציב

(ב) התלונה תיחתם ביד המתלונן ואם הוגשה בשמו – ביד מי שהוסמך להגיש את התלונה בשם המתלונן (להלן – מגיש התלונה), ותצורף לה הסמכתו החתומה.

(ג) הנציב לא יפתח בבירור תלונה שהוגשה בעילום שם.

4. התלונה תכיל –

תוכן התלונה

(1) את פרטי המתלונן, את שמו של השופט שעליו מלין המתלונן, ואם אין בידו לנקוב בשמו, יציין כל פרט אחר המסייע לזיהויו;

(2) תיאור מפורט של המעשה שעליו היא נסבה, המועד שהתרחש בו וכל פרט אחר שהוגע לה, ויצורף לה כל מסמך שיש בו כדי לסייע לבירורה היעיל; במקרה של תלונה על כמה אירועים, יצוין כל אירוע ואירוע בנפרד.

5. הגיש אדם תלונה בקשר לאירוע שלגביו הגיש אותו אדם תלונה בעבר, יציין זאת במפורש ויפרט את פרטי התלונה הקודמת ואת הנימוקים להגשתה מחדש.

תלונה חוזרת

6. (א) המצאת מסמכים למתלונן, למגיש התלונה, לנילון ולכל אדם אחר, וזימונם לדיון ככל שיידרש, תיעשה בדואר, בפקס, בטלפון או בכל דרך אחרת שהנציב יראה לנכון, לפי המקרה.

המצאת מסמכים

(ב) המצאת תלונה של אדם המוחזק במשמורת והמצאת מסמכים מאת הנציב לאדם במשמורת, תיעשה באמצעות מנהל בית הסוהר, מפקד בית המעצר או מפקד מיתקן הכליאה, לפי הענין.

**תוספת**

(תקנה 3(א))

][תלונה](HTTP://WWW.NEVO.CO.IL/TFASIM/טפסים%20משפטיים/בתי-משפט/שופטים/תלונה%20לנציב%20קבילות%20שופטים.DOC)[

י"ג בתשרי התשס"ד (9 באוקטובר 2003) יוסף (טומי) לפיד

שר המשפטים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשס"ד מס' 6270](http://www.nevo.co.il/Law_word/law06/TAK-6270.pdf) מיום 27.10.2003 עמ' 16. [↑](#footnote-ref-1)