תקנות נתיבים מהירים (אופן החיוב בתשלום ואגרה ואכיפת תשלומים), תשע"א-2010

רשויות ומשפט מנהלי – תשתיות – דרכים

תוכן ענינים

|  |  |  |  |
| --- | --- | --- | --- |
|  | פרק א': פרשנות | [Go](#med0) | 2 |
| סעיף 1 | הגדרות | [Go](#Seif1) | 2 |
|  | פרק ב': חיובים, הודעות על חיובים וגבייתם | [Go](#med1) | 2 |
|  | סימן א': שימוש באמצעי זיהוי וחובת תשלום החיובים | [Go](#hed20) | 2 |
| סעיף 2 | תשלום חיובים | [Go](#Seif2) | 2 |
| סעיף 3 | סכומי האגרה | [Go](#Seif3) | 2 |
|  | סימן ב': חשבונות, מועדי תשלום ואמצעי גבייה | [Go](#hed21) | 3 |
| סעיף 4 | המצאת חשבונות | [Go](#Seif4) | 3 |
| סעיף 5 | דרך המצאת חשבון | [Go](#Seif5) | 3 |
| סעיף 6 | המען להמצאת חשבון | [Go](#Seif6) | 4 |
| סעיף 7 | פיקדון | [Go](#Seif7) | 4 |
| סעיף 8 | מועדי תשלום | [Go](#Seif8) | 4 |
| סעיף 9 | אופן הפעלת הסמכויות על ידי בעל הזיכיון | [Go](#Seif9) | 4 |
| סעיף 10 | עיכוב, כרירה, פינוי ואחסנה | [Go](#Seif10) | 4 |
|  | פרק ג': פיצוי והחזר הוצאות | [Go](#med2) | 5 |
| סעיף 11 | חיוב בפיצוי והחזר הוצאות | [Go](#Seif11) | 5 |
| סעיף 12 | סכומי הפיצוי והחזר ההוצאות | [Go](#Seif12) | 5 |
| סעיף 13 | עדכון סכומים ושינוים | [Go](#Seif13) | 5 |
|  | פרק ד': הודעות על אי-חידוש רישיון רכב | [Go](#med3) | 6 |
| סעיף 14 | הודעת בעל זיכיון לרשות הרישוי | [Go](#Seif14) | 6 |
| סעיף 15 | המצאת הודעה בדבר אי חידוש רישיון | [Go](#Seif15) | 6 |
|  | פרק ה': ערעור | [Go](#med4) | 6 |
| סעיף 16 | מועדים לערעור | [Go](#Seif16) | 6 |
|  | פרק ו': הוראות מיוחדות ביחס לנסיעה בנתיב מהיר | [Go](#med5) | 6 |
| סעיף 17 | איסור כניסה לנתיב מהיר | [Go](#Seif17) | 6 |
| סעיף 18 | פטור מתשלום אגרה וסכום מופחת שלה | [Go](#Seif18) | 6 |
|  | פרק ו': שונות | [Go](#med6) | 7 |
| סעיף 19 | חייב שמכר את רכבו | [Go](#Seif19) | 7 |
| סעיף 20 | בעלים של רכב שיוך שמכר את רכבו | [Go](#Seif20) | 7 |
| סעיף 21 | ביטול ההסכם | [Go](#Seif21) | 7 |
| סעיף 22 | תחילה | [Go](#Seif22) | 7 |

תקנות נתיבים מהירים (אופן החיוב בתשלוםו אגרה ואכיפת תשלומים), תשע"א-2010[[1]](#footnote-1)\*

בתוקף סמכותי לפי סעיפים 3, 3א(א), 4, 4א(ב), 4ח(ג) ו-6 לחוק נתיבים מהירים, התש"ס-2000 (להלן – החוק), בהסכמת שר האוצר ובאישור ועדת הכלכלה של הכנסת אני מתקין תקנות אלה:

פרק א': פרשנות

1. בתקנות אלה –

הגדרות

"אגרת בסיס" – סכום האגרה המזערי שבעל הזיכיון זכאי לגבות בשל נסיעה בנתיב מהיר כמפורט בתוספת הראשונה;

"החייב" – כמשמעותו בסעיף 3ד(א) או (ב) לחוק;

"הפרשים" – הפרשי הצמדה, תוספת פיגור ותוספת ריבית פיגורים כמשמעותם בסעיף 12ג לחוק כביש אגרה (כביש ארצי לישראל), התשנ"ה-1995, כפי שהוחל בסעיף 5 לחוק;

"חשבון" – הודעה על חיוב לגבי כלי רכב או אמצעי זיהוי;

"יום החיוב" – לגבי מנוי – יום בחודש שנקבע בהסכם, שבו יסוכמו החיובים של המנוי לצורך חיובו; לגבי מי שאינו מנוי – מועד הסמוך לאחר מועד יצירת החיוב, שהחליטה עליו הרשות הממונה;

"מדד" – מדד המחירים לצרכן שמפרסמת הלשכה המרכזית לסטטיסטיקה;

"מועד יצירת חיוב" – כל אחד מאלה:

(1) בחיוב בשל נסיעה בנתיב מהיר – מועד הנסיעה;

(2) בחיוב בפיצוי והחזר הוצאות –

(א) בשל אי-פירעון חשבון – המועד האחרון לפירעונו;

(ב) בשל הפעלת סמכויות בעל הזיכיון לפי סעיף 4א(א)(3) לחוק – המועד שבו הופעלו או החלו להפעילם, לפי העניין;

(ג) בשל מעשה שיש בו כדי למנוע את זיהוי הרכב או את החיוב באגרה או שיש בו כדי לפגוע במערכת גביית האגרה באופן אחר – המועד שבו נודע לבעל זיכיון על המעשה;

(ד) בשל אי-הפקדת עירבון – המועד שנקבע לכך בהסכם;

"רשות הרישוי" – כהגדרתה בפקודת התעבורה;

"תקופת חיוב" – תקופה המתחילה בחודש שקדם לחודש שבו חל יום החיוב, ביום שמספרו בחודש כמספר יום החיוב והמסתיימת ביום שלפני יום החיוב.

פרק ב': חיובים, הודעות על חיובים וגבייתם

סימן א': שימוש באמצעי זיהוי וחובת תשלום החיובים

2. נסע רכב בנתיב מהיר המנוי בתוספת הראשונה ישלם החייב את החיובים לבעל זיכיון על פי החוק, תקנות אלה וההסכם, לפי העניין.

תשלום חיובים

3. (א) בעד נסיעה בנתיב מהיר ישלם חייב את אגרת הבסיס או אגרה גבוהה ממנה שקבע בעל הזיכיון בצירוף מס ערך מוסף, כמשמעותו בחוק מס ערך מוסף, התשל"ו-1975 (להלן – סכום האגרה הכולל), ובלבד שלא תעלה על האגרה המרבית הקבועה בתוספת הראשונה, לפי סוג הרכב או מספר הנוסעים בו, גודש התנועה, מרחק הנסיעה, היום או השעה של הנסיעה בנתיב המהיר, הכל כפי שנקבע בחוזה הזיכיון או כפי שאישרה הרשות הממונה.

סכומי האגרה

(ב) בנתיב מהיר שבו האגרה שנקבעה בחוזה הזיכיון או שאישרה הרשות הממונה משתנה לפי גודש התנועה, ישנה בעל הזיכיון את האגרה לפי מהירות הנסיעה בו, מספר כלי הרכב שבו, משך ההמתנה ביציאה ממנו או בכניסה אליו, וזאת בפרקי זמן ובהפרשי סכומים, הכל כפי שנקבע בחוזה הזיכיון או שהרשות הממונה אישרה.

(ג) בנתיב מהיר כאמור בתקנת משנה (ב) –

(1) יוצב שלט בסמוך לכל כניסה, במרחק שלא יפחת מ-1,200 מטרים לפני כל כניסה כאמור, ובו יפורט סכום האגרה הכולל בעד הנסיעה בנתיב המהיר שהוא בתוקף באותה העת; בעל הרכב יחויב בעד נסיעה בנתיב המהיר בסכום שפורט בשלט בעת שחלף על פניו, אף אם סכום האגרה השתנה לאחר מכן;

(2) בסמוך לשלט האמור בפסקה (1), ובאותו מרחק שמוצב השלט האמור לפני כל כניסה, יוצב שלט נוסף, ובו יפורט מספר הנוסעים ברכב מלבד הנהג, הנדרש באותה העת לשם קבלת פטור מאגרה בעד הנסיעה בנתיב המהיר.

(ד) בעל הזיכיון יפרסם בהודעה ברשומות ובאתר האינטרנט שלו את סכום אגרת הבסיס, את סכום האגרה הכולל ואת הכללים שלפיהם תשתנה האגרה; נקבעה אגרה המשתנה על פי גודש התנועה, יפרסם גם את פרק הזמן המזערי שצריך שיחלוף עד לשינוי האגרה החלה והסכום שהיא תשתנה בו בכל מועד שינוי[[2]](#footnote-2).

סימן ב': חשבונות, מועדי תשלום ואמצעי גבייה

4. (א) בעל זיכיון ימציא חשבון לפי תקנה זו –

המצאת חשבונות

(1) לחייב שהוא מנוי – לגבי כל תקופת חיוב, בסמוך לאחר סיומה;

(2) לחייב שאינו מנוי – בסמוך לאחר יום החיוב.

(ב) היו למנוי אחד כמה אמצעי זיהוי, ימציא לו בעל הזיכיון חשבון נפרד לגבי כל אמצעי זיהוי, זולת אם אישרה הרשות הממונה אחרת לפי בקשת המנוי.

(ג) בחשבון יפורטו כל אלה:

(1) שם החייב, מספר הזהות שלו, מענו, מספר הרישוי של הרכב או מספרו של אמצעי הזיהוי, לפי העניין;

(2) תקופת או תקופות החיוב בחשבון;

(3) תאריך עריכת החשבון;

(4) פירוט הנסיעות, מועדיהן וסכום האגרה הכולל הנדרש בשל כל נסיעה;

(5) הנתיב המהיר שבוצעה בו כל אחת מהנסיעות;

(6) פירוט האירועים שנדרש בשלהם פיצוי והחזר הוצאות, מועדיהם והסכום הנדרש בשל כל אחד מהם;

(7) פירוט הפרשים, ככל שקיימים;

(8) סכום החיוב הכולל לתשלום;

(9) מועד התשלום, לפי תקנה 8;

(10) התראה כי לחיוב שלא ישולם במועדו ייווספו פיצוי והחזר הוצאות.

(ד) נוסף על האמור בתקנת משנה (ג), תפורט בחשבון שימציא בעל הזיכיון למנוי המשלם באמצעות פיקדון, גם יתרת הזכות בפיקדון נכון ליום החיוב, ובמידת הצורך – הודעה על כך שהסכום שנותר בפיקדון פחת מן הסכום המזערי שנקבע בהסכם, או כי החיוב נוכה בדרך אחרת שנקבעה בהסכם, לפי העניין.

(ה) השמיט בעל הזיכיון מחשבון חיוב שנוצר במהלך תקופת החיוב שהחשבון מתייחס אליה, רשאי הוא לכלול את החיוב האמור בחשבון מאוחר יותר שישלח לחייב, ובלבד שלא יחויב החייב בתשלום הפרשים בגין התקופה שבין יום החיוב המקורי לגבי אותו חיוב ובין המועד לתשלום של החשבון שבו נכלל.

5. (א) חשבון יומצא לחייב –

דרך המצאת חשבון

(1) אם הוא כולל חיובים בשל נסיעות בלבד – בדואר רגיל או בדרך אחרת שנקבעה בהסכם;

(2) אם הוא כולל חיוב בשל פיצוי והחזר הוצאות – בדואר רשום.

(ב) חשבון שנשלח בדואר לפי מען כאמור בתקנה 6 ושולמו בעדו דמי הדואר, רואים כאילו הגיע לתעודתו בתום ארבעה עשר ימים ממשלוחו, זולת אם הוכיח החייב שלא קיבל את ההודעה מסיבות שאינן תלויות בו.

(ג) חשבון יכול שיומצא גם בדרך שלא כאמור בתקנת משנה (א), ויראו אותו כחשבון שהומצא כדין אם הוכיח בעל הזיכיון את המצאתו, וכאילו הגיע לתעודתו בתום שבעה ימים ממשלוחו, אלא אם כן הוכיח בעל הזיכיון את מועד ההמצאה.

6. המען להמצאת חשבון לחייב הוא אחד מאלה, לפי העניין:

המען להמצאת חשבון

(1) למנוי – המען שמסר בהסכם או מען שהודיע עליו לבעל הזיכיון אחרי חתימת ההסכם, בדרך שנקבעה בו;

(2) לחייב שאיננו מנוי – מענו הרשום לפי חוק עדכון כתובת, התשס"ה-2005, במועד יצירת החיוב האחרון מבין החיובים הכלולים בחשבון.

7. (א) נקבע בהסכם כי תשלום חיובים יהיה באמצעות פיקדון, יפקיד המנוי את הפיקדון ובעל הזיכיון ינכה ממנו כל חיוב המגיע לו מהמנוי.

פיקדון

(ב) לא היה הסכום המופקד מספיק לכיסוי חיוב, יגבה בעל זיכיון מהמנוי את החיוב או את יתרת החיוב, לפי העניין, בדרך שנקבעה לכך בהסכם.

(ג) מנוי שהפקיד פיקדון זכאי בכל עת לקבל פרטים, לרבות בכתב, אם ביקש זאת, על הסכומים שנוכו מהפיקדון, מועדי הניכוי והחיובים שבשלהם בוצע, וכן על הסכומים שנותרו בו.

8. המועד לתשלום חיוב הוא אחד מאלה, לפי העניין:

מועדי תשלום

(1) נגבה חיוב לפי הסכם באמצעות כרטיס חיוב כהגדרתו בחוק כרטיסי חיוב, התשמ"ו-1986 (בתקנות אלה – כרטיס חיוב) – המועד הקרוב ביותר למועד החיוב שבו נפרעים תשלומים לפי אותו כרטיס חיוב;

(2) נגבה החיוב לפי הסכם באמצעות הוראת קבע או באמצעי תשלום אחר שהוסכם בין הצדדים – במועד שנקבע בהסכם ושלא יקדם מ-15 ימים מיום החיוב;

(3) נגבה החיוב מתוך פיקדון – מיד לאחר מועד יצירת החיוב;

(4) חיוב שנוצר שלא על פי הסכם – בתוך 30 ימים מיום ששלח בעל הזיכיון חשבון לחייב.

9. הרשות הממונה תיתן הוראות מזמן לזמן לבעל הזיכיון ובעל זיכיון ימלא אחריהן, ביחס להפעלת סמכויותיו בנושאים אלה:

אופן הפעלת הסמכויות על ידי בעל הזיכיון

(1) אופן השימוש באמצעי הזיהוי והתנאים להעברת אמצעי הזיכוי בין כלי רכב;

(2) סכום העירבון והתנאים להשבתו;

(3) הסכום המזערי שצריך להימצא בפיקדון, משלוח הודעה למנוי במקרה שפחת הסכום בפיקדון מן הסכום המזערי והתנאים הצריכים להתקיים בטרם יחויב מנוי בפיצוי והחזר הוצאות במקרה שלא נמצאו די סכומים בפיקדון לכיסוי החיוב;

(4) הגבלות ביחס לקביעת רכב כרכב שיוך, ובכלל אלה הגבלות ביחס לכלי רכב שיוכלו לשמש רכבי שיוך;

(5) מתן פטור לחייבים מתשלום אגרה אם משך הנסיעה בנתיב המהיר עלה על משך הזמן שנקבע לגבי אותו נתיב מהיר, בטור ב' שבתוספת השנייה;

(6) מניעת כניסה לנתיב המהיר במקרים שבהם התנועה בו נעצרה או קיימת בה האטה משמעותית;

(7) כל נושא אחר הנוגע להפעלת סמכויותיו של בעל הזיכיון מכוח החוק ותקנות אלה.

10. (א) ביקש פקח למנוע כניסת רכב לנתיב מהיר או לעכב את יציאתו ממנו עקב חוב חלוט בשל נסיעה באותו רכב, ואם היה הרכב רכב שיוך – בשל חוב חלוט המיוחס אליו, לא יעשה כן אלא אם כן איפשר לנהג, לנוסע ברכב או לגורם אחר לפרוע לאלתר את החיוב, אף אם אינו החייב; פירעון כאמור ייעשה במזומן, בכרטיס חיוב, או באמצעי תשלום אחר שאישרה הרשות הממונה; נפרע החוב החלוט על ידי מי שאיננו החייב, יהיה מנוע מלתבוע את השבת מה שפרע מבעל הזיכיון.

עיכוב, כרירה, פינוי ואחסנה

(ב) לא נפרע החיוב כאמור בתקנת משנה (א), רשאי פקח להורות לנהג לפנות את הרכב ממקום הימצאו לדרך שיורה לו, ואם סירב לפנות כאמור, רשאי פקח, באמצעות גורר מורשה כמשמעותו בסעיף 70א(ג) לפקודת התעבורה, לגרור את הרכב ולפנותו למקום אחסנה; לעניין זה, "מקום אחסנה" – מקום לאחסנת כלי רכב סמוך לנתיב מהיר, שאישרה הרשות הממונה.

(ג) רכב, שפונה ואוחסן כאמור בתקנת משנה (ב), לא ישוחרר מאחסנתו עד לתשלום הפיצוי והחזר ההוצאות לפי תקנה 11(א)(8) ו-(9); שולמו החיובים כאמור, ישוחרר הרכב לידי בעל הרכב, לא יאוחר משעתיים לאחר התשלום.

(ד) פקח שעיכב יציאת רכב מנתיב מהיר או טיפל בפינויו למקום אחסנה –

(1) יאפשר לנהג או למי מנוסעי הרכב, למסור הודעה על העיכוב או על הפינוי, על מקום הימצאו ועל מקום הימצא הרכב לאדם אחר שאפשר לאתרו באמצעי תקשורת הנמצא במקום;

(2) יגרום להבאת הנהג ונוסעי הרכב או מי מהם, למקום שעוברת בו תחבורה ציבורית, אם אין בידם אפשרות להגיע אליו בכוחות עצמם.

(ה) לא תעוכב יציאת רכב מנתיב מהיר ולא יפונה הרכב ממנו בידי פקח אם נסיעתו בנתיב מהיר באותה שעה, היתה הכרחת להבאת אדם הנמצא ברכב לטיפול רפואי דחוף, זולת אם הועמד אמצעי אחר לרשות האדם האמור, לשם הבאתו הדחופה לטיפול הרפואי.

פרק ג': פיצוי והחזר הוצאות

11. (א) חייב יחויב בפיצוי והחזר הוצאות לבעל הזיכיון בעד כל אחד מאלה:

חיוב בפיצוי והחזר הוצאות

(1) נסיעה בנתיב מהיר בניגוד לחוק או לתקנות אלה, לרבות בלא הסכם תקף, בלי שחל פטור על נסיעתו או בלי ששולמה האגרה מראש או במהלך הנסיעה;

(2) אי-פירעון של חשבון במועד תשלומו;

(3) לא נמצאו די סכומים לכיסוי החיוב של חייב בעל פיקדון;

(4) מעשה שעשה החייב ושיש בו כדי למנוע זיהוי רכב או אמצעי זיהוי או למנוע חיוב באגרה או למנוע אכיפת החוק ותקנות אלה;

(5) שימוש באמצעי זיהוי בניגוד להוראות ההסכם;

(6) כניסה או יציאה מהנתיב המהיר שלא בנקודות שנקבעו לכך;

(7) טיפולו של בעל הזיכיון בעיכוב רכב לפי החוק ותקנות אלה;

(8) גרירת רכב שעוכב ופינויו;

(9) כל יום שאוחסן בו רכב שפונה.

(ב) נשתנה מענו של מנוי, והוא הודיע על כך לבעל זיכיון או למשרד הפנים, בתוך 30 ימים מיום השינוי, או הודיע על כך לרשם החברות, לרשם העמותות או לרשם האגודות השיתופיות, לפי העניין, בתוך בתקופה הקבועה לכך בדין – לא יחויב בפיצוי והחזר הוצאות בשל אי-פירעון במועד של חשבון שנשלח למענו הישן, בין יום שינוי המען ליום מתן הודעתו כאמור.

12. (א) סכומי הפיצוי והחזר ההוצאות יהיו כמפורט בתוספת השלישית לגבי כל נתיב מהיר, בצירוף מס ערך מוסף, כמשמעותו בחוק מס ערך מוסף.

סכומי הפיצוי והחזר ההוצאות

(ב) בעל הזיכיון ישלח לאדם החייב בתשלום פיצוי והחזר הוצאות שאיננו מנוי הודעת תשלום, ועל הודעה זו יחולו תקנות 4 עד 6, בשינויים המחויבים.

(ג) חייב זכאי לשלם פיצוי והחזר הוצאות בסכום מופחת לפי התוספת השלישית בשל העילה שבתקנה 11(א)(1), פעם אחת בלבד, ובלבד ששילם בתוך 30 ימים מיום שנשלח אליו חשבון; בחשבון שישלח בעל הזיכיון לחייב הזכאי לשלם סכום מופחת כאמור, יפרט את העילה לחיוב בפיצוי והחזר הוצאות, את סכום הפיצוי והחזר ההוצאות המלא ואת הסכום המופחת.

13. (א) הסכומים הנקובים בתוספות הראשונה והשלישית יתעדכנו ב-1 באפריל של כל שנה (להלן – יום העדכון), לפי שיעור השינוי של המדד החדש לעומת המדד היסודי; לעניין זה –

עדכון סכומים ושינוים

"המדד החדש" – המדד שפורסם לאחרונה לפני יום העדכון;

"המדד היסודי" – המדד שפורסם לאחרונה לפני יום העדכון הקודם, ולעניין יום העדכון הראשון שלאחר תחילתן של תקנות אלה – המדד שפורסם בחודש פברואר 2006.

(ב) סכום שעודכן כאמור בתקנת משנה (א), יעוגל לשקל החדש השלם הקרוב; סכום של מחצית השקל החדש יעוגל כלפי מעלה.

(ג) הרשות הממונה תגיש לשר המלצות לשינוי סכומי הפיצוי והחזר ההוצאות שבתוספת השלישית; לצורך מתן המלצה כאמור, תבדוק הרשות הממונה את כלל הנתונים שבידי בעל הזיכיון לעניין פעילויות האכיפה, באופן שסכומי הפיצוי והחזר ההוצאות שיחולו ישקפו את סכומן הכולל של ההוצאות בפועל הכרוכות באכיפת הגבייה של האגרה, באכיפת החיובים ובפיצוי בשל נזק שנגרם, ואילו הוצאות שהוציא בעל הזיכיון יוכרו כהוצאות בפועל לעניין תקנה זו.

(ד) בעל הזיכיון יגיש לרשות הממונה, לצורך הבדיקות האמורות בתקנת משנה (ג), לא יאוחר מ-45 ימים לאחר שנדרש לעשות כן, וכן בכל 1 באפריל לגבי השנה שהסתיימה ב-31 בדצמבר של השנה הקודמת, את מלוא הנתונים והתחזיות לעניין פעילויות הגבייה והאכיפה, לרבות עלויות, הכנסות מאכיפה והיקף סרבנות התשלום.

פרק ד': הודעות על אי-חידוש רישיון רכב

14. לא שילם חייב חובות חלוטים בשל חמש נסיעות לפחות בנתיב מהיר, לאחר שנשלחו לו בשלהם חשבונות, יודיע על כך בעל הזיכיון לרשות הרישוי 14 ימים לפחות לפני המועד למשלוח הודעה לפי תקנה 15(א); בהודעתו יצוינו שם החייב, מספר הזהות שלו, מענו כאמור בתקנה 15(ג), וכן מספר הרישוי של הרכב שאין לחדש את רישיונו עד לפירעון מלוא החובות האמורים.

הודעת בעל זיכיון לרשות הרישוי

15. (א) בעל זיכיון ורשות הרישוי יודיעו לחייב או לבעלים הרשום ברישיון הרכב של רכב השיוך, שלא שילם חובות חלוטים בשל חמש נסיעות לפחות בנתיב מהיר ושלגביהן נשלחו לו חשבונות לפי תקנות אלה, כי רישיון הרכב שבוצעו בו הנסיעות או רישיון רכב השיוך, לפי העניין, לא יחודש אלא אם כן ישולמו מלוא החובות האמורים לפני מועד החידוש.

המצאת הודעה בדבר אי-חידוש רישיון

(ב) הודעות לפי תקנת משנה (א) יישלחו בדואר רשום 90 ימים לפחות לפני מועד החידוש.

(ג) המען למשלוח ההודעה יהיה המען האמור בתקנה 6, כפי שהיה רשום או שנמסר או הודע, לפי העניין, שלושה ימים לפני מועד משלוח ההודעה לחייב או לרשות הרישוי לפי תקנה זו.

(ד) על המצאת ההודעה יחולו הוראות תקנה 5(ב) ו-(ג), בשינויים המחויבים.

(ה) עותק מהודעה הנשלחת לבעלים הרשום ברישיון הרכב של רכב שיוך לפי תקנה זו, יישלח גם למנוי שעל פי ההסכם מכוחו נרשם רכב השיוך.

פרק ה': ערעור

16. המועד להגשת בקשת רשות ערעור לבית משפט מחוזי, על החלטה סופית של ועדת ערר, הוא 30 ימים מיום שניתנה ההחלטה; נתן בית המשפט רשות לערער, יקבע את המועד להגשת הערעור.

מועדים לערעור

פרק ו': הוראות מיוחדות ביחס לנסיעה בנתיב מהיר

17. כלי הרכב כמפורט להלן לא יהיו רשאים להיכנס לנתיב מהיר:

איסור כניסה לנתיב מהיר

(1) רכב שאינו רכב מנועי;

(2) רכב שמשקלו הכולל עולה על 3.5 טון, למעט רכב הפטור מאגרה לפי תקנה 18;

(3) אופנוע אשר מחובר אליו רכב צדי, טרקטור, מכונה ניידת, רכב איטי, רכב מחובר, נתמך ותלת-אופנוע כהגדרתם בתקנות התעבורה, התשכ"א-1961 (להלן – תקנות התעבורה).

18. (א) בנתיב מהיר כמפורט בטור א' בתוספת הרביעית פטורים מתשלום אגרה בעד נסיעה כלי הרכב מבין המפורטים להלן, כולם או מקצתם, כאמור בטור ב' בה:

פטור מתשלום אגרה וסכום מופחת שלה

(1) אוטובוס, למעט אוטובוס זעיר פרטי, כהגדרתם בתקנות התעבורה;

(2) מונית שניתן עליה רישיון לנסיעת שירות, בעת שהיא מבצעת נסיעת שירות בקו השירות למוניות שנקבע ברישיון הנסיעה; לעניין זה –

"רישיון לנסיעת שירות", "קו שירות למוניות" – כהגדרתם בסעיף 14ז לפקודת התעבורה;

"נסיעת שירות" – כהגדרתה בתקנה 485 לתקנות התעבורה;

(3) רכב המופעל על ידי בעל זיכיון או מי מטעמו לצורך תפעול הנתיב המהיר;

(4) רכב שבו שלושה נוסעים לפחות נוסף על הנהג, אשר עבר במיתקן ביקורת, במקום שאישרה הרשות הממונה; בפסקה זו, "מיתקן ביקורת" – מיתקן שנועד לספירת הנוסעים ברכב;

(5) רכב שבו שני נוסעים נוסף על הנהג, אשר עבר במיתקן ביקורת, במקום שאישרה הרשות הממונה, וזאת בעת שנוסעים בנתיב המהיר פחות מ-1,000 כלי רכב בשעה;

(6) רכב שנסיעתו בנתיב המהיר נמשכה, בנסיבות שאינן באחריות בעל הרכב, יותר מן הזמן שנקבע בטור ג' לתוספת השנייה;

(7) רכב שניתן לגביו תג נכה מן הסוג המפורט בתוספת התשיעית לפקודת התעבורה, בעת שהנכה שעל שמו ניתן התג נוהג ברכב או נוסע בו.

(ב) בנתיב מהיר כמפורט בטור א' בתוספת הרביעית, ישלם אופנוע מחצית מהאגרה שהיא בתוקף במועד נסיעתו בו כאמור בתקנה 3(ג).

פרק ו': שונות

19. (א) נתברר לבעל זיכיון כי רכב, שחיוב בשל נסיעות בו לא נפרע, אינו עוד בבעלות החייב, ישלח לחייב חשבון ורשאי הוא, בלי לגרוע מכל תרופה אחרת העומדת לו על פי דין, להודיע לאותו חייב שאם לא ישולם החיוב, הוא ייווסף לחשבון שיישלח לגבי רכב אחר שבבעלותו שצוין בהודעה, ואם אותה שעה לא היה בבעלותו רכב אחר – לגבי רכב שיהיה בבעלותו.

חייב שמכר את רכבו

(ב) החייב רשאי, בתוך 30 ימים מיום שהומצאה הודעת בעל זיכיון כאמור בתקנת משנה (א), לפרוע את החיוב או לבקש בכתב מבעל זיכיון, כי החיוב שלא נפרע ייווסף לחשבון שיישלח בשל רכב אחר שבבעלותו או אמצעי זיהוי שלגביו התקשר החייב בהסכם, שאינו זה שצוין בהודעה, ובעל זיכיון יפעל כמבוקש.

(ג) לא פרע החייב את החיוב ולא פעל כאמור בתקנת משנה (ב), ייווסף סכום החיוב לחשבון שיישלח לגבי הרכב שצוין בהודעה לפי תקנת משנה (א); החיוב שייווסף לחשבון הנשלח לגבי רכב אחר כאמור, יהיה בסכומו הכולל ביום ההוספה.

20. נתברר לבעל זיכיון כי רכב שיוך, אינו עוד בבעלות מי שרשום אצלו כבעלו חיובים המיוחסים לו לא נפרעו, ישלח לו חשבון ורשאי הוא, בלי לגרוע מכל תרופה אחרת העומדת לו על פי דין, להודיע לבעל רכב השיוך כי הוראות סעיף 4ב לחוק יחולו על רכב אחר שבבעלותו שצוין בהודעה, ואם אותה שעה לא היה בבעלותו רכב אחר – לגבי רכב שיהיה בבעלותו, ותקנה 19(ב) ו-(ג) תחול בשינויים המחויבים.

בעלים של רכב שיוך שמכר את רכבו

21. (א) ביטל בעל זיכיון את ההסכם, ישלח הודעה על כך למנוי בדואר רשום, לפי המען כאמור בתקנה 6, ותחול על ההודעה תקנה 5(ב).

ביטול ההסכם

(ב) ביטל המנוי את ההסכם, ישיב בעל הזיכיון למנוי את העירבון ואת יתרת הפיקדון בתוך 30 ימים ממועד קבלת הודעתו של המנוי על ביטול ההסכם, או ממועד השבת אמצעי הזיהוי, לפי המאוחר.

22. תחילתן של תקנות אלה במועד הפעלתו של הנתיב המהיר בהתאם להוראות סעיף 2 לחוק.

תחילה

**תוספת ראשונה**

(תקנות 1, 2, 3(3) ו-13)

סכום אגרת הבסיס

נתיב מהיר בשקלים חדשים סכום אגרה מרבית בשקלים חדשים

1. הנתיב השמאלי בכביש ארצי 5 75, ורשאית הרשות הממונה לאשר סכום

מספר 1, בקטע הדרך שממחלף נמל סכום גבוה יותר, אם כתוצאה מנסיבות

התעופה בן גוריון בנקודת ציון (נ"צ) מיוחדות נוצר גודש תנועה בנתיב המהיר

654850-189800 עד למחלף קיבוץ המחייב אישור סכום גבוה יותר כאמור,

גלויות בנ"צ 661600-180100 (להלן – לשם מניעת האטה משמעותית בנסיעה

נתיב מהיר כביש 1 מערב) בו.

**תוספת שנייה**

(תקנות 9(5) ו-18(א)(6))

טור א' טור ב' טור ג'

נתיב מהיר משך הנסיעה בדקות משך הנסיעה בדקות

נתיב מהיר כביש 1 מערב 11 30

**תוספת שלישית**

(תקנות 12(א) ו-(ג) ו-13(א) ו-(ג))

סכומי הפיצוי והחזר ההוצאות יהיו כמפורט להלן:

טור ג'

טור א' סכום הפיצוי והחזר

פיצוי והחזר הוצאות בשקלים

הוצאות על פי טור ב' חדשים בנתיב מהיר

תקנה מהות העילה לפיצוי והחזר הוצאות כביש 1 מערב

11(א)(1) נסיעה בניגוד לחוק או לתקנות לרבות בלא הסכם שימוש תקף למי שחייב בהסכם שימוש 60

12(ג) (סכום נסיעה בניגוד לחוק או לתקנות לרבות בלא הסכם שימוש תקף

מופחת) למי שחייב בהסכם שימוש, פעם ראשונה 20

11(א)(2) אי-פירעון חשבון במועד 30

11(א)(3) חייב בעל פיקדון – חוסר כיסוי לחיוב בפיקדון 30

11(א)(4) מעשה למניעת זיהוי, חיוב, או אכיפת החוק ותקנות אלה 1,000

11(א)(5) שימוש באמצעי זיהוי בניגוד להוראות ההסכם 30

11(א)(6) כניסה או יציאה מהנתיב שלא במקום שנקבע לכך 200

11(א)(7) טיפול בעיכוב רכב 75

11(א)(8) גרירה ופינוי רכב 150

11(א)(9) יום אחסון רכב שפונה 50

**תוספת רביעית**

(תקנה 18)

טור א' טור ב'

נתיב מהיר כלי הרכב הפטורים מאגרה

1. נתיב מהיר כביש 1 מערב כל כלי הרכב המנויים בתקנה 18(א)

ח' בכסלו התשע"א (15 בנובמבר 2010) ישראל כ"ץ

שר התחבורה והבטיחות בדרכים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשע"א מס' 6941](http://www.nevo.co.il/Law_word/law06/TAK-6941.pdf) מיום 17.11.2010 עמ' 154. [↑](#footnote-ref-1)
2. ר' [י"פ תשפ"ג מס' 11237](https://www.nevo.co.il/law_html/law10/yalkut-11237.pdf) מיום 27.3.2023 עמ' 5142 לענין סכום האגרה מיום 1.4.2023. [↑](#footnote-ref-2)