תקנות סדר הדין בבית המשפט הגבוה לצדק, תשמ"ד-1984

בתי משפט וסדרי דין – בתי משפט ובתי דין – בג"צ וביהמ"ש העליון

בתי משפט וסדרי דין – סדר דין אזרחי

תוכן ענינים

|  |  |  |  |
| --- | --- | --- | --- |
| סעיף 1 | עתירת צו על תנאי | [Go](#Seif1) | 2 |
| סעיף 2 | תכנה וצורתה של עתירה | [Go](#Seif2) | 2 |
| סעיף 3 | מען להמצאה לעותר | [Go](#Seif3) | 2 |
| סעיף 4 | עתירה תאומת בתצהיר | [Go](#Seif4) | 2 |
| סעיף 5 | שמיעת העותר | [Go](#Seif5) | 2 |
| סעיף 6 | הוצאות בעתירת סרק | [Go](#Seif6) | 2 |
| סעיף 7 | הדיון בעתירה | [Go](#Seif7) | 2 |
| סעיף 8 | צו על תנאי והמצאה | [Go](#Seif8) | 2 |
| סעיף 8א | המצאת כתבי בי דין | [Go](#Seif9) | 3 |
| סעיף 9 | תצהיר תשובה לצו על תנאי | [Go](#Seif10) | 3 |
| סעיף 10 | מען להמצאה למשיב | [Go](#Seif11) | 3 |
| סעיף 11 | דרישת פרטים נוספים | [Go](#Seif12) | 3 |
| סעיף 12 | בקשה למתן פרטים נוספים | [Go](#Seif13) | 3 |
| סעיף 13 | תצהיר נוסף לענין פרטים נוספים | [Go](#Seif14) | 3 |
| סעיף 14 | הוראות בית המשפט | [Go](#Seif15) | 3 |
| סעיף 15 | תאריך הדיון | [Go](#Seif16) | 3 |
| סעיף 16 | הגשת עיקרי טיעון | [Go](#Seif17) | 3 |
| סעיף 17 | סדר הטיעון | [Go](#Seif18) | 3 |
| סעיף 18 | רשות בעל דין לחקור את המצהיר | [Go](#Seif19) | 3 |
| סעיף 19 | צו ביניים | [Go](#Seif20) | 4 |
| סעיף 19א | תקופה פגרה לא תובא במנין | [Go](#Seif21) | 4 |
| סעיף 20 | סמכות מיוחדת | [Go](#Seif22) | 4 |
| סעיף 21 | הטפסים | [Go](#Seif23) | 4 |
| סעיף 21א | החלת סדר הדין האזרחי | [Go](#Seif26) | 4 |
| סעיף 22 | תחילה | [Go](#Seif24) | 4 |
| סעיף 23 | ביטול | [Go](#Seif25) | 4 |
|  | תוספת | [Go](#med0) | 4 |

תקנות סדר הדין בבית המשפט הגבוה לצדק, תשמ"ד-1984[[1]](#footnote-1)\*

בתוקף סמכותי לפי סעיפים 46 ו-47 לחוק בתי המשפט, תשי"ז-1957, ושאר הסמכויות הנתונות לי לפי כל דין, אני מתקין תקנות אלה:

1. בקשה לצו על תנאי תוגש לבית המשפט העליון בשבתו כבית משפט גבוה לצדק בדרך עתירה.

עתירת צו על תנאי

2. העתירה תפרט את פרטיו האישיים של העותר ואת הנימוקים, שבעובדה ושבחוק, שעליהם היא מתבססת, ותהא ערוכה לפי טופס 1 שבתוספת וכתובה על צד אחד של הגליון עם שוליים של חמישה סנטימטרים לפחות.

תכנה וצורתה של עתירה

תק' תשמ"ו-1985

מיום 3.11.1985

**תק' תשמ"ו-1985**

[ק"ת תשמ"ו מס' 4870](http://www.nevo.co.il/law_word/law06/TAK-4870.pdf) מיום 3.11.1985 עמ' 148

2. ~~העתירה תפרש את הנימוקים~~ העתירה תפרט את פרטיו האישיים של העותר ואת הנימוקים, שבעובדה ושבחוק, שעליהם היא מתבססת, ותהא ערוכה לפי טופס 1 שבתוספת וכתובה על צד אחד של הגליון עם שוליים של חמישה סנטימטרים לפחות.

3. העותר יציין בעתירה מען להמצאה בתחומה של המדינה; מסירה למען זה תהיה המצאה כדין.

מען להמצאה לעותר

4. כל עתירה תהא נתמכת בתצהיר לפי טופס 2 שבתוספת והוא יצורף אל העתירה או יירשם בסופה; על עובדות שהן בתחום ידיעתו האישית של העותר יצהיר שהן נכונות, ועל עובדות אחרות יצהיר שהן נכונות לפי מיטב ידיעתו ואמונתו.

עתירה תאומת בתצהיר

5. העתירה תובא לפני שופט של בית המשפט העליון והוא רשאי ליתן את הצו או להורות על הזמנת העותר לפניו או להעביר את העתירה להרכב של שלושה; הועברה העתירה להרכב של שלושה, רשאי ההרכב ליתן את הצו או להורות על הזמנת העותר לפניו, ואם היה סבור שהעתירה אינה מראה על פניה עילה רשאי הוא לדחותה על יסוד האמור בה, ללא הזמנת העותר; הורה השופט על שמיעת העותר יקבע הרשם יום ושעה לדיון.

שמיעת העותר

תק' תשמ"ח-1988

מיום 19.5.1988

**תק' תשמ"ח-1988**

[ק"ת תשמ"ח מס' 5108](http://www.nevo.co.il/law_word/law06/TAK-5108.pdf) מיום 19.5.1988 עמ' 822

5. העתירה תובא לפני שופט של בית המשפט העליון והוא רשאי ליתן את הצו או להורות על הזמנת העותר לפניו או להעביר את העתירה להרכב של שלושה; הועברה העתירה להרכב של שלושה, רשאי ההרכב ליתן את הצו או להורות על הזמנת העותר לפניו, ואם היה סבור שהעתירה אינה מראה על פניה עילה רשאי הוא לדחותה על יסוד האמור בה, ללא הזמנת העותר; הורה השופט על שמיעת העותר יקבע הרשם יום ושעה ~~לשמיעה~~ לדיון.

6. דחה בית המשפט את העתירה ללא הזמנת המשיב, רשאי הוא להטיל על העותר הוצאות לטובת המדינה בשיעור שימצא לנכון או להורות לרשם לעשות כן.

הוצאות בעתירת סרק

7. (א) הדיון בעתירה יכול שיהיה על פי צד אחד.

הדיון בעתירה

תק' תשמ"ח-1988

(ב) בית המשפט רשאי להזמין את המשיב לדיון בעתירה אם הוא סבור כי יהיה בכך כדי לסייע לבירורה היעיל והנכון; היה המשיב אדם שהיועץ המשפטי לממשלה רשאי לייצגו לפני בית המשפט לפי כל דין – יוזמן היועץ המשפטי לממשלה לדיון בעתירה.

(ב1) משיב שהוזמן לדיון יגיש לבית המשפט תגובה בכתב לעתירה בשלושה עותקים עבור בית המשפט, וימציא עותק מתגובתו, במישרין, לכל אחד מבעלי הדין, שלושה ימים לפחות לפני המועד שנקבע לדיון, זולת אם הורה בית המשפט אחרת.

תק' תשנ"א-1991

(ב2) בעל דין לא יגיש תשובה לתגובת המשיב אלא ברשות בית המשפט.

תק' תשנ"א-1991

(ג) הוזמן המשיב כאמור בתקנת משנה (ב), רשאי בית המשפט, בהסכמת המשיב, לדון ולהחליט בעתירה כאילו כבר ניתן הצו על תנאי.

מיום 19.5.1988

**תק' תשמ"ח-1988**

[ק"ת תשמ"ח מס' 5108](http://www.nevo.co.il/law_word/law06/TAK-5108.pdf) מיום 19.5.1988 עמ' 822

**החלפת תקנה 7**

הנוסח הקודם:

~~מתן הצו על פי צד אחד~~

~~7. הדיון בעתירה יהיה על פי צד אחד, אלא שאם היה המשיב אדם שהיועץ המשפטי לממשלה רשאי לייצגו לפני בית המשפט לפי כל דין, רשאי בית המשפט – אם היה סבור שטובת הציבור דורשת זאת – להזמין את היועץ המשפטי לממשלה לשמיעת העתירה האמורה, ובמקרה זה רשאי בית-המשפט, בהסכמת היועץ המשפטי, לדון ולהחליט בעתירה כאילו כבר ניתן הצו-על-תנאי.~~

מיום 17.4.1991

**תק' תשנ"א-1991**

[ק"ת תשנ"א מס' 5347](http://www.nevo.co.il/law_word/law06/TAK-5347.pdf) מיום 17.4.1991 עמ' 799

**הוספת תקנות משנה 7(ב1), 7(ב2)**

8. נתן בית המשפט צו על תנאי או צו ביניים, ימציא העותר, מיד, לבית המשפט מספר מספיק של עותקי העתירה ושל התצהירים התומכים אותה, על מצורפיה, והם יומצאו עם הצו למשיב ולכל אדם שבית המשפט או הרשם הורה עליו על ידי פקיד בית המשפט או על ידי מי שבית המשפט או הרשם הורה.

צו על תנאי והמצאה

תק' תשנ"א-1991

מיום 17.4.1991

**תק' תשנ"א-1991**

[ק"ת תשנ"א מס' 5347](http://www.nevo.co.il/law_word/law06/TAK-5347.pdf) מיום 17.4.1991 עמ' 800

**החלפת תקנה 8**

הנוסח הקודם:

~~המצאה~~

~~8. הורה בית המשפט ליתן צו-על-תנאי, יגיש העותר מיד לבית המשפט, לשם המצאה, מספר מספיק של עתקי העתירה והתצהירים התומכים אותה, והם יומצאו עם הצו למשיב ולכל אדם שבית המשפט יורה עליו.~~

8א. בכל עת שלאחר הגשת העתירה, בעל דין המגיש לבית המשפט כתב בי-דין ימציא, בו ביום, עותק ממנו על מצורפיו, במישרין, לכל אחד מבעלי הדין; היו בעלי דין אחדים מיוצגים בידי עורך דין אחד, די בהמצאת עותק אחד בשביל כל בעלי הדין המיוצגים כאמור.

המצאת כתבי בי-דין

תק' תשנ"א-1991

מיום 17.4.1991

**תק' תשנ"א-1991**

[ק"ת תשנ"א מס' 5347](http://www.nevo.co.il/law_word/law06/TAK-5347.pdf) מיום 17.4.1991 עמ' 800

**הוספת תקנה 8א**

9. (א) רצה המשיב להתנגד לעשיית הצו-על-תנאי לצו מוחלט, יגיש לבית המשפט – תוך שמונה ימים לאחר שהומצא לו הצו או תוך זמן פחות או יותר מזה כפי שיורה בית המשפט או הרשם – תצהיר תשובה לצו-על-תנאי לפי טופס 3 שבתוספת.

תצהיר תשובה

לצו-על-תנאי

(ב) המשיב ימציא עותק של תצהיר התשובה שהגיש, על מצורפיו, לכל אחד מבעלי הדין.

תק' תשנ"א-1991

(ג) בית המשפט או הרשם רשאי להורות, אף במעמד צד אחד בלבד, על הארכת המועד להגשת תצהיר תשובה.

(ד) משיב שלא הגיש ולא המציא תצהיר כאמור אין שומעים טענותיו בדבר התנגדותו אלא אם כן הורה בית המשפט הוראה אחרת.

(ה) בעל דין לא יגיש שום תצהיר נוסף אלא ברשות בית המשפט.

מיום 17.4.1991

**תק' תשנ"א-1991**

[ק"ת תשנ"א מס' 5347](http://www.nevo.co.il/law_word/law06/TAK-5347.pdf) מיום 17.4.1991 עמ' 800

**החלפת תקנת משנה 9(ב)**

הנוסח הקודם:

~~(ב) המשיב ימציא עותק אחד מתצהיר התשובה לעותר ועותק אחד לכל אחד מהמשיבים האחרים; היו משיבים אחדים מיוצגים על ידי עורך דין אחד, די בעותק אחד בשביל כל המשיבים האלה.~~

10. משיב שהגיש תצהיר תשובה יציין בו מען להמצאה בתחומה של המדינה ומסירה למען זה תהיה המצאה כדין.

מען להמצאה למשיב

11. העותר והמשיב רשאים לדרוש מבעל דינם, במכתב בדואר רשום, פרטים נוספים ומפורטים יותר לנימוקים, שבעובדה או שבחוק, שפורשו בעתירה או בתצהיר התשובה, הכל לפי הענין.

דרישת פרטים נוספים

12. לא קיבל בעל דין פרטים נוספים שדרש תוך שבעה ימים מיום משלוח המכתב, או הפרטים שניתנו נראו לו בלתי מספיקים, רשאי הוא, תוך ארבעה עשר ימים מיום המצאת עותק מתצהיר התשובה לעותר, להגיש לבית המשפט או לרשם בקשה לצוות על מתן פרטים נוספים ובית המשפט או הרשם רשאי לצוות על מתן אותם פרטים נוספים שימצא לנכון ותוך המועד שיקבע; הודעה על בקשה שהוגשה כאמור תומצא לכל בעל דין.

בקשה למתן פרטים נוספים

13. בעל דין שניתנו לו פרטים נוספים, בין על פי בקשתו ובין על פי צו בית המשפט, יהיה רשאי להגיש, תוך שבעה ימים מהיום שבו הגיעו אליו הפרטים או תוך המועד שקבע בית המשפט או הרשם, תצהיר נוסף לענין העובדות הנובעות מאותם פרטים.

תצהיר נוסף לענין פרטים נוספים

14. ראה בית המשפט או הרשם שאין הפלוגתה ברורה די הצורך כדי שיוכל בית המשפט לדון בה בנוחות, רשאי הוא להורות על ניסוח הפלוגתה, או כל הוראה אחרת שתיראה לו נחוצה לבירור הענין; הסכימו בעלי הדין לפני בית המשפט או הרשם על נוסח הפלוגתה תהיה היא הענין שעל בית המשפט להכריע בו.

הוראות בית המשפט

15. תאריך הדיון ייקבע בידי הרשם, זולת אם פורש תאריך הדיון בצו-על-תנאי.

תאריך הדיון

16. (א) כל צד יגיש את עיקרי טיעונו לבית המשפט בשלושה עותקים עבור בית המשפט וימציא, בו ביום, עותק מעיקרי טיעונו, במישרין, לכל אחד מבעלי הדין שלושה ימים לפחות לפני המועד שנקבע לדיון, זולת אם הורה בית המשפט הוראה אחרת.

הגשת עיקרי טיעון

תק' תשנ"א-1991

(ב) עיקרי טיעון יכללו בצורה תמציתית את טענותיו של כל צד בנקודות שהוא רשאי לטעון על פי הצו-על-תנאי וכן האסמכתאות שבדעתו להסתמך עליהן.

(ג) ביום הקבוע לדיון יהיה כל צד רשאי לטעון בפני בית המשפט על סמך עיקרי הטיעון; רצה להוסיף טענה נוספת או להביא אסמכתא נוספת, יוכל לעשות זאת רק ברשות בית המשפט, אולם אם הגיש עיקרי טיעון אין צורך ברשות בית המשפט אם היו הטענה הנוספת או האסמכתא הנוספת תשובה לעיקרי הטיעון של הצד שכנגד.

מיום 17.4.1991

**תק' תשנ"א-1991**

[ק"ת תשנ"א מס' 5347](http://www.nevo.co.il/law_word/law06/TAK-5347.pdf) מיום 17.4.1991 עמ' 800

(א) כל צד יגיש את עיקרי טיעונו לבית המשפט ~~במספר עותקים מספיק, וימסור אותם לצד שכנגד~~ בשלושה עותקים עבור בית המשפט וימציא, בו ביום, עותק מעיקרי טיעונו, במישרין, לכל אחד מבעלי הדין שלושה ימים לפחות לפני המועד שנקבע לדיון, זולת אם הורה בית המשפט הוראה אחרת.

17. בשעת הדיון יפתח המשיב ולעותר תהיה הזכות להשיב, ורשאי בית המשפט להרשות למשיב להשיב לטענות העותר.

סדר הטיעון

18. (א) בעל דין הרוצה לחקור את מי שהצהיר מטעם בעל הדין שכנגד, רשאי בית המשפט להתיר לו לעשות כן, אם ראה צורך בכך לשם עשיית צדק.

רשות בעל דין לחקור את המצהיר

(ב) בעל הדין הרוצה לחקור כאמור, ימציא לבעל הדין שכנגד הודעה על כך, לא יאוחר מארבעה עשר ימים לאחר תום המועד להגשת תצהיר תשובה לצו-על-תנאי, או תוך הזמן שקבע לכך בית המשפט; לא בא המצהיר בהתאם להודעה, לא ישמש התצהיר שלו ראיה אלא ברשות בית המשפט.

19. בית המשפט רשאי ליתן צווי ביניים, לבטלם ולשנותם, כפי שייראה לו בנסיבות הענין.

צו-ביניים

19א. תקופת פגרה של בית המשפט לא תובא במנין הימים שנקבעו בתקנות אלה או שנקבעו בידי בית המשפט או הרשם, אלא אם כן הורה בית המשפט או הרשם, לפי הענין, הוראה אחרת.

תקופה פגרה לא תובא במנין

תק' תשנ"ו-1996

מיום 1.7.1996

**תק' תשנ"ו-1996**

[ק"ת תשנ"ו מס' 5766](http://www.nevo.co.il/law_word/law06/TAK-5766.pdf) מיום 20.6.1996 עמ' 1324

**הוספת תקנה 19א**

20. (א) ראה בית המשפט שנסיבות הענין ומידת הצדק מחייבות שלא להשהות את הדיון בעתירה שלפניו, רשאי הוא לדון בה כאילו לא היו קיימות תקנות 12 עד 14.

סמכות מיוחדת

(ב) בכל ענין שלא נקבע בתקנות אלה רשאי בית המשפט, לפי שיקול דעתו, אם ראה צורך בכך לעשיית צדק, לנהוג כדרך שנוהגים במשפט לפני בית משפט מחוזי.

(ג) (נמחקה).

תק' תשפ"א-2020

מיום 1.1.2021

**תק' תשפ"א-2020**

[ק"ת תשפ"א מס' 9042](https://www.nevo.co.il/Law_word/law06/tak-9042.pdf) מיום 31.12.2020 עמ' 1292

**מחיקת תקנה 20(ג)**

הנוסח הקודם:

~~(ג) האמור בתקנה 518 לתקנות סדר הדין האזרחי, תשמ"ד-1984, יחול בשינויים המחוייבים בבית המשפט הגבוה לצדק.~~

21. הצווים יהיו לפי הטפסים 4, 5, 6 שבתוספת והם נתונים לשימוש בתיאומים לנסיבות הענין.

הטפסים

21א. תקנה 9(ה), פרק י"ט לחלק ב' ותקנות 170 ו-171 בתקנות סדר הדין האזרחי, התשע"ט-2018, יחולו בבית המשפט הגבוה לצדק, בשינויים המחויבים, לפי העניין.

החלת סדר הדין האזרחי

תק' תשפ"א-2020

מיום 14.7.2006

**תק' תשס"ו-2006**

[ק"ת תשס"ו מס' 6490](http://www.nevo.co.il/Law_word/law06/tak-6490.pdf) מיום 14.6.2006 עמ' 837

**הוספת תקנה 21א**

מיום 6.1.2011 עד יום 5.1.2016

**הוראת שעה תשע"א-2011**

[ק"ת תשע"א מס' 6962](http://www.nevo.co.il/Law_word/law06/tak-6962.pdf) מיום 6.1.2011 עמ' 467

**הוראת שעה (תיקון) תשע"ג-2013**

[ק"ת תשע"ג מס' 7243](http://www.nevo.co.il/Law_word/law06/tak-7243.pdf) מיום 5.5.2013 עמ' 1120

**הוראת שעה (תיקון מס' 2) תשע"ד-2014**

[ק"ת תשע"ד מס' 7325](http://www.nevo.co.il/Law_word/law06/tak-7325.pdf) מיום 6.1.2014 עמ' 454

21א. הוראות תקנות 7ג, 215ה, 215ו, 472, 472א, 472ב, 497ג ~~ו-497ד~~ 497ד ו-497ה לתקנות סדר הדין האזרחי, התשמ"ד-1984, יחולו בבית המשפט הגבוה לצדק, בשינויים המחויבים, לפי הענין.

מיום 1.1.2021

**תק' תשפ"א-2020**

[ק"ת תשפ"א מס' 9042](https://www.nevo.co.il/Law_word/law06/tak-9042.pdf) מיום 31.12.2020 עמ' 1292

**החלפת תקנה 21א**

הנוסח הקודם:

~~החלת סדר הדין האזרחי~~

~~21א. הוראות תקנות 7ג, 215ה, 215ו, 472, 472א, 472ב, 497ג ו-497ד לתקנות סדר הדין האזרחי, התשמ"ד-1984, יחולו בבית המשפט הגבוה לצדק, בשינויים המחויבים, לפי הענין.~~

22. תחילתן של תקנות אלה היא ביום א' באלול תשמ"ד (29 באוגוסט 1984).

תחילה

23. תקנות סדר הדין בבית המשפט הגבוה לצדק, תשכ"ג-1963 – בטלות.

ביטול

תוספת

תק' תשמ"ו-1985

טופס 1

(תקנה 2)

[[עתירה](HTTP://Www.NEVO.CO.IL/TFASIM/טפסים%20משפטיים/בתי-משפט/בגץ/עתירה%20-%20טופס%201.DOC)]

טופס 2

(תקנה 4)

[[תצהיר העותר](HTTP://Www.NEVO.CO.IL/TFASIM/טפסים%20משפטיים/בתי-משפט/בגץ/תצהיר%20העותר%20-%20טופס%202.DOC)]

טופס 3

(תקנה 9)

[[תצהיר המשיב](HTTP://Www.NEVO.CO.IL/TFASIM/טפסים%20משפטיים/בתי-משפט/בגץ/תצהיר%20המשיב%20-%20טופס%203.DOC)]

טופס 4

(תקנה 21)

[[צו על תנאי](HTTP://Www.NEVO.CO.IL/TFASIM/טפסים%20משפטיים/בתי-משפט/בגץ/צו%20על%20תנאי%20-%20טופס%204.DOC)]

טופס 5

(תקנה 21)

[[צו מוחלט](HTTP://Www.NEVO.CO.IL/TFASIM/טפסים%20משפטיים/בתי-משפט/בגץ/צו%20מוחלט%20-%20טופס%205.DOC)]

טופס 6

(תקנה 21)

[[צו מוחלט – הביאס קורפוס](HTTP://Www.NEVO.CO.IL/TFASIM/טפסים%20משפטיים/בתי-משפט/בגץ/צו%20מוחלט%20-%20הביאס%20קורפוס%20-%20טופס%206.DOC)]

ג' בתמוז תשמ"ד (3 ביולי 1984) משה נסים

שר המשפטים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשמ"ד מס' 4685](http://www.nevo.co.il/law_word/law06/TAK-4685.pdf) מיום 12.8.1984 עמ' 2321.

   תוקנו [ק"ת תשמ"ו מס' 4870](http://www.nevo.co.il/law_word/law06/TAK-4870.pdf) מיום 3.11.1985 עמ' 148 – תק' תשמ"ו-1985.

   [ק"ת תשמ"ח מס' 5108](http://www.nevo.co.il/law_word/law06/TAK-5108.pdf) מיום 19.5.1988 עמ' 822 – תק' תשמ"ח-1988.

   [ק"ת תשנ"א מס' 5347](http://www.nevo.co.il/law_word/law06/TAK-5347.pdf) מיום 17.4.1991 עמ' 799 – תק' תשנ"א-1991.

   [ק"ת תשנ"ו מס' 5766](http://www.nevo.co.il/law_word/law06/TAK-5766.pdf) מיום 20.6.1996 עמ' 1324 – תק' תשנ"ו-1996; תחילתן ביום 1.7.1996.

   [ק"ת תשס"ו מס' 6490](http://www.nevo.co.il/Law_word/law06/tak-6490.pdf) מיום 2.7.2006 עמ' 837 – תק' תשס"ו-2006; תחילתן 30 ימים מיום פרסומן.

   [ק"ת תשע"א מס' 6962](http://www.nevo.co.il/Law_word/law06/TAK-6962.pdf) מיום 6.1.2011 עמ' 467 – הוראת שעה; תוקפה חמש שנים מיום פרסומה. תוקנה [ק"ת תשע"ג מס' 7243](http://www.nevo.co.il/Law_word/law06/TAK-7243.pdf) מיום 5.5.2013 עמ' 1120 – הוראת שעה (תיקון) תשע"ג-2013. [ק"ת תשע"ד מס' 7325](http://www.nevo.co.il/Law_word/law06/TAK-7325.pdf) מיום 6.1.2014 עמ' 454 – הוראת שעה (תיקון מס' 2) תשע"ד-2014.

   [ק"ת תשפ"א מס' 9042](https://www.nevo.co.il/law_word/law06/tak-9042.pdf) מיום 31.12.2020 עמ' 1292 – תק' תשפ"א-2020; ר' תקנה 3 לענין תחילה.

   3. תחילתן של תקנות אלה ביום תחילתן של תקנות סדר הדין האזרחי, התשע"ט-2018 [1.1.2021], והן יחולו על הליכים שנפתחו ביום התחילה או לאחריו. [↑](#footnote-ref-1)