תקנות סדר הדין הפלילי (גביית חוב של קנסות שלא שולמו במועדם),   
תשס"ב-2001

בתי משפט וסדרי דין – סדר דין פלילי – עבירות קנס

עונשין ומשפט פלילי – עבירות – עבירות קנס

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגדרות | סעיף 1 |
| 2 | [Go](#Seif1) | משלוח שוברי תשלום חדשים | סעיף 2 |
| 2 | [Go](#Seif2) | פניה לקבלת שובר תשלום חדש | סעיף 3 |
| 2 | [Go](#Seif3) | סייג לגבי האזור | סעיף 4 |
| 2 | [Go](#Seif4) | חזקת מסירה | סעיף 5 |
| 2 | [Go](#Seif5) | תחילה | סעיף 6 |
| 3 | [Go](#med0) | תוספת |  |

תקנות סדר הדין הפלילי (גביית חוב של קנסות שלא שולמו במועדם),   
תשס"ב-2001[[1]](#footnote-1)\*

בתוקף סמכותי לפי סעיף 5(ב) לחוק סדר הדין הפלילי (תיקון מס' 32), תשס"א-2001 (להלן - החוק המתקן), ובאישור ועדת החוקה חוק ומשפט של הכנסת, אני מתקין תקנות אלה:

1. בתקנות אלה, "הרשות המוסמכת" - כל אחת מאלה, לפי הענין:

הגדרות

(1) גובה כהגדרתו בחוק מרכז לגביית קנסות, אגרות והוצאות, תשנ"ה-1995, שמינה מנהל המרכז כמשמעותו בחוק האמור - לענין קנסות המשולמים לאוצר המדינה;

(2) מנהל אגף הפיקוח או אגף הגביה ברשות מקומית או גורם אחר שראש הרשות המקומית הסמיכו לכך - לענין קנסות המשולמים לרשות המקומית; על הגורם האחר יחול סעיף 341 לפקודת העיריות;

(3) הממונה על מערך ברירות המשפט במשרד לאיכות הסביבה - לענין קנסות המשולמים לקרן לשמירת הניקיון שהוקמה לפי חוק שמירת הניקיון, תשמ"ד-1984, לקרן למניעת זיהום מי-ים שהוקמה לפי פקודת מניעת זיהום מי-ים בשמן [נוסח חדש], תש"ם-1980, או לקרן למען בעלי חיים שהוקמה לפי חוק צער בעלי חיים (הגנה על בעלי חיים), תשנ"ד-1994 (להלן - הקרנות).

2. הרשות המוסמכת תשלח שובר לתשלום קנס לפי הטפסים 1 או 2 שבתוספת לפי הענין (להלן - שובר תשלום חדש), למי שהוטל עליו קנס על ידי בית משפט או על ידי מסירת הודעת תשלום קנס לפני תחילתו של החוק המתקן והוא לא שילם את הקנס במועדו (להלן - חייב קנס); בשובר התשלום החדש יפורטו סכום הקנס המקורי ותוספות הפיגור שהצטברו, המחושבות לפי הוראות סעיף 5(א)(1) ו-(2) לחוק המתקן; כמו כן יפורט בשובר התשלום החדש המועד האחרון לתשלום החוב.

משלוח שוברי תשלום חדשים

3. (א) חייב קנס שלא קיבל שובר תשלום חדש בתוך 40 ימים מיום תחילתן של תקנות אלה, יפנה לבית המשפט הקרוב למקום מגוריו - לענין קנסות המשולמים לאוצר המדינה, או לרשות המוסמכת הנוגעת בדבר - לענין הקנסות המשולמים לרשות מקומית או לקרנות, וימציא את הפרטים והמסמכים הדרושים לתשלום הקנס.

פניה לקבלת שובר תשלום חדש

(ב) שובר תשלום חדש יימסר לפונה כאמור בתקנת משנה (א) ביד או יישלח לו בתוך שבועיים מהמועד שבו מסר את הפרטים הדרושים.

4. על אף האמור בתקנות 2 ו-3, רשאית הרשות המוסמכת שלא לשלוח שובר תשלום חדש לחייב קנס תושב האזור שאינו ישראלי או לתושב שטחי המועצה הפלסטינית ואולם היא תפרסם בציבור, בדרך שהיא תקבע, את הגורם שאליו יפנה חייב קנס כאמור לשם קבלת שובר תשלום חדש וסילוק חובו; בתקנה זו, "אזור", "ישראלי" ו"שטחי המועצה הפלסטינית" - כהגדרתם בסעיף 1 שבתוספת לחוק להארכת תוקפן של תקנות שעת חירום (יהודה והשומרון וחבל עזה - שיפוט בעבירות ועזרה משפטית), תשכ"ח-1967.

סייג לגבי האזור

5. נשלח שובר תשלום חדש לפי תקנה 2 או 3 בדואר רשום, תחול על המשלוח האמור חזקת המסירה הקבועה בתקנה 44א לתקנות סדר הדין הפלילי, תשל"ד-1974.

חזקת מסירה

6. תחילתן של תקנות אלה ביום תחילתו של החוק המתקן.

תחילה

תוספת

(תקנה 2)

טופס 1

**שובר תשלום חדש לקנס שהטיל בית משפט, כולל תוספות פיגור מופחתות**

(לפי סעיף 5 לחוק סדר הדין הפלילי (תיקון מס' 32), תשס"א-2001)

אל: (שם הנידון ומס' זהות) תאריך

המען

א. לפי המידע שברשותנו בית המשפט הטיל עליך   כמפורט להלן, אשר .

בהתאם לסעיף 5 לחוק סדר הדין הפלילי (תיקון מס' 32), תשס"א-2001, ניתנת לך בזאת אפשרות לשלם את  בצירוף תוספות פיגור מופחתות, ובלבד שהחוב ישולם במלואו בהקדם ולא יאוחר מיום       (היום האחרון הקבוע לפי סעיף 5 לחוק המתקן).

ב. סכום הקנס המקורי היה       שקלים חדשים.

סכום הקנס בצירוף תוספות פיגור מופחתות הוא       שקלים חדשים (במקום סכום הקנס בצירוף תוספות הפיגור המקוריות שהיה      ).

ג. אם לא ישולם החוב עד המועד האמור בפסקה א', לא תינתן לך אפשרות לשלם את החוב בצירוף תוספות הפיגור המופחתות, אלא יחולו על הקנס התוספות המקוריות.

ד.  לבירורים

ה. פרטי :

1. ביום       הטיל עליך בית משפט  ב

קנס בסך       שקלים חדשים בתיק מס'

תאריך ביצוע העבירה ופרטיה

בעבירת תעבורה - מס' הרכב      ;

מס' רישיון הנהיגה של

2. ביום       הטיל עליך בית המשפט קנס בסך       שקלים חדשים בתיק מס'

תאריך ביצוע העבירה ופרטיה

בעבירת תעבורה - מס' הרכב      ;

מס' רישיון הנהיגה של

**הודעת זיכוי לצורך תשלום החוב**

מס' תיק בימ"ש

שם המוסד השולח

שובר מס'       שם החייב       מס' זהות

הסכום לתשלום       ש"ח תאריך אחרון לתשלום

\_\_\_\_\_\_\_\_\_\_\_\_\_\_

חותמת הבנק

ניתן לשלם בכל אחד מסניפי הבנקים האלה:

טופס 2

**שובר תשלום חדש לקנס שהוטל בהודעת תשלום קנס, כולל תוספות פיגור מופחתות**

(לפי סעיף 5 לחוק סדר הדין הפלילי (תיקון מס' 32), תשס"א-2001)

אל: השם ומס' זהות תאריך

המען

א. לפי המידע שברשותנו  תשלום קנס בשל  כמפורט בפסקה ה' להלן, לא ביקשת להישפט ולא שילמת את .

בהתאם לסעיף 5 לחוק סדר הדין הפלילי (תיקון מס' 32), תשס"א-2001, ניתנת לך בזאת אפשרות לשלם את  בצירוף תוספות פיגור מופחתות, ובלבד שהחוב ישולם במלואו בהקדם ולא יאוחר מיום       (היום האחרון הקבוע לפי סעיף 5 לחוק המתקן).

ב. סכום הקנס המקורי היה       שקלים חדשים.

סכום הקנס בצירוף תוספות פיגור מופחתות הוא       שקלים חדשים (במקום סכום הקנס בצירוף תוספות הפיגור המקוריות שהיה      ).

ג. אם לא ישולם החוב עד המועד האמור בפסקה א', לא תינתן לך אפשרות לשלם את החוב בצירוף תוספות הפיגור המופחתות, אלא יחולו על הקנס התוספות המקוריות.

ד. מס'  לבירורים

ה. פרטי  תשלום הקנס:

1. ביום       ביצעת עבירה שפרטיה כלהלן:

בשל עבירה זו הומצאה לך הודעת תשלום קנס מס'      , ובה הוטל עליך קנס בסך       שקלים חדשים.

בעבירת תעבורה - מס' הרכב      ;

מס' רישיון הנהיגה של

2. ביום       ביצעת עבירה שפרטיה כלהלן:

בשל עבירה זו הומצאה לך הודעת תשלום קנס מס'      , ובה הוטל עליך קנס בסך       שקלים חדשים.

בעבירת תעבורה - מס' הרכב      ;

מס' רישיון הנהיגה של

**הודעת זיכוי לצורך תשלום החוב**

מס' הודעת תשלום קנס

שם המוסד השולח

שובר מס'       שם החייב       מס' זהות

הסכום לתשלום       ש"ח תאריך אחרון לתשלום

\_\_\_\_\_\_\_\_\_\_\_\_\_\_\_\_

חותמת הבנק

ניתן לשלם בכל אחד מסניפי הבנקים האלה:

כ"ח בחשון תשס"ב (14 בנובמבר 2001) מאיר שטרית

שר המשפטים

1. \* פורסמו [ק"ת תשס"ב מס' 6135](http://www.nevo.co.il/Law_word/law06/TAK-6135.pdf) מיום 28.11.2001 עמ' 139. [↑](#footnote-ref-1)