תקנות סדר הדין הפלילי (תוספת פיגור מופחתת על הודעות תשלום קנס קודמות), תש"ן-1990

בתי משפט וסדרי דין – סדר דין פלילי – עבירות קנס

עונשין ומשפט פלילי – עבירות – עבירות קנס

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגדרה | סעיף 1 |
| 2 | [Go](#Seif1) | משלוח שוברי תשלום חדשים | סעיף 2 |
| 2 | [Go](#Seif2) | פניה לרשות המוסמכת | סעיף 3 |
| 2 | [Go](#Seif3) | תחילה | סעיף 4 |
| 2 | [Go](#med0) | תוספת |  |

תקנות סדר הדין הפלילי (תוספת פיגור מופחתת על הודעות תשלום קנס קודמות), תש"ן-1990[[1]](#footnote-1)\*

בתוקף סמכותי לפי סעיף 7(ד) לחוק סדר הדין הפלילי (תיקון מס' 11), תש"ן-1990 (להלן - החוק העיקרי), אני מתקין תקנות אלה:

1. בתקנות אלה, "הרשות המוסמכת" - כל אחת מאלה, לפי הענין:

הגדרה

(1) ראש המחלקה לעיבוד נתונים אוטומטי במטה הארצי, וראש לשכות התנועה במחוז תל-אביב ובמרחבים הבאים: הנגב, איילון, חיפה, ירושלים, השרון, הגליל, העמקים, דן, לכיש, השפלה והירקון במשטרת ישראל;

תק' תש"ן-1990

(2) מנהל אגף הפיקוח ברשויות המקומיות;

(3) הממונה על ביקורת שירותי תיירות במשרד התיירות;

(4) הממונה על ביצוע חוק שמירת הנקיון במשרד לאיכות הסביבה;

(5) מנהל אגף החקירות ברשות שמורות הטבע.

מיום 20.6.1990

**תק' תש"ן-1990**

[ק"ת תש"ן מס' 5281](http://www.nevo.co.il/Law_word/law06/TAK-5281.pdf) מיום 15.7.1990 עמ' 830

(1) ראש המחלקה לעיבוד נתונים אוטומטי במטה הארצי, וראש לשכות התנועה במחוז תל-אביב ובמרחבים הבאים: הנגב, איילון, חיפה, ירושלים, השרון, הגליל, העמקים, ~~דן והירקון~~ דן, לכיש, השפלה והירקון במשטרת ישראל;

2. הרשות המוסמכת תשלח שובר לתשלום הקנס לפי הטופס שבתוספת (להלן - שובר תשלום חדש), למי שהומצאה לו הודעת תשלום קנס תוך שלוש השנים שקדמו לתחילתן של תקנות אלה והוא לא שילם את הקנס ולא ביקש להישפט; שובר תשלום חדש יישלח לגבי כל אחת מהודעות תשלום הקנס שלא שולמו, יפורטו בו סכום הקנס המקורי, ולפי הענין - כפל הקנס ותוספות הפיגור שהצטברו, כאשר חישוב תוספת הפיגור ייעשה לפי שיעור של 50% מהקנס המקורי; כמו כן יפורט בשובר תשלום חדש המועד האחרון לתשלום החוב.

משלוח שוברי תשלום חדשים

3. (א) מי שחייב בתשלום קנס בשל הודעת תשלום קנס שהומצאה לו תוך שלוש השנים שקדמו לתחילתן של תקנות אלה ולא קיבל שובר תשלום חדש תוך 40 ימים מיום תחילתן של תקנות אלה, יפנה לרשות המוסמכת הנוגעת לענין וימציא לה עד יום ו' בתשרי תשנ"א (25 בספטמבר 1990) את הפרטים והמסמכים שהיא תדרוש.

פניה לרשות המוסמכת

(ב) שובר תשלום חדש יימסר לפונה כאמור בתקנת משנה (א) ביד או יישלח לו בדואר רשום תוך שבועיים מהמועד בו מסר את הפרטים הדרושים לרשות המוסמכת.

(ג) חזקת המסירה הקבועה בתקנה 44א לתקנות סדר הדין הפלילי, תשל"ד-1974, תחול על משלוח לפי תקנת משנה (ב).

4. תחילתן של תקנות אלה ביום כ"ז בסיון תש"ן (20 ביוני 1990).

תחילה

תוספת

(תקנה 2)

**שובר תשלום קנס ותוספת פיגור מופחתת**

(לפי סעיף 7(ד) לחוק סדר הדין הפלילי (תיקון מס' 11), תש"ן-1990)

אל:  תאריך

מען

מספר תעודת זהות       מספר הודעת תשלום קנס

(בעבירות תעבורה: מספר רשיון נהיגה       מס' רכב      )

א. תיאור העובדות המהוות את העבירה:

בתאריך       בשעה       במקום

עבירה על (פירוט הסעיף והחיקוק)

ב. לפי המידע שברשותנו הומצאה לך הודעת תשלום קנס כמפורט לעיל, לא ביקשת להישפט ולא שילמת את הקנס. בהתאם לסעיף 7(ד) לתיקון מס' 11 לחוק סדר הדין הפלילי, ניתנת לך בזאת אפשרות לשלם את הקנס בתוספת כפל הקנס ותוספת פיגור כשהיא מופחתת ובלבד שהחוב ישולם עד יום א' בחשון תשנ"א (20 באוקטובר 1990).

ג. סכום הקנס המקורי היה       שקלים חדשים. הסכום לתשלום הוא       שקלים חדשים (במקום       שקלים חדשים).

ד. אם לא ישולם החוב עד המועד האמור לעיל, לא תהיה זכאי לשלם לפי השיעור המופחת של תוספת הפיגור, אלא יחולו על הקנס התוספות המקוריות.

ה. בדבר בירורים יש לפנות בכתב אל

----------------------

הודעת הזיכוי לצורך התשלום בבנק.

י"ד בסיון תש"ן (7 ביוני 1990) דן מרידור

שר המשפטים

1. \* פורסמו [ק"ת תש"ן מס' 5274](http://www.nevo.co.il/Law_word/law06/TAK-5274.pdf) מיום 18.6.1990 עמ' 730.

   תוקנו [ק"ת תש"ן מס' 5281](http://www.nevo.co.il/Law_word/law06/TAK-5281.pdf) מיום 15.7.1990 עמ' 830 – תק' תש"ן-1990; תחילתן ביום 20.6.1990. [↑](#footnote-ref-1)