תקנות סדרי הדין (עתירה לגילוי ראיה), תשכ"ט-1969

בתי משפט וסדרי דין – ראיות

בתי משפט וסדרי דין – סדר דין פלילי

בתי משפט וסדרי דין – סדר דין אזרחי

דיני חוקה – ממשלה – היועץ המשפטי לממשלה

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | עתירה | סעיף 1 |
| 2 | [Go](#Seif1) | תוכן העתירה והגשתה | סעיף 2 |
| 2 | [Go](#Seif2) | הזמנת בעלי הדין | סעיף 3 |
| 2 | [Go](#Seif3) | בקשה להפסקת משפט | סעיף 4 |
| 2 | [Go](#Seif4) | ראיה אשר סעיף 5א | סעיף 5 |
| 2 | [Go](#Seif5) | הסברים מהיועץ המשפטי לממשלה ומנציגי המשרד הנוגע בדבר | סעיף 6 |
| 2 | [Go](#Seif6) | הבאת ראיה לידיעת שופט או בית המשפט | סעיף 7 |
| 2 | [Go](#Seif7) | השם | סעיף 8 |

תקנות סדרי הדין (עתירה לגילוי ראיה), תשכ"ט-1969[[1]](#footnote-1)\*

בתוקף סמכותי על פי סעיף 5א לפקודת העדות, ובתוקף שאר סמכויותי המסורות לי לפי כל דין, אני מתקין תקנות אלה:

1. בעל-דין המבקש גילוי ראיה שהוגשה עליה לבית המשפט תעודה כאמור בסעיף 5א(א) לפקודה, יגיש לבית המשפט העליון עתירה בכתב לגילוי הראיה (להלן - עתירה).

עתירה

2. (א) העתירה תכלול –

תוכן העתירה והגשתה

(1) שם בית המשפט שאליו היא מוגשת;

(2) ציון בעלי הדין במשפט שבקשר אליו היא מוגשת, שם בית המשפט הדן במשפט האמור ומספר תיק בית המשפט;

(3) בקשה לגילוי הראיה, ובלבד שלא יהיה בבקשה גילוי תוכן הראיה או פרט אחר בראיה שאת גילויו סירבו.

(ב) העתירה תוגש במספר עתקים כמספר בעלי הדין במשפט שבקשר אליו היא מוגשת ושני עתקים נוספים, ותימסר לידי רשם בית המשפט העליון.

(ג) לא יפרסם אדם את דבר הגשתה של עתירה ואת תכנה אלא ברשות בית המשפט שאליו הוגשה.

3. (א) הוגשה עתירה - יקבע רשם בית המשפט העליון מועד לשמיעתה, ויזמין את בעלי הדין בהזמנה בכתב לשמיעת העתירה.

הזמנת בעלי הדין

(ב) להזמנת בעלי הדין - למעט המבקש - יצורף העתק של העתירה.

(ג) היתה העתירה אגב הליכים שהמדינה אינה בעל-דין בהם, יוזמן לשמיעת העתירה כאמור גם היועץ המשפטי לממשלה.

4. בקשה להפסקת משפט על פי סעיף 5א(ב) לפקודה תיעשה על ידי בעל דין בעל-פה בשעת דיון; בדונו בבקשה כאמור, רשאי בית המשפט לצוות על דיון בדלתיים סגורות.

בקשה להפסקת משפט

5. (א) עתירה לגילוי ראיה שסעיף 5א(ג) לפקודה חל עליה תיעשה על ידי בעל דין בעל-פה בשעת דיון.

ראיה אשר סעיף 5א(ג) לפקודה חל עליה

(ב) לאחר שמיעת בעל הדין העותר, יתן בית המשפט או שופט בית המשפט העליון, לפי הענין, ליתר בעלי הדין אפשרות להשמיע את דבריהם.

6. בית המשפט או שופט בית המשפט העליון, לפי הענין, רשאי לקבל הסברים מן היועץ המשפטי לממשלה, מנציגו או מנציג המשרד הממשלתי הנוגע בדבר, אף בהעדר יתר בעלי הדין.

הסברים מהיועץ המשפטי לממשלה ומנציגי המשרד הנוגע בדבר

7. דרש בית המשפט או שופט בית המשפט העליון, לפי הענין, שהראיה נשוא העתירה, או תכנה, יובאו לידיעתו, יקבע את הדרכים והזמן לכך לאחר שנתן ליועץ המשפטי לממשלה, לנציגו או לנציג המשרד הממשלתי הנוגע בדבר הזדמנות להשמיע דברו בענין זה, ורשאי הוא לשמוע דבריהם אף בהעדר יתר בעלי הדין.

הבאת ראיה לידיעת שופט או בית המשפט

8. לתקנות אלה ייקרא "תקנות סדרי הדין (עתירה לגילוי ראיה), תשכ"ט-1969".

השם

ו' באדר תשכ"ט (24 בפברואר 1969) יעקב ש' שפירא

שר המשפטים

1. \* פורסמו [ק"ת תשכ"ט מס' 2360](http://www.nevo.co.il/Law_word/law06/TAK-2360.pdf) מיום 13.3.1969 עמ' 1046. [↑](#footnote-ref-1)