תקנות סיווג, סימון ואיסור שידורים מזיקים, תשס"ג-2002

רשויות ומשפט מנהלי – תקשורת – הרשות השנייה – שידורים מזיקים

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגדרות | סעיף 1 |
| 2 | [Go](#Seif1) | סיווג וסימון מישדר | סעיף 2 |
| 2 | [Go](#Seif2) | מיקום הסימן | סעיף 3 |
| 2 | [Go](#Seif3) | משך הופעת הסימן | סעיף 4 |
| 3 | [Go](#Seif4) | סימון קדימון | סעיף 5 |
| 3 | [Go](#Seif5) | מידע לצופים | סעיף 6 |
| 3 | [Go](#Seif6) | פטור מסימון מישדר | סעיף 7 |
| 3 | [Go](#Seif7) | פטור מסימון קדימון | סעיף 8 |
| 3 | [Go](#Seif8) | תחילה | סעיף 9 |

תקנות סיווג, סימון ואיסור שידורים מזיקים, תשס"ג-2002[[1]](#footnote-1)\*

בתוקף סמכותי לפי סעיפים 2(ב), 3(ב) ו-6 לחוק סיווג, סימון ואיסור שידורים מזיקים, התשס"א-2001 (להלן – החוק), לאחר התייעצות עם הגופים האחראים, לפי הענין, לפיקוח על ביצוע הסימון לפי סעיף 4(ב) לחוק, ובאישור ועדת החינוך והתרבות של הכנסת, אני מתקין תקנות אלה:

**פרק א': הגדרות**

1. בתקנות אלה –

הגדרות

"אחראי לסימון" – אחראי לביצוע סימון כמשמעותו בסעיף 4(א) לחוק, לפי הענין;

"הגוף המפקח" – כמשמעותו בסעיף 4א(ד) לחוק;

"מדריך שידורים" – לוח שידורים אלקטרוני (EPG) או לוח שידורים אחר שמתפרסם ברבים;

"מילואה" – קטע קצר המשודר בין שני חלקי מישדר;

"מישדר" – מישדר טלוויזיה כהגדרתו בחוק;

"מישדר חוץ" – מישדר המשודר מחוץ לישראל ונקלט בישראל, אשר אינו מיועד, מבחינת תוכנו ומהותו, לציבור בישראל או לחלק ממנו, ואשר משודר באותה עת ובאותה מתכונת למדינות אחרות, בלי שעבר התאמה כלשהי לציבור בישראל, לרבות מבחינת תוכנו, עריכתו, תרגומו, דיבובו או זמן שידורו;

"סימן" – לפי טבלת הסימנים שבלוח א' בתוספת.

**פרק ב': סיווג וסימון**

2. (א) אחראי לסימון יסמן מישדר בסימן המתאים, לפי הסיווג שבלוח ב' בתוספת.

סיווג וסימון מישדר

(ב) מישדר שמתקיימים לגביו מספר מאפייני סוג בתוספת, יסומן לפי רמת הסיווג המחמירה.

3. (א) סימן יופיע בחלקו העליון של מרקע הטלוויזיה, באחת מפינותיו; הסימן יהיה בצבע ובגודל גופן ברורים לעין.

מיקום הסימן

(ב) על אף האמור בתקנת משנה (א), רשאי גוף המפקח להתיר לאחראי לסימון –

(1) לגבי מישדר המשודר בשיטת שידור ספרתית, כי סימן יופיע ברצועת המידע המתייחסת למישדר בלבד;

(2) לגבי מישדר חוץ המשודר בישראל בשיטת שידור אנלוגית, כי הסימן יופיע כפי שיורה הגוף המפקח, במדריך שידורים בלבד;

(3) לגבי מישדר כאמור בתקנה 7(א1) שלא ניתן לפיה פטור לגביו, כי הסימן יופיע במדריך השידורים וכן, ככל שהדבר ניתן, כי מידע בדבר סיווגו יוצג בתחילתו של המישדר בכתוביות או בשקופית, כפי שיורה הגוף המפקח.

תק' תשס"ד-2003

(ג) בלי לגרוע מהוראות תקנות משנה (א) ו-(ב), אחראי לסימון יפעל לפרסום הסימן המתאים למשדר גם במדריך שידורים, כפי שיורה הגוף המפקח.

מיום 1.10.2003

**תק' תשס"ד-2003**

[ק"ת תשס"ד מס' 6269](http://www.nevo.co.il/Law_word/law06/TAK-6269.pdf) מיום 9.10.2003 עמ' 10

**הוספת פסקה 3(ב)(3)**

4. (א) סימן יוצג על מרקע הטלוויזיה בתחילת המישדר, למשך 30 שניות רצופות.

משך הופעת הסימן

(ב) מישדר שמשכו מעל 30 דקות, יישא סימן כאמור, בכל 30 דקות, למשך 30 שניות רצופות; בקביעת משכו של מישדר לפי תקנת משנה זו, יובאו בחשבון קדימון, מילואה או פרסומת המשודרים במהלכו.

(ג) בלי לגרוע מהאמור בתקנת משנה (ב), במישדר שבמהלכו משודרים קדימון, מילואה או פרסומת, יוצג סימן מיד עם חידוש השידור לאחר הפסקת הקדימון, המילואה או הפרסומת האמורים, וזאת למשך 10 שניות.

5. קדימון למישדר שיש לסמנו לפי תקנות אלה, יישא אותו סימן של המישדר, ואולם לענין תקנה 4(א) ו-(ב), במקום "30 שניות רצופות" יבוא "10 שניות רצופות או לכל אורכו, לפי הנמוך"; הוראות תקנה 3(ב) ו-(ג) לא יחולו לענין זה.

סימון קדימון

6. (א) אחראי לסימון יפעל לשם יידוע הצופים בדבר משמעות הסימנים הקבועים בטבלת הסימנים שבתוספת, ובדבר הכללים לפטור מחובת סימון, לרבות במדריך שידורים.

מידע לצופים

(ב) הגוף המפקח רשאי להורות לאחראי לסימון בדבר אופן יידוע הצופים כאמור.

**פרק ג': כללים לפטור מחובת סימון**

7. (א) מישדר יהיה פטור מחובת הסימון לפי החוק, אם מתקיים בו אחד מאלה:

פטור מסימון מישדר

(1) המישדר משודר בשעות שבין 01:00 ובין 06:00;

(2) המישדר משודר בשידור חי, ואין לאחראי לסימון אפשרות סבירה לקבל לגביו, זמן סביר קודם למועד שידורו, פרטים המאפשרים סיווגו וסימונו;

(3) המישדר הוא מישדר חוץ, ואין לאחראי לסימון אפשרות סבירה לקבל לגביו, זמן סביר קודם למועד שידורו, פרטים המאפשרים סיווגו וסימונו.

(א1) השר רשאי, לפי המלצת הגוף המפקח, לפטור מחובת הסימון לפי החוק מישדרים בערוץ, כולם או חלקם, המשודרים בישראל בשיטת השידור האנלוגית, ואשר לולא תורגמו היו נחשבים מישדר חוץ, וזאת בהתחשב במאפייניהם של מישדרים כאמור.

תק' תשס"ד-2003

(ב) לגבי מישדרים כאמור בתקנת משנה (א)(2) ו-(3), אחראי לסימון יפעל לפרסום הודעה במדריך שידורים כפי שיורה הגוף המפקח שלפיה אין בידו פרטים המאפשרים סיווג וסימון כאמור.

מיום 1.10.2003

**תק' תשס"ד-2003**

[ק"ת תשס"ד מס' 6269](http://www.nevo.co.il/Law_word/law06/TAK-6269.pdf) מיום 9.10.2003 עמ' 10

**הוספת תקנת משנה 7(א1)**

8. (א) קדימון למישדר שיש לסמנו יהיה פטור מחובת הסימון הקבועה בחוק, אם משכו קצר מ-5 שניות.

פטור מסימון קדימון

תק' תשס"ד-2003

(ב) קדימון למישדר אשר לולא תורגם היה נחשב מישדר חוץ, יהיה פטור מחובת הסימון הקבועה בחוק.

תק' תשס"ד-2003

מיום 1.10.2003

**תק' תשס"ד-2003**

[ק"ת תשס"ד מס' 6269](http://www.nevo.co.il/Law_word/law06/TAK-6269.pdf) מיום 9.10.2003 עמ' 10

8. (א) קדימון למישדר שיש לסמנו יהיה פטור מחובת הסימון הקבועה בחוק, אם משכו קצר מ-5 שניות.

(ב) קדימון למישדר אשר לולא תורגם היה נחשב מישדר חוץ, יהיה פטור מחובת הסימון הקבועה בחוק.

9. תחילתן של תקנות אלה –

תחילה

(1) לענין שידורי הטלוויזיה הלימודית, שידורים על פי חוק רשות השידור, התשכ"ה-1965, ושידורים על פי חוק הרשות השניה – 90 ימים מיום פרסומן;

(2) לענין שידורים על פי חוק הבזק – 270 ימים מיום פרסומן.

תוספת

לוח א' – טבלת הסימנים

ת"ט תשס"ג-2003

(תקנה 1)

הסוג לפי לוח א' הסימן

המישדר אינו ראוי לצפיה לגילאי 8 ומטה **8**

המישדר אינו ראוי לצפיה לגילאי 14 ומטה **14**

המישדר אינו ראוי לצפיה לגילאוי 18 ומטה **18**

מיום 16.1.2003

**ת"ט תשס"ג-2003**

[ק"ת תשס"ג מס' 6221](http://www.nevo.co.il/Law_word/law06/TAK-6221.pdf) מיום 16.1.2003 עמ' 440

**הוספת סימנים בלוח א'**

לוח ב' – סיווג

(תקנה 2)

|  |  |  |  |
| --- | --- | --- | --- |
| מאפייני הסוג (\*) | | | |
| רמת סיווג | מין ופורנוגרפיה | אלימות (\*\*) ואכזריות | חשש לעידוד עבריינות או שימוש בסמים מסוכנים |
| המישדר אינו ראוי לצפיה לגילאי 8 ומטה | המישדר כולל עירום בהקשר מיני או פעילות מינית, במרומז. | המישדר כולל הצגה כלשהי של סצינות אכזריות ואלימות. | המישדר כולל התייחסות כלשהי לשימוש בסמים, אף בלא פירוט אופן השימוש, לרבות בהקשר ביקורתי. |
| המישדר אינו ראוי לצפיה לגילאי 14 ומטה | המישדר כולל עירום בהקשר מיני או פעילות מינית מפורטים, או אלימות מינית במרומז. | המישדר כולל סצינות אכזריות ואלימות, גם אם באופן שאינו מעודד אכזריות או אלימות, שלא בהקשר ביקורתי. | המישדר כולל סצינות הכוללות שימוש בסמים, גם אם באופן שאינו מעודד שימוש בהם, למעט בהקשר ביקורתי. |
| המישדר אינו ראוי לצפיה לגילאי 18 ומטה | המישדר כולל אלימות מינית או תכנים פורנוגרפיים המיועדים במהותם לעודד גירוי מיני, לרבות הצגה מפורשת של יחסי מין מלאים או חלקיים. | המישדר כולל סצינות אלימות ואכזריות ברמה ובהיקף ניכרים, או סצינות שיש בהן כדי לעודד אכזריות או אלימות. | המישדר כולל תכנים אשר יש חשש סביר כי יעודדו עבריינות או שימוש בסמים. |

(\*) בהתייחס לביטויים חזותיים, מילוליים או קוליים הנכללים במישדר.

(\*\*) "אלימות" – לרבות שימוש באלימות מילולית (שפה בוטה).

י"ז בטבת התשס"ג (22 בדצמבר 2002) ראובן ריבלין

שר התקשורת

1. \* פורסמו [ק"ת תשס"ג מס' 6217](http://www.nevo.co.il/Law_word/law06/TAK-6217.pdf) מיום 31.12.2002 עמ' 361.

   ת"ט [ק"ת תשס"ג מס' 6221](http://www.nevo.co.il/Law_word/law06/TAK-6221.pdf) מיום 16.1.2003 עמ' 440.

   תוקנו [ק"ת תשס"ד מס' 6269](http://www.nevo.co.il/Law_word/law06/TAK-6269.pdf) מיום 9.10.2003 עמ' 10 – תק' תשס"ד-2003; תחילתן ביום 1.10.2003. [↑](#footnote-ref-1)