תקנות סימני סחורות, 1935

משפט פרטי וכלכלה – מסחר – סחר

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | השם | סעיף 1 |
| 2 | [Go](#Seif1) | פירוש | סעיף 2 |
| 2 | [Go](#Seif2) | מעצר בלא הודעה | סעיף 3 |
| 2 | [Go](#Seif3) | מסירת ידיעות לצורך מעצר | סעיף 4 |
| 2 | [Go](#Seif4) | יבוא הסחורה ובדיקתה | סעיף 5 |
| 2 | [Go](#Seif5) | מהי הערובה שיתן המודיע | סעיף 6 |
| 3 | [Go](#Seif6) | הודעה וכתב התחייבות | סעיף 7 |
| 3 | [Go](#Seif7) | שחרור הערובה | סעיף 8 |
| 3 | [Go](#Seif8) | מה ייעשה בסחורות שנעצרו | סעיף 9 |
| 3 | [Go](#Seif9) | תפיסות במשרד הדואר | סעיף 10 |

תקנות סימני סחורות, 1935[[1]](#footnote-1)\*

(עפ"י סעיף 13)

1. תקנות אלה תיקראנה תקנות סימני סחורות, 1935.

השם

2. בתקנות אלה -

פירוש

"מנהל" פירושו מנהל המכס והבלו;

"גובה המכס" פירושו המנהל המקומי של המכס והבלו;

"פקיד מכס" כולל את האנשים העובדים בפקידות המכס, זולת פועלים, וכל פקיד ממשלתי המשמש באותה שעה בתפקידי המכס;

"הפקודה" פירושה פקודת סימני הסחורות, 1935.

3. כל הסחורות שיבואן לארץ אסור עפ"י הפקודה מחמת שהשתמשו לגביהן בסימני מסחר מזוייפים, בסימני סחורה כוזבים, או בסימנים, בשמות או בתיאורים שהנם בלתי חוקיים מטעמים אחרים, ייעצרו ע"י פקיד מכס ללא צורך במסירת הודעה תחילה, אם לאחר שבדק הפקיד את הסחורות נתגלו סימנים, תיאורים או שמות כוזבים כאלה.

מעצר בלא הודעה

4. (1) כל המוסר ידיעות לצורך מעצר סחורות בהתאם להוראות הפקודה חייב להגיש לגובה המכס או לפקיד הממונה על המכס של הנמל או התחנה שאליהם עתידים לייבא את הסחורה מחו"ל הודעה בכתב ובה יפרט -

מסירת ידיעות לצורך מעצר

(א) את מספר החבילות העומדות להתקבל, עד כמה שהדבר ידוע לו;

(ב) תיאור הסחורות לפי סימנים או פרטים אחרים שיש בהם כדי לזהות את הסחורות;

(ג) שם האניה המביאה את הסחורה, או ציון אחר או ציון מספיק של אמצעי היבוא האחרים;

(ד) פירוט האופן שבו הופר החוק ביחס לסחורות;

(ה) היום שבו עומדות הסחורות להתקבל.

(2) אותו אדם יפקיד ביד גובה המכס או ביד הפקיד האחר דלעיל סכום כסף אשר לדעת הפקיד די בו כדי לכסות כל הוצאה נוספת שיהא צורך להוציאה על הבדיקה שתהא דרושה עפ"י הודעתו.

5. אם משהגיעו הסחורות ונבדקו, נתברר לו לפקיד שאין נימוקים המצריכים את מעצרן, תימסרנה. אם לא נתברר לו זאת, יעצור את הסחורות בהתאם לפרוצדורה הנוהגת במעצר סחורות לאחר בדיקתן, או שידרוש ערובה ממוסר הידיעות שיחזיר למנהל ולפקידו את כל ההוצאות ודמי הנזק שהוצאו בקשר עם המעצר שנעשה לפי הידיעות שמסר ועם כל אותן הפעולות שנעשו כתוצאה מזה.

יבוא הסחורה ובדיקתה

6. הערובה תהא -

מהי הערובה שיתן המודיע

(א) פקדון שיושלש מיד בשיעור של עשרה אחוזים משווי הסחורות, כפי שנקבע ע"י הפקיד לפי כמויות הסחורות ושווין הרשום בפקטורה, וכן

(ב) כתב התחייבות שימלאוהו בתוך ארבעה ימים מיום מתן הפקדון כדי שיעור כפל שווי הסחורות, בצירוף שני ערבים שיאושרו.

הפקדון יוחזר לאחר שימלאו את טופס כתב ההתחייבות. אין דורשים פקדון אם לפני בדיקת הסחורות נתן המודיע כתב התחייבות כדי כפל שווי הסחורות לפי ההצהרה שמסר בשבועה.

אם לא ניתן כתב התחייבות כהלכה כנדרש לעיל, לא יוסיפו לעצור את הסחורות.

7. ההודעה וכתב ההתחייבות הנדרשים לפי התקנות 4 ו-6 של תקנות אלה יהיו ערוכים בטפסים שבתוספת לתקנות אלה, או בטפסים אחרים, ככל אשר יורה המנהל מזמן לזמן.

הודעה וכתב התחייבות

8. הערובה שניטלה עפ"י תקנות אלה תשוחרר בזמנים הבאים, דהיינו:

שחרור הערובה

(1) אם ניתנה לפני הבדיקה, ולא נעשה מעצר לאחר מכן - מיד.

(2) אם ניתנה לאחר המעצר -

(א) אם נשלמה ההחרמה מתוך שעבר הזמן או מחמת שבית המשפט פסק לבסוף להחרים את הסחורות, תשוחרר עם השלמת ההחרמה.

(ב) אם לא נשלמה ההחרמה, הרי -

(I) אם שוחררו הסחורות ע"י המנהל, ולא הוגשה תביעה משפטית לרגל ההחרמה נגד הממשלה או נגדו או נגד כל פקיד אחר, תשוחרר הערובה כתום שלושה חדשים מזמן המעצר;

(II) אם שוחררו הסחורות מחמת שנדחה המשפט שהוגש להחרמת הסחורות ולאיסורן, ולא הוגשה תביעה משפטית נגד הממשלה או נגד המנהל או נגד כל פקיד אחר לרגל המעצר, תשוחרר הערובה כתום שלושה חדשים מיום בירור התביעה;

בתנאי שלעולם לא יוחזר כתב התחייבות שניתן כערובה לפי תקנות אלה, אלא אם כן נתן הצד שנפגע מפאת מעצר הסחורות ערובה מספקת בכתב שלא הוא ולא צד אחר התובע על ידו, מכוחו או מטעמו לא יגישו כל משפט בזמן מן הזמנים נגד המנהל או נגד כל פקיד אחר על הנזקים שנגרמו ע"י מעצר.

(ג) אם בתוך המועדים דלעיל התחילו במשפט כאמור לעיל, תשוחרר הערובה לאחר גמירתו המוחלטת של המשפט, וקיום התכלית שלשמה ניתנה הערובה.

9. נעצרו סחורות לפי תקנות אלה -

מה ייעשה בסחורות שנעצרו

(א) ולא הוגשה בקשה לשחרורן, בתוך ששה חדשים מיום המעצר, או

(ב) הוגשה בקשה לשחרורן, ולא קיים המבקש את אחד התנאים שהטיל המנהל עפ"י סעיף 13(1) לפקודה בתוך תקופה של ששה חדשים מיום החלטת המנהל,

מותר יהא להחרים את הסחורות העצורות בהתאם להוראות סעיף 13(1) לפקודה.

10. בתפיסות שנעשו במשרד הדואר, ישתמשו בטופס ד' שבתוספת לתקנות אלה.

תפיסות במשרד הדואר

דו"ח על סחורות שנעצרו…………… טופס א'

הודעה על סחורות שנעצרו…………… טופס ב'

כתב התחייבות…………………… טופס ג'

הודעה למנהל הדואר בדבר מעצר……… טופס ד'

הודעה ממודיע………………………טופס ה'.

טופס א'

דו"ח על סחורות שנעצרו עפ"י פקודת סימני הסחורות, 1935

הערה: אם אין אפשרות לפקיד להמציא את כל הפרטים אין לעכב משום כך את הדו"ח.

תחנה …………………………………………………………

כיצד הובאה הסחורה - באניה, בדרך האויר, במסילת הברזל או כחבילת דואר ……………

………………………………מ……………………………

תאריך בוא הסחורות ………………………………………………

מספר החבילות, פרט אם היו אלה חביות או ארגזים וכו'…………………………

סימני היבוא והמספרים ………………………………………………

תיאור הסחורות ……………………………………………………

השווי הרשום או השווי המוערך (רק של סחורות שסומנו שלא כחוק) ………………ל"י

השולחים ………………………………………………………

מקבלי המשלוח……………………………………………………

סיבת המעצר, בצירוף הערות מיוחדות ע"י הפקידים העוצרים: ……………………

הערה: על הפקידים העוצרים והמוסרים לחתום איש איש את הדו"ח שלו ולרשום בהם את יום המעצר והמסירה.

\_\_\_\_\_\_\_\_\_\_\_\_\_\_\_

טופס ב'

הודעה על סחורות שנעצרו עפ"י פקודת סימני הסחורות, 1935

דו"ח …………………………………………………………

לסחורות דלקמן נעצרו בפני מהטעמים הבאים ז.א.: ………………………… 19

הסחורות………………………………………………………

גובה המכס

לכבוד ה"ה ………………………………………………………

כיצד הובאה הסחורה………………………………………………

התאריך…………………………………………………………

הסימנים………………………………………………………

הסימנים והמס'……………………………………………………

נרשמו ע"י………………………………………………………

תאריך הרישום……………………………………………………

\_\_\_\_\_\_\_\_\_\_\_\_\_\_\_\_\_\_

טופס ג'

להוי ידוע לכל שאנו

התחייבנו והרינו חייבים כלפי שר המסחר והתעשיה בישראל בסך…………… ל"י לשלם

אותו לשר המסחר והתעשיה. ואנו מחייבים בתשלום זה את כולנו יחד וכל אחד מאתנו בפני עצמו, יורשינו, אפוטרופסינו ומנהלי עזבוננו.

נחתם בחותמותינו

               היום………לחודש…………שנת…………

הואיל והנ"ל ……………………………………………הודיע בהודעתו

מיום…………לחודש…………שנת…………לגובה המכס ב…………

שהסחורות הנזכרות לקמן, כלומר, ………………………………………

עומדים להביאן לישראל בניגוד להוראות פקודת סימני הסחורות, 1935, ודרש שהסחורות דלעיל תיעצרנה וינהגו בהן בהתאם לאותן הוראות, לפיכך ניתנת בזה התחייבות זו על תנאי…………………………… שאם הנ"ל, אפוטרופסיו או מנהלי עזבונו יפצו

פיצוי ממשי והגון, את שר המסחר והתעשיה ופקידי המכס ואפוטרופסיהם ומנהלי עזבונם בעד כל הפסד ונזק, תשלום או תשלומים, וכל ההוצאות ששר המסחר והתעשיה ופקידי המכס, אפוטרופסיהם ומנהלי עזבונם ישאו או יוציאו מחמת כל מעצר או עיכוב במסירת הסחורות דלעיל, על יסוד הידיעות שנמסרו להם באותה הודעה והליכים כל שהם שבאו לאחר כך כתוצאה מהמעצר או העיכוב, תהא ההתחייבות הזאת בטלה ומבוטלת, ואם לא כן יוסיף להיות לה תוקף מלא.

נחתם בחתימתי ובחותמתי ונמסר בפני

מר………………………………………………

מר………………………………………………

מר………………………………………………

מר………………………………………………

מר………………………………………………

מר………………………………………………

טופס ד'

פקודת סימני הסחורות, 1935

חדר בדיקת המכס

בית הדואר,

………………19

לכבוד מנהל הדואר

………………………………

מס' הסימוכין………………………

אתכבד להודיעך שהחבילה מס'………………מ………………

………………………………………………………

……………………………………………………………19

שנשלחה על שם……………………………………………………

נעצרה מחמת שהיא מכילה סחורות שיש בהן סימנים בניגוד להוראות פקודת סימני הסחורות, 1935, כדלקמן: ז.א.:

מס' הסחורות ותיאורן ………………………………………………

סימנים מפירים שעליהן………………………………………………

פקיד המכס

\_\_\_\_\_\_\_\_\_\_\_\_\_\_\_\_\_\_

טופס ה'

הודעה המוסרת ידיעות

לכבוד גובה המכס ………………………………

הריני להודיעך בזה שהסחורות דלקמן דהיינו (א) ………………………

עומדים להביאן לישראל ביום…………לחודש……………שנת……………19 או סמוך לאותו יום

מ(ב) …………………………………………………………

וכי אותן סחורות חייבות בעצירה ובהחרמה מפאת (ג) ……………………………

וכי ……………………………………………………………

מר……………………………… מ …………………………

ומר……………………………… מ …………………………

מוכנים להיות ערבים לי לפי כתב התחייבות שידרש מאתי עם מעצר הסחורות והריני דורש שהסחורות דלעיל תיעצרנה ויהנגו בהן בהתאם לכך.

יום………………לחודש………………19.

………………

או בא כוחו

………………

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(א) תאר את הסחורות, מספר החבילות, הסימנים שהשתמשו בהם וכל מיני פרטים הדרושים לזיהויים.

(ב) פרט אם נתקבלו הסחורות דרך הים, במסילת הברזל, דרך האויר, או בחבילות דואר ומסור פרטים מלאים.

(ג) באר כיצד הופר החוק בקשר עם הסחורה.

1. \* פורסמה ע"ר מס' 494 מיום 14.2.1935, תוס' 2, עמ' (ע) 164. [↑](#footnote-ref-1)