תקנות סמכויות לשם מניעת ביצוע עבירות באמצעות אתר אינטרנט (פרסום הודעה בדבר מתן צו), תשע"ח-2018

בתי משפט וסדרי דין – בתי משפט ובתי דין

תוכן ענינים

|  |  |  |  |
| --- | --- | --- | --- |
| סעיף 1 | פרסום הודעה בדבר מתן צו באתרי האינטרנט של משרד המשפטים ושל משטרת ישראל | [Go](#Seif1) | 2 |
| סעיף 2 | פרסום הודעה בדבר מתן צו בכתובת האתר | [Go](#Seif2) | 2 |
|  | תוספת | [Go](#med0) | 2 |

תקנות סמכויות לשם מניעת ביצוע עבירות באמצעות אתר אינטרנט (פרסום הודעה בדבר מתן צו), תשע"ח-2018[[1]](#footnote-1)\*

בתוקף סמכותי לפי סעיף 16(1) לחוק סמכויות לשם מניעת ביצוע עבירות באמצעות אתר אינטרנט, התשע"ז-2017 (להלן – החוק), ובאישור ועדת חוקה חוק ומשפט של הכנסת, אני מתקינה תקנות אלה:

1. נתן בית המשפט צו לפי החוק, תוצג בלא דיחוי, באתרי האינטרנט של משרד המשפטים ושל משטרת ישראל הודעה לפי סעיף 12(א) לחוק, בנוסח שבטופס א' לתוספת, לפי העניין, אשר תכלול את הפרטים המפורטים להלן:

פרסום הודעה בדבר מתן צו באתרי האינטרנט של משרד המשפטים ושל משטרת ישראל

(א) מספר ההליך בבית המשפט שבמסגרתו ניתן הצו;

(ב) תאריך מתן הצו;

(ג) בית המשפט שנתן את הצו;

(ד) העבירה שבשלה ניתן הצו, או היותו של אתר האינטרנט אתר של ארגון טרור;

(ה) הסעיף בחוק שמכוחו ניתן הצו;

(ו) זכותו של כל הרואה את עצמו נפגע מהצו לבקש מבית המשפט עיון מחדש בצו.

2. קיבל ספק שירותי גישה לאינטרנט צו להגבלת גישה לאתר לפי סעיף 2 לחוק, יפעל להצגת הודעה לפי סעיף 12(ב) לחוק, אשר תוצג למי שמבקש לגלוש לאותו אתר, ולפיה הגישה לאתר נחסמה מכוח צו בית משפט שניתן לפי סעיף 2 לחוק סמכויות לשם מניעת ביצוע עבירות באמצעות אתר אינטרנט, התשע"ז-2017; הודעה לפי תקנה זו תהיה בנוסח שבטופס ב' לתוספת ותכלול את הפרטים המפורטים להלן:

פרסום הודעה בדבר מתן צו בכתובת האתר

(א) מספר ההליך בבית המשפט שבמסגרתו ניתן הצו;

(ב) תאריך מתן הצו;

(ג) בית המשפט שנתן את הצו;

(ד) העבירה שבשלה ניתן הצו, או היותו של אתר האינטרנט אתר של ארגון טרור;

(ה) זכותו של כל הרואה את עצמו נפגע מהצו לבקש מבית המשפט עיון מחדש בצו.

תוספת

(תקנות 1 ו-2)

טופס א'

(תקנה 1)

**הודעה על צו הגבלת גישה לאתר אינטרנט/צו הגבלת איתור/צו הסרה**[[2]](#footnote-2)

ביום       הורה בית המשפט המחוזי ב     , מכוח סמכותו לפי1 סעיף 2 לחוק סמכויות לשם מניעת ביצוע עבירות באמצעות אתר אינטרנט, התשע"ז-2017 (להלן – החוק), על הגבלת הגישה לאתר אינטרנט / סעיף 3 לחוק סמכויות לשם מניעת ביצוע עבירות באמצעות אתר אינטרנט, התשע"ז-2017 (להלן – החוק), על הגבלת איתור אתר אינטרנט / סעיף 4 לחוק סמכויות לשם מניעת ביצוע עבירות באמצעות אתר אינטרנט, התשע"ז-2017 (להלן – החוק), על הסרת אתר מרשת האינטרנט.

הצו ניתן מאחר שבאתר האינטרנט בוצעה עבירה לפי סעיף       לחוק       / הצו ניתן מאחר שאתר האינטרנט הוא אתר של ארגון טרור1, הצו ניתן במסגרת תיק      /     .

על פי הוראת סעיף 9(א) לחוק כל הרואה את עצמו נפגע מהצו רשאי להגיש בקשה לבית המשפט הנ"ל ולבקש לשנות את תנאי הצו או לבטלו.

טופס ב'

(תקנה 2)

**הודעה על צו להגבלת גישה לאתר אינטרנט**

הגישה לאתר שאליו ביקשת לגלוש הוגבלה בהוראת בית המשפט המחוזי ב      בצו שניתן מכוח סעיף 2 לחוק סמכויות לשם מניעת ביצוע עבירות באמצעות אתר אינטרנט, התשע"ז-2017 (להלן – החוק), ביום       במסגרת הליך      /     .

הצו ניתן מאחר שבאתר האינטרנט בוצעה עבירה לפי סעיף       לחוק       / הצו ניתן מאחר שאתר האינטרנט הוא אתר של ארגון טרור[[3]](#footnote-3).

על פי הוראת סעיף 9(א) לחוק סמכויות לשם מניעת ביצוע עבירות באמצעות אתר אינטרנט, התשע"ז-2017, כל הרואה את עצמו נפגע רשאי להגיש בקשה לבית המשפט הנ"ל ולבקש לשנות את תנאי הצו או לבטלו.

י"ג בטבת התשע"ח (31 בדצמבר 2017) איילת שקד

שרת המשפטים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשע"ח מס' 7999](http://www.nevo.co.il/Law_word/law06/TAK-7999.pdf) מיום 15.5.2018 עמ' 1944. [↑](#footnote-ref-1)
2. בחר את המתאים לפי העניין. [↑](#footnote-ref-2)
3. בחר את המתאים לפי העניין. [↑](#footnote-ref-3)