תקנות סמכויות שעת חירום (מעצרים) (סדרי דין ומועדים להגשת ערעורים), תשל"ט-1979

בטחון – שעת חירום – מעצרים ועצורים

בתי משפט וסדרי דין – סדר דין פלילי – מעצר וחיפוש

עונשין ומשפט פלילי – ענישה, מאסר ומעצר – סמכויות ומעצר בשע"ח

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | טופס צו המעצר | [Go](#Seif2) | 2 |
| סעיף 3 | העברת צו המעצר | [Go](#Seif3) | 2 |
| סעיף 4 | בקורת שיפוטית על צו המעצר | [Go](#Seif4) | 2 |
| סעיף 5 | מועד להגשת ערעור, הארכתו ודרכי הגשת הערעור | [Go](#Seif5) | 2 |
| סעיף 6 | ערעור מטעם העציר | [Go](#Seif6) | 2 |
| סעיף 7 | ערעור מטעם המדינה | [Go](#Seif7) | 2 |
| סעיף 8 | חזרה מערעור | [Go](#Seif8) | 2 |
| סעיף 9 | הגבלת זכות הייצוג | [Go](#Seif9) | 2 |
| סעיף 10 | הגבלת זכות העיון | [Go](#Seif10) | 2 |
|  | תוספת | [Go](#med0) | 2 |
|  | תקנות סמכויות שעת חירום | [Go](#med1) | 3 |
|  | להגשת ערעורים), תשל"ט-1979 | [Go](#med2) | 3 |
|  | בקשה לאישור צו מעצר לפי סעיף 4 לחוק | [Go](#med3) | 3 |
|  | תקנות סמכויות שעת חירום | [Go](#med4) | 4 |
|  | עיון תקופתי מחדש בצו המעצר | [Go](#med5) | 4 |

תקנות סמכויות שעת חירום (מעצרים) (סדרי דין ומועדים להגשת ערעורים), תשל"ט-1979[[1]](#footnote-1)\*

בתוקף סמכותי לפי סעיף 13 לחוק סמכויות שעת חירום (מעצרים), תשל"ט-1979 (להלן - החוק), ובאישור ועדת החוקה, חוק ומשפט של הכנסת, אני מתקין תקנות אלה:

1. בתקנות אלה, "צו מעצר" - צו מעצר שנתן שר הבטחון לפי סעיף 2 לחוק.

הגדרות

2. צו מעצר, בקשת אישורו והחלטה בה יהיו לפי טופס א' שבתוספת.

טופס צו המעצר

3. צו מעצר יימסר מיד לאחר נתינתו לנציג היועץ המשפטי לממשלה שהיועץ המשפטי לממשלה קבע לענין תקנות אלה (להלן - נציג היועץ המשפטי לממשלה).

העברת צו המעצר

4. (א) הביא הנציג של היועץ המשפטי לממשלה את צו המעצר לאישור נשיא בית המשפט המחוזי, יחל הנשיא לדון בו תוך 48 שעות מעת מעצרו של העציר ורשאי הוא לקיים את הדיון גם במקום שבו מוחזק העציר ואף מחוץ לאזור שיפוטו של בית המשפט המחוזי.

בקורת שיפוטית על צו המעצר

תק' תשמ"ח-1988

(ב) אישר נשיא בית המשפט המחוזי צו מעצר לתקופה העולה על שלושה חדשים, יביא נציג היועץ המשפטי לממשלה את הצו לעיון מחדש לפני נשיא בית המשפט המחוזי לא יאוחר משלושה חדשים אחרי אישור המעצר לפי סעיף 4 לחוק או אחרי מתן החלטה לפי סעיף 5 לחוק; קבע נשיא בית המשפט המחוזי מועד מוקדם יותר לעיון מחדש, יביא נציג היועץ המשפטי לממשלה את הצו לעיון מחדש, כפי שקבע הנשיא.

(ג) לצורך העיון מחדש כאמור יביא נציג היועץ המשפטי לממשלה לפני נשיא בית המשפט המחוזי את צו המעצר בצירוף מסמך לפי טופס ב' שבתוספת.

5. (א) ערעור לפי החוק יוגש תוך שלושים יום מיום מתן החלטתו של נשיא בית המשפט המחוזי בשלושה עתקים למשרד הרישום של בית המשפט העליון.

מועד להגשת ערעור, הארכתו ודרכי הגשת הערעור

(ב) נשיא בית המשפט העליון או שופט בית המשפט העליון שהנשיא ימנה לכך רשאי, מטעמים מיוחדים, להאריך את התקופה להגשת הערעור אפילו כבר חלפה התקופה להגשתו לפי תקנת משנה (א).

6. ערעור מטעם העציר יכול שיוגש על ידו באמצעות הממונה על מקום המעצר שבו הוא מוחזק, או על ידי מי שרשאי לייצגו בהליכים לפי החוק; בערעור זה יהא נציג היועץ המשפטי לממשלה המשיב, ויומצא לו עותק מכתב הערעור.

ערעור מטעם העציר

7. ערעור מטעם המדינה יוגש על ידי נציג היועץ המשפטי לממשלה; בערעור זה יהא העציר המשיב, ויומצא לו עותק מכתב הערעור באמצעות נציג היועץ המשפטי לממשלה.

ערעור מטעם המדינה

8. הודעה על ביטול ערעור על ידי המערער תוגש על ידיו בכתב למשרד הרישום של בית המשפט העליון.

חזרה מערעור

9. הוגבלה זכות הייצוג מכוח צו סמכויות שעת חירום (מעצרים) (הגבלת זכות הייצוג), תשמ"ח-1988, או מכוח צו אחר לפי החוק, יציג נציגו של העציר, בכל הליך לפי החוק, את האישור הבלתי מסוייג שניתן לו כנדרש בצו כאמור.

הגבלת זכות הייצוג

תק' תשמ"ח-1988

10. מסמכים שהוגשו בהליכים לפי תקנות אלה אינם ניתנים לעיון אלא לבעלי הדין בהליכים אלה; מסמכים שנהגו בהם כאמור בסעיף 6(ג) לחוק ורישום הטענות שנשמעו בנסיבות המפורטות בסעיף 6(ג) האמור, אף אינם ניתנים לעיון על ידי העציר או בא כוחו.

הגבלת זכות העיון

תוספת

(תקנות 2 ו-4)

טופס א'

(תקנה 2)

תקנות סמכויות שעת חירום (מעצרים) (סדרי דין ומועדים

להגשת ערעורים), תשל"ט-1979

**צו מעצר**

בתוקף סמכותי לפי סעיף 2 לחוק סמכויות שעת-חירום (מעצרים), תשל"ט-1979, מכיוון שיש לי יסוד להניח שטעמי בטחון המדינה/בטחון הציבור מחייבים זאת (להלן - החוק), אני מצווה בזה על מעצרו של:

……………………………………………………………

ת.ז./דרכון/שם ומשפחה שם האב גיל אזרחות מען

(הכל במידה שפרטים אלה ידועים)

ומורה כי יוחזק במעצר ב…………………………………………

          שם/תיאור מקום

מ - …………………………עד……………………………

תאריך/שעה תאריך/שעה

………………………… …………………………

תאריך שר הבטחון

\_\_\_\_\_\_\_\_\_\_\_

\* מחק את המיותר.

בקשה לאישור צו מעצר לפי סעיף 4 לחוק

לפני כב' נשיא בית המשפט המחוזי ב………… מס' התיק…………

1. הוגשה ביום……………שעה……………

מוגשת בזה בקשה לאישור צו המעצר שניתן על ידי שר הבטחון בתוקף סמכותו לפי סעיף 2 לחוק נגד העציר

………………………………………………………

ת.ז./דרכון שם ומשפחה

………………………………………………………

  שם האב גיל  אזרחות  מען

(הכל במידה שפרטים אלה ידועים)

2. נימוקי הבקשה …………………………………………

       (ציון עובדות שעל יסודן ניתן צו המעצר)

3. העציר נעצר במחוז………………… ונמצא במעצר מכוח החוק

מיום…………… שעה ……………

צו המעצר יפקע ביום…………… שעה……………

………………………… …………………………

תאריך חתימה (תואר)

**החלטת נשיא בית המשפט המחוזי**

אישור צו המעצר

אני הח"מ נשיא בית המשפט המחוזי ב…………………

בתוקף סמכותי לפי סעיף 4 לחוק -

מאשר בזה את צו המעצר כפי שניתן על ידי שר הבטחון בתאריך……

מורה כי העציר יוחזק במעצר עד לתאריך…………………………

מבטל בזה את צו המעצר שניתן על ידי שר הבטחון בתאריך…………

עיון מחדש: הצו יובא לעיון מחדש לא יאוחר מיום……………………

\_\_\_\_\_\_\_\_\_\_\_\_\_

\* מחק את המיותר. …………………………

נשיא בית המשפט המחוזי

טופס ב'

(תקנה 4(ג))

תקנות סמכויות שעת חירום (מעצרים) (סדרי דין ומועדים

להגשת ערעורים), תשל"ט-1979

עיון תקופתי מחדש בצו המעצר

לפני כב' נשיא בית המשפט המחוזי ב…………………………

צו המעצר מובא לעיון תקופתי מחדש לפי סעיף 5 לחוק נגד:

……………………………………………………………

ת.ז./דרכון שם ומשפחה גיל אזרחות מען

(הכל במידה שפרטים אלה ידועים)

הוצא צו מעצר ע"י/כב' נשיא בית המשפט המחוזי

ביום…………………… לתקופה ……………………

הוגש ביום……………………………………

מובא בזה לעיון מחדש צו המעצר שניתן על ידי שר הבטחון ואושר על ידי

כב' נשיא בית המשפט המחוזי …………… ביום …………………

………………………… …………………………

תאריך חתימה (תואר)

החלטת נשיא בית המשפט המחוזי ב………………………….

……………………………………………………………

………………………… …………………………

תאריך נשיא בית המשפט המחוזי

ט"ז בתמוז תשל"ט (11 ביולי 1979) שמואל תמיר

שר המשפטים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשל"ט מס' 4009](http://www.nevo.co.il/Law_word/law06/TAK-4009.pdf) מיום 26.7.1979 עמ' 1642. [↑](#footnote-ref-1)