תקנות ספנות חופית (היתר לכלי שיט זר) (בקשה להיתר), תשע"ג-2012

בטחון – כניסה לישראל

רשויות ומשפט מנהלי – תשתיות – ספנות ונמלים – כלי שיט

תוכן ענינים

|  |  |  |  |
| --- | --- | --- | --- |
|  | פרק ראשון: פרשנות | [Go](#med0) | 2 |
| סעיף 1 | הגדרות | [Go](#Seif1) | 2 |
|  | פרק שני: היתר לספנות חופית | [Go](#med1) | 2 |
| סעיף 2 | בקשה להיתר | [Go](#Seif2) | 2 |
| סעיף 3 | העברת בקשה לבדיקה הנדסית ומתן היתר זמני | [Go](#Seif3) | 3 |
| סעיף 4 | בדיקות הנדסיות | [Go](#Seif4) | 3 |
| סעיף 5 | מתן אישור הנדסי | [Go](#Seif5) | 4 |
| סעיף 6 | בדיקות טכניות | [Go](#Seif6) | 4 |
| סעיף 7 | מתן אישור טכני | [Go](#Seif7) | 4 |
| סעיף 8 | היתר לספנות חופית | [Go](#Seif8) | 4 |
| סעיף 9 | תוקף מסמכים | [Go](#Seif9) | 4 |
| סעיף 10 | בדיקת כלי שיט זר שניתן לגביו היתר | [Go](#Seif10) | 4 |
| סעיף 11 | חידוש היתר | [Go](#Seif11) | 4 |
|  | פרק שלישי: ציוות כלי השיט | [Go](#med2) | 5 |
| סעיף 12 | צוות בטיחות | [Go](#Seif12) | 5 |
| סעיף 13 | צוות ישראלי בכלי שיט זר שניתן לגביו היתר | [Go](#Seif13) | 5 |
|  | פרק רביעי: הוראות כלליות | [Go](#med3) | 5 |
| סעיף 14 | אגרות והצמדה הודעה תשע"ד 2014 | [Go](#Seif14) | 5 |
| סעיף 15 | שמירת דינים | [Go](#Seif15) | 5 |
| סעיף 16 | תחילה | [Go](#Seif16) | 5 |
| סעיף 17 | פטור | [Go](#Seif17) | 5 |
|  | תוספת ראשונה | [Go](#med4) | 6 |
|  | תוספת שנייה | [Go](#med5) | 8 |

תקנות ספנות חופית (היתר לכלי שיט זר) (בקשה להיתר), תשע"ג-2012[[1]](#footnote-1)\*

בתוקף סמכותי לפי סעיפים 4, 5, 13 ו-14 לחוק ספנות חופית (היתר לכלי שיט זר), התשס"ו-2005 (להלן – החוק), על פי הצעת רשות הספנות והנמלים לפי סעיף 32 לחוק רשות הספנות והנמלים, התשס"ד-2004 (להלן – חוק רשות הספנות), בהתייעצות עם השר להגנת הסביבה לפי סעיף 4(ג) לחוק, וכן בהתייעצות עם שר האוצר לפי סעיף 5 לחוק ובאישורו לפי סעיף 39ב לחוק יסודות התקציב, התשמ"ה-1985, ובאישור ועדת הכלכלה של הכנסת, אני מתקין תקנות אלה:

פרק ראשון: פרשנות

1. בתקנות אלה –

הגדרות

"אישור הנדסי" – אישור הנדסי לביצוע ספנות חופית שנתן המהנדס הראשי לפי תקנה 5;

"אישור טכני" – אישור טכני לביצוע ספנות חופית שנתן המנהל הטכני לפי תקנה 7;

"אנייה", "ארבה", "גוררת", "סירה", "ספינה", "ספינת נוסעים בשכר", "צוות בטיחות" – כהגדרתם בתקנות הנמלים (בטיחות השיט), התשמ"ג-1982 (להלן – תקנות בטיחות השיט);

"אניית אמנה" – אנייה החייבת לפי דרישת מדינת הדגל, כהגדרתה בתקנה 2(ב), בקיום הוראות ארגון אימ"ו;

"ארגון אימ"ו" – הארגון הבין-ממשלתי לענייני ספנות שישראל חברה בו;

"ארגון מוכר", "מהנדס ימי", "הנדסאי ימי" – כהגדרתם בתקנות הספנות (כלי שיט) (בנייה ורכישה של כלי שיט ומשכנתאות עליהם), התשס"ב-2002;

"היתר" – היתר לספנות חופית שניתן בהתאם להוראות החוק ותקנות אלה;

"המהנדס הראשי" – מהנדס אוניות ראשי ברשות;

"המנהל הטכני" – סגן המנהל לענייני פיקוח ובקרה ברשות לגבי אנייה, גוררת, וספינת נוסעים בשכר, ולגבי כלי שיט אחר – הממונה הארצי על כלי שיט קטנים ומעגנות ברשות;

"הסכם התקשרות לביצוע ספנות חופית" – הסכם התקשרות לביצוע פעילות ספנות חופית שנערך בין בעל כלי השיט הזר או מפעילו ובין מזמין הפעילות במדינת ישראל;

"הרשות" – רשות הספנות והנמלים שהוקמה לפי סעיף 2 לחוק רשות הספנות;

"מסע בין-לאומי" – מסע מכל מקום במדינה אחרת למדינת ישראל;

"מפעיל" – הגורם האחראי להפעלת כלי השיט הזר בספנות חופית מטעם בעליו;

"נציג" – כמשמעותו בסעיף 2(ד)(2) לחוק.

פרק שני: היתר לספנות חופית

2. (א) בעל כלי שיט זר המבקש להפעילו בספנות חופית (להלן – המבקש) יגיש למנהל בקשה להיתר (להלן – הבקשה), לפי הטופס שבתוספת הראשונה, כשהיא חתומה בידו או על ידי נציגו.

בקשה להיתר

(ב) המבקש יצרף לטופס הבקשה מסמכים אלה:

(1) תעודת רישום תקפה של כלי השיט מאת רשם כלי השיט של המדינה שהוא רשום בה (להלן – מדינת הדגל);

(2) תעודות תקפות מאת מדינת הדגל או ארגון מוכר המעידות על כשירותו לשיט של כלי השיט;

(3) לגבי מבקש, נציגו, מפעיל או בעל שליטה בכל אחד מהם שהוא תאגיד – פירוט בעלי השליטה בו (להלן – בעל השליטה);

(4) מסמכי ביטוח תקפים לכלי השיט כמפורט להלן:

(א) ביטוח מפני אחריות למשיית כלי שיט שטבע או עלה על שרטון;

(ב) ביטוח מפני נזקים העלולים להיגרם לצד שלישי;

(ג) לגבי כלי שיט זר שהוא מכלית דלק – תעודת אישור לפי חוק האחריות לפיצוי נזקי זיהום בשמן, התשס"ד-2004;

(5) מסמכי התקשרות בין בעלי כלי השיט הזר למפעיל;

(6) אישור על תשלום חלק א' של אגרת הבקשה, לפי תקנה 14(א)(1);

(7) תצהיר של המבקש, נציגו והמפעיל, ואם הוא תאגיד – של התאגיד ושל בעלי השליטה בו, בדבר העדר הרשעות או כתבי אישום בעבירות מסוג פשע כאמור בסעיף 6 לחוק שנעברו או הוגשו מחוץ לישראל, וכן הסכמה בכתב למסירת מידע בעניינם לעניין הרשעות או כתבי אישום בעבירות מסוג פשע כאמור, מן המרשם הפלילי;

(8) בבקשה החתומה על ידי נציג – תצהיר של בעל כלי השיט הזר בדבר תוקף המסמכים המצורפים לבקשה;

(9) בבקשה לעניין פעילות ספנות חופית לתקופה העולה על 30 ימים, כאמור בסעיף 2(ד) לחוק, יצורפו מסמכים לגבי בעל כלי שיט זר –

(א) שהוא חברת חוץ – תעודה מאת רשם החברות כי הוא ממלא אחר הדרישות הקבועות בפרק השני בחלק התשיעי לחוק החברות, התשנ"ט-1999, לעניין חברת חוץ המקיימת מקום עסקים בישראל;

(ב) שאינו חברת חוץ – הסכמה בכתב מאת נציג, לפעול בשם בעל כלי השיט בישראל לעניין ההליכים לפי החוק ותקנות אלה; בפסקת משנה זו, "חברת חוץ" – כהגדרתה בסעיף 2(ה) לחוק.

3. (א) הוגשה למנהל בקשה הכוללת את כל המסמכים הנדרשים לפי תקנה 2(ב), להנחת דעתו, ולא התקיימו לדעת המנהל נסיבות הסירוב כאמור בסעיפים 6 ו-7 לחוק, רשאי הוא להעביר את הבקשה על נספחיה אל המהנדס הראשי.

העברת בקשה לבדיקה הנדסית ומתן היתר זמני

(ב) הוגשה בקשה להיתר בהתאם לתקנה 2 בתוך 30 ימים מיום הגעת כלי השיט הזר למימי החופין של ישראל במסע בין-לאומי, רשאי המנהל לתת היתר זמני לתקופה שלא תעלה על 30 ימים רצופים, למעט אם התקיימו הנסיבות לסירוב כאמור בסעיף 6(א) לחוק.

4. (א) הועברה הבקשה למהנדס הראשי כאמור בתקנה 3, יעמיד המבקש את כלי השיט לבדיקה הנדסית לצורך קבלת אישור הנדסי.

בדיקות הנדסיות

(ב) המבקש יגיש למהנדס הראשי מסמכים כמפורט להלן:

(1) תכניות כלליות של כלי השיט, תכניות בטיחות, תרשימי מערכות, חישובי יציבות למצבים שונים, אישור תקינות הגוף והמנוע, ספר מפרטים;

(2) תיאור מפורט של ביצוע התחזוקה, הרתיקה וההפעלה המתוכננים של כלי השיט;

(3) אישור של ארגון מוכר, מהנדס ימי או הנדסי ימי (להלן – נותן האישור), למסמכים המפורטים בפסקאות (1) ו-(2);

(4) אישור על תשלום חלק ב' של אגרת הבקשה לפי תקנה 14(א)(2);

(5) כל מסמך אחר שיבקש המהנדס הראשי הנוגע לבדיקה ההנדסית.

(ג) המהנדס הראשי יבדוק את המסמכים שהוגשו לו, ורשאי הוא, בהסכמת המבקש, להיכנס לכלי השיט ולבדוק את גוף כלי השיט, ספנותיו, מכונותיו, מכשיריו, מיתקניו, אבזריו, מגורי הצוות והנוסעים, וכן כל דבר אחר הטעון, לדעתו, בדיקה לצורך קביעת כשירותו ההנדסית של כלי השיט לפעילות ספנות חופית.

(ד) בדיקות חוזרות, חישובים חוזרים והבהרות שדרש המהנדס הראשי לגבי המסמכים שהוגשו לפי תקנת משנה (ב), למעט לפי פסקה (4), יערוך נותן האישור, אלא אם כן התיר המהנדס הראשי אחרת.

5. (א) המהנדס הראשי רשאי לתת אישור הנדסי, לכלול בו תנאים או לסרב לתתו.

מתן אישור הנדסי

(ב) המהנדס הראשי יודיע על החלטתו למבקש, למנהל ולמנהל הטכני ויעביר אל המנהל הטכני את הבקשה על נספחיה בצירוף האישור ההנדסי, אם ניתן.

6. (א) ניתן אישור הנדסי לפי תקנה 5, יעמיד המבקש את כלי השיט לבדיקה טכנית לצורך קבלת אישור טכני.

בדיקות טכניות

(ב) המבקש יגיש למנהל הטכני את פירוט צוות כלי השיט.

(ג) המנהל הטכני יבדוק את המסמכים שהוגשו לו.

(ד) המנהל הטכני רשאי לבדוק כלי שיט זר שהוא אניית אמנה לפי הוראות הפרק החמישי א' לתקנות בטיחות השיט.

(ה) לגבי כלי שיט זר שהוא אנייה שאיננה אניית אמנה, ספינה, סירה או ארבה – רשאי המנהל הטכני לבדוק את גוף כלי השיט, מערכותיו ומיתקניו, ציוד הבטיחות שלו, הכשרת צוות הבטיחות והתאמתו לצורכי השיט ותחומי השיט המפורטים בבקשה, וכל דבר אחר הטעון, לדעתו, בדיקה לצורך קביעת כשירותו של כלי השיט לפעילות ספנות חופית.

(ו) אין בהוראות תקנה זו כדי לגרוע מהחובה החלה על כלי שיט זר שהוא ספינה, סירה או ארבה לקבל היתר שיט בהתאם לפרק השישי לתקנות בטיחות השיט.

7. (א) המנהל הטכני רשאי לתת אישור טכני, לכלול בו תנאים או לסרב לתתו.

מתן אישור טכני

(ב) המנהל הטכני יודיע על החלטתו למבקש ולמנהל, ויעביר אל המנהל את הבקשה על נספחיה בצירוף האישור ההנדסי והאישור הטכני, אם ניתן.

8. (א) ניתנו לכלי השיט הזר אישור הנדסי ואישור טכני לפי תקנות אלה, וקוימו כל התנאים שבאותם אישורים, רשאי המנהל לתת היתר לפי הטופס שבתוספת השנייה ולקבוע תנאים בהיתר, לרבות בדבר המצאת תעודת ביטוח כפי שיורה, נוסף על מסמכי הביטוח שהוגשו לו לפי תקנה 2(ב)(4).

היתר לספנות חופית

(ב) המנהל לא יסרב לתת היתר כאמור בתקנת משנה (א) אלא לאחר שנתן למבקש הזדמנות נאותה להשמיע את טענותיו לפניו.

(ג) חל שינוי בכלי השיט או בנסיבות שהיו קיימות ערב מתן ההיתר, הנוגע למתן ההיתר, לרבות לתנאים למתן ההיתר, יודיע המבקש למנהל על השינוי עם קרות השינוי ובלא דיחוי.

9. עומד לפוג תוקף אישור, רישיון, תעודה או ביטוח (להלן – מסמך) שהמציא המבקש לפי תקנות אלה לצורך קבלת ההיתר, ימציא המבקש מסמך תקף במקומו לא יאוחר משבועיים לפני תום תוקף המסמך.

תוקף מסמכים

10. (א) כלי שיט זר, שהוא אניית אמנה, ייבדק לפי הפרק החמישי א' לתקנות בטיחות השיט, גם לאחר שניתן לגביו היתר.

בדיקת כלי שיט זר שניתן לגביו היתר

(ב) כלי שיט זר שניתן לגביו היתר, לתקופה העולה על שנה ואינו אניית אמנה, יראוהו, כעבור שנה ממתן ההיתר, ככלי שיט ישראלי לעניין תקנות בטיחות השיט, כל עוד הוא נמצא בתחום מימי החופין או המים הפנימיים של ישראל.

(ג) לא העמיד בעל כלי שיט זר את כלי השיט לבדיקה לפי הוראות תקנות בטיחות השיט, יותלה ההיתר עד למועד ביצוע הבדיקה.

11. (א) בעל היתר המעוניין לחדש את תוקף ההיתר, יגיש בקשה על כך, לפי הטופס שבתוספת הראשונה, לא יאוחר מחודש ימים לפני פקיעת תוקף ההיתר, או במועד אחר לפני פקיעת תוקף ההיתר כפי שהורה המנהל, ויצרף לה תיעוד בדבר כל שינוי שחל לגבי כלי השיט ממועד מתן ההיתר.

חידוש היתר

(ב) המנהל רשאי לדרוש כל מידע ולערוך כל בדיקה לרבות בדבר התקיימות הוראות סעיף 9 לחוק הדרושים, לדעתו, לבדיקת הבקשה לחידוש היתר.

פרק שלישי: ציוות כלי השיט

12. (א) המנהל הטכני רשאי להורות בהיתר על תקן צוות בטיחות לכלי השיט הזר, השונה מתקן צוות הבטיחות לפי דרישות מדינת הדגל, ובלבד שלא יפחת ממנו.

צוות בטיחות

(ב) לא יועסק בכלי שיט זר, הפועל בספנות חופית, איש צוות שהוא בעל תעודת הסמכה שניתנה במדינת חוץ, זולת אם –

(1) באנייה או גוררת – תעודת ההסמכה אושרה על ידי מדינת הדגל של כלי השיט הזר;

(2) בכלי שיט אחר – תעודת ההסמכה הוכרה לפי תקנה 27 לתקנות הספנות (ימאים) (משיטי כלי שיט קטנים), התשנ"ח-1998.

13. (א) בכלי שיט זר שניתן לגביו היתר ומבצע פעילות ספנות חופית, ישרתו, ככל האפשר, אנשי צוות ישראלים ששפתם עברית, ולא פחות משני אנשי צוות כאמור, ואם משרתים בכלי השיט האמור אנשי צוות בתפקידי קצונה – אחד משני אנשי הצוות הישראלים יהיה קצין.

צוות ישראלי בכלי שיט זר שניתן לגביו היתר

(ב) המנהל רשאי להורות שיהיה בכלי השיט הזר איש צוות ישראלי נוסף על האמור בתקנת משנה (א), ככל שהדבר נחוץ לדעתו להבטחת מטרות אלה:

(1) שמירה על רמה נאותה של בטיחות השיט ועל שלומם של בני אדם שבכלי השיט או בקרבתו;

(2) מניעת זיהום הסביבה הימית מכלי השיט.

(ג) על אף האמור בתקנת משנה (א), רשאי המנהל, בהתחשב בשיקולי הספנות והתפעול של כלי השיט הזר ואופי פעילות הספנות החופית, להורות כי כלי שיט זר יהיה פטור מהוראותיה, כולן או מקצתן; פטור כאמור יכול שיהיה מותנה בתנאים ותוקפו לא יעלה על שנה.

(ד) בתקנה זו, "איש צוות ישראלי" – כהגדרתו בסעיף 5(א) לחוק.

פרק רביעי: הוראות כלליות

14. (א) בעד בקשה למתן היתר או לחידושו ישלם המבקש או נציגו או מפעילו של כלי השיט הזר אגרה כמפורט להלן:

אגרות והצמדה

הודעה תשפ"ב-2022

(1) עם הגשת הבקשה לקבלת היתר או לחידושו ישולם חלק א' של האגרה בסכום של 589 שקלים חדשים;

(2) הועברה הבקשה לבדיקת המהנדס הראשי לפי תקנה 3(ג), ישולם, עם הגשת המסמכים למהנדס הראשי לפי תקנה 4(ב), חלק ב' של האגרה בסכום של –

(א) 3,449 שקלים חדשים – לאנייה;

(ב) 2,114 שקלים חדשים – לכלי שיט שאינו אנייה.

(ב) הסכומים הנקובים בתקנת משנה (א) ישתנו ב-1 בינואר של כל שנה (להלן – יום השינוי), לפי שיעור השינוי של מדד המחירים לצרכן שפרסמה הלשכה המרכזית לסטטיסטיקה (להלן – המדד) בחודש נובמבר שקדם ליום השינוי, לעומת המדד שפרסמה בחודש נובמבר שקדם ליום השינוי הקודם; ולעניין יום השינוי הראשון שלאחר תחילתן של תקנות אלה – לעומת המדד שפורסם בחודש נובמבר 2011.

(ג) סכום שהשתנה כאמור יעוגל לשקל החדש השלם הקרוב.

(ד) שינוי סכומי האגרות כאמור בתקנת משנה (ב) ייעשה על בסיס הסכומים שנקבעו ליום השינוי הקודם לפני שעוגלו לפי תקנת משנה (ג).

(ה) המנהל הכללי של משרד התחבורה התשתיות הלאומיות והבטיחות בדרכים יפרסם בהודעה ברשומות ובאתר האינטרנט של המשרד הודעה בדבר עדכון סכומי האגרות כפי שהשתנו לפי תקנה זו.

מיום 1.1.2013

**הודעה תשע"ג-2013**

[ק"ת תשע"ג מס' 7208](http://www.nevo.co.il/Law_word/law06/tak-7208.pdf) מיום 8.1.2013 עמ' 572

(א) בעד בקשה למתן היתר או לחידושו ישלם המבקש או נציגו או מפעילו של כלי השיט הזר אגרה כמפורט להלן:

(1) עם הגשת הבקשה לקבלת היתר או לחידושו ישולם חלק א' של האגרה בסכום של ~~557~~ 567 שקלים חדשים;

(2) הועברה הבקשה לבדיקת המהנדס הראשי לפי תקנה 3(ג), ישולם, עם הגשת המסמכים למהנדס הראשי לפי תקנה 4(ב), חלק ב' של האגרה בסכום של –

(א) ~~3,261~~ 3,321 שקלים חדשים – לאנייה;

(ב) ~~1,999~~ 2,035 שקלים חדשים – לכלי שיט שאינו אנייה.

מיום 1.1.2014

**הודעה תשע"ד-2014**

[ק"ת תשע"ד מס' 7329](http://www.nevo.co.il/Law_word/law06/tak-7329.pdf) מיום 14.1.2014 עמ' 526

(א) בעד בקשה למתן היתר או לחידושו ישלם המבקש או נציגו או מפעילו של כלי השיט הזר אגרה כמפורט להלן:

(1) עם הגשת הבקשה לקבלת היתר או לחידושו ישולם חלק א' של האגרה בסכום של ~~567~~ 578 שקלים חדשים;

(2) הועברה הבקשה לבדיקת המהנדס הראשי לפי תקנה 3(ג), ישולם, עם הגשת המסמכים למהנדס הראשי לפי תקנה 4(ב), חלק ב' של האגרה בסכום של –

(א) ~~3,321~~ 3,381 שקלים חדשים – לאנייה;

(ב) ~~2,035~~ 2,073 שקלים חדשים – לכלי שיט שאינו אנייה.

מיום 1.1.2015

**הודעה תשע"ה-2015**

[ק"ת תשע"ה מס' 7474](http://www.nevo.co.il/Law_word/law06/tak-7474.pdf) מיום 5.1.2015 עמ' 622

(א) בעד בקשה למתן היתר או לחידושו ישלם המבקש או נציגו או מפעילו של כלי השיט הזר אגרה כמפורט להלן:

(1) עם הגשת הבקשה לקבלת היתר או לחידושו ישולם חלק א' של האגרה בסכום של ~~578~~ 576 שקלים חדשים;

(2) הועברה הבקשה לבדיקת המהנדס הראשי לפי תקנה 3(ג), ישולם, עם הגשת המסמכים למהנדס הראשי לפי תקנה 4(ב), חלק ב' של האגרה בסכום של –

(א) ~~3,381~~ 3,371 שקלים חדשים – לאנייה;

(ב) ~~2,073~~ 2,067 שקלים חדשים – לכלי שיט שאינו אנייה.

מיום 1.1.2016

**הודעה תשע"ו-2016**

[ק"ת תשע"ו מס' 7600](http://www.nevo.co.il/Law_word/law06/tak-7600.pdf) מיום 7.1.2016 עמ' 542

(א) בעד בקשה למתן היתר או לחידושו ישלם המבקש או נציגו או מפעילו של כלי השיט הזר אגרה כמפורט להלן:

(1) עם הגשת הבקשה לקבלת היתר או לחידושו ישולם חלק א' של האגרה בסכום של ~~576~~ 572 שקלים חדשים;

(2) הועברה הבקשה לבדיקת המהנדס הראשי לפי תקנה 3(ג), ישולם, עם הגשת המסמכים למהנדס הראשי לפי תקנה 4(ב), חלק ב' של האגרה בסכום של –

(א) ~~3,371~~ 3,348 שקלים חדשים – לאנייה;

(ב) ~~2,067~~ 2,052 שקלים חדשים – לכלי שיט שאינו אנייה.

מיום 1.1.2017

**הודעה תשע"ז-2017**

[ק"ת תשע"ז מס' 7761](http://www.nevo.co.il/Law_word/law06/tak-7761.pdf) מיום 12.1.2017 עמ' 532

(א) בעד בקשה למתן היתר או לחידושו ישלם המבקש או נציגו או מפעילו של כלי השיט הזר אגרה כמפורט להלן:

(1) עם הגשת הבקשה לקבלת היתר או לחידושו ישולם חלק א' של האגרה בסכום של ~~572~~ 570 שקלים חדשים;

(2) הועברה הבקשה לבדיקת המהנדס הראשי לפי תקנה 3(ג), ישולם, עם הגשת המסמכים למהנדס הראשי לפי תקנה 4(ב), חלק ב' של האגרה בסכום של –

(א) ~~3,348~~ 3,338 שקלים חדשים – לאנייה;

(ב) ~~2,052~~ 2,046 שקלים חדשים – לכלי שיט שאינו אנייה.

מיום 1.1.2018

**הודעה תשע"ח-2018**

[ק"ת תשע"ח מס' 7926](http://www.nevo.co.il/Law_word/law06/tak-7926.pdf) מיום 9.1.2018 עמ' 792

(א) בעד בקשה למתן היתר או לחידושו ישלם המבקש או נציגו או מפעילו של כלי השיט הזר אגרה כמפורט להלן:

(1) עם הגשת הבקשה לקבלת היתר או לחידושו ישולם חלק א' של האגרה בסכום של ~~570~~ 571 שקלים חדשים;

(2) הועברה הבקשה לבדיקת המהנדס הראשי לפי תקנה 3(ג), ישולם, עם הגשת המסמכים למהנדס הראשי לפי תקנה 4(ב), חלק ב' של האגרה בסכום של –

(א) ~~3,338~~ 3,344 שקלים חדשים – לאנייה;

(ב) ~~2,046~~ 2,050 שקלים חדשים – לכלי שיט שאינו אנייה.

מיום 1.1.2019

**הודעה תשע"ט-2019**

[ק"ת תשע"ט מס' 8149](http://www.nevo.co.il/Law_word/law06/tak-8149.pdf) מיום 15.1.2019 עמ' 1820

(א) בעד בקשה למתן היתר או לחידושו ישלם המבקש או נציגו או מפעילו של כלי השיט הזר אגרה כמפורט להלן:

(1) עם הגשת הבקשה לקבלת היתר או לחידושו ישולם חלק א' של האגרה בסכום של ~~571~~ 578 שקלים חדשים;

(2) הועברה הבקשה לבדיקת המהנדס הראשי לפי תקנה 3(ג), ישולם, עם הגשת המסמכים למהנדס הראשי לפי תקנה 4(ב), חלק ב' של האגרה בסכום של –

(א) ~~3,344~~ 3,384 שקלים חדשים – לאנייה;

(ב) ~~2,050~~ 2,075 שקלים חדשים – לכלי שיט שאינו אנייה.

מיום 1.1.2020

**הודעה תש"ף-2020**

[ק"ת תש"ף מס' 8329](https://www.nevo.co.il/Law_word/law06/tak-8329.pdf) מיום 19.1.2020 עמ' 438

(א) בעד בקשה למתן היתר או לחידושו ישלם המבקש או נציגו או מפעילו של כלי השיט הזר אגרה כמפורט להלן:

(1) עם הגשת הבקשה לקבלת היתר או לחידושו ישולם חלק א' של האגרה בסכום של ~~578~~ 580 שקלים חדשים;

(2) הועברה הבקשה לבדיקת המהנדס הראשי לפי תקנה 3(ג), ישולם, עם הגשת המסמכים למהנדס הראשי לפי תקנה 4(ב), חלק ב' של האגרה בסכום של –

(א) ~~3,384~~ 3,398 שקלים חדשים – לאנייה;

(ב) ~~2,075~~ 2,083 שקלים חדשים – לכלי שיט שאינו אנייה.

מיום 1.1.2021

**הודעה תשפ"א-2021**

[ק"ת תשפ"א מס' 9079](https://www.nevo.co.il/Law_word/law06/tak-9079.pdf) מיום 10.1.2021 עמ' 1470

(א) בעד בקשה למתן היתר או לחידושו ישלם המבקש או נציגו או מפעילו של כלי השיט הזר אגרה כמפורט להלן:

(1) עם הגשת הבקשה לקבלת היתר או לחידושו ישולם חלק א' של האגרה בסכום של ~~580~~ 576 שקלים חדשים;

(2) הועברה הבקשה לבדיקת המהנדס הראשי לפי תקנה 3(ג), ישולם, עם הגשת המסמכים למהנדס הראשי לפי תקנה 4(ב), חלק ב' של האגרה בסכום של –

(א) ~~3,398~~ 3,371 שקלים חדשים – לאנייה;

(ב) ~~2,083~~ 2,066 שקלים חדשים – לכלי שיט שאינו אנייה.

מיום 1.1.2022

**הודעה תשפ"ב-2022**

[ק"ת תשפ"ב מס' 9941](https://www.nevo.co.il/Law_word/law06/tak-9941.pdf) מיום 24.1.2022 עמ' 1805

(א) בעד בקשה למתן היתר או לחידושו ישלם המבקש או נציגו או מפעילו של כלי השיט הזר אגרה כמפורט להלן:

(1) עם הגשת הבקשה לקבלת היתר או לחידושו ישולם חלק א' של האגרה בסכום של ~~576~~ 589 שקלים חדשים;

(2) הועברה הבקשה לבדיקת המהנדס הראשי לפי תקנה 3(ג), ישולם, עם הגשת המסמכים למהנדס הראשי לפי תקנה 4(ב), חלק ב' של האגרה בסכום של –

(א) ~~3,371~~ 3,449 שקלים חדשים – לאנייה;

(ב) ~~2,066~~ 2,114 שקלים חדשים – לכלי שיט שאינו אנייה.

15. הוראות תקנות אלה אינן באות לגרוע מהוראות כל דין.

שמירת דינים

16. תחילתן של תקנות אלה 30 ימים מיום פרסומן (להלן – יום התחילה).

תחילה

17. המנהל רשאי לפטור מקיום הוראות תקנות אלה את מי שערב יום התחילה עסק בספנות חופית באמצעות כלי שיט זר, למשך שנה מיום התחילה או עד תום הסכם ההתקשרות לביצוע הספנות החופית, לפי המוקדם ביניהם.

פטור

תוספת ראשונה

(תקנות 2(א) ו-11(א))

**טופס בקשה לקבלת/חידוש היתר לספנות חופית**

מדינת ישראל state of israel

משרד התחבורה התשתיות הלאומיות ministry of transport, national

והבטיחות בדרכים infrastructure and road safety

רשות הספנות והנמלים administration of shipping and ports

**בקשה לקבלת/חידוש היתר לספנות חופית**

**Application for/renewal of maritime cabotage permit**

לפי תקנות ספנות חופית (היתר לכלי שיט זר) (בקשה להיתר), התשע"ג-2012

1. **פרטי בעל כלי השיט** **owner of vessel**

שם פרטי ומשפחה       first and last name

כתובת       address

מס' טלפון       phone no. מס' פקס'       fax no

כתובת דואר אלקטרוני       email address

2. **פרטי בעל השליטה בכלי השיט** **holder of controlling of vessel**

שם פרטי ומשפחה       first and last name

כתובת       address

מס' טלפון       phone no. מס' פקס'       fax no

כתובת דואר אלקטרוני       email address

\* המבקש הוא  בעל כלי השיט  בעל השליטה בכלי השיט

Petitioner is the  owner  holder of controlling of vessel

3. **פרטי נציג המבקש** **representative of petitioner**

(נציג אשר מקום מגוריו הקבוע הוא בישראל בלבד) (representative whose permanent place of

residence in is Israel)

שם פרטי ומשפחה       first and last name

כתובת       address

מס' טלפון       phone no. מס' פקס'       fax no

כתובת דואר אלקטרוני       email address

4. **פרטי כלי השיט** **particulars of vessels**

שם כלי השייט שם באותיות עבריות שם באותיות לועזיות vessel's name

מספר כלי השיט       Vessel's no.

מדינת הדגל       flag

סוג כלי השיט       type of vessel

ייעוד כלי השיט       vessel's designation

5. **פעילות הספנות החופית המבוקשת** **the requested cabotage activity**

תיאור הפעילות       description of activity

החברה הישראלית שבעבורה תבוצע הפעילות (שם, כתובת, מס' טלפון)

the Israeli company for which the activity will be executed (name, address, phone number)

אזור הפעילות המבוקש       the requested geographic area of activity

6. \* **מסמכים נלווים לבקשה לקבלת היתר**:

(1) תעודת רישום תקפה של כלי השיט מטעם מדינת הדגל;

(2) תעודות המעידות על כשירות כלי השיט לשיט;

(3) לגבי מבקש, נציג או מפעיל שהוא תאגיד, וכן לגבי כל בעלי השליטה בו – פירוט בעלי השליטה בו;

(4) מסמכי ביטוח תקפים לכלי השיט כמפורט להלן:

(א) ביטוח מפני אחריות למשיית כלי שיט שטבע או עלה על שרטון;

(ב) ביטוח מפני נזקים העלולים להיגרם לצד שלישי;

(ג) לגבי כלי שיט שהוא מכלית דלק – תעודת אישור לפי חוק האחריות לפיצוי נזקי זיהום בשמן, התשס"ד-2004;

(5) מסמכי התקשרות בין בעל כלי השיט הזר למפעיל, לרבות ייפוי כוח להפעלת כלי השיט על ידי המפעיל;

(6) אישור על תשלום חלק א' של אגרת הבקשה;

(7) תצהיר של המבקש, נציגו והמפעיל, ואם הוא תאגיד – של התאגיד ושל בעלי השליטה בו, בדבר העדר הרשעות או כתבי אישום בעבירות מסוג פשע כאמור בסעיף 6 לחוק שנעברו או הוגשו מחוץ לישראל, וכן הסכמה בכתב למסירת מידע בעניינם לעניין הרשעות או כתבי אישום בעבירות מסוג פשע כאמור, מן המרשם הפלילי;

(8) בפעילות ספנות חופית לתקופה העולה על 30 ימים, כאמור בסעיף 2(ד) לחוק, יצורפו מסמכים לגבי בעל כלי השיט הזר שהוא –

(א) חברת חוץ – תעודה מאת רשם החברות כי היא ממלאת אחר הדרישות של חוק החברות;

(ב) אינו חברת חוץ – הסכמה בכתב מאת נציג לפעול בשמו בישראל;

(9) כאשר הבקשה חתומה על ידי נציג בעל כלי השיט – תצהיר בעל כלי השיט בדבר נכונות ותוקף המסמכים.

**\* בבקשה לחידוש היתר יצורף לטופס תיעוד בדבר כל שינוי שחל לגבי כלי השיט ממועד מתן ההיתר.**

תאריך \_\_\_\_\_\_\_\_\_\_\_\_\_\_

חתימת וחותמת המבקש

תאריך \_\_\_\_\_\_\_\_\_\_\_\_\_\_\_

חתימת וחותמת נציג המבקש

**אישור תשלום אגרה**

תשלום אגרת  בקשה להיתר  חידוש היתר       ש"ח

מועד תשלום האגרה:       חתימת מקבל תשלום: \_\_\_\_\_\_\_\_\_\_\_\_\_\_\_\_\_

מס' שובר תשלום:

**אישור המנהל להעברת הבקשה לביצוע בדיקות הנדסיות וטכניות**

לאחר קבלת כל המסמכים ולאחר שלא נתקיימו עילות הסירוב לפי סעיף 6(א) לחוק ספנות חופית (היתר לכלי שיט זר), התשס"ו-2005, ניתן אישור להעברת כלי השיט לביצוע בדיקות הנדסיות וטכניות.

הוחלט לדחות את הבקשה מנימוקים אלה:

תאריך \_\_\_\_\_\_\_\_\_\_\_\_\_\_\_\_

חתימת המנהל

**אישור הנדסי**

תיאור בדיקות שנעשו ומועדן

הערות

תשלום חלק ב' של אגרת הבקשה

הוחלט  אישור הנדסי

נימוקי ההחלטה (בהחלטה שלא לתת אישור הנדסי):

תאריך \_\_\_\_\_\_\_\_\_\_\_\_\_\_\_\_

חתימת המנהל ההנדסי

**אישור טכני**

תיאור בדיקות שנעשו ומועדן

הערות

הוחלט  אישור טכני

נימוקי ההחלטה (בהחלטה שלא לתת אישור טכני):

תאריך \_\_\_\_\_\_\_\_\_\_\_\_\_\_\_\_

חתימת המנהל הטכני

**החלטת המנהל בדבר מתן / אי-מתן היתר שיט לפעילות ספנות חופית**

לאחר בדיקת הבקשה   בזה לכלי השיט היתר שיט לפעילות ספנות חופית כמפורט בטופס הבקשה.

תוקף ההיתר עד

הנימוקים לדחיית הבקשה (בהחלטה לדחות את הבקשה):

שימוע נערך למבקש או נציגו ביום

תאריך \_\_\_\_\_\_\_\_\_\_\_\_\_\_\_\_

חתימת המנהל

תוספת שנייה

(תקנה 8(א))

**היתר לספנות חופית**

מדינת ישראל state of israel

משרד התחבורה התשתיות הלאומיות ministry of transport, national

והבטיחות בדרכים infrastructure and road safety

רשות הספנות והנמלים administration of shipping and ports

**היתר לספנות חופית**

**maritime cabotage permit**

לפי תקנות ספנות חופית (היתר לכלי שיט זר) (בקשה להיתר), התשע"ג-2012



כ"ב באלול התשע"ב (9 בספטמבר 2012) ישראל כ"ץ

שר התחבורה התשתיות

הלאומיות והבטיחות בדרכים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשע"ג מס' 7173](http://www.nevo.co.il/Law_word/law06/TAK-7173.pdf) מיום 31.10.2012 עמ' 98.

   תוקנו [ק"ת תשע"ג מס' 7208](http://www.nevo.co.il/Law_word/law06/TAK-7208.pdf) מיום 8.1.2013 עמ' 572 – הודעה תשע"ג-2013; תחילתה ביום 1.1.2013.

   [ק"ת תשע"ד מס' 7329](http://www.nevo.co.il/Law_word/law06/TAK-7329.pdf) מיום 14.1.2014 עמ' 526 – הודעה תשע"ד-2014; תחילתה ביום 1.1.2014.

   [ק"ת תשע"ה מס' 7474](http://www.nevo.co.il/Law_word/law06/tak-7474.pdf) מיום 5.1.2015 עמ' 622 – הודעה תשע"ה-2015; תחילתה ביום 1.1.2015.

   [ק"ת תשע"ו מס' 7600](http://www.nevo.co.il/Law_word/law06/tak-7600.pdf) מיום 7.1.2016 עמ' 542 – הודעה תשע"ו-2016; תחילתה ביום 1.1.2016.

   [ק"ת תשע"ז מס' 7761](http://www.nevo.co.il/Law_word/law06/tak-7761.pdf) מיום 12.1.2017 עמ' 532 – הודעה תשע"ז-2017; תחילתה ביום 1.1.2017.

   [ק"ת תשע"ח מס' 7926](http://www.nevo.co.il/Law_word/law06/tak-7926.pdf) מיום 9.1.2018 עמ' 792 – הודעה תשע"ח-2018; תחילתה ביום 1.1.2018.

   [ק"ת תשע"ט מס' 8149](http://www.nevo.co.il/Law_word/law06/tak-8149.pdf) מיום 15.1.2019 עמ' 1820 – הודעה תשע"ט-2019; תחילתה ביום 1.1.2019.

   [ק"ת תש"ף מס' 8329](http://www.nevo.co.il/Law_word/law06/tak-8329.pdf) מיום 19.1.2020 עמ' 438 – הודעה תש"ף-2020; תחילתה ביום 1.1.2020.

   [ק"ת תשפ"א מס' 9079](https://www.nevo.co.il/law_word/law06/tak-9079.pdf) מיום 10.1.2021 עמ' 1470 – הודעה תשפ"א-2021; תחילתה ביום 1.1.2021.

   [ק"ת תשפ"ב מס' 9941](https://www.nevo.co.il/law_word/law06/tak-9941.pdf) מיום 24.1.2022 עמ' 1805 – הודעה תשפ"ב-2022; תחילתה ביום 1.1.2022. [↑](#footnote-ref-1)