תקנות עידוד התעשיה (מסים) (סדרי הדין בפני ועדת ערר) (מס' 2),   
תשל"ב-1972

רבדים בחקיקה

משפט פרטי וכלכלה – תעשיה – עידוד התעשיה (מסים)

מסים – עידוד התעשיה

מסים – סדרי דין – ערר – ועדות ערר

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגדרות | סעיף 1 |
| 2 | [Go](#Seif1) | מקום הערר ומועדיו | סעיף 2 |
| 2 | [Go](#Seif2) | תוכן הערר | סעיף 3 |
| 2 | [Go](#Seif3) | אגרה | סעיף 4 |
| 2 | [Go](#Seif4) | צירופים לכתב ערר | סעיף 5 |
| 3 | [Go](#Seif5) | המשיב | סעיף 6 |
| 3 | [Go](#Seif6) | עותק למשיב | סעיף 7 |
| 3 | [Go](#Seif7) | המצאת מסמכים | סעיף 8 |
| 3 | [Go](#Seif8) | מועד השמיעה | סעיף 9 |
| 3 | [Go](#Seif9) | מחיקת הערר | סעיף 10 |
| 3 | [Go](#Seif10) | דחיית השמיעה | סעיף 11 |
| 3 | [Go](#Seif11) | חקירת מצהיר | סעיף 12 |
| 3 | [Go](#Seif12) | סדר הדיון | סעיף 13 |
| 3 | [Go](#Seif13) | אי התייצבות | סעיף 14 |
| 3 | [Go](#Seif14) | הגשת ערר מחדש | סעיף 15 |
| 3 | [Go](#Seif15) | החלטה על יסוד חומר בכתב | סעיף 16 |
| 3 | [Go](#Seif16) | נימוקים נוספים | סעיף 17 |
| 3 | [Go](#Seif17) | פרטים נוספים | סעיף 18 |
| 4 | [Go](#Seif18) | הארכת מועדים | סעיף 19 |
| 4 | [Go](#Seif19) | שינוי ההרכב | סעיף 20 |
| 4 | [Go](#Seif20) | החזרת אגרה | סעיף 21 |
| 4 | [Go](#Seif21) | ההחלטה | סעיף 22 |
| 4 | [Go](#Seif22) | שכר חברי הועדה | סעיף 23 |
| 5 | [Go](#Seif23) | ביטול | סעיף 24 |
| 5 | [Go](#Seif24) | השם | סעיף 25 |

תקנות עידוד התעשיה (מסים) (סדרי הדין בפני ועדת ערר) (מס' 2),   
תשל"ב-1972[[1]](#footnote-1)\*

בתוקף סמכותי לפי סעיף 47(ה) לחוק עידוד התעשיה (מסים), תשכ"ט-1969, אני מתקין תקנות אלה:

1. בתקנות אלה –

הגדרות

"ערר" - ערר לפי סעיף 46 לחוק;

"ועדת ערר" - ועדה שמונתה לפי סעיף 47(א) לחוק.

2. ערר יוגש בכתב במשרד הרישום של בית המשפט המחוזי תל-אביב, תוך שלושים יום מהיום שבו נמסרה לעורר ההחלטה.

מקום הערר ומועדיו

3. (א) בכתב ערר יצויינו –

תוכן הערר

(1) שמו ומענו של העורר וכן של בא כוחו, אם יש לו בא כוח, ומען להמצאת מסמכים;

(2) התאריך שבו נמסרה לו ההחלטה שעליה מוגש הערר;

(3) העובדות שעליהן מסתמך העורר;

(4) הנימוקים שעליהם מבוסס הערר, כל נימוק בנפרד;

(5) הסעד המבוקש.

(ב) הערר יהא חתום ביד העורר או בא כוחו.

4. עם הגשת הערר ישלם העורר אגרה בסכום הנקוב בחלק ב.א.(1) לתוספת הראשונה לתקנות בית משפט (אגרות), תשל"ו-1976.

אגרה

תק' תשל"ז-1976

מיום 18.11.1976

**תק' תשל"ז-1976**

[ק"ת תשל"ז מס' 3620](http://www.nevo.co.il/Law_word/law06/TAK-3620.pdf) מיום 18.11.1976 עמ' 374

**החלפת תקנה 4**

הנוסח הקודם:

~~4. עם הגשת הערר ישלם העורר אגרה של 50 לירות.~~

5. לכתב ערר יצורפו –

צירופים לכתב ערר

(1) תצהיר לפי סעיף 15 לפקודת הראיות [נוסח משולב], תשל"א-1971, לאימות העובדות שפורטו בכתב הערר;

(2) ההתק ההחלטה שעליה מוגש הערר;

(3) העתק מכל מסמך שעליו מסתמך העורר בערר;

(4) מקום שהעורר מיוצג על ידי עורך דין - יפוי כוח של עורך הדין.

6. פקיד השומה, שעל החלטתו מוגש הערר, יהיה המשיב.

המשיב

7. (א) הערר על נספחיו יוגש בארבעה עתקים; עותק אחד יומצא על-ידי משרד הרישום למשיב.

עותק למשיב

(ב) המשיב יגיש לועדה, לא יאוחר מחמישה-עשר ימים מיום שנמסר לו עותק מהערר, תשובה מנומקת בשני עתקים בצירוף תצהיר לאימות העובדות שעליהן הוא מסתמך; יושב ראש הועדה רשאי להאריך את התקופה להגשת התשובה אם ראה לכך סיבה מוצדקת.

8. על הצאת מסמכים לפי תקנות אלה יחולו הוראות פרק כ"ז לתקנות סדר הדין האזרחי, תשכ"ג-1963, והסמכויות הנתונות לפי אותו פרק בידי בית המשפט או הרשם, יהיו בידי יושב ראש הועדה.

המצאת מסמכים

9. יושב ראש הועדה יקבע מועד לשמיעת הערר; משרד הרישום ישלח הודעה בכתב על המועד האמור לעורר ולמשיב, לפחות חמישה-עשר יום לפני המועד שנקבע.

מועד השמיעה

10. ערר שלא נתקיימו בו הוראות תקנות 2 עד 4, רשאי יושב ראש הועדה להורות על מחיקתו, כל עוד לא הוחל הדיון בערר, ולאחר תחילת הדיון תהיה סמכות המחיקה כאמור בידי הועדה.

מחיקת הערר

11. הועדה רשאית לדחות את שמיעת הערר, או המשך הדיון בו, לכל תאריך שייראה לה.

דחיית השמיעה

12. (א) בעל דין הרוצה לחקור חקירה שכנגד אדם שמסר תצהיר שעליו מסתמך בעל דין אחר, יודיע על כך בכתב ליושב ראש הועדה ולאותו בעל דין, לפחות שבעה ימים לפני המועד שנקבע לשמיעת הערר.

חקירת מצהיר

(ב) בעל דין שנמסרה לו הודעה כאמור, יביא לפני הועדה במועד שנקבע לשמיעת הערר את האדם שנדרש לחקירה שכנגד.

(ג) לא הביא בעל הדין את האדם לחקירה שכנגד או סירב האדם שהובא, ללא סיבה סבירה, להשיב על שאלה שנשאל בחקירה שכנגד, לא ישמש תצהירו ראיה אלא אם ראתה הועדה שקבלת התצהיר דרושה מטעמים שיירשמו.

13. (א) הועדה תשמע תחילה את טענות העורר ואחרי כן טענות המשיב; לאחר מכן יסכם העורר את טענותיו והמשיב יסכם אחרון.

סדר הדיון

(ב) הועדה רשאית, ככל שהדבר ייראה לה, להתיר לעורר להשיב לטענות המשיב.

(ג) הועדה רשאית, ככל שהדבר ייראה לה, להורות על סיכומים בכתב.

14. בעלי דין שהוזמנו כדין ולא התייצבו לפני הועדה במועד שנקבע לשמיעת הערר או במועד שנדחה לפי תקנה 11, יחולו הוראות אלה:

אי-התייצבות

(1) התייצב העורר ולא התייצב המשיב, רשאית הועדה לדחות את שמיעת הערר או לדון ולהחליט בערר שלא בפני המשיב;

(2) לא התייצב העורר או לא התייצבו שניהם, רשאית הועדה לדחות מועד שמיעת הערר או למחוק את הערר.

15. עורר שנמחק עררו רשאי לחזור ולהגיש ערר באותו ענין תוך שלושים יום מן התאריך שהודע לו על המחיקה.

הגשת ערר מחדש

16. ויתרו העורר והמשיב על השמעת טענותיהם לפני הועדה, רשאית הועדה לתת את החלטתה על יסוד החומר בכתב שהובא בפניה.

החלטה על יסוד חומר בכתב

17. לא תיזקק הועדה לכל נימוק שלא הוזכר בערר או בנימוקי המשיב, אלא אם ראתה ששמיעת הנימוק הנוסף דרושה מטעמים שיירשמו.

נימוקים נוספים

18. (א) הועדה רשאית, בכל שלב, לדרוש מהעורר מסירת פרטים נוספים ומפורטים יותר לעובדות או לנימוקים שפורטו בערר או בנימוקי המשיב או לנימוקים הנוספים לפי תקנה 17.

פרטים נוספים

(ב) דרשה הועדה מסירת פרטים נוספים, יחולו הוראות תקנות 7 ו-8 בשינויים המחוייבים לפי הענין, אם לא הורתה הועדה הוראה אחרת.

19. יושב ראש הועדה רשאי להאריך כל מועד שנקבע בתקנות אלה או בהחלטת הועדה, מנימוקים שיירשמו.

הארכת מועדים

20. נבצר מחבר הועדה להמשיך בשמיעת הערר, רשאית הועדה להמשיך בהרכב אחר מן השלב שאליו הגיע הדיון, ורואים את הדיון שקויים בהרכב הקודם כאילו היה בהרכב החדש.

שינוי ההרכב

21. הגיש העורר לפני הישיבה הראשונה בקשה לבטל את הערר, יימחק הערר ולעורר תוחזר מחצית האגרה ששולמה.

החזרת אגרה

22. (א) החלטת הועדה תינתן פה אחד או ברוב דעות, תיערך בכתב ותיחתם בידי היושב ראש ושני החברים.

ההחלטה

(ב) העתק ההחלטה, מאושר ביד היושב ראש או ביד מי שהוא קבע לכך באופן כללי או למקרה מיוחד, יומצא לעורר ולמשיב, סמוך ככל האפשר למתן ההחלטה.

23. בעד כל אחת מישיבותיה של הועדה ישולם לחברי הועדה שכר של 512 שקלים, וליושב-ראש הועדה, שהוא שופט בגימלאות, ישולם שכר של 745 שקלים.

שכר

תק' תשל"ח-1978

תק' תשמ"ג-1983

מיום 18.11.1976

**תק' תשל"ז-1976**

[ק"ת תשל"ז מס' 3620](http://www.nevo.co.il/Law_word/law06/TAK-3620.pdf) מיום 18.11.1976 עמ' 374

23. בעד כל אחת מישיבותיה של הועדה ישולם לחברי הועדה, להוציא יושב הראש, שכר של ~~30 לירות~~ 80 לירות.

מיום 19.3.1978

**תק' תשל"ח-1978**

[ק"ת תשל"ח מס' 3827](http://www.nevo.co.il/Law_word/law06/TAK-3827.pdf) מיום 19.3.1978 עמ' 898

**החלפת תקנה 23**

הנוסח הקודם:

~~23. בעד כל אחת מישיבותיה של הועדה ישולם לחברי הועדה, להוציא יושב הראש, שכר של 80 לירות.~~

מיום 9.4.1979

**תק' תשל"ט-1979**

[ק"ת תשל"ט מס' 3969](http://www.nevo.co.il/Law_word/law06/TAK-3969.pdf) מיום 9.4.1979 עמ' 980

23. בעד כל אחת מישיבותיה של הועדה ישולם לחברי הועדה שכר של ~~150~~ 300 לירות, וליושב ראש הועדה שהוא שופט בגמלאות ישולם שכר של ~~200~~ 400 לירות, להוציא יושב-ראש שהוא שופט בכהונה.

מיום 18.12.1979

**תק' תש"ם-1979**

[ק"ת תש"ם מס' 4068](http://www.nevo.co.il/Law_word/law06/TAK-4068.pdf) מיום 18.12.1979 עמ' 612

~~שכר חברי הועדה~~ שכר

23. בעד כל אחת מישיבותיה של הועדה ישולם לחברי הועדה שכר של ~~300~~ 400 לירות, וליושב ראש הועדה שהוא שופט בגימלאות ישולם שכר של ~~400~~ 600 לירות, להוציא יושב ראש שהוא שופט בכהונה.

מיום 18.9.1980

**תק' תשמ"א-1980**

[ק"ת תשמ"א מס' 4166](http://www.nevo.co.il/Law_word/law06/TAK-4166.pdf) מיום 18.9.1980 עמ' 2

~~שכר~~ שכר חברי הועדה

23. בעד כל אחת מישיבותיה של הועדה ישולם לחברי הועדה שכר של ~~400 לירות~~ 76 שקלים וליושב-ראש הועדה, שהוא שופט בגימלאות ישולם שכר של ~~600 לירות~~ 114 שקלים להוציא יושב-ראש שהוא שופט בכהונה.

מיום 7.6.1983

**תק' תשמ"ג-1983**

[ק"ת תשמ"ג מס' 4501](http://www.nevo.co.il/Law_word/law06/TAK-4501.pdf) מיום 7.6.1983 עמ' 1502

**החלפת תקנה 23**

הנוסח הקודם:

~~שכר חברי הועדה~~

~~23. בעד כל אחת מישיבותיה של הועדה ישולם לחברי הועדה שכר של 76 שקלים וליושב-ראש הועדה, שהוא שופט בגימלאות ישולם שכר של 114 שקלים להוציא יושב-ראש שהוא שופט בכהונה.~~

24. בטלות –

ביטול

(1) תקנות עידוד התעשיה (מסים) (סדרי הדיון בפני ועדת ערר), תשל"א-1971;

(2) תקנות עידוד התעשיה (סדרי הדין בפני ועדת ערר), תשל"א-1971.

25. לתקנות אלה ייקרא "תקנות עידוד התעשיה (מסים) (סדרי הדין בפני ועדת ערר) (מס' 2), תשל"ב-1972".

השם

כ' בטבת תשל"ב (7 בינואר 1972) יעקב ש' שפירא

שר המשפטים

1. \* פורסמו [ק"ת תשל"ב מס' 2798](http://www.nevo.co.il/Law_word/law06/TAK-2798.pdf) מיום 20.1.1972 עמ' 564.

   תוקנו [ק"ת תשל"ז מס' 3620](http://www.nevo.co.il/Law_word/law06/TAK-3620.pdf) מיום 18.11.1976 עמ' 374 – תק' תשל"ז-1976.

   [ק"ת תשל"ח מס' 3827](http://www.nevo.co.il/Law_word/law06/TAK-3827.pdf) מיום 19.3.1978 עמ' 898 – תק' תשל"ח-1978.

   [ק"ת תשל"ט מס' 3969](http://www.nevo.co.il/Law_word/law06/TAK-3969.pdf) מיום 9.4.1979 עמ' 980 – תק' תשל"ט-1979.

   [ק"ת תש"ם מס' 4068](http://www.nevo.co.il/Law_word/law06/TAK-4068.pdf) מיום 18.12.1979 עמ' 612 – תק' תש"ם-1979.

   [ק"ת תשמ"א מס' 4166](http://www.nevo.co.il/Law_word/law06/TAK-4166.pdf) מיום 18.9.1980 עמ' 2 – תק' תשמ"א-1980.

   [ק"ת תשמ"ג מס' 4501](http://www.nevo.co.il/Law_word/law06/TAK-4501.pdf) מיום 7.6.1983 עמ' 1502 – תק' תשמ"ג-1983. [↑](#footnote-ref-1)