תקנות פיצוי נפגעי אסון טבע (קביעת זכאות לפיצויים ושיעורם), תשנ"ב-1991

רבדים בחקיקה

חקלאות טבע וסביבה – אסון טבע

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגדרות | סעיף 1 |
| 2 | [Go](#Seif1) | ועדת זכאות לפיצויים לנפגעי אסון טבע | סעיף 2 |
| 2 | [Go](#Seif2) | הודעה בדבר הכרזה | סעיף 3 |
| 2 | [Go](#Seif3) | זכות לפיצויים | סעיף 4 |
| 2 | [Go](#Seif4) | סייג לנזק | סעיף 5 |
| 2 | [Go](#Seif5) | קביעת שיעור הפיצויים | סעיף 6 |
| 3 | [Go](#Seif6) | פיצוי חריג | סעיף 7 |
| 3 | [Go](#Seif7) | הפחתת סכום הפיצויים | סעיף 7א |
| 3 | [Go](#Seif8) | חובת ביטוח | סעיף 8 |
| 3 | [Go](#Seif9) | הודעת נזק | סעיף 9 |
| 3 | [Go](#Seif10) | המועד להגשת הודעת הנזק | סעיף 10 |
| 3 | [Go](#Seif11) | סמכות לדרוש מידע | סעיף 11 |
| 3 | [Go](#Seif12) | הערכת נזק ראשונה | סעיף 12 |
| 3 | [Go](#Seif13) | קביעת זכאות לפיצויים | סעיף 13 |
| 3 | [Go](#Seif14) | מקדמה | סעיף 14 |
| 4 | [Go](#Seif15) | הערכת נזק סופית | סעיף 15 |
| 4 | [Go](#Seif16) | קביעת סכום הפיצויים | סעיף 16 |
| 4 | [Go](#Seif17) | תשלום פיצויים | סעיף 17 |
| 4 | [Go](#Seif18) | ערר | סעיף 18 |
| 4 | [Go](#Seif19) | ערעור לבית המשפט המחוזי | סעיף 19 |

תקנות פיצוי נפגעי אסון טבע (קביעת זכאות לפיצויים ושיעורם), תשנ"ב-1991[[1]](#footnote-1)\*

בתוקף סמכותנו לפי סעיפים 3(ב), 4 ו-7 לחוק פיצוי נפגעי אסון טבע, תשמ"ט-1989, (להלן - החוק), ובאישור ועדת הכספים של הכנסת, אנו מתקינים תקנות אלה:

1. בתקנות אלה –

הגדרות

"המנהל" - ראש תחום נזקי טבע במשרד החקלאות או עובד אחר של משרד החקלאות שמינה שר החקלאות לענין תקנות אלה;

"הועדה" - הועדה שהוקמה לפי תקנה 2;

"מועצה חקלאית" - מועצה לייצור ושיווק תוצרת חקלאית שהוקמה לפי חוק או שהתאגדה כחברה;

"נכס מסוג 1" - נכס כאמור בפסקה (1) שבהגדרת "נזק" בסעיף 1 לחוק;

"נכס מסוג 2" - נכס כאמור בפסקה (2) שבהגדרת "נזק" בסעיף 1 לחוק;

"הקרן" - הקרן לביטוח נזקי טבע בחקלאות בע"מ.

2. (א) תוקם ועדה לקביעת הזכאות לפיצויים עקב אסון טבע ושיעורם; חברי הועדה יהיו המנהל והוא יכהן כיושב ראש, ונציג שר האוצר ונציג שר המשפטים שימונו מבין עובדי משרדיהם.

ועדת זכאות לפיצויים לנפגעי אסון טבע

(ב) הועדה תהיה רשאית להזמין לדיוניה נציגים של הקרן ושל המועצה החקלאית שהנכס הניזוק הוא בתחום פעילותה, ובמקרה שלדעת חברי הועדה יהיה צורך בכך - גם נציג רשות מקומית באזור שבו התרחש אסון הטבע.

(ג) החלטות הועדה יתקבלו ברוב דעות.

3. הכריזה הממשלה על אסון טבע לענין החוק, יפרסם המנהל הודעה על כך ברשומות ובשלושה עיתונים יומיים.

הודעה בדבר הכרזה

4. לא תהיה זכאות לפיצויים אלא בשל נזק עקב אסון טבע שנגרם לנכס שבבעלותו של אדם בתחום השטחים שהוא מחזיק או מעבד כדין.

זכות לפיצויים

5. לא יראו כנזק לנכס –

סייג לנזק

(1) לגבי נכס מסוג 1 - פגיעה בשיעור של עד 15% מאחד מבין שני אלה:

תק' תשנ"ה-1995

(א) ביבול או בתפוקה, לפי רמת התפוקה או היבול המקובלת לאותו נכס;

(ב) בפדיון הכולל מאותו נכס ביחס לפדיון התקני מאותו נכס; לענין זה, "פדיון תקני" - התפוקה או היבול לדונם באותו נכס, לפי גילו, כשהוא מוכפל, בעלות הייצור המלאה לאותו סוג של נכס שנקבעה לפי נתוני הרשות לתכנון במשרד החקלאות.

(2) לגבי נכס מסוג 2 - פגיעה בשיעור של עד 15% משוויו של הנכס לפני קרות הנזק לפי הערכת שמאי.

מיום 1.11.1994

**תק' תשנ"ה-1995**

[ק"ת תשנ"ה מס' 5699](http://www.nevo.co.il/Law_word/law06/TAK-5699.pdf) מיום 21.8.1995 עמ' 1738

**החלפת פסקה 5(1)**

הנוסח הקודם:

~~(1) לגבי נכס מסוג 1 – פגיעה בשיעור של עד 15% ביבול או בתפוקה, לפי רמת התפוקה או היבול המקובלת באותו סוג של נכס;~~

6. הפיצויים בשל נזק עקב אסון טבע יחושבו כלהלן:

קביעת שיעור הפיצויים

(1) לגבי נכס מסוג 1 –

(א) מלוא עלויות הייצור השוטפות הריאליות לגבי אותו חלק בנכס שניזוק, בניכוי 10% מסכום הפיצויים בשל השתתפות עצמית; לענין זה, "עלויות ייצור שוטפות" - למעט הוצאות קבועות והחזרי הון, שיחושבו לפי תחשיב הרשות לתכנון במשרד החקלאות, ואולם אם הנזק היה בשיעור הקטן מ-75% מתנובת הנכס, יחושב יום עבודה עצמי בשיעור של 80% מהתחשיב האמור, ואם היה הנזק בשיעור של 75% לפחות מתנובת הנכס, יבוא בחשבון מלוא התחשיב בשל יום עבודה עצמי;

(ב) על אף האמור בפסקת משנה (א), היה שיעור הנזק בנכס הניזוק בשיעור של 35% לפחות מהכנסותיו החקלאיות של הניזוק, יחושב הפיצוי גם על הוצאות הייצור הקבועות, בניכוי 10% מסכום הפיצויים בשל השתתפות עצמית;

(2) לגבי נכס מסוג 2 - הנזק הממשי לנכס, לפי הערכת שמאי.

7. במקרים שבהם שיעור הנזק הוא חריג ואין לניזוק יכולת לשקם את הנכס הניזוק ואין בידיו מקורות הכנסה חלופיים, תהיה הועדה רשאית להחליט על מתן פיצויים בשל אבדן הכנסה בשל ימי עבודה בעתיד מעבר לפיצוי המגיע לפי תקנה 6, וזאת לתקופה שלא תעלה על שלושה חודשים.

פיצוי חריג

7א. מהפיצויים שנקבעו לנכס מסויים לפי תקנות אלה ינוכה סכום ההפרש החיובי, המתקבל מהפחתת הוצאות הייצור הכוללות בשל אותו נכס מהפדיון הכולל מאותו נכס; לענין זה, "פדיון כולל" - פדיון המחושב על בסיס המחיר הממוצע שהתקבל בעד תפוקת הנכס בעונת השיווק שלו, לפי נתוני הלשכה המרכזית לסטטיסטיקה או נתונים ממקורות אחרים שאושרו בידי הממונה על התקציבים במשרד האוצר והמנהל הכללי של משרד החקלאות.

הפחתת סכום הפיצויים

תק' תשנ"ה-1995

מיום 1.11.1994

**תק' תשנ"ה-1995**

[ק"ת תשנ"ה מס' 5699](http://www.nevo.co.il/Law_word/law06/TAK-5699.pdf) מיום 21.8.1995 עמ' 1738

**הוספת תקנה 7א**

8. לא ישולם פיצוי בשל נזק לבית צמיחה, אלא אם כן במועד קרות הנזק היה הנכס מבוטח מפני סופה ושטפון אצל מבטח כלשהו במלוא הערך הריאלי של ההשקעה בו או לפי ערך כינונו, לפי הנמוך ביניהם.

חובת ביטוח

9. המבקש פיצויים לפי החוק ישלח לועדה, באמצעות המנהל, הודעה בדואר רשום (להלן - הודעת נזק); ההודעה תכלול את הפרטים והמסמכים הבאים:

הודעת נזק

(1) שם הניזוק, מספר תעודת הזהות שלו או מספרו הרשום של התאגיד, לפי הענין, מענו ומספר הטלפון שלו;

(2) מקום אירוע הנזק והמועד שבו אירע;

(3) נגרם נזק לגידול חקלאי שגידולו מוסדר בתכנון חקלאי - אישורים בדבר עמידת הניזוק בדרישות התכנון הנוגעות לאותו גידול;

(4) אישורים בדבר ביטוח הנכס הניזוק מפני נזקי טבע, לפי התנאים הקבועים בחוק ובתקנה 8.

10. (א) הודעת נזק תימסר למנהל תוך 10 ימים מיום פרסום הודעה על אסון טבע לפי תקנה 3.

המועד להגשת הודעת הנזק

(ב) הועדה תהיה רשאית להאריך את המועד למסירת הודעת נזק.

11. הועדה רשאית לדרוש מניזוק כי ימסור לה, תוך תקופה שתקבע, כל ידיעה, הצהרה, חשבון וכל פרט אחר שייראה לה דרוש לקביעת הזכאות לפיצויים ושיעורם.

סמכות לדרוש מידע

12. קיבלה הועדה הודעת נזק, תשלח שמאי לבצע הערכת נזק ראשונה.

הערכת נזק ראשונה

13. לאחר קבלת הערכת נזק ראשונה ולאחר שנבחנה הודעת הניזוק, תחליט הועדה בדבר זכאותו של הניזוק לפיצויים.

קביעת זכאות לפיצויים

14. (א) קבעה הועדה כי ניזוק זכאי לפיצויים אך טרם קבעה את סכומם, רשאית היא להורות לשלם לניזוק מקדמה שלא תעלה על 50% מסכום הפיצויים שיגיע לניזוק לפי הערכת הנזק הראשונה, וזאת תוך 30 ימים מקבלת הערכת הנזק הראשונה.

מקדמה

(ב) על אף האמור בתקנת משנה (א), רשאית הועדה להורות לשלם, לניזוק מסויים או לסוג ניזוקים, מקדמה בשיעור גבוה יותר, ובלבד שלא יעלה על סכום הפיצויים שיגיע לניזוק לפי הערכת הנזק הראשונה, בניכוי 10% בשל ההשתתפות העצמית.

15. קבעה הועדה כי הניזוק זכאי לפיצויים והוברר מלוא היקף הנזק, תהיה רשאית לשלוח, במידת הצורך, שמאי לבצע הערכת נזק סופית.

הערכת נזק סופית

16. עם קבלת הערכת נזק סופית, תקבע הועדה את סכום הפיצויים המגיע לניזוק.

קביעת סכום הפיצויים

17. הועדה תערוך לניזוק חשבון פיצויים סופי; עלה סכום הפיצויים הסופי על המקדמה ששולמה לניזוק, תשולם לניזוק, תוך 60 ימים, יתרת סכום הפיצויים המגיעים לו; שולמה לניזוק מקדמה בסכום העולה על סכום הפיצויים הסופי, יחזיר הניזוק לאוצר המדינה, תוך 30 ימים מקבלת החשבון, את סכומי היתר שקיבל.

תשלום פיצויים

18. (א) הרואה עצמו נפגע מהחלטת הועדה לפי תקנה 13 או 16, רשאי, תוך 30 ימים מיום שנמסרה לו ההחלטה, לערור עליה בפני ועדת ערר, על גבי טופס שתקבע הועדה.

ערר

(ב) תוקם ועדת ערר של שלושה שתורכב מנציג שר המשפטים שהוא שופט או מי שכשיר להתמנות כשופט בבית משפט שלום, והוא יכהן כיושב ראש, נציג שר האוצר ונציג שר החקלאות; נציגי שר האוצר ושר החקלאות ימונו שלא מבין עובדי משרדיהם; הודעה על הרכב ועדת הערר ועל מענה תפורסם ברשומות.

(ג) ועדת הערר תהיה רשאית לאשר את החלטת הועדה, לבטלה, לשנותה, או להחזירה לדיון נוסף בועדה.

(ד) ועדת הערר רשאית לאסוף ראיות לשם הפעלת סמכויותיה, והיא רשאית להיכנס או להרשות אדם אחר להיכנס בכל עת סבירה לכל מקום ולערוך בו בדיקות ומדידות וכן לדרוש מבעל המקום או המחזיק בו למסור לה כל ידיעה או מסמך הנמצאים ברשותו הדרושים לה למילוי תפקידיה, ועל בעל המקום או מחזיק כאמור למלא אחר דרישות ועדת הערר.

19. (א) על החלטת ועדת הערר ניתן לערער, בשאלה משפטית, לבית המשפט המחוזי בדן יחיד, תוך 30 ימים מיום שהודעה ההחלטה למערער.

ערעור לבית המשפט המחוזי

(ב) הערעור יוגש לבית המשפט המחוזי שבאזור שיפוטו מתגורר המערער או שבאזור שיפוטו התרחש אסון הטבע שבשלו נתבעים הפיצויים.

(ג) הערעור יוגש ויתברר בהתאם להוראות פרק ל', למעט סימן ד', לתקנות סדר הדין האזרחי, תשמ"ד-1984, בשינויים המחוייבים.

(ד) הוגש ערעור, יודיע מזכיר בית המשפט המחוזי לועדת הערר על הגשתו, ויושב ראש ועדת הערר יעביר לבית המשפט את תיק הועדה המשמש נושא לערעור.

י"ט בחשון תשנ"ב (27 באוקטובר 1991) יצחק מודעי רפאל איתן

שר האוצר שר החקלאות

גפני

1. \* פורסמו [ק"ת תשנ"ב מס' 5397](http://www.nevo.co.il/Law_word/law06/TAK-5397.pdf) מיום 14.11.1991 עמ' 424.

   תוקנו [ק"ת תשנ"ה מס' 5699](http://www.nevo.co.il/Law_word/law06/TAK-5699.pdf) מיום 21.8.1995 עמ' 1738 – תק' תשנ"ה-1995; $$$ תחילתן ביום 1.11.1994 ור' תקנה 3 לענין תחולה. $$$ 3. תחילתן של תקנות אלה ביום כ"ז בחשון התשנ"ה (1 בנובמבר 1994) והן יחולו גם על פיצויים שישולמו בשל אסון הטבע שהממשלה הכריזה עליו ביום י"ז בכסלו התשנ"ה (20 בנובמבר 1994). ### ### [↑](#footnote-ref-1)