תקנות פנקס האימוצים, תשכ"ד-1964

בתי משפט וסדרי דין – בתי משפט ובתי דין – אימוץ – פנקס האימוצים

מעמד אישי ומשפחה – אימוץ ילדים – פנקס האימוצים

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגדרות | סעיף 1 |
| 2 | [Go](#Seif1) | צורת פנקס האימוצים | סעיף 2 |
| 2 | [Go](#Seif2) | הטורים שייכללו בגליון אימוצים | סעיף 3 |
| 3 | [Go](#Seif3) | פנקסי עזר | סעיף 4 |
| 3 | [Go](#Seif4) | תעודה מאת שופט או דיין | סעיף 5 |
| 3 | [Go](#Seif5) | העברת תעודה לרשם | סעיף 6 |
| 3 | [Go](#Seif6) | רישום אימוץ בין ארצי | סעיף 6א |
| 4 | [Go](#Seif7) | רישום הפרטים בפנקסים | סעיף 7 |
| 4 | [Go](#Seif8) | רישום החלטות | סעיף 8 |
| 4 | [Go](#Seif9) | הוראות מעבר | סעיף 9 |
| 4 | [Go](#Seif10) | עיון בפנקס | סעיף 10 |
| 5 | [Go](#Seif11) | שמירת הפנקסים במקום סגור | סעיף 11 |
| 5 | [Go](#Seif12) | השם | סעיף 12 |

תקנות פנקס האימוצים, תשכ"ד-1964[[1]](#footnote-1)\*

בתוקף סמכותי לפי סעיפים 26 ו-35 לחוק אימוץ ילדים, תש"ך-1960 (להלן – החוק), ובתוקף שאר הסמכויות הנתונות לי לפי כל דין, אני מתקין תקנות אלה:

1. בתקנות אלה –

הגדרות

"בית דין" – בית דין רבני, בית דין דתי אחר כמשמעותו בדבר המלך במועצתו,   
1947-1922, או בית דין דתי דרוזי;

"דיין" – דיין של בית דין;

"מנהל בית המשפט" – השופט ששר המשפטים מינהו על ביצועם של סדרי המינהל של בתי המשפט, על פי סעיף 14 לחוק השופטים, תשי"ג-1953;

"רשם" – מי שנתמנה להיות רשם לפי סעיף 29 לחוק.

תק' תש"ס-1999

מיום 4.1.2000

**תק' תש"ס-1999**

[ק"ת תש"ס מס' 6010](http://www.nevo.co.il/Law_word/law06/TAK-6010.pdf) מיום 21.12.1999 עמ' 154

"רשם" - מי שנתמנה להיות רשם ~~לפי סעיף 26~~ לפי סעיף 29 לחוק.

2. פנקס האימוצים יהיה בצורת גליונות נייר שגדלם ייקבע על ידי מנהל בתי המשפט, גליון נפרד לכל מאומץ, שייאספו בעוקדן ורשאי המנהל להורות שמספר פלוני של גליונות רשומים ייכרכו בכריכת קבע.

צורת פנקס האימוצים

ת"ט תשכ"ד-1964

מיום 9.1.1964

**ת"ט תשכ"ד-1964**

[ק"ת תשכ"ד מס' 1530](http://www.nevo.co.il/Law_word/law06/TAK-1530.pdf) מיום 9.1.1964 עמ' 592

2. פנקס האימוצים יהיה בצורת גליונות נייר שגדלם ייקבע על ידי מנהל בתי המשפט, גליון נפרד לכל מאומץ, שייאספו ~~באוגדן~~ בעוקדן ורשאי המנהל להורות שמספר פלוני של גליונות רשומים ייכרכו בכריכת קבע.

3. גליון של פנקס האימוצים יכלול טורים שיצויינו במספרים וכותרות אלה:

הטורים שייכללו בגליון אימוצים

1. מספר סידורי.

2. בית המשפט או בית הדין שנתן את צו האימוץ.

3. מספר התיק של בית המשפט או בית הדין שנתן את צו האימוץ.

4. תאריך מתן צו האימוץ.

5. שם המאומץ לפי צו האימוץ.

6. שם המאומץ לפני מתן צו האימוץ.

7. התאריך ומקום הלידה של המאומץ.

8. מספר הזהות במרשם התושבים של המאומץ.

9. מינו של המאומץ.

10. שם אמו מלידה של המאומץ, לרבות שם קודם, דתה ואזרחותה.

11. שם אביו מלידה של המאומץ, לרבות שם קודם, דתו ואזרחותו.

12. דתו של המאומץ.

13. שמות המאמצים, לרבות שמות קודמים.

14. אזרחותו של כל אחד מהמאמצים.

15. סייגים בצו האימוץ המצמצמים את תוצאות האימוץ.

16. הערות.

17. חתימת הרשם.

4. (א) ינוהלו שלושה פנקסי עזר בצורת אלפונים לפי שמות המשפחה, שבהם יירשמו:

פנקסי עזר

(1) שם המשפחה והשם הפרטי של המאומץ כפי שנקבע בצו האימוץ, וכן שמותיו הקודמים;

(2) שם המשפחה והשם הפרטי של כל אחד מהמאמצים, וכן שמות קודמים;

(3) שם המשפחה והשם הפרטי של כל אחד מההורים מלידה, וכן שמות קודמים.

(ב) ליד כל רישום תצויין הפניה למספר הסידורי של הגליון של פנקס האימוצים שבו רשום השם.

5. נתן בית משפט או בית דין צו אימוץ, יעביר לרשם, תוך חמישה עשר יום מיום מתן הצו, תעודה מאת שופט או דיין שנתנו את הצו, שבה יפורטו הפרטים שרישומם נדרש בפנקס האימוצים.

תעודה מאת שופט או דיין

תק' תשל"ב-1972

מיום 3.3.1972

**תק' תשל"ב-1972**

[ק"ת תשל"ב מס' 2815](http://www.nevo.co.il/Law_word/law06/TAK-2815.pdf) מיום 3.3.1972 עמ' 716

**החלפת תקנה 5**

הנוסח הקודם:

~~מסמכים שיועברו לרשם על ידי בית המשפט~~

~~5. נתן בית משפט או בית דין צו אימוץ, יעביר לרשם, תוך 15 ימים מיום מתן הצו –~~

~~(1) העתק מצו האימוץ מאושר על ידי שופט של בית המשפט או על ידי דיין של בית הדין שנתנו את הצו;~~

~~(2) תעודה מאת שופט או דיין כאמור שבה יפורטו הפרטים שרישומם נדרש בפנקס האימוצים שאינם כלולים בגופו של צו האימוץ, במידה שניתן לקבעם על פי תיק בית המשפט ושהשופט או הדיין רואה אותם כנכונים להנחת דעתו.~~

6. התעודה הנקובה בתקנה 5 תועבר במעטפה סגורה וחתומה בשעווה בחותם בית המשפט או בית הדין שיצויין על גביה "סודי" והיא תימסר לידי הרשם, ובהעדרו – לידי המזכיר הראשי של בית המשפט.

העברת תעודה לרשם

תק' תשל"ב-1972

מיום 3.3.1972

**תק' תשל"ב-1972**

[ק"ת תשל"ב מס' 2815](http://www.nevo.co.il/Law_word/law06/TAK-2815.pdf) מיום 3.3.1972 עמ' 716

~~העברת מסמכים לרשם~~ העברת תעודות לרשם

6. ~~המסמכים הנקובים בתקנה 5 יועברו~~ התעודה הנקובה בתקנה 5 תועבר במעטפה סגורה וחתומה בשעווה בחותם בית המשפט או בית הדין שיצויין על גביה "סודי" והיא תימסר לידי הרשם, ובהעדרו - לידי המזכיר הראשי של בית המשפט.

6א. (א) היה האימוץ בין-ארצי וניתנו במדינת החוץ פסק דין סופי או צו לאימוץ הילד על ידי המבקש, תעביר העמותה לרשם שניים אלה:

רישום אימוץ   
בין-ארצי

תק' תש"ס-1999

(1) פסק הדין הסופי או הצו לאימוץ הילד, בצירוף אישורה של מדינת החוץ כאמור בסעיף 28לו(ב) לחוק, כשהם מאומתים בידי נציג דיפלומטי או קונסולרי של ישראל במדינת החוץ, מתורגמים לעברית, בצירוף אישור תרגום של נוטריון;

תק' (מס' 2)   
תש"ס-2000

(2) תעודה מאת הרשות המרכזית, שבה יפורטו הפרטים שרישומם נדרש בפנקס האימוצים וכן אישור מאת הרשות המרכזית לפי סעיף 28ב לחוק או מי מטעמה, כי הרישום אינו נוגד את טובת הילד או את תקנת הציבור.

(ב) המסמכים האמורים בתקנת משנה (א) יימסרו לרשם, ובהעדרו למזכיר הראשי של בית המשפט, במסירה אישית, במעטפה סגורה וחתומה כאמור בתקנה 5, שיצוין על גביה "סודי".

מיום 4.1.2000

**תק' תש"ס-1999**

[ק"ת תש"ס מס' 6010](http://www.nevo.co.il/Law_word/law06/TAK-6010.pdf) מיום 21.12.1999 עמ' 154

**הוספת תקנה 6א**

מיום 13.7.2000

**תק' (מס' 2) תש"ס-2000**

[ק"ת תש"ס מס' 6045](http://www.nevo.co.il/Law_word/law06/TAK-6045.pdf) מיום 13.7.2000 עמ' 726

(1) פסק הדין הסופי או הצו לאימוץ הילד, בצירוף אישורה של מדינת החוץ כאמור בסעיף 28לו(ב) לחוק, כשהם מאומתים בידי נציג דיפלומטי או ~~קונסולרי של מדינת החוץ בישראל~~ קונסולרי של ישראל במדינת החוץ, מתורגמים לעברית, בצירוף אישור תרגום של נוטריון;

7. קיבל הרשם את התעודה הנקובה בתקנה 5, או המסמכים האמורים בתקנה 6א, ירשום בפנקס האימוצים, תוך 15 ימים, את הפרטים שרישומם נדרש ושנכללו בתעודה האמורה ויאשר את הרישום בחתימת ידו, וכן יכניס את הרישומים בפנקסי העזר.

רישום הפרטים בפנקסים

תק' תשל"ב-1972

תק' תש"ס-1999

מיום 3.3.1972

**תק' תשל"ב-1972**

[ק"ת תשל"ב מס' 2815](http://www.nevo.co.il/Law_word/law06/TAK-2815.pdf) מיום 3.3.1972 עמ' 716

7. קיבל הרשם את ~~המסמכים הנקובים~~ התעודה הנקובה בתקנה 5, ירשום בפנקס האימוצים, תוך 15 ימים, את הפרטים שרישומם נדרש ושנכללו ~~במסמכים האמורים~~ בתעודה האמורה ויאשר את הרישום בחתימת ידו בטור 17, וכן יכניס את הרישומים בפנקסי העזר.

מיום 4.1.2000

**תק' תש"ס-1999**

[ק"ת תש"ס מס' 6010](http://www.nevo.co.il/Law_word/law06/TAK-6010.pdf) מיום 21.12.1999 עמ' 154

7. קיבל הרשם את התעודה הנקובה בתקנה 5, או המסמכים האמורים בתקנה 6א, ירשום בפנקס האימוצים, תוך 15 ימים, את הפרטים שרישומם נדרש ושנכללו בתעודה האמורה ויאשר את הרישום בחתימת ידו ~~בטור 17~~, וכן יכניס את הרישומים בפנקסי העזר.

8. התקנות 7-5 חלות על כל החלטה המשנה צו אימוץ, או המבטלת אותו והרשם ירשום את הפרטים המתאימים בטורים 2, 3 ו-4 שבגליון של פנקס האימוצים ואת השינוי או הביטול בטור 16.

רישום החלטות

9. ניתנו לפני תחילתן של תקנות אלה צו אימוץ או החלטה המשנה או המבטלת צו אימוץ, לרבות צו או החלטה שניתנו לפני תחילתו של החוק, יעביר כל בית משפט וכל בית דין ורשם, עד כ"ה בכסלו תשכ"ה (30 בנובמבר 1964) את התעודה הנקובה בתקנה 5, והתקנות 8-6 יחולו על צווים והחלטות כאמור.

הוראות מעבר

תק' תשכ"ד-1964

תק' תשל"ב-1972

מיום 14.5.1964

**תק' תשכ"ד-1964**

[ק"ת תשכ"ד מס' 1579](http://www.nevo.co.il/Law_word/law06/TAK-1579.pdf) מיום 14.5.1964עמ' 1246

9. ניתנו לפני תחילתן של תקנות אלה צו אימוץ או החלטה המשנה או המבטלת צו אימוץ, לרבות צו או החלטה שניתנו לפני תחילתו של החוק, יעביר כל בית משפט וכל בית דין ורשם, ~~תוך שלושה חודשים מיום תחילתן של תקנות אלה~~ עד כ"ה בכסלו תשכ"ה (30 בנובמבר 1964) את המסמכים הנקובים בתקנה 5, והתקנות 8-6 יחולו על צווים והחלטות כאמור.

מיום 3.3.1972

**תק' תשל"ב-1972**

[ק"ת תשל"ב מס' 2815](http://www.nevo.co.il/Law_word/law06/TAK-2815.pdf) מיום 3.3.1972 עמ' 716

9. ניתנו לפני תחילתן של תקנות אלה צו אימוץ או החלטה המשנה או המבטלת צו אימוץ, לרבות צו או החלטה שניתנו לפני תחילתו של החוק, יעביר כל בית משפט וכל בית דין ורשם, עד כ"ה בכסלו תשכ"ה (30 בנובמבר 1964) את ~~המסמכים הנקובים~~ התעודה הנקובה בתקנה 5, והתקנות 8-6 יחולו על צווים והחלטות כאמור.

10. (א) הרוצה לעיין בפנקס האימוצים, יגיש בקשה בכתב לרשם.

עיון בפנקס

(ב) בבקשה יצויינו שמו ומענו של המבקש, האסמכתה לזכותו לעיין בפנקס ומי הוא האדם שהוא מבקש להשיג ידיעות אודותיו.

(ג) נוכח הרשם שהמבקש הוא אדם הזכאי לעיין בפנקס לפי סעיף 27 לחוק ונקבעה זהותו להנחת דעתו, ואם דרושה הסמכה – שהמבקש הוסמך כהלכה, יקבע מועד לעיון, ולא ירשה עיון אלא בנוכחותו ובגליון האימוצים הנוגע לאדם שמבקשים ידיעות אודותיו.

(ד) היה המבקש המאומץ, יעביר הרשם מיד העתק מהבקשה לפקיד הסעד הראשי והמיועד שייקבע לעיון לא יהיה לפני תום 45 ימים מיום הגשת הבקשה; אולם רשאי הרשם להרשות את העיון לפני המועד שנקבע אם אישר פקיד סעד, בכתב, שאין מניעה לכך.

11. פנקס האימוצים, פנקסי העזר ובקשות שהוגשו לפי תקנה 10 והתעודות הנקובות בתקנות 5, 8 ו-9 יישמרו במקם סגור שייקבע על ידי מנהל בתי המשפט ומפתחות ממנו יימצאו בידי הרשום ובידי מנהל בתי המשפט ומי שהמנהל הרשהו לכך.

שמירת הפנקסים במקום סגור

תק' תשל"ב-1972

מיום 3.3.1972

**תק' תשל"ב-1972**

[ק"ת תשל"ב מס' 2815](http://www.nevo.co.il/Law_word/law06/TAK-2815.pdf) מיום 3.3.1972 עמ' 716

11. פנקס האימוצים, פנקסי העזר ובקשות שהוגשו לפי תקנה 10 ~~והמסמכים הנקובים~~ והתעודות הנקובות בתקנות 5, 8 ו-9 יישמרו במקם סגור שייקבע על ידי מנהל בתי המשפט ומפתחות ממנו יימצאו בידי הרשום ובידי מנהל בתי המשפט ומי שהמנהל הרשהו לכך.

12. לתקנות אלה ייקרא "תקנות פנקס האימוצים, תשכ"ד-1964".

השם

כ' בכסלו תשכ"ד (6 בדצמבר 1963) דב יוסף

שר המשפטים

1. \* פורסמו [ק"ת תשכ"ד מס' 1528](http://www.nevo.co.il/Law_word/law06/TAK-1528.pdf) מיום 2.1.1964 עמ' 506.

   ת"ט [ק"ת תשכ"ד מס' 1530](http://www.nevo.co.il/Law_word/law06/TAK-1530.pdf) מיום 9.1.1964 עמ' 592.

   תוקנו ב[ק"ת תשכ"ד מס' 1579](http://www.nevo.co.il/Law_word/law06/TAK-1579.pdf) מיום 14.5.1964 מס' 1246 – תק' תשכ"ד-1964.

   [ק"ת תשל"ב מס' 2815](http://www.nevo.co.il/Law_word/law06/TAK-2815.pdf) מיום 3.3.1972 עמ' 716 – תק' תשל"ב-1972.

   [ק"ת תש"ס מס' 6010](http://www.nevo.co.il/Law_word/law06/TAK-6010.pdf) מיום 21.12.1999 עמ' 154 – תק' תש"ס-1999; תחילתן 14 ימים מיום פרסומן.

   [ק"ת תש"ס מס' 6045](http://www.nevo.co.il/Law_word/law06/TAK-6045.pdf) מיום 13.7.2000 עמ' 726 – תק' (מס' 2) תש"ס-2000. [↑](#footnote-ref-1)