תקנות רישוי עסקים (תחנת מעבר לפסולת), תשנ"ח-1998

רשויות ומשפט מנהלי – רישוי – רישוי עסקים

בריאות – חומרים מסוכנים

חקלאות טבע וסביבה – חומרים מסוכנים

חקלאות טבע וסביבה – איכות הסביבה – פסולת ומיחזור

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
|  | פרק א': תשתית תחנת מעבר לפסולת | [Go](#med0) | 2 |
| סעיף 2 | מבנה | [Go](#Seif2) | 2 |
| סעיף 3 | מיתקן טיפול בתשטיפים | [Go](#Seif3) | 3 |
|  | פרק ב': הפעלת תחנת מעבר | [Go](#med1) | 3 |
| סעיף 4 | כניסת פסולת | [Go](#Seif4) | 3 |
| סעיף 5 | טיפול בפסולת | [Go](#Seif5) | 3 |
| סעיף 6 | הפעלה | [Go](#Seif6) | 3 |
|  | פרק ג': הוראות שונות | [Go](#med2) | 4 |
| סעיף 7 | סייג לתחולה | [Go](#Seif7) | 4 |
| סעיף 8 | מניעת מפגעים | [Go](#Seif8) | 4 |
| סעיף 9 | שמירת דינים | [Go](#Seif9) | 4 |
| סעיף 10 | תחילה | [Go](#Seif10) | 4 |

תקנות רישוי עסקים (תחנת מעבר לפסולת), תשנ"ח-1998[[1]](#footnote-1)\*

בתוקף סמכותי לפי סעיף 10א לחוק רישוי עסקים, תשכ"ח-1968 (להלן - החוק), בהתייעצות עם שר הבריאות, ובאישור ועדת הפנים ואיכות הסביבה של הכנסת לפי סעיף 48(א) לחוק-יסוד: הממשלה, וסעיף 2(ב) לחוק העונשין, תשל"ז-1977, אני מתקין תקנות אלה:

1. בתקנות אלה –

הגדרות

"אתר לטיפול בפסולת" - מקום המשמש לטיפול בפסולת, באמצעות שריפתה, עיבודה וכיוצא באלה, המורשה על פי כל דין, ולמעט אתר לסילוק פסולת;

"אתר לסילוק פסולת" - מקום המשמש לפינוי ולסילוק פסולת, באמצעות הידוקה וכיסויה באופן מבוקר בחומר כיסוי והמורשה על פי כל דין;

"חומר מסוכן" - כהגדרתו בתקנות רישוי עסקים (סילוק פסולת חומרים מסוכנים), תשנ"א-1990 (להלן - תקנות סילוק פסולת חומרים מסוכנים);

"שימושי קרקע רגישים" - בתי מגורים, בתי חולים, מיתקני נופש, מיתקני תיירות או חינוך, מפעלי מזון או תרופות;

"מפעיל תחנת מעבר" או "מפעיל" - כל אחד מאלה:

(1) הבעל או המחזיק בתחנת מעבר;

(2) בעל רשיון העסק או מבקש הרשיון, לפי הענין;

(3) האדם שבהשגחתו, בניהולו או בפיקוחו פועלת תחנת המעבר;

"מיתקני תשתית" - קירות ומערכת תת-לחץ בתחנת מעבר, המיועדים למנוע פליטת ריחות לסביבה;

"נגר עילי" - זרימה של מים, שלא באו במגע עם פסולת, על פני הקרקע;

"פסולת" - אשפה, זבל וגרוטאות מכל סוג וצורה לרבות אשפה ביתית, פסולת צמחים, פסולת רפואית ופסולת שמקורה בבית עסק, בבית מלאכה, בתעשיה או בחקלאות, ולמעט פסולת בנין;

"פסולת בנין" - חומרים ושיירי חומרים המשמשים לבניה או שמשתמשים בהם בקשר לעבודות בניה, לרבות ערימות אדמה וחלקי הריסות של מבנים;

"פסולת חומר מסוכן" - כהגדרת "פסולת" בתקנות סילוק פסולת חומרים מסוכנים;

"פסולת רפואית" - כהגדרת "פסולת רגילה" בתקנות בריאות העם (טיפול בפסולת במוסדות רפואיים), תשנ"ז-1997;

"תחנת מעבר" - תחנת מעבר לפסולת ותחנת מעבר לפסולת בנין, שהיא מיתקן נייח וקבוע שבו נעשה אחד מאלה:

(1) העברה של פסולת או של פסולת בנין, במהלך פינויה וסילוקה מכלי קיבול אחד, לרבות רכב להובלת אשפה, לכלי קיבול אחר;

(2) מיון של פסולת או של פסולת בנין לרכיביה לצורכי מיחזור או שימוש חוזר;

"תשטיפים" - נוזלים שהיו במגע עם פסולת, או נבעו מפסולת.

פרק א': תשתית תחנת מעבר לפסולת

2. תחנת מעבר תיבנה לפי הדרישות המפורטות להלן:

מבנה

(1) שטחה יגודר גידור היקפי אטום, בגובה שני מטרים לפחות;

(2) בשער הכניסה יוצב שלט ובו יפורט שם המפעיל, מענו, מספר טלפון שבאמצעותו ניתן להשיגו במשך כל שעות היממה, שעות העבודה בתחנה ואיסור על הכנסת חומרים בהתאם להוראות תקנה 4;

(3) תותקן בה מערכת כיבוי אש לפי דרישות רשות הרישוי;

(4) בשטחה ייבנה בנין למשרד ובו שירותים ומקלחת, שיחוברו למערכת הביוב של הרשות המקומית;

(5) בשטחה תיבנה מערכת לשטיפת רכב להובלת אשפה וכלי קיבול לאשפה; מי השטיפה יועברו באמצעות תעלות ניקוז אל מיתקן הטיפול בתשטיפים;

(6) תחנת מעבר תצויד במיתקני תשתית כמפורט בטור א' בתוספת, בהתאם לאופן הטיפול בפסולת, כמפורט בטור ב' בתוספת, למרחק משימושי קרקע רגישים, כמפורט בטור ג' בתוספת ולכמות הפסולת היומית בה, כמפורט בטור ד' בתוספת;

(7) שטח תחנת מעבר יהיה אטום לחלחול ובנוי בשיפוע, כדי שתשטיפים יזרמו לתעלות ניקוז ודרכן למיתקן לטיפול בתשטיפים;

(8) סביב תחנת המעבר תיחפר תעלת ניקוז, עשויה בטון ומכוסה ברשת קשיחה, שתמנע חדירת נגר עילי מהסביבה אל שטח תחנת המעבר.

3. מפעיל יתקין בתחנת מעבר מיתקן לטיפול בתשטיפים, מצויד במערכת סינון למוצקים בקוטר העולה על סנטימטר אחד.

מיתקן טיפול בתשטיפים

פרק ב': הפעלת תחנת מעבר

4. (א) לתחנת מעבר לא תורשה כניסה של –

כניסת פסולת

(1) חומרים מסוכנים או פסולת חומרים מסוכנים, לרבות אריזות המכילות שאריות של חומרים מסוכנים ואולם מפעיל תחנת מעבר רשאי להכניס אסבסט צמנט לתחנת המעבר, ובלבד שיש בידו רישיון מפעיל אתר פסולת אסבסט לפי חוק למניעת מפגעי אסבסט ואבק מזיק, התשע"א-2011, והוא מקיים את הוראות החוק האמור ואת תנאי הרישיון;

כניסת פסולת

(2) כלי רכב המובילים פסולת, שהפסולת שבהם אינה מכוסה כראוי, או שלא ננקטו אמצעים למניעת פיזור פסולת ונזילת תשטיפים בשטח התחנה.

(ב) לתחנת מעבר לפסולת בנין לא תורשה כניסה של פסולת.

(ג) מפעיל תחנת מעבר או מי שהוא הרשה לכך, ינהל רישום של כל רכב מוביל פסולת הנכנס לתחנת המעבר, מספר לוחית הזיהוי, שם הנהג, כמות הפסולת המובלת בו – לפי משקלה או לפי נפח המכולה, ומקורה - על פי הרשום בתעודת המשלוח או מפי נהג הרכב.

מיום 2.6.2016

**תק' תשע"ו-2016**

[ק"ת תשע"ו מס' 7666](http://www.nevo.co.il/Law_word/law06/tak-7666.pdf) מיום 2.6.2016 עמ' 1189

(א) לתחנת מעבר לא תורשה כניסה של –

(1) חומרים מסוכנים או פסולת חומרים מסוכנים, לרבות אריזות המכילות שאריות של חומרים מסוכנים ואולם מפעיל תחנת מעבר רשאי להכניס אסבסט צמנט לתחנת המעבר, ובלבד שיש בידו רישיון מפעיל אתר פסולת אסבסט לפי חוק למניעת מפגעי אסבסט ואבק מזיק, התשע"א-2011, והוא מקיים את הוראות החוק האמור ואת תנאי הרישיון;

5. טיפול בפסולת בתחנת מעבר ייעשה כמפורט להלן:

טיפול בפסולת

(1) פסולת תסולק רק לאתר לסילוק פסולת או לאתר לטיפול בפסולת, ובלבד שלא תסולק לאתר המשמש לסילוק פסולת בנין בלבד;

(2) בסוף כל יום עבודה תסולק כל הפסולת משטח התחנה, כאמור בפסקה (1); בתחנת מעבר העובדת בלא הפסקה לא תושאר פסולת יותר מ-24 שעות, אלא אם כן מוינה למרכיבים שנועדו למחזור או לשימוש חוזר;

(3) מפעיל יכין נוהל טיפול בחומרים מסוכנים (להלן - הנוהל), שיקבל את אישורו של נותן האישור כמשמעותו בסעיף 6 לחוק; חומרים מסוכנים או פסולת חומרים מסוכנים שהתגלו בשטח התחנה על אף האמור בתקנה 4(א)(1), יטופלו כאמור בנוהל.

6. מפעיל תחנת מעבר –

הפעלה

(1) ידאג לניקוי שטח התחנה מלכלוך ומשאריות פסולת אחת ליום לפחות, בסוף יום העבודה;

(2) ידאג לסילוק תשטיפים שנוקזו משטח התחנה למערכת הביוב של הרשות המקומית לאחר שטופלו במיתקן לטיפול בתשטיפים, כמפורט להלן:

(א) הוצאו מהם חלקיקים בקוטר העולה על 1 סנטימטר;

(ב) ערכי ההגבה (pH) שלהם אינם חורגים מ-pH 6.0-9.0;

(3) ינקוט אמצעים למניעת הימצאות בעלי חיים ומזיקים, לרבות מכרסמים וחרקים, בשטח התחנה;

(4) ימנע כניסת אנשים לתחנת המעבר ללא הרשאה ופיקוח מטעמו;

(5) יהיה הוא או מי מטעמו נוכח בתחנת המעבר במשך כל שעות הפעלתה, לשם הבטחת קיומן של דרישות פרק זה.

פרק ג': הוראות שונות

7. (א) תקנות 2(3), (5) ו-(6), 3, 5(2) ו-6(2) לא יחולו על תחנת מעבר לטיפול בפסולת בנין.

סייג לתחולה

(ב) תקנות אלה לא יחולו על פסולת חומר מסוכן, שחלות עליה תקנות סילוק פסולת חומרים מסוכנים.

8. מילוי הוראות תקנות אלה לא יפטור מפעיל מחובתו למנוע מפגעי רעש, ריח וזיהום אוויר.

מניעת מפגעים

9. תקנות אלה באות להוסיף על הוראות כל דין אחר בדבר סילוק פסולת, ולא לגרוע מהן.

שמירת דינים

10. תחילתן של תקנות אלה, שנה מיום פרסומן.

תחילה

**תוספת**

(תקנה 2(6))

 ג

מרחק משימושי  ד

  א ב קרקע רגישים כמות פסולת

מיתקני תשתית אופן הטיפול בפסולת (במטרים) יומית (בטון)

קירוי טיפול בכלי קיבול סגורים עד 200 כל כמות

קירוי ותת לחץ טיפול בכלי קיבול פתוחים עד 200 גדולה מ-20

קירוי טיפול בכלי קיבול פתוחים מעל 200 גדולה מ-20

וקטנה מ-75

קירוי ותת לחץ טיפול בכלי קיבול פתוחים עד 500גדולה מ-75

קירוי מיון עד 500 כל כמות

קירוי מיון מעל 500 קטנה מ-75

קירוי ותת לחץ מיון מעל 500 גדולה מ-75

בתוספת זו –

"מיון" - הפרדת הפסולת למרכיביה השונים;

"קירוי" - בניית קירות וגג סביב אזור הטיפול בפסולת בתחנת מעבר;

"מערכת תת-לחץ" - מערכת בתוך מבנה, היוצרת לחץ אטמוספרי נמוך מהלחץ החיצוני, כדי למנוע פליטת ריחות לסביבה.

כ"ו בתמוז תשנ"ח (20 ביולי 1998) רפאל איתן

השר לאיכות הסביבה

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשנ"ח מס' 5916](http://www.nevo.co.il/Law_word/law06/TAK-5916.pdf) מיום 6.8.1998 עמ' 1089.

   תוקנו [ק"ת תשע"ו מס' 7666](http://www.nevo.co.il/Law_word/law06/tak-7666.pdf) מיום 2.6.2016 עמ' 1189 – תק' תשע"ו-2016. [↑](#footnote-ref-1)