תקנות רישוי עסקים (תנאים לרישוי משקי עופות ולולים), תשמ"א-1981

רבדים בחקיקה

רשויות ומשפט מנהלי – רישוי – רישוי עסקים

תוכן ענינים

|  |  |  |  |
| --- | --- | --- | --- |
|  | פרק ראשון – כללי | [Go](#med0) | 2 |
| סעיף 1 | הגדרות | [Go](#Seif1) | 2 |
| סעיף 2 | מתן תנאי רשיון | [Go](#Seif2) | 3 |
| סעיף 3 | בקשת רשיון | [Go](#Seif3) | 3 |
| סעיף 4 | אכלוס משק העופות | [Go](#Seif4) | 3 |
|  | פרק שני – תנאים להפעלת משק עופות קיים. | [Go](#med1) | 3 |
| סעיף 5 | מבנה הלול | [Go](#Seif5) | 3 |
| סעיף 6 | סביבת הלול | [Go](#Seif6) | 3 |
| סעיף 7 | מערכת המים | [Go](#Seif7) | 3 |
| סעיף 8 | ריחות רעים | [Go](#Seif8) | 3 |
| סעיף 9 | זבל | [Go](#Seif9) | 3 |
| סעיף 10 | הדברת מזיקים | [Go](#Seif10) | 3 |
| סעיף 11 | חיטוי הלול | [Go](#Seif11) | 3 |
| סעיף 12 | סילוק פגרים | [Go](#Seif12) | 3 |
| סעיף 13 | מיכלי המזון | [Go](#Seif13) | 3 |
| סעיף 14 | טיפול בביצים | [Go](#Seif14) | 3 |
| סעיף 15 | חמרי אריזה לביצים | [Go](#Seif15) | 4 |
| סעיף 16 | תרופות וחמרי הדברה | [Go](#Seif16) | 4 |
| סעיף 17 | כיבוי אש | [Go](#Seif17) | 4 |
|  | פרק שלישי – הקמת משק עופות חדש או לול חדש והפעלתם | [Go](#med2) | 4 |
| סעיף 18 | מיקום משק עופות | [Go](#Seif18) | 4 |
| סעיף 19 | מיקום הלולים | [Go](#Seif19) | 4 |
| סעיף 20 | פטור | [Go](#Seif20) | 4 |
| סעיף 21 | דרכי גישה למשק ובתוכו | [Go](#Seif21) | 4 |
| סעיף 22 | גידור שטח משק העופות | [Go](#Seif22) | 4 |
| סעיף 23 | רצפת הלול וסביבתו | [Go](#Seif23) | 4 |
|  | פרק רביעי – משקי אווזים | [Go](#med3) | 4 |
| סעיף 24 | משק אווזים | [Go](#Seif24) | 4 |
| סעיף 25 | חצר, סככה וכלובים במשק פיטום אווזים | [Go](#Seif25) | 4 |
| סעיף 26 | ניקוז במשק פיטום אווזים | [Go](#Seif26) | 5 |
| סעיף 27 | שחיטת אווזים במשק פיטום אווזים | [Go](#Seif27) | 5 |
|  | פרק חמישי – שונות | [Go](#med4) | 5 |
| סעיף 28 | פיקוח ודיווח | [Go](#Seif28) | 5 |
| סעיף 29 | תחילה | [Go](#Seif29) | 5 |
| סעיף 30 | שמירת דינים | [Go](#Seif30) | 5 |

תקנות רישוי עסקים (תנאים לרישוי משקי עופות ולולים), תשמ"א-1981[[1]](#footnote-1)\*

בתוקף סמכותי לפי סעיף 11ב לחוק רישוי עסקים, תשכ"ח-1968, ולפי סעיף 20 לפקודת מחלות בעלי חיים, 1945, ובתוקף סמכויותי על פי דין, אני מתקין תקנות אלה:

פרק ראשון – כללי

1. בתקנות אלה –

הגדרות

"גיל אחד" - עופות שבקעו בפרק זמן של לא יותר מ-10 ימים;

"הל"ת" - כמשמעותי בתקנות התכנון והבניה (בקשה להיתר, תנאיו ואגרות), תש"ל–1970, שעותק הימנו מופקד לעיון בכל לשכת בריאות ובמשרדים האזוריים של משרד החקלאות;

"השר" - שר החקלאות;

"ישוב" - מושב עובדים, מושב שיתופי, קבוץ, קבוצה או כל שטח מיושב אחר;

"להקה" - קבוצות עופות בלול, בגיל אחד, מסוג אחד ומשלוחה אחת;

"להקת יסוד" - להקה בה מפתחים או משפרים תכונות תורשתיות שונות;

"להקת הפצה" - להקה בה נעשית הכלאה בין להקות יסוד או צאצאיהן;

"להקת רביה" - להקה בה נעשית הכלאה בין להקות הפצה או צאצאיהן;

"לול" - מבנה או חלק של מבנה לרבות סככה, המשמש לגידול עופות;

"לול חדש" - לול שהוקם לאחר תחילתן של תקנות אלה (להלן - יום התחילה);

"לול מבוקר" – לול שבו מותקנת ופועלת מערכת לבקרת אוורור, טמפרטורה ולחות ותנועת האוויר אליו וממנו היא מבוקרת;

תק' תשס"ט-2009

מיום 28.7.2009

**תק' תשס"ט-2009**

[ק"ת תשס"ט מס' 6788](http://www.nevo.co.il/Law_word/law06/TAK-6788.pdf) מיום 28.6.2009 עמ' 1069

**הוספת הגדרת "לול מבוקר"**

"לול קיים" - לול שהוקם לפני יום התחילה;

"מבנה עזר" - מחסן ביצים, מחסן ציוד, מלתחה, משרפה ובור רקב;

"מנהל" - מנהל השירותים הוטרינריים במשרד החקלאות או כל רופא וטרינרי שהוא הסמיך לענין תקנות אלה;

"מפעל פסדים" - מפעל להפקת מוצרים מגופות ונבלות, כמשמעותן בפקודת מחלות בעלי חיים [נוסח חדש], התשמ"ה-1985 (להלן – הפקודה), מחלקי גופה שלא נועדו למאכל אדם, מאפרוחים בני יום ומביצי דגירה או חלקיהם המיועדים להשמדה;

תק' תשס"ט-2009

מיום 28.7.2009

**תק' תשס"ט-2009**

[ק"ת תשס"ט מס' 6788](http://www.nevo.co.il/Law_word/law06/TAK-6788.pdf) מיום 28.6.2009 עמ' 1069

"מפעל פסדים" - מפעל להפקת מוצרים מגופות ונבלות, כמשמעותן ~~בפקודת מחלות בעלי חיים~~ בפקודת מחלות בעלי חיים [נוסח חדש], התשמ"ה-1985 (להלן – הפקודה), מחלקי גופה שלא נועדו למאכל אדם, מאפרוחים בני יום ומביצי דגירה או חלקיהם המיועדים להשמדה;

"משק גידול" - משק גידול עופות בו מגדלים עופות לתקופה של עד תחילת ההטלה;

"משק הפצה" - משק עופות בו מכליאים להקות יסוד או צאצאיהן והמהוות להקות הפצה;

"משק טיפוח" - משק עופות בו מייצרים להקות יסוד;

"משק עופות" - מקום המשמש לגידול סוגי עופות לרבות לולים ומבני עזר;

"משק עופות קיים" - משק עופות שהוקם לפני יום התחילה;

"משק עופות חדש" - משק עופות שהוקם לאחר יום התחילה;

"משק פיטום" משק עופות הכולל כלובי פיטום והמשמש לצורך הלעטה, ממועד הוצאתם של העופות ממשק הגידול ועד מועד שיווקם למשחטה;

"משק רביה" - משק עופות בו מכליאים להקות הפצה או צאצאיהן ליצירת חומר רביה;

"סוג של עופות" – מהעופות המפורטים בתוספת הראשונה לפקודה;

תק' תשס"ט-2009

מיום 28.7.2009

**תק' תשס"ט-2009**

[ק"ת תשס"ט מס' 6788](http://www.nevo.co.il/Law_word/law06/TAK-6788.pdf) מיום 28.6.2009 עמ' 1069

**החלפת הגדרת ""סוג" של עופות"**

הנוסח הקודם:

~~"סוג" של עופות - תרנגולים, תרנגולי הודו, שלווים, פסיונים, יונים, ברווזים, אווזים, ברבורים, פניניות ומולרדים;~~

"רופא וטרינר" - רופא וטרינר שהסמיך השר לפי סעיף 6א לחוק רישוי עסקים, תשכ"ח-1968;

"שחיטת דחק" - שחיטה המבוצעת במשק עופות;

"שלוחה" - עופות לרביה, להטלה או לפיטום.

2. לא יינתן רשיון למשק עופות לפי פריט 165 לצו רשוי עסקים (עסקים טעוני רישוי), תשל"ג-1973, אלא אם נתמלאו הוראות תקנות אלה להנחת דעתו של המנהל.

מתן תנאי רשיון

3. המבקש רשיון למשק עופות, יגיש לרשות הרישוי טופס בקשה בצירוף מסמכים אלה:

בקשת רשיון

(א) תרשימים הנדסיים בהתאם לשרטוטים לדוגמא המופיעים בהל"ת, בקנה מידה של 1:100, של תכנית הלול, חצרות ומבני עזר, ומפרטיהם שבהם צויינו;

(1) רחבם, ארכם, גבהם, שטחם ויעודם של כל אחד ממבני משק הלול;

(2) בלולים המצויידים באוורור מאולץ, יצויינו המתקנים וההספקים שלהם;

(3) סימון כל המערכת הסניטרית.

(ב) המבקש להקים משק עופות חדש, או לול חדש במשק עופות קיים יצרף לבקשתו גם תרשים, בקנה מידה של 1:500, המראה את כל המבנים במרחק של עד 500 מטר ממשק העופות או הלול בעדו מבוקש הרשיון.

(ג) המבקש להקים משק טיפוח, משק הפצה, משק רביה או משק גידול פרגיות, ימציא לרשות הרישוי רשיון שניתן לו לפי חוק הפיקוח על מצרכים ושירותים (הקמה והפעלה של משקי טיפוח, הפצה ורביה של עופות וגידול פרגיות), תשמ"א-1981.

4. (א) לא יינתן רשיון להקמת לול חדש במשק עופות קיים, מסוג או שלוחה שאינם קיימים בישוב בו נמצא המשק, אלא באישור בכתב מאת המנהל ובתנאים שיקבע.

אכלוס משק העופות

(ב) לא יינתן רשיון למשק עופות חדש אלא אם יוחזקו בו עופות מסוג אחד, שלוחה אחת ובגיל אחד.

פרק שני – תנאים להפעלת משק עופות קיים.

5. לול יהיה בנוי בצורה שתמנע חדירת בעלי חיים לתוכו.

מבנה הלול

6. רצפת הלול ושוליה החיצוניים, עד למרחק של מטר אחד לפחות מכל קיר חיצוני של הלול יהיו עשויים מבטון או מאספלט הניתנים לניקוי ולחיטוי בקלות.

סביבת הלול

תק' תשס"ט-2009

מיום 28.6.2010

**תק' תשס"ט-2009**

[ק"ת תשס"ט מס' 6788](http://www.nevo.co.il/Law_word/law06/TAK-6788.pdf) מיום 28.6.2009 עמ' 1069

**החלפת תקנה 6**

הנוסח הקודם:

~~6. סביב הלול יהיו שוליים מהודקות ברוחב 1.20 מטר לפחות; השטח יוחזק נקי מעשבים, מגרוטאות ומכל חפץ אחר.~~

7. (א) לעופות ינתנו מי שתיה הראויים לשתיית בני אדם.

מערכת המים

(ב) מי השתיה יהיו במכל סגור היטב שאין נזילה ממנו.

(ג) כל עודפי המים במשק העופות ינוקזו בצורה שתמנע התהוות שלוליות.

8. במשק העופות לא יהיו ריחות רעים ומפגעים אחרים.

ריחות רעים

9. הזבל המצטבר במשק עופות יסולק מהלול, לאחר כל גידול להקה, למקום ובאופן שלא יהווה סיכון תברואי או מטרד לבני אדם.

זבל

10. במשק עופות תבוצע הדברת מזיקים.

הדברת מזיקים

11. במשק עופות יבוצעו ניקוי וחיטוי יסודי של הלול וסביבתו לאחר כל הוצאת להקה הימנו, בחומרי חיטוי שאישר המנהל.

חיטוי הלול

12. כל פגרי העופות ממשק העופות יסולקו בבור רקב או משרפה שהותקנו במשק, או במקום אחר שאישר המנהל, או על ידי הובלתם למפעל פסדים, בהתאם לקביעת המנהל.

סילוק פגרים

13. (א) המזון במשק העופות יאוחסן במכלים סגורים היטב למניעת חדירת צפורים ונברנים.

מיכלי המזון

(ב) המכלים יותקנו מחוץ ללול, על גבי משטח מוצק ונקי, הניתן לניקוי ולחיטוי בנקל.

14. (א) הביצים שנאספו יוחסנו במבנה נקי, מוצל וקריר, נפרד מהלול, והמיועד אך ורק למטרה זו.

טיפול בביצים

(ב) על אף האמור בתקנת משנה (א), במשק עופות המונה פחות מ-5,000 מטילות, ניתן לאחסן הביצים במקום נקי קריר וזאת לתקופה שלא תעלה על 24 שעות.

15. חמרי האריזה לביצים יוחזקו במחסן נקי וסגור היטב, למניעת חדירת נברנים וצפורים.

חמרי אריזה לביצים

16. (א) תרופות המיועדות לעופות יוחזקו בארון נקי ונעול; על האריזה של כל תרופה תצויין תכולתה.

תרופות וחמרי הדברה

(ב) חמרי החיטוי וההדברה יוחזקו בארון נעול נוסף במקום נפרד; על כל אריזה של חומר חיטוי או הדברה תצויין תכולתה.

17. בכל לול יוחזקו כלים המתאימים לכיבוי אש על פי הוראות הרשויות המתאימות.

כיבוי אש

פרק שלישי – הקמת משק עופות חדש או לול חדש והפעלתם

18. לא יינתן רשיון למשק עופות חדש אלא אם נתקיימו בו כל אלה:

מיקום משק עופות

(1) הוא מרוחק לפחות 30 מטר מדרך המקשרת בין משקי עופות מסוג, משלוחה או מגיל שונים;

(2) המרחק ממנו למשק עופות אחר מאותו סוג, שלוחה או גיל יהיה לפחות 12 מטר;

(3) המרחק ממנו למשק עופות אחר מסוג עופות, שלוחה או גיל שונים, יהיה לפחות 300 מטר.

19. (א) לא יינתן רשיון ללול חדש במשק עופות קיים אלא אם –

מיקום הלולים

תק' תשס"ט-2009

(1) המרחק בינו לבין לול אחר לא פחות מ-12 מטר;

(2) המרחק בין הלול החדש וגבול המשק לא פחות מ-6 מטר.

(ב) על אף האמור בתקנת משנה (א), ניתן לתת רישיון ללול מבוקר אם המרחק בינו לבין לול מבוקר אחר באותו משק עופות הוא 8 מטר לפחות ובלבד שמתקיימים תנאים אלה:

תק' תשס"ט-2009

(1) בכל אחד מהלולים פועלת מערכת אוורור מנהרה לאורך הלול בלבד;

(2) בכל אחד מהלולים תנועת האוויר לאורך הלול היא לאותו הכיוון.

מיום 28.7.2009

**תק' תשס"ט-2009**

[ק"ת תשס"ט מס' 6788](http://www.nevo.co.il/Law_word/law06/TAK-6788.pdf) מיום 28.6.2009 עמ' 1069

19. (א) לא יינתן רשיון ללול חדש במשק עופות קיים אלא אם –

(1) המרחק בינו לבין לול אחר לא פחות מ-12 מטר;

(2) המרחק בין הלול החדש וגבול המשק לא פחות מ-6 מטר.

(ב) על אף האמור בתקנת משנה (א), ניתן לתת רישיון ללול מבוקר אם המרחק בינו לבין לול מבוקר אחר באותו משק עופות הוא 8 מטר לפחות ובלבד שמתקיימים תנאים אלה:

(1) בכל אחד מהלולים פועלת מערכת אוורור מנהרה לאורך הלול בלבד;

(2) בכל אחד מהלולים תנועת האוויר לאורך הלול היא לאותו הכיוון.

20. המנהל בהתייעצות עם מנהל המחלקה לעופות והרופא הראשי למחלות עופות במשרד החקלאות, רשאי לפטור מהוראות תקנות 18 ו-19, כולן או מקצתן.

פטור

21. דרכי הגישה למשק עופות, ללולים ולמבני העזר, יהיו עבירות משך כל תקופת השנה.

דרכי גישה למשק ובתוכו

22. (א) משק העופות יהיה מגודר בגדר המונעת כניסת בני אדם ובעלי חיים, ויהיה בה שער ובו מנעול.

גידור שטח משק העופות

(ב) הגדר תהיה מעוגנת בתוך הקרקע וגובהה יהיה לפחות 1.50 מטר מעל פני הקרקע.

(ג) הוראות תקנות משנה (א) ו-(ב) לא יחולו על משק עופות הנמצא בתוך שטח מגודר.

23. (א) רצפות הלול יהיו מבטון, אספלט או מחומר אחר בלתי חדיר למים הניתן לניקוי וחיטוי בקלות.

רצפת הלול וסביבתו

(ב) רצפות הלול וסביבתו כאמור בתקנת משנה 6(א) יהיו מוגבהות ב-30 ס"מ לפחות מעל פני הסביבה.

פרק רביעי – משקי אווזים

24. (א) לולי אווזים ימוקמו בחלקה הגבוה של חלקת המשק.

משק אווזים

(ב) בחלקה הנמוך של החצר יש להתקין תעלת ניקוז להובלת מים ושופכין לבור ספיגה או למערכת ניקוז מרכזית.

(ג) קרקע חצר הלול תהיה בשיפוע של 3% לפחות לכוון תעלת הניקוז.

25. (א) כלובי הפיטום יותקנו בגובה 60 ס"מ לפחות מעל רצפת הסככה; רצפת הכלובים תיבנה משלבים אשר המרווח ביניהם יהיה לפחות 1.5 ס"מ.

חצר, סככה וכלובים במשק פיטום אווזים

(ב) רצפת הסככה תהיה מוצקה, מחומר בלתי חדיר למים ובשיפוע 3%, וניתנת לניקוי וחיטוי בקלות.

26. (א) בכל משק פיטום יותקן בור לאגירת שפכים בקיבולת 15 מ"ק לפחות לכל 200 אווזים, שרצפתו וקירותיו יהיו בלתי חדירים למים.

ניקוז במשק פיטום אווזים

(ב) תוכן הבור ירוקן בטרם יתמלא.

(ג) משני צדי הסככה או במרכזה יותקנו תעלות ניקוז המתנקזות לבור אגירת שפכים.

(ד) הרצפות, הסככות, הכלובים, התעלות, השקתות ומשפכי הפיטום ישטפו במים מדי יום.

27. (א) האבסת אווזים המיועדים לשחיטה תופסק 12 שעות לפני מועד שחיטתם אם לא הורה המנהל אחרת.

שחיטת אווזים במשק פיטום אווזים

(ב) בכל משק פיטום יוקצה מקום לביצוע שחיטת דחק, שיש בו רצפה מוצקה בלתי חדירה למים והניתנת לניקוי וחיטוי בקלות, וכן משפך שחיטה וכלי לאיסוף דם.

(ג) לא תבוצע שחיטת דחק באווזים לאחר מותם.

פרק חמישי – שונות

28. רופא וטרינר יפקח על ביצוע הוראות תקנות אלה והוא ידווח למנהל על פעולותיו כאמור.

פיקוח ודיווח

29. תחילתן של תקנות אלה לגבי משק עופות חדש - מיום פרסומן, ולגבי משק עופות קיים - 3 חדשים מיום פרסומן.

תחילה

30. תקנות אלה באות להוסיף על כל דין אחר.

שמירת דינים

ד' באדר ב' תשמ"א (10 במרס 1981) אריאל שרון

שר החקלאות

גפני

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשמ"א מס' 4223](http://www.nevo.co.il/Law_word/law06/TAK-4223.pdf) מיום 8.4.1981 עמ' 868.

   תוקנו [ק"ת תשס"ט מס' 6788](http://www.nevo.co.il/Law_word/law06/tak-6788.pdf) מיום 28.6.2009 עמ' 1069 – תק' תשס"ט-2009; ר' תקנה 4 לענין תחילה. $$$ 4. (א) תחילתן של תקנות אלה, למעט תקנה 2, 30 יום מיום פרסומן.

   (ב) תחילתה של תקנה 6 לתקנות העיקריות כנוסחה בתקנה 2 לתקנות אלה, שנה מיום פרסומן. ### [↑](#footnote-ref-1)