תקנות רישוי שירותים ומקצועות בענף הרכב (ייבוא רכב ושיווקו, תיווך בייבוא אישי ואגרות), תשע"ז-2016

רשויות ומשפט מנהלי – רישוי – תעבורה – רכב

רשויות ומשפט מנהלי – רישוי – רישוי בעלי מקצוע

רשויות ומשפט מנהלי – תעבורה – רכב

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | פטור מתנאים לקבלת רישיון נוסף לבעל רישיון יבואן מסחרי | [Go](#Seif2) | 2 |
| סעיף 3 | נסיבות שיש בהן להעיד על חשש לניגוד עניינים של מתווך בייבוא אישי | [Go](#Seif3) | 2 |
| סעיף 4 | מתווך בייבוא אישי כללי אתיקה מקצועית | [Go](#Seif4) | 2 |
| סעיף 5 | רישיון ייבוא רכב ליבואן זעיר לרכב מתוצר שאינו מיובא על ידי יבואן ישיר | [Go](#Seif5) | 2 |
| סעיף 5א | גורם לפי סעיף 31 | [Go](#Seif14) | 3 |
| סעיף 6 | תנאים לייבוא רכב לשימוש אישי מתוצר שאינו מיובא על ידי יבואן ישיר | [Go](#Seif6) | 3 |
| סעיף 7 | ייבוא לשימוש אישי או עסקי עצמי של רכב אספנות | [Go](#Seif7) | 3 |
| סעיף 7א | תנאים למתן פטור מהתנאים למתן רישיון ייבוא רכב | [Go](#Seif15) | 4 |
| סעיף 7ב | פטור מתנאים לקבלת רישיון יבואן ישיר או עקיף | [Go](#Seif16) | 4 |
| סעיף 8 | תקלת בטיחות סדרתית ברכב מיובא | [Go](#Seif8) | 4 |
| סעיף 9 | מידע בטיחותי לגבי רכב | [Go](#Seif9) | 5 |
| סעיף 10 | מתן תמצית הוראות שימוש ברכב לקונה | [Go](#Seif10) | 5 |
| סעיף 11 | נזק שנגרם לרכב לפני מסירתו לקונה | [Go](#Seif11) | 6 |
| סעיף 12 | אגרות | [Go](#Seif12) | 6 |
| סעיף 13 | תחילה ותחולה | [Go](#Seif13) | 7 |
|  | תוספת ראשונה | [Go](#med0) | 7 |
|  | תוספת שנייה | [Go](#med1) | 8 |
|  | תוספת שלישית | [Go](#med2) | 9 |

תקנות רישוי שירותים ומקצועות בענף הרכב (ייבוא רכב ושיווקו, תיווך בייבוא אישי ואגרות), תשע"ז-2016[[1]](#footnote-1)\*

תק' תשע"ז-2017

מיום 10.7.2017

**תק' תשע"ז-2017**

[ק"ת תשע"ז מס' 7836](http://www.nevo.co.il/Law_word/law06/tak-7836.pdf) מיום 10.7.2017 עמ' 1345

תקנות רישוי שירותים ומקצועות בענף הרכב ~~(ייבוא רכב ושיווקו ותיווך בייבוא אישי)~~ (ייבוא רכב ושיווקו, תיווך בייבוא אישי ואגרות), תשע"ז-2016

בתוקף סמכותי לפי סעיפים 9, 13(ב)(1) ו-(2), 32(7)(ב), 33(ב)(5) ו-(ד), 50(ב)(2), (ד)(1) ו-(2), (ה) עד (ז), 79, 83(ב), 87 ו-238 לחוק רישוי שירותים ומקצועות בענף הרכב, התשע"ו-2016 (להלן – החוק), בהסכמת שר האוצר ובאישורו לפי סעיף 39ב לחוק יסודות התקציב, התשמ"ה-1985 – לעניין תקנה 12, ובאישור ועדת הכלכלה של הכנסת, אני מתקין תקנות אלה:

1. בתקנות אלה –

הגדרות

"יצרן הרכב" – יצרן הרכב במדינת חוץ;

"מוסר הודעות" – אדם שעמו התקשר המשרד לצורך אספקה, הדפסה, מגנוט ומשלוח של טפסים שונים;

"מערכת לקריאות חוזרות" – מערכת ממוחשבת של המשרד, לניהול פרטי תקלות בטיחות סדרתיות והטיפול בהן.

2. המנהל רשאי, בהחלטה מנומקת בכתב, לפטור בעל רישיון יבואן מסחרי המבקש לקבל רישיון אחר לפי החוק, מהתנאים בחוק או על פיו כמפורט להלן:

פטור מתנאים לקבלת רישיון נוסף לבעל רישיון יבואן מסחרי

(1) אם הוא תאגיד – פטור מהוכחת היותו תאגיד רשום כדין בישראל שאחד מבעלי העניין בו ומנהלו הכללי הם תושבי ישראל;

(2) פטור מדרישת הון עצמי, ובלבד שההון העצמי הנדרש לצורך קבלת הרישיון המבוקש אינו גבוה מההון העצמי הנדרש לצורך קבלת רישיון היבואן המסחרי שבידו;

(3) לעניין בקשה לרישיון יבואן ישיר או עקיף – פטור מהחובה להוכיח כי עומד לרשותו מוסך שירות של יבואן, כנדרש בתקנות לפי סעיף 41(א)(5) או 42(א)(5) לחוק, לפי העניין, ובלבד שהיבואן המסחרי הוכיח להנחת דעתו של המנהל כי מוסך השירות שעומד לרשותו הוא בעל יכולת לטפל בתוצר הרכב שייבא לפי הרישיון המבוקש;

(4) בייבוא של רכב שאינו מסוג M1, N1 ו-L – פטור מהדרישה כי מספר הקילומטרים של כלל נסיעות הרכב אינו עולה על 150, הקבועה בסעיף 32(5)(ב) ו-(6)(ב)(2) לחוק.

תק' תשע"ז-2017

מיום 10.7.2017

**תק' תשע"ז-2017**

[ק"ת תשע"ז מס' 7836](http://www.nevo.co.il/Law_word/law06/tak-7836.pdf) מיום 10.7.2017 עמ' 1345

**הוספת פסקה 2(4)**

3. מתווך בייבוא אישי שיש לו עניין אישי בעסקה שבין מייבא הרכב בייבוא אישי לבין מוכר הרכב, לרבות ברכב שלגביו היא נערכת או אמורה להיערך, יראו אותו כמי שעוסק בתיווך בייבוא אישי באופן שיש בו חשש לניגוד עניינים, אלא אם כן גילה ללקוחו את עניינו האישי כאמור וקיבל את הסכמת הלקוח לכך בכתב.

נסיבות שיש בהן להעיד על חשש לניגוד עניינים של מתווך בייבוא אישי

4. מתווך בייבוא אישי –

מתווך בייבוא אישי – כללי אתיקה מקצועית

(1) המוסר ללקוח מידע על הכשרתו וניסיונו המקצועיים, ימסור מידע נכון כאמור, וכן יפעל במקצועיות במתן מידע על אודות הרכב והעסקה לרכישתו, ולא יכלול במסמכים שיערוך במסגרתה מידע או פרטים כוזבים, מטעים או חלקיים;

(2) לא יגלה לאחר דבר שהובא לידיעתו תוך כדי מתן שירות מקצועי ללקוח ושיש לו קשר לשירות המקצועי הניתן לאותו לקוח, למעט מידע הנדרש לצורך מתן שירות התיווך בייבוא אישי, אלא אם כן הסכים הלקוח בכתב לוותר על חובת הסודיות או אם גילוי המידע מתחייב על פי דין או מתוקף צו שיפוטי.

5. (א) הרשות המוסמכת לייבוא רשאית לתת ליבואן זעיר רישיון ייבוא רכב שהוא מתוצר שאינו מיובא על ידי יבואן ישיר, אם המציא לה היבואן הזעיר, לגבי כל רכב כאמור, את כל אלה:

רישיון ייבוא רכב ליבואן זעיר לרכב מתוצר שאינו מיובא על ידי יבואן ישיר

(1) התחייבות יצרן הרכב או סוכן ראשי לספק לרכב שירותים אלה כפי שהוסכם עם היבואן הזעיר: שירותי תחזוקה, אחריות, שירותי תיקון תקלת בטיחות סדרתית ואספקת מוצרי תעבורה בישראל;

(2) התחייבות בעל רישיון להפעלת מוסך המוסמך לביצוע עבודות מכונאות רכב ברכב מסוג הרכב המבוקש לייבוא להעמיד לרשות בעל הרכב את המוסך ומיתקניו לשם מתן שירותי תחזוקה לרכב;

תק' תשפ"ב-2022

(3) חלף האמור בפסקאות (1) ו-(2) – אישור יצרן הרכב או סוכן ראשי לספק לרכב שירותי תחזוקה, אחריות, שירותי תיקון תקלת בטיחות סדרתית ואספקת מוצרי תעבורה במדינת חוץ, כאשר יצרן הרכב או הסוכן הראשי, לפי העניין, אחראים להעברת הרכב מישראל למיתקן תחזוקה של יצרן הרכב במדינת חוץ, ולהשבתו ללקוח.

(ב) יבואן זעיר יחתום על התחייבות בתצהיר, מאומת על ידי עורך דין, להודיע למנהל על כל שינוי בתוקפם של אישור או התחייבות המנויים בתקנת משנה (א); נמסרה הודעה כאמור וחל שינוי ברישום הבעלות על אותו רכב, יודיע על כך המנהל לבעל הרכב הרשום לפי פקודת התעבורה.

מיום 24.4.2022

**תק' תשפ"ב-2022**

[ק"ת תשפ"ב מס' 10013](https://www.nevo.co.il/Law_word/law06/tak-10013.pdf) מיום 22.2.2022 עמ' 2142

(2) התחייבות בעל רישיון להפעלת מוסך המוסמך לביצוע עבודות מכונאות רכב ברכב מסוג הרכב המבוקש לייבוא להעמיד לרשות בעל הרכב את המוסך ומיתקניו לשם מתן שירותי תחזוקה לרכב;

5א. הגורם שרשאי לקבל רישיון ייבוא רכב לפי סעיף 31(א)(10) לחוק הוא אחד מאלה:

גורם לפי סעיף 31(א)(10) לחוק שרשאי לקבל רישיון ייבוא רכב

תק' תשפ"ב-2022

(1) אדם המייבא אחד מאלה, ובלבד שהרכב לא מיובא למטרת שיווק רכב והמייבא אינו אחד מהמנויים בסעיף 31(א)(1) עד (9) לחוק:

(א) רכב מסוג הפטור מחובת רישום ורישוי לפי פקודת התעבורה, שאינו מהמנויים בסעיף 31(א)(7) לחוק;

(ב) מעונוע כהגדרתו בסעיף 33(ג) לחוק;

(2) בעל רישיון לייצור רכב ושיווקו המייבא רכב שמיועד לשמש אותו לייצור רכב למטרת ייצוא לחוץ לארץ ושאינו מיועד לשיווק ולנסיעה בישראל, למעט ביצוע נסיעות מבחן במקום שהמנהל הרשה לכך;

(3) משטרת ישראל.

מיום 10.7.2017

**תק' תשע"ז-2017**

[ק"ת תשע"ז מס' 7836](http://www.nevo.co.il/Law_word/law06/tak-7836.pdf) מיום 10.7.2017 עמ' 1345

**הוספת תקנה 5א**

מיום 22.2.2022

**תק' תשפ"ב-2022**

[ק"ת תשפ"ב מס' 10013](https://www.nevo.co.il/Law_word/law06/tak-10013.pdf) מיום 22.2.2022 עמ' 2142

**החלפת תקנה 5א**

הנוסח הקודם:

~~גורם לפי סעיף 31(א)(10) לחוק שרשאי לקבל רישיון ייבוא רכב~~

~~5א. הגורם שרשאי לקבל רישיון ייבוא רכב לפי סעיף 31(א)(10) לחוק הוא אדם המייבא אחד מאלה, ובלבד שהרכב לא מיובא למטרת שיווק רכב והמייבא איננו אחד מהמנויים בסעיף 31(א)(1) עד (9) לחוק:~~

~~(1) רכב מסוג הפטור מחובת רישום ורישוי לפי פקודת התעבורה, שאינו מהמנויים בסעיף 31(א)(7) לחוק;~~

~~(2) מעונוע כהגדרתו בסעיף 33(ג) לחוק.~~

6. המבקש לייבא רכב המיועד לשימושו האישי או המשפחתי או העסקי-עצמי והוא מתוצר שאינו מיובא על ידי יבואן ישיר לפי סעיף 33(ב)(5) לחוק, ימציא לרשות המוסמכת לייבוא את כל אלה:

תנאים לייבוא רכב לשימוש אישי מתוצר שאינו מיובא על ידי יבואן ישיר

(1) התחייבות יצרן הרכב או סוכן ראשי, לספק לרכב שירותים אלה כפי שהוסכם עם מייבא הרכב: שירותי תחזוקה, אחריות, שירותי תיקון תקלת בטיחות סדרתית ואספקת מוצרי תעבורה בישראל;

(2) התחייבות בעל רישיון להפעלת מוסך המוסמך לביצוע עבודות מכונאות רכב ברכב מסוג הרכב המבוקש לייבוא להעמיד לרשות בעל הרכב את המוסך ומיתקניו לשם מתן שירותי תחזוקה לרכב;

תק' תשפ"ב-2022

(3) חלף האמור בפסקאות (1) ו-(2) – אישור יצרן הרכב או סוכן ראשי לספק לרכב שירותי תחזוקה, אחריות, שירותי תיקון תקלת בטיחות סדרתית ואספקת מוצרי תעבורה במדינת חוץ, כאשר יצרן הרכב או הסוכן הראשי, לפי העניין, אחראים להעברת הרכב מישראל למיתקן תחזוקה של יצרן הרכב במדינת חוץ ולהשבתו ללקוח;

(4) התחייבות מייבא הרכב בתצהיר, מאומת על ידי עורך דין, להודיע למנהל על כל שינוי בתוקפם של אישור או התחייבות המנויים בתקנה זו.

מיום 24.4.2022

**תק' תשפ"ב-2022**

[ק"ת תשפ"ב מס' 10013](https://www.nevo.co.il/Law_word/law06/tak-10013.pdf) מיום 22.2.2022 עמ' 2142

(2) התחייבות בעל רישיון להפעלת מוסך המוסמך לביצוע עבודות מכונאות רכב ברכב מסוג הרכב המבוקש לייבוא להעמיד לרשות בעל הרכב את המוסך ומיתקניו לשם מתן שירותי תחזוקה לרכב;

7. (א) הרשות המוסמכת לייבוא רשאית לתת רישיון ייבוא רכב למבקש לייבא רכב אספנות לשימוש אישי או עסקי-עצמי, לחמישה כלי רכב בשנה לכל היותר, בהתקיים כל אלה:

ייבוא לשימוש אישי או עסקי-עצמי של רכב אספנות

(1) הרכב הוא מסוג M1, N1 או אופנוע;

(2) מתקיימות ברכב הוראות סעיפים 33(ב)(4), (7), (8)(א) ו-(ב) לחוק;

(3) הרכב בעל רישיון בתוקף במדינת מוצאו;

(4) הרכב ומבנהו תואמים למבנה הרכב כפי שתוכנן ויוצר על ידי יצרן הרכב המקורי בקו הייצור, לא בוצע ברכב שינוי מבנה לאחר ייצורו והרכב אינו רכב שיוצר בשלבים על ידי כמה יצרנים (multi-stage).

(ב) על אף האמור בתקנת משנה (א)(4), הרשות המוסמכת לייבוא רשאית לתת רישיון ייבוא רכב כאמור באותה תקנת משנה, לרכב שמתקיים בו אחד מאלה:

(1) רכב בתצורת מבנה מגורים ממונע המשמש למגורים (motor home) ומשקלו הכולל לא עולה על 4,000 ק"ג;

(2) רכב שהמרכב שלו שונה לתצורה קלאסית (replica – חיקוי של רכב ישן יותר) ויש לגביו תעודת בדיקה של מעבדה מוכרת אירופית על עמידתו בדרישות התקינה האירופית, או שלפי הצהרת היצרן הוא עומד בדרישות תקינה אמריקנית או בדרישות תקינה קנדית.

(ג) על אף האמור בתקנות משנה (א) ו-(ב), הרשות המוקמת לייבוא לא תיתן רישיון ייבוא רכב, לעניין רכב כאמור בתקנת משנה (א), בהתקיים אחד מאלה:

(1) ההגה ברכב מותקן בצד ימין של הרכב, למעט אם הרכב מיובא לצורכי תצוגה בלבד;

(2) הרכב עבר תאונה במדינת מוצאו, אשר יש לגביה תיעוד כי נגרם לרכב בעקבותיה אחד מאלה:

(א) הרכב הורד מהכביש לצמיתות, לפי הדין החל במדינת מוצאו;

(ב) נגרם נזק לשלדת הרכב;

(ג) פתיחת כריות האוויר המותקנות ברכב;

(ד) נגרם נזק למערכת ההיגוי, הבלמים, או למערכת המתלים ברכב;

(ה) הרכב הוכרז כרכב לגריטה (Salvage), לפי הדין החל במדינת מוצאו;

(3) רכב אשר במועד הגשת הבקשה לרישיון מופיעה לגביו ברישומי היצרן תקלת בטיחות סדרתית שטרם תוקנה.

7א. (א) התנאים שבהתקיימם רשאית הרשות המוסמכת לייבוא, בהחלטה מנומקת בכתב, לפטור מהתנאים למתן רישיון ייבוא רכב כאמור בסעיף 36(א) לחוק, כולם או חלקם, הם אחד או יותר מאלה:

תנאים למתן פטור מהתנאים למתן רישיון ייבוא רכב

תק' תשע"ז-2017

(1) התנאים למתן רישיון ייבוא רכב הקבועים בסעיף 36(א) לחוק אינם מתאימים לרכב נושא הבקשה, מחמת ייעודו;

(2) הרכב נושא הבקשה אינו מיועד לנוע בכביש כהגדרתו בתקנות התעבורה;

(3) הרכב נושא הבקשה הוא רכב תפעולי המיועד לפעול באזור רכב תפעולי בלבד;

(4) לרכב נושא הבקשה יש מאפיינים ייחודיים שאינם מנויים בפסקאות משנה (1) עד (3), המצדיקים מתן פטור כאמור.

(ב) לעניין תקנה זו, "אזור רכב תפעולי" ו"רכב תפעולי" – כהגדרתם בתקנה 95א לתקנות התעבורה.

מיום 10.7.2017

**תק' תשע"ז-2017**

[ק"ת תשע"ז מס' 7836](http://www.nevo.co.il/Law_word/law06/tak-7836.pdf) מיום 10.7.2017 עמ' 1345

**הוספת תקנה 7א**

7ב. סוגי המבקשים שלהלן יהיו זכאים לקבל רישיון יבואן ישיר או רישיון יבואן עקיף אף אם לא מתקיים בהם תנאי מהתנאים לקבלת רישיון כאמור הקבועים בסעיפים 41(א)(2) עד (5) או 42(א)(2) עד (5) לחוק, לפי העניין:

פטור מתנאים לקבלת רישיון יבואן ישיר או עקיף

תק' תשע"ז-2017

(1) אדם המייבא רכב מסוג הפטור מחובת רישום ורישוי לפי פקודת התעבורה, למעט רכב מסוג המנוי בפסקה (2);

(2) אדם המייבא רכב מסוג המנוי בסעיף 31(א)(7) לחוק, טרקטור משא או עגורן נייד כהגדרתו בסעיף האמור, ובלבד שכתנאי לקבלת רישיון יבואן ישיר או רישיון יבואן עקיף, ימציא המבקש למנהל את כל אלה:

(א) כתב התחייבות מטעמו לספק לרכב שהוא מייבא שירותים אלה: מימוש אחריות יצרן, אם ניתנה, בהיקף ולתקופה שלא יפחתו מהאחריות שנתן היצרן ושירותי תיקון תקלת בטיחות סדרתית לפי סעיף 50 לחוק;

(ב) מסמכים המעידים כי לרשותו מוסך אחד לפחות, אשר מחזיק ברישיונות להפעלת מוסך במקצועות המתאימים לטיפול בסוג הרכב שהוא מייבא כפי שהורה לו המנהל.

מיום 10.7.2017

**תק' תשע"ז-2017**

[ק"ת תשע"ז מס' 7836](http://www.nevo.co.il/Law_word/law06/tak-7836.pdf) מיום 10.7.2017 עמ' 1346

**הוספת תקנה 7ב**

8. (א) יבואן מסחרי יודיע לציבור על תקלת בטיחות סדרתית ברכב מתוצר שהוא מייבא, בתוך 10 ימי עבודה מיום שנודע לו מאת יצרן הרכב, הסוכן המורשה או המנהל, לפי העניין, על קיומה של התקלה; הודעה כאמור תהיה בנוסח המפורט בפרט 1 לתוספת הראשונה ותפורסם באתר האינטרנט של היבואן, בשני עיתונים יומיים נפוצים במודעה בגודל 10x10 ס"מ לפחות, וכן בשני אמצעי תקשורת נוספים לפחות העוסקים בתחום הרכב.

תקלת בטיחות סדרתית ברכב מיובא

(ב) יבואן ישיר ויבואן עקיף ידווחו למנהל בכתב, לרבות באמצעות דואר אלקטרוני, על תקלת בטיחות סדרתית, בהקדם האפשרי לאחר שנודע להם על כך מאת יצרן הרכב או הסוכן המורשה, לפי העניין, וכן, בתוך 16 ימים מיום שנודע להם כאמור, ידווחו על כך למנהל תוך ציון הפרטים ובצירוף המסמכים כאמור בפרט 2 לתוספת הראשונה, בנוגע לכלי הרכב שלגביהם נודע להם כי קיימת התקלה.

(ג) המנהל יפרסם באתר האינטרנט של המשרד את ההודעה לפי תקנת משנה (ב), יזין למערכת לקריאות חוזרות את הנתונים שהועברו כאמור באותה תקנת משנה, ויודיע ליבואן הישיר או ליבואן העקיף, לפי העניין, על כלי הרכב שנכללו בהודעת היצרן ורישיונם לפי פקודת התעבורה בוטל בהתאם לנתוני מאגר רשות הרישוי.

(ד) יבואן מסחרי ימסור הודעה על תקלת בטיחות סדרתית לכל בעלי כלי הרכב הרשומים בישראל ושהתקלה נוגעת אליהם; הודעה כאמור תימסר באמצעות מוסר ההודעות ולשם מסירתה –

(1) ימלא היבואן את הטפסים המפורסמים באתר האינטרנט של המשרד, ובכלל זה את טופס ההתחייבות הכספית, וימציא אותם למנהל;

(2) יעביר היבואן למנהל את מספרי השלדה של כלי הרכב שבהם התגלתה תקלת הבטיחות הסדרתית; המנהל יעביר את מספרי השלדה האמורים למוסר ההודעות, בצירוף הפרטים המעודכנים של בעלי כלי הרכב נכון למועד מסירת הודעת היבואן, לצורך משלוח ההודעה לבעלי כלי הרכב כאמור.

(ה) בתום שישה חודשים ממועד משלוח ההודעה לבעלי כלי הרכב כאמור בתקנת משנה (ד), ימסור יבואן מסחרי למנהל עדכון על ביצוע הטיפול בתקלת הבטיחות הסדרתית ויפרט על גבי קובץ גיליון אלקטרוני את מספרי הרישוי של כלי הרכב שבמועד מסירת העדכון טרם בוצע בהם תיקון.

9. (א) משווק רכב יכלול בפרסומת כהגדרתה בסעיף 79 לחוק, מידע לגבי רמת האבזור הבטיחותי של רכב שהוא משווק, כפי שנקבעה לפי תקנה 270ד לתקנות התעבורה, התשכ"א-1961, ולפי הדוגמה שבפרט 1 לתוספת השנייה (להלן – מידע בטיחותי); במידע בטיחותי הנכלל בפרסומת כאמור יתקיימו הדרישות שלהלן:

מידע בטיחותי לגבי רכב

(1) בפרסומת בכתב או בדפוס יוצג המידע הבטיחותי באופן ברור לעין, בתחתית הפרסומת, על גבי רקע לבן; צבע האותיות יהיה שחור, וגודל האותיות ימלא את השטח שהוקצה למידע הבטיחותי ולא יפחת מ-9 נקודות;

(2) בפרסומת באמצעי אלקטרוני חזותי יופיע המידע הבטיחותי באחת מפינות המסך, לכל משך הפרסומת, בצבע ובגודל ברורים לעין;

(3) בפרסומת באמצעי אלקטרוני חזותי רשאי משווק הרכב שלא לכלול את המידע הבטיחותי, ובלבד שיתקיימו כל אלה:

(א) מצוינת בה, לכל משך הפרסומת, כתובת אתר האינטרנט של המפרסם ובו יפורסם המידע הבטיחותי;

(ב) כלולים בה צבע או מספר המציינים את רמת האבזור הבטיחותי של הרכב נושא הפרסומת, כאמור בפרט 1 לתוספת השנייה.

(ב) משווק רכב יציג, במקום עסקו או במקום אחר שבו נמכר או משווק רכב, ובכלל זה באתר האינטרנט שלו, הודעה הכוללת מידע לגבי רמת האבזור הבטיחותי של הרכב, לפי הדוגמה שבפרט 2 לתוספת השנייה; הודעה כאמור תוצג במקום בולט לעין, והיא תוצג בסמוך לרכב המשווק למעט לעניין מודעה המוצגת באתר האינטרנט של משווק הרכב; הודעה כאמור שהיא חלק ממודעה הכוללת פרטים נוספים על הרכב המשווק תהיה בגודל שלא יפחת מ-1/4 מגודל המודעה.

10. משווק רכב ימסור לקונה תמצית הוראות שימוש ברכב בשפות עברית וערבית, שתכלול פירוט של הוראות השימוש בנושאים אלה:

מתן תמצית הוראות שימוש ברכב לקונה

(1) חיוויי אזהרה בלוח המחוונים;

(2) לחצי ניפוח הצמיגים, החלפת גלגל או שימוש בערכת ניפוח, והכול בהתאם לדגם הרכב;

(3) תחזוקה שוטפת בסיסית;

(4) דלק, תדלוק או טעינה, לפי סוג ההנעה של הרכב המשווק;

תק' תשפ"ב-2022

(5) הוראות למקרה חירום.

מיום 22.6.2022

**תק' תשפ"ב-2022**

[ק"ת תשפ"ב מס' 10013](https://www.nevo.co.il/Law_word/law06/tak-10013.pdf) מיום 22.2.2022 עמ' 2142

**החלפת פסקה 10(4)**

הנוסח הקודם:

~~(4) דלק ותדלוק;~~

11. (א) משווק רכב ידווח לקונה על כל נזק שנגרם לרכב לפני מסירת החזקה בו לקונה, ובכלל זה נזק שתוקן, פרט לנזקים אלה:

נזק שנגרם לרכב לפני מסירתו לקונה

(1) כל חלק שלם ברכב שניזוק והוחלף, המחובר לרכב או מעוגן בו באמצעות ברגים, תופסנים או אוחזים ותהליך החלפתו אינו דורש התאמה, עיבוד או צביעה, ובלבד שחלק זה מוחלף בחלק מקורי חדש;

(2) לעניין רכב מיבואן כהגדרתו בסעיף 88 לחוק – שריטה אחת על חלק אחד בלבד במרכב, שאינה בגג הרכב ונצבעה נקודתית במיומנות מקצועית הולמת ועובי שכבת הצבע לאחר התיקון אינו עולה על 150% מעובי שכבת הצבע המקורית באותו רכב, ובלבד שלפי חוות דעת של שמאי רכב לא נגרמה לרכב ירידת ערך עקב הנזק האמור ומנהל מקצועי של מוסך אישר בחתימתו את התיקון;

(3) שריטות בפגוש הרכב שתיקונן מחייב צביעה בלבד.

(ב) דיווח כאמור בתקנת משנה (א) יתבצע בכתב, והקונה יחתום בצמוד לכתב הדיווח.

(ג) משווק רכב יאפשר לקונה לעיין בחומר המתעד את הנזק ותיקונו וכן ימסור לו את העתק החומר, אם ביקש זאת.

12. (א) בעד בקשה למתן רישיון מהרישיונות המנויים בתוספת השלישית, קבלת העתק מקור או עותק של רישיון ובעד השתתפות בבחינה עיונית לקבלת רישיון לתיווך בייבוא אישי, ישולמו האגרות כמפורט בתוספת השלישית.

אגרות

תק' תשע"ז-2017

(ב) חייב בתשלום אגרה בעד בקשה למתן רישיון, שתקופת תוקפו עולה על שנה אחת, ישלם את סכום האגרה בתשלומים שווים, אחת לשנה.

תק' תשע"ז-2017

(ג) סכום האגרה בעד השגה על תוצאות בחינה כאמור בתקנת משנה (א) יהיה מחצית מן האגרה ששולמה בעד הבחינה, ויעוגל כאמור בתקנת משנה (ד).

(ג1) בעל רישיון יבואן מסחרי המבקש לקבל גם רישיון סוחר ברכב מיבואן לפי סעיף 89 לחוק או רישיון סוחר ברכב שאינו רכב מיבואן לפי סעיף 92 לחוק (בתקנת משנה זו – רישיון סחר) יהיה פטור מתשלום האגרה בעד רישיון הסחר; אולם, אם סכום אגרת רישיון הסחר המבוקש גבוה מסכום אגרת רישיון היבואן המסחרי ששילם בעד השנה שבה הגיש את בקשה רישיון הסחר, ישלם נוסף על אגרת רישיון היבואן המסחרי גם את ההפרש שבין סכום אגרת רישיון הסחר לבין סכום אגרת רישיון היבואן המסחרי ששילם.

תק' תשע"ז-2017

(ג2) סוחר ברכב מיבואן המבקש לקבל גם רישיון סוחר ברכב שאינו רכב מיבואן לפי סעיף 92 לחוק יהיה פטור מתשלום האגרה בעד רישיון סוחר ברכב שאינו רכב מיבואן.

תק' תשע"ז-2017

(ג3) סוחר ברכב שאינו רכב מיבואן המבקש לקבל גם רישיון סוחר ברכב מיבואן לפי סעיף 89 יהיה פטור מתשלום האגרה בעד רישיון סוחר ברכב מיבואן בעד השנה שבה הגיש את הבקשה, למעט תשלום התוספת החד-פעמית הקבועה בפרט 6(3) לתוספת השלישית, ובעד כל שנה לאחר השנה שבה הגיש את הבקשה – ישלם את האגרה בעד רישיון סוחר ברכב מיבואן ויהיה פטור מתשלום האגרה בעד רישיון סוחר ברכב שאינו רכב מיבואן.

תק' תשע"ז-2017

(ד) הסכומים הנקובים בתוספת השלישית יתעדכנו ב-1 באפריל של כל שנה (להלן – יום העדכון) בהתאם לשיעור שינוי המדד שפורסם בחודש נובמבר שקדם ליום העדכון לעומת המדד שפורסם בחודש נובמבר שקדם ליום העדכון בשנה הקודמת, ולעניין יום העדכון הראשון – לעומת המדד שפורסם בחודש אוקטובר 2016; הסכום האמור יעוגל לשקל החדש השלם הקרוב וסכום של מחצית השקל החדש יעוגל כלפי מעלה; לעניין זה –

תק' תשע"ז-2017

"יום העדכון הראשון" – ט"ז בניסן התשע"ח (1 באפריל 2018);

"מדד" – מדד המחירים לצרכן שמפרסמת הלשכה המרכזית לסטטיסטיקה.

(ה) המנהל הכללי של המשרד יפרסם בהודעה ברשומות ובאתר האינטרנט של המשרד את נוסח התוספת השלישית כפי שהשתנה לפי תקנת משנה (ד).

מיום 10.7.2017

תקנת משנה 12(ד) מיום 1.4.2017

**תק' תשע"ז-2017**

[ק"ת תשע"ז מס' 7836](http://www.nevo.co.il/Law_word/law06/tak-7836.pdf) מיום 10.7.2017 עמ' 1346

(א) בעד בקשה למתן רישיון ~~לפי תקנות אלה~~ מהרישיונות המנויים בתוספת השלישית, קבלת העתק מקור או עותק של רישיון ובעד השתתפות בבחינה עיונית לקבלת רישיון לתיווך בייבוא אישי, ישולמו האגרות כמפורט בתוספת השלישית~~; אגרה בעד בקשה למתן רישיון תשולם במלואה לפני תחילתה של תקופת תוקף הרישיון~~.

(ב) חייב בתשלום אגרה בעד בקשה למתן רישיון, שתקופת תוקפו עולה על שנה אחת, ~~רשאי לשלם~~ ישלם את סכום האגרה בתשלומים שווים, אחת לשנה.

(ג) סכום האגרה בעד השגה על תוצאות בחינה כאמור בתקנת משנה (א) יהיה מחצית מן האגרה ששולמה בעד הבחינה, ויעוגל כאמור בתקנת משנה (ד).

(ג1) בעל רישיון יבואן מסחרי המבקש לקבל גם רישיון סוחר ברכב מיבואן לפי סעיף 89 לחוק או רישיון סוחר ברכב שאינו רכב מיבואן לפי סעיף 92 לחוק (בתקנת משנה זו – רישיון סחר) יהיה פטור מתשלום האגרה בעד רישיון הסחר; אולם, אם סכום אגרת רישיון הסחר המבוקש גבוה מסכום אגרת רישיון היבואן המסחרי ששילם בעד השנה שבה הגיש את בקשה רישיון הסחר, ישלם נוסף על אגרת רישיון היבואן המסחרי גם את ההפרש שבין סכום אגרת רישיון הסחר לבין סכום אגרת רישיון היבואן המסחרי ששילם.

(ג2) סוחר ברכב מיבואן המבקש לקבל גם רישיון סוחר ברכב שאינו רכב מיבואן לפי סעיף 92 לחוק יהיה פטור מתשלום האגרה בעד רישיון סוחר ברכב שאינו רכב מיבואן.

(ג3) סוחר ברכב שאינו רכב מיבואן המבקש לקבל גם רישיון סוחר ברכב מיבואן לפי סעיף 89 יהיה פטור מתשלום האגרה בעד רישיון סוחר ברכב מיבואן בעד השנה שבה הגיש את הבקשה, למעט תשלום התוספת החד-פעמית הקבועה בפרט 6(3) לתוספת השלישית, ובעד כל שנה לאחר השנה שבה הגיש את הבקשה – ישלם את האגרה בעד רישיון סוחר ברכב מיבואן ויהיה פטור מתשלום האגרה בעד רישיון סוחר ברכב שאינו רכב מיבואן.

~~(ד) הסכומים הנקובים בתוספת השלישית יתעדכנו ב-1 באפריל של כל שנה (להלן – יום העדכון) בהתאם לשיעור שינוי המדד שפורסם בחודש נובמבר שקדם ליום העדכון לעומת המדד שפורסם בחודש נובמבר שקדם ליום העדכון בשנה הקודמת, ולעניין יום העדכון הראשון – לעומת המדד שהיה ידוע ביום תחילתן של תקנות אלה; הסכום האמור יעוגל לשקל החדש השלם הקרוב וסכום של מחצית השקל החדש יעוגל כלפי מעלה; לעניין זה, "מדד" – מדד המחירים לצרכן שמפרסמת הלשכה המרכזית לסטטיסטיקה.~~

(ד) הסכומים הנקובים בתוספת השלישית יתעדכנו ב-1 באפריל של כל שנה (להלן – יום העדכון) בהתאם לשיעור שינוי המדד שפורסם בחודש נובמבר שקדם ליום העדכון לעומת המדד שפורסם בחודש נובמבר שקדם ליום העדכון בשנה הקודמת, ולעניין יום העדכון הראשון – לעומת המדד שפורסם בחודש אוקטובר 2016; הסכום האמור יעוגל לשקל החדש השלם הקרוב וסכום של מחצית השקל החדש יעוגל כלפי מעלה; לעניין זה –

"יום העדכון הראשון" – ט"ז בניסן התשע"ח (1 באפריל 2018);

"מדד" – מדד המחירים לצרכן שמפרסמת הלשכה המרכזית לסטטיסטיקה.

13. (א) תחילתן של תקנות אלה, למעט התקנות המפורטות בתקנת משנה (ב), ביום תחילתו של החוק.

תחילה ותחולה

(ב) תחילתן של תקנות 3, 4, 9 ו-10 ופרטים 4 ו-5 לתוספת השלישית ביום ג' בטבת התשע"ז (1 בינואר 2017).

(ג) תקנה 8 תחול בכפוף להוראות סעיף 253(ג)(5) לחוק.

תוספת ראשונה

(תקנה 8)

1. **נוסח הודעה לציבור מטעם יבואן מסחרי**

שם היבואן:

הכתובת:

הודעה לבעלי רכב מתוצר       דגם       שנת יצור

הרינו להודיע לכל הלקוחות בעלי רכב מתוצר       דגם       שנת יצור

כי יצרנית הרכב חב'       הודיעה על קיומה של תקלת בטיחות סדרתית (recall) לחלק מהמכוניות מדגם זה, שנובע מליקוי שהתגלה במערכת      , שעלול לפגוע בתפקוד הרכב.

לכל בעלי הרכבים מתוצר זה תישלח הודעה בכתב.

לקוח שירצה לבדוק אם מכוניתו נכללת בקריאת השירות, יכול להתקשר למוקד שירות לקוחות של היבואן בטל' מס':       או לפנות לאתר האינטרנט של היבואן שכתובתו      .

את תיקון תקלת הבטיחות הסדרתית יהיה ניתן לבצע רק במוסכי השירות של היבואן[[2]](#footnote-2), רשימת המוסכים מפורסמת באתר האינטרנט של היבואן.

על פי חוק, תיקון תקלת הבטיחות הסדרתית יתבצע בלא תשלום. מומלץ לתאם את מועד התיקון מראש עם המוסך.

על פי תקנה 306א לתקנות התעבורה, התשכ"א-1961, בעל רכב שלא יבצע בפועל את תיקון תקלת הבטיחות הסדרתית בתוך 6 חודשים ממועד משלוח מכתב זה, משרד התחבורה לא יחדש את רישיון הרכב שלו ולא תתאפשר העברת בעלות ברכב.

\_\_\_\_\_\_\_\_\_\_\_\_\_\_\_\_\_

יבואן הרכב

2. **פירוט הודעה למנהל על תקלת בטיחות סדרתית**

(א) ההודעה למנהל תכלול את הפרטים האלה:

תוצר הרכב שבו התגלתה תקלת הבטיחות הסדרתית;

דגם הרכב שבו התגלתה תקלת הבטיחות הסדרתית;

מספר רישוי (ככל שמספרי הרישוי של הרכבים הרלוונטיים ידועים ליבואן);

מספר שלדה;

תיאור הליקוי ברכב והנחיות היצרן לתיקון הליקוי בידי היבואן (הוראה טכנית);

הבהרת ההיבט הבטיחותי של הליקוי ומידת הדחיפות שבהגעת הלקוח למוסך לצורך תיקונו;

כל מידע מהותי נוסף ובעל חשיבות לליקוי ובלבד שאינו פרסומי/שיווקי/מסחרי.

(ב) להודעה יצורפו המסמכים שלהלן:

(1) העתקי פרסום ההודעה באתר האינטרנט שלו, בשני עיתונים יומיים נפוצים ובשני אמצעי תקשורת נוספים העוסקים בתחום הרכב (לצרף העתקי הפרסום בפועל);

(2) הודעת היצרן בדבר מהות הליקוי ותרגומה לשפה העברית.

תוספת שנייה

(תקנה 9)

**הצגת רמת אבזור בטיחותי של רכב**

1. **בפרסומת לרכב בכתב, בדפוס או באמצעים אלקטרוניים חזותיים:**

(א) פרסומת המתייחסת לדגם אחד:



(ב) פרסומת המתייחסת למספר דגמים:



2. **בהודעה במקום עסקו של משווק רכב או במקום אחר שבו נמכר או משווק רכב:**

להלן דוגמה להודעה הכוללת מידע לגבי רמת האבזור הבטיחותי של הרכב בנוגע לדגם רכב מסוים; המידע יופיע בעלון מידע על הרכב או בהודעה שיוצגו בסמיכות אל הרכב וכן בעת הצגת פרטי דגם רכב מסוים באתר האינטרנט של משווק הרכב.



תוספת שלישית

הודעה תשפ"ג-2023

(תקנה 12)

**אגרות**

טור ב'

טור א' בשקלים חדשים

1. אגרות בעד בקשות לרישיון ייבוא רכב, לכל אב-טיפוס של דגם רכב:

(1) בעד בקשה לרישיון ייבוא רכב לייבוא גרור או נתמך עד 3.5 טון 816

(2) בעד בקשה לרישיון ייבוא רכב לייבוא גרור או נתמך מעל 3.5 טון 1,001

(3) בעד בקשה לרישיון ייבוא רכב לייבוא רכב פרטי ומסחרי עד 3.5 טון, לגבי דגם רכב שטרם ניתן לגביו רישיון ייבוא באותה שנה 1,545

(4) בעד בקשה לרישיון ייבוא רכב לייבוא רכב מעל 3.5 טון 2,687

(5) בעד בקשה לרישיון ייבוא רכב לייבוא אופנועים ורכב מסוג T2 (טרקטורונים) 979

(6) בעד בקשה לרישיון ייבוא רכב לייבוא מכונה ניידת 761

(7) בעד בקשה לרישיון לייבוא אישי כאמור בסעיף 33 לחוק 272

2. אגרות בעד בקשות לרישיון יבואן מסחרי, לכל שנה של תקופת תוקף הרישיון או חלק ממנה:

(1) בעד רישיון יבואן ישיר ורישיון יבואן עקיף 1,686

(2) בעד רישיון יבואן זעיר 979

3. אגרה בעד קבלת העתק מקור או עותק של רישיון 22

4. אגרת בחינה למתווך בייבוא אישי בעד השתתפות בבחינה לקבלת רישיון לתיווך בייבוא אישי 148

5. אגרה בעד בקשה לרישיון לתיווך בייבוא אישי לכל שנה של תקופת תוקף הרישיון או חלק ממנה 870

תק' תשע"ז-2017

6. אגרות בעד בקשות לרישיונות סחר ברכב לפי פרק ו' לחוק, לכל שנה של תקופת תוקף הרישיון או חלק ממנה:

תק' תשע"ז-2017

(1) לרישיון סוחר ברכב מיבואן 1,849

(2) לרישיון סוחר ברכב שאינו רכב מיבואן 1,523

(3) לרישיון סוחר ברכב מיבואן למי שהוא בעל רישיון סוחר ברכב שאינו רכב מיבואן (תוספת חד-פעמית) 326

מיום 10.7.2017

**תק' תשע"ז-2017**

[ק"ת תשע"ז מס' 7836](http://www.nevo.co.il/Law_word/law06/tak-7836.pdf) מיום 10.7.2017 עמ' 1347

5. אגרה בעד בקשה לרישיון לתיווך בייבוא אישי לכל שנה של תקופת תוקף הרישיון או חלק ממנה 800

6. אגרות בעד בקשות לרישיונות סחר ברכב לפי פרק ו' לחוק, לכל שנה של תקופת תוקף הרישיון או חלק ממנה:

(1) לרישיון סוחר ברכב מיבואן 1,700

(2) לרישיון סוחר ברכב שאינו רכב מיבואן 1,400

(3) לרישיון סוחר ברכב מיבואן למי שהוא בעל רישיון סוחר ברכב שאינו רכב מיבואן (תוספת חד-פעמית) 300

מיום 1.4.2018

**הודעה תשע"ח-2018**

[ק"ת תשע"ח מס' 7957](http://www.nevo.co.il/Law_word/law06/tak-7957.pdf) מיום 26.2.2018 עמ' 1041

טור ב'

טור א' בשקלים חדשים

1. אגרות בעד בקשות לרישיון ייבוא רכב, לכל אב-טיפוס של דגם רכב:

(1) בעד בקשה לרישיון ייבוא רכב לייבוא גרור או נתמך עד 3.5 טון ~~750~~ 753

(2) בעד בקשה לרישיון ייבוא רכב לייבוא גרור או נתמך מעל 3.5 טון ~~920~~ 924

(3) בעד בקשה לרישיון ייבוא רכב לייבוא רכב פרטי ומסחרי עד 3.5 טון, לגבי דגם רכב שטרם ניתן לגביו רישיון ייבוא באותה שנה ~~1,420~~ 1,426

(4) בעד בקשה לרישיון ייבוא רכב לייבוא רכב מעל 3.5 טון ~~2,470~~ 2,480

(5) בעד בקשה לרישיון ייבוא רכב לייבוא אופנועים ורכב מסוג T2 (טרקטורונים) ~~900~~ 904

(6) בעד בקשה לרישיון ייבוא רכב לייבוא מכונה ניידת ~~700~~ 703

(7) בעד בקשה לרישיון לייבוא אישי כאמור בסעיף 33 לחוק ~~250~~ 251

2. אגרות בעד בקשות לרישיון יבואן מסחרי, לכל שנה של תקופת תוקף הרישיון או חלק ממנה:

(1) בעד רישיון יבואן ישיר ורישיון יבואן עקיף ~~1,550~~ 1,556

(2) בעד רישיון יבואן זעיר ~~900~~ 904

3. אגרה בעד קבלת העתק מקור או עותק של רישיון 20

4. אגרת בחינה למתווך בייבוא אישי בעד השתתפות בבחינה לקבלת רישיון לתיווך בייבוא אישי ~~136~~ 137

5. אגרה בעד בקשה לרישיון לתיווך בייבוא אישי לכל שנה של תקופת תוקף הרישיון או חלק ממנה ~~800~~ 803

6. אגרות בעד בקשות לרישיונות סחר ברכב לפי פרק ו' לחוק, לכל שנה של תקופת תוקף הרישיון או חלק ממנה:

(1) לרישיון סוחר ברכב מיבואן ~~1,700~~ 1,707

(2) לרישיון סוחר ברכב שאינו רכב מיבואן ~~1,400~~ 1,406

(3) לרישיון סוחר ברכב מיבואן למי שהוא בעל רישיון סוחר ברכב שאינו רכב מיבואן (תוספת חד-פעמית) ~~300~~ 301

מיום 1.4.2019

**הודעה תשע"ט-2019**

[ק"ת תשע"ט מס' 8188](http://www.nevo.co.il/Law_word/law06/tak-8188.pdf) מיום 10.3.2019 עמ' 2992

טור ב'

טור א' בשקלים חדשים

1. אגרות בעד בקשות לרישיון ייבוא רכב, לכל אב-טיפוס של דגם רכב:

(1) בעד בקשה לרישיון ייבוא רכב לייבוא גרור או נתמך עד 3.5 טון ~~753~~ 762

(2) בעד בקשה לרישיון ייבוא רכב לייבוא גרור או נתמך מעל 3.5 טון ~~924~~ 935

(3) בעד בקשה לרישיון ייבוא רכב לייבוא רכב פרטי ומסחרי עד 3.5 טון, לגבי דגם רכב שטרם ניתן לגביו רישיון ייבוא באותה שנה ~~1,426~~ 1,443

(4) בעד בקשה לרישיון ייבוא רכב לייבוא רכב מעל 3.5 טון ~~2,480~~ 2,509

(5) בעד בקשה לרישיון ייבוא רכב לייבוא אופנועים ורכב מסוג T2 (טרקטורונים) ~~904~~ 914

(6) בעד בקשה לרישיון ייבוא רכב לייבוא מכונה ניידת ~~703~~ 711

(7) בעד בקשה לרישיון לייבוא אישי כאמור בסעיף 33 לחוק ~~251~~ 254

2. אגרות בעד בקשות לרישיון יבואן מסחרי, לכל שנה של תקופת תוקף הרישיון או חלק ממנה:

(1) בעד רישיון יבואן ישיר ורישיון יבואן עקיף ~~1,556~~ 1,575

(2) בעד רישיון יבואן זעיר ~~904~~ 914

3. אגרה בעד קבלת העתק מקור או עותק של רישיון 20

4. אגרת בחינה למתווך בייבוא אישי בעד השתתפות בבחינה לקבלת רישיון לתיווך בייבוא אישי ~~137~~ 138

5. אגרה בעד בקשה לרישיון לתיווך בייבוא אישי לכל שנה של תקופת תוקף הרישיון או חלק ממנה ~~803~~ 813

6. אגרות בעד בקשות לרישיונות סחר ברכב לפי פרק ו' לחוק, לכל שנה של תקופת תוקף הרישיון או חלק ממנה:

(1) לרישיון סוחר ברכב מיבואן ~~1,707~~ 1,727

(2) לרישיון סוחר ברכב שאינו רכב מיבואן ~~1,406~~ 1,422

(3) לרישיון סוחר ברכב מיבואן למי שהוא בעל רישיון סוחר ברכב שאינו רכב מיבואן (תוספת חד-פעמית) ~~301~~ 305

מיום 1.4.2020

**הודעה תש"ף-2020**

[ק"ת תש"ף מס' 8345](http://www.nevo.co.il/Law_word/law06/tak-8345.pdf) מיום 9.2.2020 עמ' 585

טור ב'

טור א' בשקלים חדשים

1. אגרות בעד בקשות לרישיון ייבוא רכב, לכל אב-טיפוס של דגם רכב:

(1) בעד בקשה לרישיון ייבוא רכב לייבוא גרור או נתמך עד 3.5 טון ~~762~~ 765

(2) בעד בקשה לרישיון ייבוא רכב לייבוא גרור או נתמך מעל 3.5 טון ~~935~~ 938

(3) בעד בקשה לרישיון ייבוא רכב לייבוא רכב פרטי ומסחרי עד 3.5 טון, לגבי דגם רכב שטרם ניתן לגביו רישיון ייבוא באותה שנה ~~1,443~~ 1,448

(4) בעד בקשה לרישיון ייבוא רכב לייבוא רכב מעל 3.5 טון ~~2,509~~ 2,520

(5) בעד בקשה לרישיון ייבוא רכב לייבוא אופנועים ורכב מסוג T2 (טרקטורונים) ~~914~~ 918

(6) בעד בקשה לרישיון ייבוא רכב לייבוא מכונה ניידת ~~711~~ 714

(7) בעד בקשה לרישיון לייבוא אישי כאמור בסעיף 33 לחוק ~~254~~ 255

2. אגרות בעד בקשות לרישיון יבואן מסחרי, לכל שנה של תקופת תוקף הרישיון או חלק ממנה:

(1) בעד רישיון יבואן ישיר ורישיון יבואן עקיף ~~1,575~~ 1,581

(2) בעד רישיון יבואן זעיר ~~914~~ 918

3. אגרה בעד קבלת העתק מקור או עותק של רישיון 20

4. אגרת בחינה למתווך בייבוא אישי בעד השתתפות בבחינה לקבלת רישיון לתיווך בייבוא אישי ~~138~~ 139

5. אגרה בעד בקשה לרישיון לתיווך בייבוא אישי לכל שנה של תקופת תוקף הרישיון או חלק ממנה ~~813~~ 816

6. אגרות בעד בקשות לרישיונות סחר ברכב לפי פרק ו' לחוק, לכל שנה של תקופת תוקף הרישיון או חלק ממנה:

(1) לרישיון סוחר ברכב מיבואן ~~1,727~~ 1,734

(2) לרישיון סוחר ברכב שאינו רכב מיבואן ~~1,422~~ 1,428

(3) לרישיון סוחר ברכב מיבואן למי שהוא בעל רישיון סוחר ברכב שאינו רכב מיבואן (תוספת חד-פעמית) ~~305~~ 306

מיום 1.4.2021

**הודעה תשפ"א-2021**

[ק"ת תשפ"א מס' 9156](https://www.nevo.co.il/Law_word/law06/tak-9156.pdf) מיום 7.2.2021 עמ' 1868

טור ב'

טור א' בשקלים חדשים

1. אגרות בעד בקשות לרישיון ייבוא רכב, לכל אב-טיפוס של דגם רכב:

(1) בעד בקשה לרישיון ייבוא רכב לייבוא גרור או נתמך עד 3.5 טון ~~765~~ 759

(2) בעד בקשה לרישיון ייבוא רכב לייבוא גרור או נתמך מעל 3.5 טון ~~938~~ 931

(3) בעד בקשה לרישיון ייבוא רכב לייבוא רכב פרטי ומסחרי עד 3.5 טון, לגבי דגם רכב שטרם ניתן לגביו רישיון ייבוא באותה שנה ~~1,448~~ 1,437

(4) בעד בקשה לרישיון ייבוא רכב לייבוא רכב מעל 3.5 טון ~~2,520~~ 2,500

(5) בעד בקשה לרישיון ייבוא רכב לייבוא אופנועים ורכב מסוג T2 (טרקטורונים) ~~918~~ 911

(6) בעד בקשה לרישיון ייבוא רכב לייבוא מכונה ניידת ~~714~~ 708

(7) בעד בקשה לרישיון לייבוא אישי כאמור בסעיף 33 לחוק ~~255~~ 253

2. אגרות בעד בקשות לרישיון יבואן מסחרי, לכל שנה של תקופת תוקף הרישיון או חלק ממנה:

(1) בעד רישיון יבואן ישיר ורישיון יבואן עקיף ~~1,581~~ 1,569

(2) בעד רישיון יבואן זעיר ~~918~~ 911

3. אגרה בעד קבלת העתק מקור או עותק של רישיון 20

4. אגרת בחינה למתווך בייבוא אישי בעד השתתפות בבחינה לקבלת רישיון לתיווך בייבוא אישי ~~139~~ 138

5. אגרה בעד בקשה לרישיון לתיווך בייבוא אישי לכל שנה של תקופת תוקף הרישיון או חלק ממנה ~~816~~ 810

6. אגרות בעד בקשות לרישיונות סחר ברכב לפי פרק ו' לחוק, לכל שנה של תקופת תוקף הרישיון או חלק ממנה:

(1) לרישיון סוחר ברכב מיבואן ~~1,734~~ 1,720

(2) לרישיון סוחר ברכב שאינו רכב מיבואן ~~1,428~~ 1,417

(3) לרישיון סוחר ברכב מיבואן למי שהוא בעל רישיון סוחר ברכב שאינו רכב מיבואן (תוספת חד-פעמית) ~~306~~ 304

מיום 1.4.2022

**הודעה תשפ"ב-2022**

[ק"ת תשפ"ב מס' 10109](https://www.nevo.co.il/Law_word/law06/tak-10109.pdf) מיום 10.4.2022 עמ' 2636

טור ב'

טור א' בשקלים חדשים

1. אגרות בעד בקשות לרישיון ייבוא רכב, לכל אב-טיפוס של דגם רכב:

(1) בעד בקשה לרישיון ייבוא רכב לייבוא גרור או נתמך עד 3.5 טון ~~759~~ 776

(2) בעד בקשה לרישיון ייבוא רכב לייבוא גרור או נתמך מעל 3.5 טון ~~931~~ 952

(3) בעד בקשה לרישיון ייבוא רכב לייבוא רכב פרטי ומסחרי עד 3.5 טון, לגבי דגם רכב שטרם ניתן לגביו רישיון ייבוא באותה שנה ~~1,437~~ 1,470

(4) בעד בקשה לרישיון ייבוא רכב לייבוא רכב מעל 3.5 טון ~~2,500~~ 2,557

(5) בעד בקשה לרישיון ייבוא רכב לייבוא אופנועים ורכב מסוג T2 (טרקטורונים) ~~911~~ 932

(6) בעד בקשה לרישיון ייבוא רכב לייבוא מכונה ניידת ~~708~~ 725

(7) בעד בקשה לרישיון לייבוא אישי כאמור בסעיף 33 לחוק ~~253~~ 259

2. אגרות בעד בקשות לרישיון יבואן מסחרי, לכל שנה של תקופת תוקף הרישיון או חלק ממנה:

(1) בעד רישיון יבואן ישיר ורישיון יבואן עקיף ~~1,569~~ 1,605

(2) בעד רישיון יבואן זעיר ~~911~~ 932

3. אגרה בעד קבלת העתק מקור או עותק של רישיון ~~20~~ 21

4. אגרת בחינה למתווך בייבוא אישי בעד השתתפות בבחינה לקבלת רישיון לתיווך בייבוא אישי ~~138~~ 141

5. אגרה בעד בקשה לרישיון לתיווך בייבוא אישי לכל שנה של תקופת תוקף הרישיון או חלק ממנה ~~810~~ 828

6. אגרות בעד בקשות לרישיונות סחר ברכב לפי פרק ו' לחוק, לכל שנה של תקופת תוקף הרישיון או חלק ממנה:

(1) לרישיון סוחר ברכב מיבואן ~~1,720~~ 1,760

(2) לרישיון סוחר ברכב שאינו רכב מיבואן ~~1,417~~ 1,449

(3) לרישיון סוחר ברכב מיבואן למי שהוא בעל רישיון סוחר ברכב שאינו רכב מיבואן (תוספת חד-פעמית) ~~304~~ 311

מיום 1.4.2023

**הודעה תשפ"ג-2023**

[ק"ת תשפ"ג מס' 10545](https://www.nevo.co.il/law_html/law06/tak-10545.pdf) מיום 6.2.2023 עמ' 996

טור ב'

טור א' בשקלים חדשים

1. אגרות בעד בקשות לרישיון ייבוא רכב, לכל אב-טיפוס של דגם רכב:

(1) בעד בקשה לרישיון ייבוא רכב לייבוא גרור או נתמך עד 3.5 טון ~~776~~ 816

(2) בעד בקשה לרישיון ייבוא רכב לייבוא גרור או נתמך מעל 3.5 טון ~~952~~ 1,001

(3) בעד בקשה לרישיון ייבוא רכב לייבוא רכב פרטי ומסחרי עד 3.5 טון, לגבי דגם רכב שטרם ניתן לגביו רישיון ייבוא באותה שנה ~~1,470~~ 1,545

(4) בעד בקשה לרישיון ייבוא רכב לייבוא רכב מעל 3.5 טון ~~2,557~~ 2,687

(5) בעד בקשה לרישיון ייבוא רכב לייבוא אופנועים ורכב מסוג T2 (טרקטורונים) ~~932~~ 979

(6) בעד בקשה לרישיון ייבוא רכב לייבוא מכונה ניידת ~~725~~ 761

(7) בעד בקשה לרישיון לייבוא אישי כאמור בסעיף 33 לחוק ~~259~~ 272

2. אגרות בעד בקשות לרישיון יבואן מסחרי, לכל שנה של תקופת תוקף הרישיון או חלק ממנה:

(1) בעד רישיון יבואן ישיר ורישיון יבואן עקיף ~~1,605~~ 1,686

(2) בעד רישיון יבואן זעיר ~~932~~ 979

3. אגרה בעד קבלת העתק מקור או עותק של רישיון ~~21~~ 22

4. אגרת בחינה למתווך בייבוא אישי בעד השתתפות בבחינה לקבלת רישיון לתיווך בייבוא אישי ~~141~~ 148

5. אגרה בעד בקשה לרישיון לתיווך בייבוא אישי לכל שנה של תקופת תוקף הרישיון או חלק ממנה ~~828~~ 870

6. אגרות בעד בקשות לרישיונות סחר ברכב לפי פרק ו' לחוק, לכל שנה של תקופת תוקף הרישיון או חלק ממנה:

(1) לרישיון סוחר ברכב מיבואן ~~1,760~~ 1,849

(2) לרישיון סוחר ברכב שאינו רכב מיבואן ~~1,449~~ 1,523

(3) לרישיון סוחר ברכב מיבואן למי שהוא בעל רישיון סוחר ברכב שאינו רכב מיבואן (תוספת חד-פעמית) ~~311~~ 336

ח' בתשרי התשע"ז (10 באוקטובר 2016) ישראל כ"ץ

שר התחבורה והבטיחות בדרכים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשע"ז מס' 7719](http://www.nevo.co.il/Law_word/law06/tak-7719.pdf) מיום 13.10.2016 עמ' 10.

   תוקנו [ק"ת תשע"ז מס' 7836](http://www.nevo.co.il/Law_word/law06/tak-7836.pdf) מיום 10.7.2017 עמ' 1345 – תק' תשע"ז-2017; ר' תקנה 7 לענין תחילה.

   7. תחילתה של תקנה 12(ד) לתקנות העיקריות, כנוסחה בתקנה 5(4) לתקנות אלה, ביום ה' בניסן התשע"ז (1 באפריל 2017).

   [ק"ת תשע"ח מס' 7957](http://www.nevo.co.il/Law_word/law06/tak-7957.pdf) מיום 26.2.2018 עמ' 1041 – הודעה תשע"ח-2018; תחילתה ביום 1.4.2018.

   [ק"ת תשע"ט מס' 8188](http://www.nevo.co.il/Law_word/law06/tak-8188.pdf) מיום 10.3.2019 עמ' 2991 – הודעה תשע"ט-2019; תחילתה ביום 1.4.2019.

   [ק"ת תש"ף מס' 8345](http://www.nevo.co.il/Law_word/law06/tak-8345.pdf) מיום 9.2.2020 עמ' 585 – הודעה תש"ף-2020; תחילתה ביום 1.4.2020.

   [ק"ת תשפ"א מס' 9156](https://www.nevo.co.il/law_word/law06/tak-9156.pdf) מיום 7.2.2021 עמ' 1867 – הודעה תשפ"א-2021; תחילתה ביום 1.4.2021.

   [ק"ת תשפ"ב מס' 10013](https://www.nevo.co.il/law_word/law06/tak-10013.pdf) מיום 22.2.2022 עמ' 2142 – תק' תשפ"ב-2022; ר' תקנה 5 לענין תחילה.

   [ק"ת תשפ"ב מס' 10109](https://www.nevo.co.il/law_word/law06/tak-10109.pdf) מיום 10.4.2022 עמ' 2636 – הודעה תשפ"ב-2022; תחילתה ביום 1.4.2022.

   [ק"ת תשפ"ג מס' 10545](https://www.nevo.co.il/law_word/law06/tak-10545.pdf) מיום 6.2.2023 עמ' 996 – הודעה תשפ"ג-2023; תחילתה ביום 1.4.2023. [↑](#footnote-ref-1)
2. יבואן עקיף ויבואן זעיר, יפנו בהודעת הפרסום בעיתונות כאמור בפרט זה, למוסכי השירות של היבואן הישיר של התוצר ותובא רשימת מוסכי השירות של היבואן הישיר של התוצר, למעט ביחס לתוצר שאינו מיובא לישראל על ידי יבואן ישיר, שאז יפנו למוסכי השירות שלהם. [↑](#footnote-ref-2)