תקנות רישוי שירותים ומקצועות בענף הרכב (ייצור מוצרי תעבורה, ייבואם והסחר בהם), תשע"ח-2018

רשויות ומשפט מנהלי – רישוי – תעבורה – רכב

רשויות ומשפט מנהלי – רישוי – רישוי בעלי מקצוע

רשויות ומשפט מנהלי – תעבורה – רכב

תוכן ענינים

|  |  |  |  |
| --- | --- | --- | --- |
|  | פרק א': פרשנות | [Go](#med0) | 2 |
| סעיף 1 | הגדרות | [Go](#Seif1) | 2 |
|  | פרק ב': ייצור מוצרי תעבורה | [Go](#med1) | 2 |
| סעיף 2 | רישיון לייצור מוצרי תעבורה דרישות לעניין ממונה על תהליכי ייצור במפעל ייצור | [Go](#Seif2) | 2 |
| סעיף 3 | רישיון לייצור מוצרי תעבורה הסדרי פיקוח נדרשים במפעל ייצור | [Go](#Seif3) | 3 |
|  | פרק ג': ייבוא מוצרי תעבורה | [Go](#med2) | 3 |
| סעיף 4 | תחולת תקנים ישראליים שאינם תקנים רשמיים לעניין ייבוא דגם מוצר תעבורה | [Go](#Seif4) | 3 |
| סעיף 5 | דרישות איכות ובטיחות לעניין ייבוא דגם מוצר תעבורה שאין לגביו דרישות תקינה או תקנים | [Go](#Seif5) | 3 |
| סעיף 6 | תנאי נוסף לייבוא צמיגים | [Go](#Seif6) | 3 |
| סעיף 7 | סוגים של מוצרי תעבורה משומשים המותרים לייבוא לפי רישיון מאת הרשות המוסמכת לייבוא | [Go](#Seif7) | 3 |
|  | פרק ד': סחר במוצרי תעבורה | [Go](#med3) | 3 |
| סעיף 8 | רישיון לסחר במוצרי תעבורה דרישות לעניין מקום מתאים לאחסון של מוצרי תעבורה | [Go](#Seif8) | 3 |
| סעיף 9 | רישיון לסחר במוצרי תעבורה דרישות מקצועיות לעניין איש מקצוע | [Go](#Seif9) | 3 |
| סעיף 10 | רישיון לסחר במוצרי תעבורה בחינה לאיש מקצוע | [Go](#Seif10) | 4 |
| סעיף 11 | פטור מחובת סימון מוצרי תעבורה | [Go](#Seif11) | 4 |
| סעיף 12 | פרטי חשבונית ללקוח | [Go](#Seif12) | 4 |
|  | פרק ה': תחילה | [Go](#med4) | 5 |
| סעיף 13 | תחילה | [Go](#Seif13) | 5 |
|  | תוספת ראשונה | [Go](#med5) | 5 |
|  | תוספת שנייה | [Go](#med6) | 6 |
|  | תוספת שלישית | [Go](#med7) | 8 |

תקנות רישוי שירותים ומקצועות בענף הרכב (ייצור מוצרי תעבורה, ייבואם והסחר בהם), תשע"ח-2018[[1]](#footnote-1)\*

בתוקף סמכותי לפי סעיפים 19, 98(3) ו-(4), 109(א)(4) ו-(5) ו-(ג), 114(ב)(2), 117(א)(1) ו-(2), 121(א)(3) ו-239 לחוק רישוי שירותים ומקצועות בענף הרכב, התשע"ו-2016 (להלן – החוק), בהסכמת שר האוצר ושר הכלכלה והתעשייה לעניין תקנות 4 ו-5, לאחר התייעצות עם שר הכלכלה והתעשייה לעניין תקנות 6 ו-7 ולאחר התייעצות עם שר העבודה הרווחה והשירותים החברתיים, לעניין תקנות 9 ו-10, אני מתקין תקנות אלה:

פרק א': פרשנות

1. בתקנות אלה –

הגדרות

"מוצרי תעבורה", לעניין ייצור, ייבוא או סחר – כהגדרתו בסעיף 96 לחוק, לפי העניין;

"מפעל ייצור" – מקום שמיוצרים בו מוצרי תעבורה.

פרק ב': ייצור מוצרי תעבורה

2. הממונה על תהליכי הייצור במפעל ייצור, שנדרש לשם קבלת רישיון לייצור מוצרי תעבורה, כאמור בסעיף 98(3) לחוק, יהיה אחד מאלה:

רישיון לייצור מוצרי תעבורה – דרישות לעניין ממונה על תהליכי ייצור במפעל ייצור

(1) מהנדס הרשום באחד מאלה:

(א) ענף הנדסת חשמל, על מדוריו;

(ב) ענף הנדסת מכונות, על מדוריו;

(ג) ענף הנדסת תעשייה וניהול, על מדוריו;

(ד) ענף הנדסת מחשבים, על מדוריו;

(ה) ענף הנדסת מקצועות מיוחדים, באחד מהמדורים האלה:

(1) מדור תובלה/תחזוקה בכלי רכב;

(2) מדור תחזוקה בכלי רכב על גלגלים וזחלמים;

(3) מדור תובלה/תחזוקה בכלי שיט;

(4) מדור תחזוקת כלי טיס;

(5) מדור איכות ואמינות באלקטרוניקה;

(2) הנדסאי או טכנאי מוסמך, הרשומים באחד מאלה:

(א) ענף הנדסת חשמל, על מדוריו;

(ב) ענף הנדסת מכונות, על מדוריו;

(ג) ענף הנדסת תעשייה וניהול, על מדוריו;

(ד) ענף הנדסת אלקטרוניקה, על מדוריו;

(ה) ענף הנדסת חשמל ואלקטרוניקה, על מדוריו;

(ו) ענף הנדסת אלקטרוניקה ומחשבים, על מדוריו;

(ז) ענף הנדסת מכשור ובקרה, במדור הנדסת מכשור ובקרה;

(3) בעל רישיון לניהול מקצועי של מוסך לפי סעיף 136 לחוק, מסוג המתאים לסוג מוצרי התעבורה המיוצרים במפעל הייצור;

(4) בעל תעודת סוג 3 מאת משרד הכלכלה והתעשייה בתחומי מכונאות רכב או חשמל;

(5) אדם אחר שאישר המנהל, שהוא בעל ניסיון של שלוש שנים לפחות בייצור מוצרי תעבורה ושהמנהל מצא כי יש לו הידע המתאים להיות ממונה על תהליכי ייצור במפעל ייצור שמיוצרים בו מוצרי תעבורה מהסוג המיוצר במפעל נושא הבקשה לקבלת הרישיון לייצור מוצרי תעבורה.

3. הסדרי הפיקוח שלפיהם תפעל מעבדה מוסמכת לרכב המבצעת פיקוח על ייצור מוצרי תעבורה במפעל ייצור, לפי הסכם שהוצג כאמור בסעיף 98(4) לחוק לשם קבלת רישיון לייצור מוצרי תעבורה, יכללו את כל אלה:

רישיון לייצור מוצרי תעבורה – הסדרי פיקוח נדרשים במפעל ייצור

(1) בדיקות תקופתיות של תוקף הרישיון לייצור מוצרי תעבורה;

(2) בדיקת תוקף האישור שניתן לפי סעיף 100(א)(2) לחוק לעניין האבטיפוס של מוצר התעבורה שבייצור;

(3) בדיקת התאמת מוצר התעבורה שבייצור לאב טיפוס של מוצר התעבורה שניתן לגביו אישור לייצור דגם מוצר תעבורה לפי סעיף 100 לחוק, וכן לדרישות התקינה החלות על מוצר התעבורה לפי סעיף קטן (א)(2) של הסעיף האמור, לפי העניין;

(4) בדיקת התאמת תהליכי הייצור הסדרתי של מוצר התעבורה שבייצוע לתכנית הייצור שהוצגה לפי סעיף 100(א)(3) לחוק ובקרת האיכות של מפעל הייצור.

פרק ג': ייבוא מוצרי תעבורה

4. התקנים הישראליים שאינם תקנים רשמיים, אשר יחולו לפי סעיף 109(א)(4) לחוק לעניין ייבוא דגם מוצר תעבורה, יהיו כמפורט בתוספת הראשונה.

תחולת תקנים ישראליים שאינם תקנים רשמיים לעניין ייבוא דגם מוצר תעבורה

5. דרישות האיכות והבטיחות שיחולו לפי סעיף 109(א)(5) לחוק, לעניין ייבוא דגם מוצר תעבורה שאין לגביו דרישות תקינה או תקנים כאמור בסעיף 109(א)(1) עד (4) לחוק, יהיו כמפורט בתוספת השנייה.

דרישות איכות ובטיחות לעניין ייבוא דגם מוצר תעבורה שאין לגביו דרישות תקינה או תקנים

6. אדם זכאי לייבא צמיגים כאמור בסעיף 109(ג) לחוק, אם טרם חלפו 18 חודשים ממועד ייצורם עד מועד הנפקת שטר המטען בשל הובלתם לישראל.

תנאי נוסף לייבוא צמיגים

7. הרשות המוסמכת לייבוא רשאית לתת רישיון לייבוא מוצרי תעבורה משומשים, כאמור בסעיף 114(ב)(2) לחוק, לגבי מוצרי תעבורה מהסוגים המפורטים בתוספת השלישית; לעניין זה, "מוצר תעבורה" – כהגדרתו בסעיף 114(ג) לחוק.

סוגים של מוצרי תעבורה משומשים המותרים לייבוא לפי רישיון מאת הרשות המוסמכת לייבוא

פרק ד': סחר במוצרי תעבורה

8. (א) מקום מתאים לאחסון מוצרי תעבורה, שנדרש לשם קבלת רישיון לסחר במוצרי תעבורה, כאמור בסעיף 117(א)(1) לחוק, יהיה במבנה מקורה וסגור המתאים לסוג מוצרי התעבורה, להנחיות האחסון של יצרן מוצר התעבורה, אם יש הנחיות כאלה, ולהיקף פעילותו של בעל הרישיון.

רישיון לסחר במוצרי תעבורה – דרישות לעניין מקום מתאים לאחסון של מוצרי תעבורה

(ב) נוסף על האמור בתקנת משנה (א), במקום לאחסון מוצרי תעבורה מסוג צמיגים או אבובים יתקיימו גם תנאים אלה:

(1) הוא יהיה יבש וקריר, והצמיגים או האבובים, לפי העניין, לא יהיו חשופים לשמש ישירה;

(2) הוא לא יהיה בקרבת דלקים, שמנים או מקום שבו מבוצע ריתוך חשמלי.

9. (א) איש המקצוע הנדרש לשם קבלת רישיון לסחר במוצרי תעבורה, שאינו בעל ניסיון מוכח של שנתיים לפחות בסחר במוצרי תעבורה מהסוג שמבקש הרישיון מבקש לסחור בהם, כאמור בסעיף 117(א)(2) לחוק, יהיה בעל תעודת מקצוע בסיווג הגבוה ביותר באחד מהמקצועות האלה:

רישיון לסחר במוצרי תעבורה – דרישות מקצועיות לעניין איש מקצוע

(1) מכונאות רכב;

(2) חשמל רכב;

(3) פחחות רכב;

(4) אוטוטרוניקה מתקדמת;

(5) מקצוע אחר, המתאים לסוג מוצרי התעבורה המשווקים על ידי בעל הרישיון לסחר במוצרי תעבורה, שאישר לו המנהל.

(ב) איש המקצוע הנדרש לשם קבלת רישיון לסחר בצמיגים, שאינו מנהל מקצועי של מוסף לתיקון צמיגים ואבובים, כאמור בסעיף 117(א)(2)(א) לחוק, יהיה אחד מאלה:

(1) מהנדס הרשום באחד מאלה:

(א) ענף הנדסת מכונות, במדור רכב או במדור מכוניות;

(ב) ענף אווירונאוטיקה וחלל, במדור אווירונאוטיקה וחלל;

(2) טכנאי מוסמך או הנדסאי, הרשומים בענף הנדסת מכונות, באחד מהמדורים האלה: רכב, מכונאות רכב או אוטוטק.

10. (א) הבחינה שאיש המקצוע נדרש לעמוד בה בהצלחה לשם קבלת רישיון לסחר במוצרי תעבורה, כאמור בסעיף 117(א)(2)(ב) לחוק (בתקנה זו – הבחינה), תכלול את הנושאים האלה:

רישיון לסחר במוצרי תעבורה – בחינה לאיש מקצוע

(1) פרקים ז' ו-י' לחוק, וכן תקנות וצווים לפי החוק בעניין מוצרי תעבורה;

(2) נוהלי המשרד בעניין מוצרי תעבורה, המפורסמים באתר האינטרנט של המשרד;

(3) התאמת מוצרי תעבורה לסוגי רכב שונים, בהתייחס לסוג מוצרי התעבורה שמבקש הרישיון לסחר במוצרי תעבורה, מבקש לסחור בהם;

(4) תהליכי רישום מלאי ובקרה עליו, וסימון לפי חוק הגנת הצרכן.

(ב) לשם קבלת רישיון לסחר בצמיגים, תכלול הבחינה, נוסף על האמור בתקנת משנה (א), גם היכרות עם סימוני צמיגים וסוגיהם.

(ג) לשם קבלת רישיון לסחר בערכות גז פחמימני מעובה (להלן – "גפ"מ") או ערכות גז טבעי דחוס (להלן – "גט"ד"), תכלול הבחינה, נוסף על האמור בתקנת משנה (א), גם את הנושאים האלה:

(1) דרישות תקינה אירופיות לגפ"מ או לגט"ד, לפי העניין;

(2) דרישות תקן ישראלי ת"י 5202 דלק לרכב מנועי – גפ"ם (גז פחמימני מעובה דרישות ושיטות בדיקה), או דרישות תקן ישראלי ת"י 6119 גז טבעי לכלי רכב, לפי העניין, או תקן ישראלי אחר שיבוא במקומם.

(ד) הבחינה תיערך אחת לשלושה חודשים לפחות; הודעה על מועד הבחינה תפורסם באתר האינטרנט של המשרד חודשיים לפחות לפני מועד הבחינה.

(ה) רישום לבחינה יהיה עד 21 ימים לפני מועד הבחינה, בצירוף טופס הרשמה שיפורסם באתר האינטרנט של המשרד.

(ו) הבחינה תהיה בחינת רב-ברירה ותימשך 60 דקות; ציון המעבר בבחינה יהיה 75.

(ז) הודעה על תוצאת הבחינה תהיה בכתב ותימסר לנבחן בידו או תישלח באופן ביקש הנבחן בעת הרישום לבחינה, ולרבות באמצעות הדואר או באמצעים דיגיטליים, והכול בתוך 21 ימים ממועד הבחינה.

(ח) נבחן שנכשל בבחינה רשאי לערור לפני המנהל, בכתב, על ציון הבחינה שקיבל, בתוך 30 ימים מיום שהודע לו על תוצאות הבחינה.

(ט) נבחן רשאי להיבחן בבחינה חוזרת אם חלפו 45 ימים לפחות ממועד הבחינה האחרונה שהשתתף בה, או במועד מוקדם יותר אם אישר זאת המנהל מטעמים מיוחדים.

11. בעל רישיון לסחר במוצרי תעבורה יהיה פטור מחובת הסימון של המספר הקטלוגי ודרישות התקינה שלפיהן יוצר מוצר תעבורה, אם יש דרישות כאלה, כאמור בסעיף 121(א)(3) לחוק, אם מוצר התעבורה מיובא לצורך אחד מאלה, על פי הצהרה בכתב שהגיש בעל הרישיון למנהל:

פטור מחובת סימון מוצרי תעבורה

(1) מתן שירותי תחזוקה לרכב תפעולי כהגדרתו בתקנה 95א לתקנות התעבורה, התשכ"א-1961;

(2) מכירה והתקנה ברכב של מערכת הביטחון כהגדרתה בסעיף 222 לחוק.

12. בעל רישיון לסחר במוצרי תעבורה ייתן ללקוחו חשבונית אשר תכלול את הפרטים האלה:

פרטי חשבונית ללקוח

(1) שם בעל הרישיון ומספר רישיונו;

(2) שם הלקוח;

(3) תאריך הרכישה;

(4) תיאור מוצר התעבורה ובכלל זה המספר הקטלוגי שלו, ותנאי האחריות החלים על המוצר;

(5) המחיר ששילם הלקוח בעד מוצר התעבורה ופירוט ההנחות, ככל שניתנו.

פרק ה': תחילה

13. תחילתן של תקנות אלה 30 מיום פרסומן.

תחילה

תוספת ראשונה

(תקנה 4)

תקנים ישראליים שאינם תקנים רשמיים, אשר יחולו לעניין ייבוא דגם מוצר תעבורה

|  |  |
| --- | --- |
| מוצר התעבורה | תקן ישראלי שאינו תקן רשמי |
| 1. (1) טבלאות וסרטים זוהרים מחזירי אור בצבעים אדום-לבן או צהוב או לבן או אדום, מהסוג המשמש ברכב  (2) טבלאות וסרטים זוהרים מחזירי אור רטרו-רפלקטיביים בצבע אדום או צהוב או מחזירי אור רטרו-רפלקטיביים בצבעים אדום-צהוב מהסוג המשמש לסימון אחורי ברכב | תקן ישראלי ת"י 341 מחזירורים  או  תקן ישראלי ת"י 5327 – פרק ב': לוחיות זיהוי לכלי רכב |
| 2. טבלאות וסרטים זוהרים מחזירי אור רטרו-רפלקטיביים בצבעים אדום או צהוב או לבן או אדום-לבן או לבן-צהוב, מהסוג המשמש לסימון אחורי ברכב | תקן ישראלי ת"י 5381  מחזירי אור לסימון אחורי לכלי רכב מסחריים, לכלי רכב להסעת נוסעים ולגרורים |
| 3. משולשי אזהרה מטלטלים לרכב | תקן ישראלי ת"י 5384  משולשי אזהרה מטלטלים |
| 4. צינורות וזרנוקים גמישים במערכות בילום אוויר ברכב | תקן ישראלי ת"י 273-1  זרנוק ומכלל זרנוק לבלמי אוויר לכלי רכב מנועיים: זרנוק אלסטומרי  או  תקן ישראלי ת"י 273-2  זרנוק ומכלל זרנוק לבלמי אוויר לכלי רכב מנועיים: זרנוק תרמופלסטי,  והכול לפי העניין |
| 5. צינורות וזרנוקים גמישים המיועדים לשימוש במערכות בלימה הידראולית ברכב | תקן ישראלי ת"י 218  כלי רכב ממונעים – מכלל זרנוק לבלמים במערכות בלימה הידראוליות לשימוש עם נוזל בלמים שאינו על בסיס נפט |
| 6. מוצרי בלימה לרכב –  (1) צלחות (Disks)  (2) תופים (Drums) | תקן ישראלי ת"י 600  תופים ודסקות לבלמים של כלי רכב |
| 7. שמשות ביטחון לרכב | תקן ישראלי ת"י 546  כלי רכב מנועיים וגרוריהם: הוראות אחידות |
| 8. לוחות רישוי וזיהוי לרכב | תקן ישראלי ת"י 5327  לוחיות זיהוי לכלי רכב |
| 9. לוחיות סימון אחורי ברכב | תקן ישראלי ת"י 5381  מחזירי אור לסימון אחורי לכלי רכב מסחריים, לכלי רכב להסעת נוסעים ולגרורים |
| 10. מגבה מטלטל לרכב המיועד לשימוש ואחסון ברכב, לרבות טרקטורון, טרקטור משא ורכב שטח | תקן ישראלי ת"י 4451 – מגבהים ניידים או נעים וציוד לטיפול ברכבים  או  תקן ישראלי ת"י 4450  רכב נוסעים – דרישות למגבהים מכניים |
| 11. פנסי איתות והתראה לרכב הסעת תלמידים | תקן ישראלי ת"י 5819  רכב להסעות תלמידים: דרישות בטיחות |
| 12. מערכות איתור ומניעת גניבת רכב | תקן ישראלי ת"י 1358 חלק 6  מערכות מיגון לכלי רכב: מערכות איתור |
| 13. מערכות מיגון אלקטרוניות לרכב | תקן ישראלי ת"י 1358  מערכות מיגון לכלי רכב  חלק 1 – מערכות מיגון לכלי רכב: מערכות אלקטרוניות - המערכת |
| 14. פגוש אחורי לרכב משא, המותאם להגנה מפני התנגשות תת-רכבית | תקן ישראלי ת"י 5841  התקן הגנה תת-רכבי אחורי |
| 15. מכלל כבלי פלדה להפעלת בלמים בכלי רכב | תקן ישראלי ת"י 830  מכללי כבלי פלדה להפעלת בלמים מצמדים ודוושות תאוצה בכלי רכב |
| 16. מכלל כדור הגה לרכב | הסעיפים האלה מתוך תקן ישראלי ת"י 210  חלקי חילוף לרכב: מכלל כדור הגה:  1. דרישות כלליות – פרק ב'  2. התאמת מידות – סעיף 3.1  3. רדיוס העגלה – סעיף 3.1.2  4. בדיקת כפיפה לזווית הגבוהה מ-10 מעלות – סעיף 3.2.2  5. בדיקת מגע – סעיף 3.2.6 |
| 17. ציריות הנעה מחודשות לרכב | תקן ישראל 4326  גל הינע הומוקינטי מחודש |

תוספת שנייה

(תקנה 5)

**דרישות איכות ובטיחות לעניין ייבוא מוצרי תעבורה**

**חלק א': הגדרות**

1. בתוספת זו –

"תקן IATF" – תקן של כוח המשימה הבין-לאומי לרכב (International Automotive Task Force) שפרסמה קבוצת הפעולה של תעשיית הרכב (Automotive Industry Action Group), כנוסחו המעודכן במועד ייצור דגם מוצר התעבורה, לפי העניין, שעותק שלו מופקד לעיון הציבור באגף לרכב ושירותי תחזוקה במשרד בשעות העבודה הרגילות של המשרד;

"תקן ISO" – תקן שפרסם ארגון התקינה הבין-לאומי (International Organization for Standardization) כנוסחו המעודכן במועד ייצור דגם מוצר התעבורה, לפי העניין, שעותק שלו מופקד לעיון הציבור באגף לרכב ושירותי תחזוקה במשרד בשעות העבודה הרגילות של המרד.

**חלק ב': דרישות איכות ובטיחות לעניין ייבוא מוצרי תעבורה**

|  |  |
| --- | --- |
| מוצר התעבורה | דרישות איכות ובטיחות |
| 1. אבובים לשימוש ברכב | תקן ISO 9001  Quality management systems – Requirements  (להלן – תקן ISO 9001)  או תקן ISO/TS16949  Quality management systems – Particular requirements for the application of ISO 9001:2008 for automotive production and relevant service parts organization  (להלן – תקן ISO/TS16949)  או  תקן IATF 16949  Automotive Quality Management System (QMS)  (להלן – תקן IATF 16949) |
| 2. משאבות הידראוליות במערכות בלימה לרכב (מרכזית ואופן) לרכב | תקן ISO 9001 הכולל Scope  או  תקן ISO/TS16949  או  תקן IATF 16949 |
| 3. משאבת הגה כוח לרכב | תקן ISO 9001 הכולל Scope  או  תקן ISO/TS16949  או  תקן IATF 16949 |
| 4. מסנני שמן סיכה וחלקיהם במנוע שריפה פנימית לרכב | תקן ISO 9001 הכולל Scope  או  תקן ISO/TS16949  או  תקן IATF 16949 |
| 5. ברזים, שסתומים ווסתים, במערכות בלימה לרכב | תקן ISO 9001 |
| 6. פגושים לרכב וחלקיהם | תקן ISO 9001 הכולל Scope  או  תקן ISO/TS16949  או  תקן IATF 16949 |
| 7. חלקי מבנה לרכב הכוללים מכסי מנוע, כנפיים ודלתות | תקן ISO 9001 הכולל Scope  או  תקן ISO/TS16949  או  תקן IATF 16949 |
| 8. מצמדי בלימה במערכת בלימה לרכב (Brake Calipers) | תקן ISO 9001 הכולל Scope  או  תקן ISO/TS16949  או  תקן IATF 16949 |
| 9. סרנים לכלי רכב, למעט נגררים | תקן ISO 9001 הכולל Scope |
| 10. מערכות מתלה וחלקיהן (כולל בולמי זעזועים), לרבות כריות אוויר במערכות שיכוך, המשמשות ברכב | תקן ISO 9001 הכולל Scope |
| 11. גלגלי הגה לרכב, שאינם מצוידים בכריות אוויר, למעט לרכב מסוג M1 או N1 | תקן ISO 9001 הכולל Scope |
| 12. פיני יד הסרן לרכב (Kingpin) | תקן ISO 9001 הכולל Scope |
| 13. ציריות הנעה לרכב | תקן ISO 9001 הכולל Scope  או  תקן ISO/TS16949  או  תקן IATF 16949 |
| 14. תאי בילום ובלמי חירום במערכת בלימה לרכב | תקן ISO 9001 הכולל Scope  או  תקן ISO/TS16949  או  תקן IATF 16949 |
| 15. תאי בילום ובלמי חירום במערכת בלימה של גרורים ונתמכים | תקן ISO 9001 הכולל Scope  או  תקן ISO/TS16949  או  תקן IATF 16949 |

תוספת שלישית

(תקנה 7)

**ייבוא מוצרי תעבורה משומשים**

1. ראש מנוע לרכב

2. גוף מנוע לרכב (Block)

3. מנוע בוכנה בשריפה פנימית מהסוג המשמש לרכב

4. מנוע בוכנה בשריפה פנימית המוצת בדחיסה או בדחיסה חלקית, מהסוג המשמש לרכב

5. גשר מנוע לרכב, בלא חלקים מכניים

6. מאייד לרכב (Carburetor)

7. מפלג לרכב (Distributor)

8. תיבת הילוכים לרכב וחלקיה

9. סרן הנעה אחורי לרכב בלא חלקי בילום ומתלה

10. דיפרנציאל לרכב

11. גל הינע אחורי לרכב

12. מחולל לרכב (Alternator)

13. מתנע לרכב

14. פנסים לרכב

15. מראות תשקיף לרכב

16. חלקי מעטפת לרכב (כנפיים, דלתות, גרילים, מכסים, פגושים)

17. לוח מחוונים לרכב

18. לוח מחוונים מושלם לרכב (Dashboard)

19. מושבים לרכב

20. מחשבים למנוע ולתיבת הילוכים, לרכב

21. מדחסים לרכב

22. שמשות לרכב

23. צמיגים לתעשייה

24. מוצרי תעבורה המיועדים לציוד מכני הנדסי ומלגזות הרמה למעט מערכות בלימה והיגוי על מרכיביהן.

י"ב בתמוז התשע"ח (25 ביוני 2018) ישראל כ"ץ

שר התחבורה והבטיחות בדרכים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשע"ח מס' 8037](http://www.nevo.co.il/Law_word/law06/TAK-8037.pdf) מיום 10.7.2018 עמ' 2379. [↑](#footnote-ref-1)