תקנות רישום קבלנים לעבודות הנדסה בנאיות (מנהלי עבודה), תשמ"ב-1982

רבדים בחקיקה

עבודה – מנהלי עבודה – רישום

משפט פרטי וכלכלה – הסדרת עיסוק – קבלנים

רשויות ומשפט מנהלי – הסדרת עיסוק – קבלנים

תוכן ענינים

|  |  |  |  |
| --- | --- | --- | --- |
| סעיף 1 | עבודות הנדסה בנאיות מסוג ראשון במעלה | [Go](#Seif1) | 2 |
| סעיף 2 | ראיות | [Go](#Seif2) | 2 |
| סעיף 3 | מבחנים | [Go](#Seif3) | 3 |
| סעיף 4 | ביטול | [Go](#Seif4) | 3 |
|  | תוספת | [Go](#med0) | 3 |

תקנות רישום קבלנים לעבודות הנדסה בנאיות (מנהלי עבודה), תשמ"ב-1982[[1]](#footnote-1)\*

בתוקף סמכותי לפי סעיפים 4(א)(3) ו-17 לחוק רישום קבלנים לעבודות הנדסה בנאיות, תשכ"ט-1969 (להלן - החוק), ולאחר התייעצות במועצה, אני מתקין תקנות אלה:

1. (א) לענין רישום ענף לפי סעיף 4(א)(3) לחוק, עבודות הנדסה בנאיות מסוג ראשון במעלה הן אחת מאלה:

עבודות הנדסה בנאיות מסוג ראשון במעלה

(1) בניית 50 יחידות דיור לפחות;

(2) בניית מוסדות ציבור או מבני תעשיה ששטח הבניה שלהם הוא 5000 מ"ר לפחות;

(3) עבודות סלילת כבישים, ביוב, ניקוז ומים, בניית גשרים, ממגורות, משאבות, טורבינות ותחנות שאיבה ובניית נמלים, והכל בהיקף כספי של 5 מיליון שקלים לפחות באתר בניה אחד.

(ב) בתקנה זו -

"מדד" - מדד תשומות הבניה כפי שמפרסמת אותו הלשכה המרכזית לסטטיסטיקה;

"מדד בסיסי" - המדד שפורסם בחודש דצמבר 1981;

"מדד חדש" - המדד שהתפרסם לאחרונה לפני הגשת הבקשה להירשם בפנקס;

"מדד קודם" - המדד שהתפרסם לאחרונה לפני גמר ביצוע העבודה.

(ג) (1) בוצעו עבודות הנדסה בנאיות מסוג ראשון במעלה שפורטו בתקנת משנה (א) לפני פרסום תקנות אלה, ישתנה הסכום הנקוב בתקנת משנה האמורה בשיעור ההפרש שבין המדד הקודם למדד הבסיסי;

(2) בוצעו עבודות הנדסה בנאיות מסוג ראשון במעלה שפורטו בתקנת משנה (א)(3) לאחר פרסום תקנות אלה ישתנה הסכום הנקוב בתקנת המשנה האמורה בשיעור ההפרש שבין המדד החדש והמדד הבסיסי.

2. (א) מנהל עבודה המבקש להירשם בפנקס (להלן - מבקש) ימציא לרשם ראיות אלה:

ראיות

(1) אישור מאת מפקח אזורי במשרד העבודה והרווחה על מינויו של המבקש כמנהל עבודה, בו יצוינו תאריך המינוי והמבנים שאליהם מתייחס המינוי;

(2) תצהיר לפי פקודת הראיות [נוסח חדש], תשל"א-1971 (להלן - פקודת הראיות), של הקבלן שהעסיק את המבקש כמנהל עבודה, שבו יפורטו תקופת ההעסקה, פירוט האתרים שבהם שימש המבקש כמנהל עבודה ותאריכי ביצוע העבודות;

תק' תשמ"ד-1984

(3) תצהיר, לפי פקודת הראיות, של המבקש שבו יפרט את נסיונו;

(4) לא המציא המבקש ראיה מן הראיות המנויות בפסקאות (1) עד (3) והוכיח, להנחת דעתו של הרשם, כי נקט בכל האמצעים הסבירים כדי להשיגן, ימציא המבקש תצהיר לפי פקודת הראיות שבו יצויינו פרטי הראיה אותה לא המציא והסיבות לאי המצאתה.

(ב) השם רשאי לראות סיום בהצלחה של קורס קבלנים או מנהלי עבודה מוסמכים שאישר מנהל האגף להכשרה מקצועית במשרד העבודה והרווחה, כביצוע עבודות מסוג ראשון במעלה, ובלבד שהמבקש הוא בעל נסיון של שש שנים לפחות בביצוע עבודות הנדסה בנאיות.

מיום 18.3.1984

**תק' תשמ"ד-1984**

[ק"ת תשמ"ד מס' 4604](http://www.nevo.co.il/Law_word/law06/TAK-4604.pdf) מיום 18.3.1984 עמ' 1081

(2) תצהיר לפי פקודת הראיות [נוסח חדש], תשל"א-1971 (להלן - פקודת הראיות), של הקבלן שהעסיק את המבקש כמנהל עבודה, שבו יפורטו תקופת ההעסקה, פירוט האתרים שבהם שימש המבקש כמנהל עבודה ותאריכי ביצוע העבודות;

3. (א) לא המציא המבקש, מסיבות שאינן תלויות בו, ראיה מן הראיות לפי תקנה 2, והוכיח, להנחת דעתו של הרשם, שנקט כל האמצעים הסבירים כדי להשיגה, ימציא המבקש לרשם תצהיר לפי פקודת הראיות שבו יצהיר המבקש כי מתקיימים בו התנאים שאותה ראיה נדרשת להוכחתם, וכי אין באפשרותו להציג ראיה כאמור וכן תעודות ואישורים על עמידתו במבחנים האמורים בתוספת.

מבחנים

(ב) לא הניחו התעודות והאישורים שהומצאו לפי תקנת משנה (א) את דעתו של הרשם, רשאי הוא להורות למבקש להיבחן במבחנים האמורים בתוספת, או להורות למבקש ללמוד בקורס שקבע האגף להכשרה והשתלמות מקצועית במשרד העבודה, ולהורות כי סיום הקורס בהצלחה יהיה תנאי לרישומו של הקבלן בפנקס.

4. תקנות רישום קבלנים לעבודות הנדסה בנאיות (מנהלי עבודה), תש"ל-1970 - בטלות.

ביטול

תוספת

(תקנה 3)

מבחנים לרישומו של מנהל עבודה בפנקס באין ראיה לפי תקנה 2:

(1) ידיעה מספקת בקריאה, בכתיבה ובדיבור בשפה העברית;

(2) ידיעה בסיסית בחוקי בטיחות וגיהות בעבודה;

(3) ידיעה בסיסית בחישוב כמויות;

(4) ידיעה מלאה בקריאת תכניות והכנת תרשימים (סקיצות) לעבודות במקצועות שהוא אחראי להם;

(5) ידיעה כללית והתמצאות בחוזי עבודה במקצועות שהוא אחראי להם;

(6) (א) בענף הבניה:

(1) ידיעה מלאה בחוקי הבטיחות ובאופן השימוש בעגורנים, בקומפרסורים, בציוד כבד אחר ובחמרי נפץ;

(2) ידיעת חוקי יציבות יסודיים (סטטיקה) בעבודות בניה;

(3) ידיעה בסיסית בתקנים לטיב חמרים ומוצרים בעבודות בניה;

(ב) בענף כבישים:

(1) ידיעה מלאה בחוקי הבטיחות ובאופן השימוש בכלים, במכשירים ובמכונות בעבודות עפר ובכבישים ובחמרי נפץ;

(2) ידיעה בסיסית בשימוש במכשירים לעבודות עפר וכבישים;

(3) ידיעה מלאה של עבודות כריה במחצבות, החמרים המופקים והשימוש בחמרים אלה לעבודות כבישים;

(4) ידיעה מלאה בביצוע מעבירי מים ועבודות ניקוז בשיטות השונות הנהוגות במסגרת כבישים;

(5) ידיעה בסיסית בתקנים הנוגעים לעבודות עפר, כבישים, קירות תומכים וניקוז;

(6) ידיעה בסיסית ביסודות מכניקת הקרקע;

(ג) בענפי ביוב, ניקוז ומים:

(1) ידיעה בסיסית של חוקים ותקנות בעניני תברואה;

(2) ידיעה בסיסית בשימוש במכשיר מדידה לעבודות ביוב, ניקוז ומים;

(3) ידיעה מלאה בחוקי הבטיחות ובאופן השימוש בכלים, במכשירים ובמכונות בעבודות ביוב, ניקוז ומים;

(4) ידיעה בסיסית בתקנים לטיב חמרים ומוצרים בעבודות ביוב, ניקוז ומים;

(5) ידיעה בסיסית ביסודות מכניקת הקרקע;

(6) ידיעה בחוקי יציבות יסודיים (סטטיקה) בעבודות בניה;

(ד) בענף נמלים:

(1) ידיעה מלאה בחוקי הבטיחות ובאופן השימוש בעגורנים, במחפרים, בקומפרסורים ובציוד צף;

(2) ידיעה בתנאים הידרוגרפיים ובקריאת מפות ימיות;

(3) ידיעה מלאה בעריכת מדידות הידרוגרפיות;

(4) ידיעה מלאה בביצוע עבודות תת-ימיות באמצעות צלילה;

(5) ידיעה מלאה בהקמת מבנים ימיים והגנתם בים הפתוח.

כ"ה בניסן תשמ"ב (18 באפריל 1982) דוד לוי

שר הבינוי והשיכון

1. \* פורסמו [ק"ת תשמ"ב מס' 4354](http://www.nevo.co.il/Law_word/law06/TAK-4354.pdf) מיום 24.5.982 עמ' 1074.

   תוקנו [ק"ת תשמ"ד מס' 4604](http://www.nevo.co.il/Law_word/law06/TAK-4604.pdf) מיום 18.3.1984 עמ' 1081 – תק' תשמ"ד-1984. [↑](#footnote-ref-1)