תקנות רישום קבלנים לעבודות הנדסה בנאיות (סדרי רישום), תשמ"ח-1988

משפט פרטי וכלכלה – הסדרת עיסוק – קבלנים

רשויות ומשפט מנהלי – הסדרת עיסוק – קבלנים

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגשת בקשה | סעיף 1 |
| 2 | [Go](#Seif1) | מסמכים המצורפים לבקשה | סעיף 2 |
| 2 | [Go](#Seif2) | רישום לפי סעיף 4 | סעיף 2א |
| 4 | [Go](#Seif3) | חידוש רישום | סעיף 2ב |
| 4 | [Go](#Seif4) | מסמכים נוספים | סעיף 3 |
| 4 | [Go](#Seif5) | משלוח הבקשה | סעיף 4 |
| 4 | [Go](#Seif6) | אישור קבלה | סעיף 5 |
| 4 | [Go](#Seif7) | החלטת הרשם | סעיף 6 |
| 4 | [Go](#Seif8) | ביטול | סעיף 7 |

תקנות רישום קבלנים לעבודות הנדסה בנאיות (סדרי רישום), תשמ"ח-1988[[1]](#footnote-1)\*

בתוקף סמכותי לפי סעיף 17 לחוק רישום קבלנים לעבודות הנדסה בנאיות, תשכ"ט-1969, ולאחר שנועצתי במועצה לעבודות הנדסה בנאיות, אני מתקין תקנות אלה:

1. (א) המבקש להירשם בפנקס הקבלנים ימלא טופס לרישום שאישר רשם הקבלנים (להלן - הבקשה).

הגשת בקשה

(ב) את הבקשה ניתן לקבל במשרד רשם הקבלנים.

2. (א) לבקשה יצורפו המסמכים והאישורים הבאים:

מסמכים המצורפים לבקשה

(1) תצלומים של תעודות, אישורים ותצהירים של מעסיקים וכדומה - המעידים על כישוריו של המבקש להירשם בפנקס הקבלנים, לפי סעיף 4 לחוק;

(2) לפי דרישת רשם הקבלנים יוגשו תצהירים לפי פקודת הראיות להשלמת החומר המתואר בפסקה (א) או במקומו;

(3) תצלום אישור על רישום המבקש כעוסק מורשה לענין מס ערך מוסף;

(4) אישור מאת פקיד השומה, רואה חשבון או יועץ מס מוסמך, על ניהול ספרי חשבונות כחוק.

תק' תשנ"ג-1993

(ב) בנוסף לאמור בתקנת משנה (א) תצרף -

(1) חברה - תצלומים של התעודה המעידה על רישומה בידי רשם החברות, וכן את תזכיר ההתאגדות והתקנות שלה;

(2) שותפות - תצלום של התעודה המעידה על רישומה בידי רשם השותפויות, והעתק חוזה השותפות - אם קיים כזה.

מיום 9.9.1993

**תק' תשנ"ג-1993**

[ק"ת תשנ"ג מס' 5539](http://www.nevo.co.il/Law_word/law06/TAK-5539.pdf) מיום 10.8.1993 עמ' 1056

(4) אישור מאת פקיד השומה, ~~או רואה חשבון~~ רואה חשבון או יועץ מס מוסמך, על ניהול ספרי חשבונות כחוק.

2א. (א) המבקש להירשם לפי הוראות סעיף 4(א)(6) לחוק, או מי שנרשם לפי סעיף 4(א)(6) לחוק ומבקש להיות זכאי להישאר רשום בפנקס (להלן - המבקש) ימציא, נוסף על המפורט בתקנה 2, תצהיר שיפורטו בו כל אלה:

רישום לפי סעיף 4(א)(6) לחוק

תק' תש"ס-2000   
תק' תשס"ב-2002

(1) המבקש מעסיק שני עובדים שמתקיים בהם אחד התנאים שבסעיף 4(א)(1) עד (4) לחוק (להלן - האחראים);

(2) המבקש מקיים קשר קבוע עם האחראים;

(3) האחראים מפקחים פיקוח מקצועי צמוד ומתמיד על ביצוע כל עבודות ההנדסה הבנאיות, שהמבקש מבצע, מתחילתן ועד סיומן;

(4) האחראים הם חלק מהמערך הניהולי, הביצועי של המבקש, ונושאים במלוא האחריות ההנדסית על כל פעולותיו המקצועיות של המבקש כקבלן לעבודות הנדסה בנאיות;

(5) בין המבקש והאחראים מתקיימים יחסי עובד ומעביד;

(6) כל אחד מהאחראים מועסק במשרה מלאה; לענין זה, "משרה מלאה" - העסקה של 40 שעות בשבוע לפחות;

תק' תשס"ב-2002

(7) התחייבות להודיע לרשם מיד על כל שינוי בפרט מפרטי התצהיר;

(8) פרטים נוספים לפי דרישת הרשם.

(ב) אחת לשנה ימציא קבלן שנרשם לפי סעיף 4(א)(6) לחוק לרשם:

תק' תשס"ב-2002

(1) תצהיר המפרט את עבודות ההנדסה הבנאיות שביצע מיום רישומו או מיום תצהירו האחרון לפי הענין;

(2) תצהיר כל אחד מהאחראים כי הוא מועסק כאמור בתקנת משנה (א) ופירוט תפקידיו בעבודות ההנדסה הבנאיות שביצע אצל הקבלן;

(3) כל מסמך נוסף שידרוש הרשם.

(ג) קבלן שלא המציא במועד מסמכים, כאמור בתקנת משנה (ב), יראוהו כמי שחדל להעסיק אחראים ורישומו בפנקס יבוטל.

(ד) קבלן המבקש להחליף אחראי ולהישאר רשום על סמך העסקת אחראי אחר שמתקיימות בו דרישות תקנות אלה, יגיש על כך בקשה מראש לרשם ורשאי הרשם לאשר את הבקשה; אישור כאמור יכול שיותנה בשינוי סיווג שניתן למבקש בהתאם לתקנות רישום קבלנים לעבודות הנדסה בנאיות (סיווג קבלנים רשומים), התשמ"ח-1988 (להלן - תקנות הסיווג).

מיום 9.9.1993

**תק' תשנ"ג-1993**

[ק"ת תשנ"ג מס' 5539](http://www.nevo.co.il/Law_word/law06/TAK-5539.pdf) מיום 10.8.1993 עמ' 1057

**הוספת תקנה 2א**

מיום 27.9.2000

**תק' תש"ס-2000**

[ק"ת תש"ס מס' 6052](http://www.nevo.co.il/Law_word/law06/TAK-6052.pdf) מיום 28.8.2000 עמ' 854

**החלפת תקנה 2א**

הנוסח הקודם:

~~2א. (א) המבקש להירשם לפי הוראות סעיף 4(א)(6) לחוק ימציא, בנוסף למפורט בתקנה 2 -~~

~~(1) תצהיר על כך שהוא מעסיק עובדים שממלאים אחר התנאים שבסעיף 4(א)(1) עד (4) לחוק, במספר שלא יפחת משניים;~~

~~(2) עותק של הסכם ההעסקה שלו עם עובדיו האמורים בפסקה (1), המעיד על קשר קבוע עמם, על פיקוח מקצועי צמוד ומתמיד שלו, על ביצוע עבודות ההנדסה הבנאיות מתחילתן ועד סיומן, וכן על כך שהעובד הינו חלק מהמערך הביצועי תפעולי של המבקש.~~

~~(ב) אחת לששה חודשים ימציא קבלן שנרשם לפי סעיף 4(א)(6) לחוק (בתקנה זו - קבלן) לרשם:~~

~~(1) תצהיר המפרט את עבודות ההנדסה הבנאיות שביצע בששת החודשים שקדמו ליום ההצהרה;~~

~~(2) תצהירי העובדים שעליהם נסמך רישומו, על העסקתם בידי הקבלן בביצוע עבודות הנדסה בנאיות;~~

~~(3) כל מסמך נוסף שידרוש הרשם.~~

~~(ג) לא המציא קבלן במועד מסמכים כאמור בתקנת משנה (ב) יראוהו כמי שחדל להעסיק עובדים ורישומו בפנקס יבוטל.~~

מיום 27.9.2000

**תק' תשס"ב-2002**

[ק"ת תשס"ב מס' 6152](http://www.nevo.co.il/Law_word/law06/TAK-6152.pdf) מיום 7.2.2002 עמ' 437

(א) המבקש להירשם לפי הוראות סעיף 4(א)(6) לחוק או מי שנרשם לפי סעיף 4(א)(6) לחוק ומבקש להיות זכאי להישאר רשום בפנקס (להלן - המבקש) ימציא, נוסף על המפורט בתקנה 2, תצהיר שיפורטו בו כל אלה:

(1) המבקש מעסיק שני עובדים שמתקיים בהם אחד התנאים שבסעיף 4(א)(1) עד (4) לחוק (להלן - האחראים);

(2) המבקש מקיים קשר קבוע עם האחראים;

(3) האחראים מפקחים פיקוח מקצועי צמוד ומתמיד על ביצוע כל עבודות ההנדסה הבנאיות, שהמבקש מבצע, מתחילתן ועד סיומן;

(4) האחראים הם חלק מהמערך הניהולי, הביצועי של המבקש, ונושאים במלוא האחריות ההנדסית על כל פעולותיו המקצועיות של המבקש כקבלן לעבודות הנדסה בנאיות;

(5) בין המבקש והאחראים מתקיימים יחסי עובד ומעביד;

(6) כל אחד מהאחראים מועסק במשרה מלאה~~, ובשכר שלא יפחת מהשכר הממוצע במשק, כהגדרתו בסעיף 1 לחוק הביטוח הלאומי [נוסח משולב], התשנ"ה-1995~~; לענין זה, "משרה מלאה" - העסקה של 40 שעות בשבוע לפחות;

(7) התחייבות להודיע לרשם מיד על כל שינוי בפרט מפרטי התצהיר;

(8) פרטים נוספים לפי דרישת הרשם.

(ב) ~~בתום 6 חודשים מיום שנרשם קבלן בפנקס הקבלנים לפי סעיף 4(א)(6) לחוק ובתום כל 12 חודשים אחר כך ימציא הקבלן לרשם~~ אחת לשנה ימציא קבלן שנרשם לפי סעיף 4(א)(6) לחוק לרשם:

(1) תצהיר המפרט את עבודות ההנדסה הבנאיות שביצע מיום רישומו או מיום תצהירו האחרון לפי הענין;

(2) תצהיר כל אחד מהאחראים כי הוא מועסק כאמור בתקנת משנה (א) ופירוט תפקידיו בעבודות ההנדסה הבנאיות שביצע אצל הקבלן;

(3) כל מסמך נוסף שידרוש הרשם.

2ב. בוטל רישומו של קבלן כאמור בתקנה 2א(ג), רשאי הרשם לחדש רישומו בפנקס לפי סעיף 4(א)(6) לחוק, אם הוגשה בקשה לחידוש הרישום ולא חלפה חצי שנה מיום ביטול הרישום כאמור; חידוש כאמור, יכול שיותנה בשינוי סיווג שניתן למבקש בהתאם לתקנות הסיווג.

חידוש רישום

תק' תש"ס-2000

מיום 27.9.2000

**תק' תש"ס-2000**

[ק"ת תש"ס מס' 6052](http://www.nevo.co.il/Law_word/law06/TAK-6052.pdf) מיום 28.8.2000 עמ' 855

**הוספת תקנה 2ב**

3. הרשם רשאי לדרוש מהמבקש מסמכים נוספים על אלה המנויים בתקנות 2 ו-2א כדי לאמת את המידע שמסר לו המבקש בדבר הכישורים המקצועיים ומהימנותו.

מסמכים נוספים

תק' תשנ"ג-1993

מיום 9.9.1993

**תק' תשנ"ג-1993**

[ק"ת תשנ"ג מס' 5539](http://www.nevo.co.il/Law_word/law06/TAK-5539.pdf) מיום 10.8.1993 עמ' 1057

3. הרשם רשאי לדרוש מהמבקש מסמכים נוספים על אלה המנויים ~~בתקנת משנה 2~~ בתקנות 2 ו-2א כדי לאמת את המידע שמסר לו המבקש בדבר הכישורים המקצועיים ומהימנותו.

4. הבקשה על כל צרופותיה כמתואר לעיל, תומצא בדואר לרשם הקבלנים.

משלוח הבקשה

5. הרשם יודיע למבקש, תוך ארבעה עשר ימים מיום הבקשה, על קבלתה והעברתה לטיפול.

אישור קבלה

6. הרשם יחליט בבקשה תוך ששים ימים מיום קבלת כל המסמכים שנדרשו לפי תקנות 2 ו-3.

החלטת הרשם

7. בטלים -

ביטול

צו רישום קבלנים לעבודות הנדסה בנאיות (מועד סופי ותנאים לרישום), תש"ל-1970;

צו רישום קבלנים לעבודות הנדסה בנאיות (מועד סופי ותנאים לרישום ענפי המשנה), תשל"ד-1974.

כ"ו בתמוז תשמ"ח (11 ביולי 1988) דוד לוי

שר הבינוי והשיכון

גפני

1. \* פורסמו [ק"ת תשמ"ח מס' 5130](http://www.nevo.co.il/Law_word/law06/TAK-5130.pdf) מיום 1.9.1988 עמ' 1088.

   תוקנו [ק"ת תשנ"ג מס' 5539](http://www.nevo.co.il/Law_word/law06/TAK-5539.pdf) מיום 10.8.1993 עמ' 1056 – תק' תשנ"ג-1993; $$$ תחילתן שלושים ימים מיום פרסומן (ת"ט \*\*\* [ק"ת תשנ"ד מס' 5548](http://www.nevo.co.il/Law_word/law06/TAK-5548.pdf) מיום 28.9.1993 עמ' 12). ### ###

   [ק"ת תש"ס מס' 6052](http://www.nevo.co.il/Law_word/law06/TAK-6052.pdf) מיום 28.8.2000 עמ' 854 – תק' תש"ס-2000; $$$ תחילתן שלושים ימים מיום פרסומן; ר' תקנה 4 לענין הוראת מעבר $$$ 4. מי שנרשם לפי סעיף 4(א)(6) לחוק לפני יום תחילתן של תקנות אלה ומבקש להיות זכאי להישאר רשום בפנקס יידרש לעמוד בדרישות תקנות אלה, על אף האמור בתקנה 3 החל ביום כ"ה בתשרי התשס"ב (1 באוקטובר 2002).### ### (תוקנו \*\*\* [ק"ת תשס"ב מס' 6152](http://www.nevo.co.il/Law_word/law06/TAK-6152.pdf) מיום 7.2.2002 עמ' 437 – תק' (תיקון) תשס"ב-2002 בתקנה 2 לתק' תשס"ב-2002; $$$ תחילתן ביום 27.9.2000). ###

   [ק"ת תשס"ב מס' 6152](http://www.nevo.co.il/Law_word/law06/TAK-6152.pdf) מיום 7.2.2002 עמ' 436 – תק' תשס"ב-2002; $$$ תחילתן ביום 27.9.2000. ### [↑](#footnote-ref-1)