תקנות רישום שיכונים ציבוריים (הוראת שעה) (אישור תכניות), תשכ"ד-1964

רבדים בחקיקה

משפט פרטי וכלכלה – קניין – מקרקעין – רישום שיכונים ציבוריים

רשויות ומשפט מנהלי – רשויות מקומיות

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגדרות | סעיף 1 |
| 2 | [Go](#Seif1) | תכנית בתחום רשות מקומית אחת | סעיף 2 |
| 2 | [Go](#Seif2) | הדרך להכנת תכנית | סעיף 3 |
| 2 | [Go](#Seif3) | תוכן התכנית | סעיף 4 |
| 3 | [Go](#Seif4) | הגשת תכנית | סעיף 5 |
| 3 | [Go](#Seif5) | אישור תכנית שהוכנה בהתאם לפקודות בנין ערים והסדר זכות קנין | סעיף 6 |
| 3 | [Go](#Seif6) | אישור תכנית | סעיף 7 |
| 3 | [Go](#Seif7) | הכנת תכנית לצרכי רישום | סעיף 8 |
| 3 | [Go](#Seif8) | העברת תכנית לצרכי רישום לרשם הקרקעות | סעיף 9 |
| 3 | [Go](#Seif9) | השם | סעיף 10 |

תקנות רישום שיכונים ציבוריים (הוראת שעה) (אישור תכניות), תשכ"ד-1964[[1]](#footnote-1)\*

בתוקף סמכותי לפי סעיף 13 לחוק רישום שיכונים ציבוריים (הוראת שעה), תשכ"ד-1964, אני מתקין תקנות אלה:

1. בתקנות אלה –

הגדרות

"הועדה" - ועדת התיאום האמורה בסעיף 3 לחוק;

"תכנית" - תכנית שיכון ציבורי שהוכנה לפי החוק;

"תכנית לצרכי רישום" - תכנית לביצוע פעולות רישום;

"מנהל" ו"מודד" - כמשמעותם בפקודת המדידות.

2. (א) תכנית תכלול שיכון ציבורי רק בתחום שיפוטה של רשות מקומית אחת, בכולו או בחלק ממנו.

תכנית בתחום רשות מקומית אחת

(ב) תכנית תוכן ותוגש לאישור הועדה, בבת אחת או שלבים שלבים, ובלבד שנתמלאו בתכנית שהוכנה לגבי חלק מתחום הרשות המקומית ולגבי כל שלב של תכנית, הוראות התקנות 3 ו-4.

(ג) הוגשה לועדה תכנית לגבי חלק מתחום רשות מקומית, או שלבים שלבים, כאמור בתקנה זו, יראו כל תכנית כאמור כתכנית שיכון ציבורי לכל דבר.

3. תכנית תהיה מבוססת על נתוני מפה אשר הוכנה לצורך תקנות אלה על ידי מחלקת המדידות הממשלתית או על ידי מודד.

הדרך להכנת תכנית

4. (א) תכנית תוכן בקנה מידה 1:1250 או 1:2500 או בכל קנה מידה אחר כפי שיוסכם בין מגיש התכנית לבין המנהל.

תוכן התכנית

(ב) תכנית תשא את הכותרת "תכנית שיכון ציבורי" ותחת הכותרת האמורה יצויין שהיא הוכנה בהתאם לחוק רישום שיכונים ציבוריים (הוראת שעה), תשכ"ד-1964. התכנית תיחתם ביד המגיש ובידי בעלי הקרקע, כולם או מקצתם.

(ג) בתכנית יפורטו:

(1) שם המחוז ושם הועדה המקומית לבניה ולתכנון עיר כמשמעותה בפקודת בנין ערים, 1936, שבשטחה נמצא השיכון הציבורי הכלול בתכנית;

(2) מספרי גושים וחלקות רישום קרקע אם ישנם כאלה;

(3) שטח התכנית בדונמים מטריים;

(4) שם מגיש התכנית;

(5) שמות בעלי הקרקעות הכלולות בתכנית;

(6) גבולות התכנית על ידי סימון;

(7) מקרא סימון השטחים שבתכנית;

(8) לוח מספרי המגרשים ויעודם, והשטחים לפי אזורי בניה בדונמים מטריים ובאחוזים;

(9) בפינה השמאלית העליונה - המספר הסידורי של התכנית וסימון הצפון;

(10) בפינה הימנית התחתונה - תשריט סביבת השיכון הציבורי הכלול בתכנית.

5. (א) תכנית תוגש לאישור הועדה בשבעה עותקים.

הגשת תכנית

(ב) לכל עותק יצורף תקנון התכנית לפי המתכונת שדוגמתה אפשר להשיג במשרדי הועדה.

6. הועדה רשאית לאשר כתכנית לצרכי רישום גם תכנית לצרכי רישום שהוכנה על ידי מחלקת המדידות הממשלתית או מודד על פי תכנית בנין ערים שניתן לה תוקף על פי פקודת בנין ערים, 1936, או פקודת הקרקעות (סידור זכות הקנין), ולאחר שאישרה אותה, יראוה כתכנית לצרכי רישום לפי תקנות אלה לכל דבר.

אישור תכנית שהוכנה בהתאם לפקודות בנין ערים והסדר זכות קנין

7. (א) אישרה הועדה תכנית, יחתמו עליה חברי הועדה.

אישור תכנית

(ב) הוכרע ערר של חבר ועדה על ידי שרי השיכון, הפנים והאוצר, יאשר יושב ראש הועדה, על גבי התכנית, שהיא תואמת הכרעת השרים כאמור.

8. (א) אושרה התכנית כאמור בתקנה 7, תחזיר אותה הועדה למי שהגיש אותה לאישורה, לשם הכנת תכנית לצרכי רישום.

הכנת תכנית לצרכי רישום

(ב) הוכנה לצרכי רישום תכנית והיא נתאשרה על ידי המנהל ימציא אותה מגיש התכנית ליושב ראש הועדה.

תק' תשכ"ד-1964

(ג) חתימתו של יושב ראש הועדה על גבי תכנית לצרכי רישום, תשמש ראיה לכך שהיא תואמת את התכנית שאושרה על ידי הועדה או על ידי שרי השיכון, הפנים והאוצר, הכל לפי הענין.

מיום 31.12.1965

**תק' תשכ"ה-1965**

[ק"ת תשכ"ה מס' 1665](http://www.nevo.co.il/Law_word/law06/TAK-1665.pdf) מיום 31.12.1965 עמ' 1047

(ב) הוכנה לצרכי רישום תכנית והיא נתאשרה על ידי המנהל ~~או על ידי מודד~~ ימציא אותה מגיש התכנית ליושב ראש הועדה.

9. אושרה התכנית לצרכי רישום כאמור בתקנה 8 יעבירנה מגיש התכנית לרשם הקרקעות לשם ביצוע פעולות רישום.

העברת תכנית לצרכי רישום לרשם הקרקעות

10. לתקנות אלה ייקרא "תקנות רישום שיכונים ציבוריים (הוראת שעה) (אישור תכניות), תשכ"ד-1964".

השם

י"ח באב תשכ"ד (27 ביולי 1964) יוסף אלמוגי

שר השיכון

אני מסכים.

חיים משה שפירא

שר הפנים

1. \* פורסמו [ק"ת תשכ"ד מס' 1612](http://www.nevo.co.il/Law_word/law06/TAK-1612.pdf) מיום 6.8.1964 עמ' 1669.

   תוקנו [ק"ת תשכ"ה מס' 1665](http://www.nevo.co.il/Law_word/law06/TAK-1665.pdf) מיום 31.12.1965 עמ' 1047 – תק' תשכ"ה-1965. [↑](#footnote-ref-1)