תקנות רכישת מקרקעים (אישור פעולות ופיצויים) (קביעת נכס אחר כפיצויים), תשי"ד-1954

משפט פרטי וכלכלה – קניין – מקרקעין – פינוי והפקעה

תוכן ענינים

|  |  |  |  |
| --- | --- | --- | --- |
| סעיף 1 | דרישת נכס אחר כפיצויים | [Go](#Seif1) | 2 |
| סעיף 2 | דיון לפני הרשות המוסמכת | [Go](#Seif2) | 2 |
| סעיף 3 | כללים לקביעת הנכס המוצע על ידי הרשות המוסמכת | [Go](#Seif3) | 2 |
| סעיף 4 | החלטת הרשות המוסמכת | [Go](#Seif4) | 2 |
| סעיף 5 | השם | [Go](#Seif5) | 2 |

תקנות רכישת מקרקעים (אישור פעולות ופיצויים) (קביעת נכס אחר כפיצויים), תשי"ד-1954[[1]](#footnote-1)\*

בתוקף סמכותי לפי הסעיפים 3 ו-10 לחוק רכישת מקרקעים (אישור פעולות ופיצויים), תשי"ג-1953, אני מתקין תקנות אלה:

1. (א) בעליו של נכס נרכש הדורש נכס אחר כפיצויים מלאים או חלקיים, לפי סעיף 3(ב) לחוק (להלן - התובע), - יפנה בכתב לרשות הפיתוח וימציא לה תעודה מאת שר החקלאות, או ממי שנתמנה לכך על ידיו, המעידה כי הנכס הנרכש היה מקור פרנסתו העיקרי וכי אין לו קרקע אחרת כדי מחייתו.

דרישת נכס אחר כפיצויים

(ב) תעודה כאמור בתקנת משנה (א), תשמש ראיה לכאורה על הנאמר בה.

(ג) מצאה רשות הפיתוח או החליט בית משפט מוסמך כי דרישת התובע היא מוצדקת, תוגש הדרישה לרשות המוסמכת שנתמנתה לפי סעיף 3(ב) לחוק.

2. התובע רשאי להתייצב לפני הרשות המוסמכת במועד ובמקום שתקבע ולהשמיע את טענותיו בדבר קביעת סוג הנכס המוצע, מקומו, שטחו, ובמקרה של חכירה - תקופת חכירתו, וכן בדבר שוויו של הנכס.

דיון לפני הרשות המוסמכת

3. בקביעת סוג הנכס המוצע, מקומו, שטחו, ובמקרה של חכירה - תקופת החכירה, ושווי הנכס המוצע, תנהג הרשות המוסמכת בהתאם לכללים אלה:

כללים לקביעת הנכס המוצע על ידי הרשות המוסמכת

(1) סוג הנכס ושטחו ייקבעו בשים לב לעובדות אלה:

(א) המרחק שבין מקום המגורים של התובע לבין מקום הימצאו של הנכס המוצע;

(ב) טיב הקרקע של הנכס;

(ג) אפשרויות ההשקאה שלו;

(ד) ודבר היותו נטוע מטעים, כולו או מקצתו.

(2) הנכס המוצע יהיה במקום שהוא הקרוב ביותר למקום מגוריו של התובע ושבו יש לרשות הפיתוח, לדעת הרשות המוסמכת, אפשרות לתת קרקע לתובע; קבעה הרשות המוסמכת את מקומו של הנכס המוצע שלא במקום מגוריו של התובע, יינתן לתובע גם שטח מספיק להקמת בית מגורים בנכס המוצע או בישוב הסמוך ביותר למקום הימצאו של הנכס המוצע.

(3) היה הנכס הנרכש בבעלותו של התובע, תועבר אליו הבעלות גם בנכס המוצע ואם הבעלות בנכס המוצע אינה ניתנת להעברה או אם היתה לתובע בנכס הנרכש זכות אריסות בלבד, יוחכר הנכס המוצע לתקופה של לא פחות מארבעים ותשע שנה.

(4) שוויו של הנכס המוצע יהיה המחיר שאפשר היה להשיג בעדו, כמות שהוא במועד מסירתו לתובע, אילו היה נמכר ביום י"ב בטבת תש"י (1 בינואר 1950) על ידי מוכר מרצון לקונה מרצון.

4. הרשות המוסמכת תודיע על ההחלטה לתובע ולרשות הפיתוח.

החלטת הרשות המוסמכת

5. לתקנות אלה ייקרא "תקנות רכישת מקרקעים (אישור פעולות פיצויים) (קביעת נכס אחר כפיצויים), תשי"ד-1954".

השם

ט"ו באדר א' תשי"ד (18 בפברואר 1954) לוי אשכול

שר האוצר

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשי"ד מס' 431](http://www.nevo.co.il/Law_word/law06/tak-0431.pdf) מיום 4.3.1954 עמ' 508. [↑](#footnote-ref-1)