תקנות רמת הגולן (הוראות מעבר) (מס' 3), תשמ"ב-1982

רבדים בחקיקה

בטחון – רמת הגולן – הוראות מעבר

מסים

רשויות ומשפט מנהלי – תכנון ובניה

ביטוח – ביטוח לאומי – אמהות

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | רכוש ממשלתי | סעיף 1 |
| 2 | [Go](#Seif1) | נכסים נטושים | סעיף 2 |
| 2 | [Go](#Seif2) | המשכיות במסים | סעיף 3 |
| 2 | [Go](#Seif3) | המשכיות בעניני תכנון ובניה | סעיף 4 |
| 2 | [Go](#Seif4) | המשכיות מענק לידה | סעיף 5 |
| 2 | [Go](#Seif5) | תחילה | סעיף 6 |

תקנות רמת הגולן (הוראות מעבר) (מס' 3), תשמ"ב-1982[[1]](#footnote-1)\*

בתוקף סמכותי לפי סעיף 3 לחוק רמת הגולן, תשמ"ב-1981 (להלן - החוק) ובהתייעצות עם שר המשפטים, אני מתקין תקנות אלה:

1. הרכוש שערב תחילת החוק היה נתון לניהולו של הממונה על הרכוש הממשלתי לפי צו בדבר רכוש ממשלתי (רמת הגולן) (מס' 21), תשכ"ז-1967, שהוציא מפקד כוחות צה"ל באזור רמת הגולן, יהא נתון מתחילת החוק, לניהולו של מינהל מקרקעי ישראל.

רכוש ממשלתי

2. (א) נכס הנמצא בשטח רמת הגולן וערב תחילת החוק לא חל עליו צו בדבר נכסים נטושים (רכוש הפרט) (רמת הגולן) (מס' 20), [נוסח משולב] (מס' 265), תשל"ב-1972, שהוציא מפקד כוחות צה"ל באזור רמת הגולן (להלן - צו נכסים נטושים), והוא של אדם שערב תחילת החוק נמצא בשטח זה והיה תושב בו, לא יחול עליו חוק נכסי נפקדים, תש"י-1950.

נכסים נטושים

(ב) נכס שערב תחילת החוק היה מוקנה לממונה שמונה לפי צו נכסים נטושים, מוקנה מיום תחילת החוק לאפוטרופוס על נכסי נפקדים לפי חוק נכסי נפקדים, תש"י-1950.

3. מסים ותשלומי חובה אחרים שהוטלו לפי דברי חקיקה שהוציא מפקד כוחות צה"ל באזור רמת הגולן יראו אותם כאילו הוטלו לפי החיקוקים הישראליים המתאימים לענין; הליכים בענין מסים ותשלומי חובה אחרים שהיו תלויים ועומדים לפני תחילת החוק לפי דברי חקיקה כאמור ימשיכו בהם רשויות המס בישראל כאילו החלו לפי החיקוקים הישראליים האמורים, לפי הענין.

המשכיות במסים

4. (א) היה הליך תלוי ועומד ערב תחילת החוק במוסד תכנון שהוקם לפי צו תכנון ובניה (רמת הגולן) (מס' 252), תשל"א-1971, שהוציא מפקד כוחות צה"ל באזור רמת הגולן (להלן - צו התכנון) תדון בו הועדה המחוזית לתכנון ובניה - מחוז הצפון, והיא רשאית לדון בו מן השלב שאליו הגיע מוסד התכנון.

המשכיות בעניני תכנון ובניה

(ב) תכנית תכנון ובניה שאושרה לפי צו התכנון יראו אותה כתכנית מיתאר מקומית שהופקדה לפי חוק התכנון והבניה, תשכ"ה-1965, וכאילו יום פרסום תקנות אלה ברשומות הוא יום הפרסום ברשומות של ההודעה על הפקדתה; אין בהוראה זו כדי לפגוע בתקפם של היתרי בניה שניתנו לפי צו התכנון ועמדו בתוקף ערב תחילת החוק.

(ג) על אף האמור בתקנת משנה (ב), תכנית תכנון ובניה "תכנית מיתאר רמת הגולן 1א 1980" שאושרה לפי צו התכנון, יראו אותה כתכנית מיתאר מחוזית חלקית, שהופקדה לפי חוק התכנון והבניה, התשכ"ה-1965, וכאילו יום י"א באדר ב' התשמ"ד (15 במרס 1984) הוא יום הפרסום ברשומות של ההודעה על ההפקדה; התנגדות לתכנית האמורה שהוגשה כדין בין יום תחילת החוק לבין יום י"א באדר ב' התשמ"ד (15 במרס 1984) יראו אותה כהתנגדות שהוגשה כדין ובמועד.

תק' תשמ"ד-1984

מיום 8.3.1984

**תק' תשמ"ד-1984**

[ק"ת תשמ"ד מס' 4603](http://www.nevo.co.il/Law_word/law06/TAK-4603.pdf) מיום 8.3.1984 עמ' 1061

**הוספת תקנת משנה 4(ג)**

5. הזכאות למענק לידה כפי שהיתה קיימת בשטח רמת הגולן ערב תחילת החוק לפי צו בדבר ביטוח לאומי (רמת הגולן) (מס' 209), תש"ל-1970, תמשיך להתקיים שם באותם תנאים במשך תשעה חדשים מיום תחילת החוק.

המשכיות מענק לידה

6. תחילתן של תקנות אלה ביום תחילת החוק.

תחילה

כ"ד בטבת תשמ"ב (19 בינואר 1982) יוסף בורג

שר הפנים

1. \* פורסמו [ק"ת תשמ"ב מס' 4310](http://www.nevo.co.il/Law_word/law06/TAK-4310.pdf) מיום 24.1.1982 עמ' 529.

   תוקנו [ק"ת תשמ"ד מס' 4603](http://www.nevo.co.il/Law_word/law06/TAK-4603.pdf) מיום 8.3.1984 עמ' 1061 – תק' תשמ"ד-1984. [↑](#footnote-ref-1)