תקנות רשות הדואר (ריבית פיגורים והפרשי הצמדה), תשנ"ב-1992

רשויות ומשפט מנהלי – תקשורת – דואר – שירותי דואר

משפט פרטי וכלכלה – כספים – ריבית – שיעורים והצמדה

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | תשלומי פיגורים | [Go](#Seif2) | 2 |
| סעיף 3 | הוצאות גבייה | [Go](#Seif3) | 2 |
| סעיף 4 | עיגול סכומים | [Go](#Seif4) | 2 |
| סעיף 5 | הכללת תשלומי פיגורים והוצאות גבייה בחשבון | [Go](#Seif5) | 2 |

תקנות רשות הדואר (ריבית פיגורים והפרשי הצמדה), תשנ"ב-1992[[1]](#footnote-1)\*

בתוקף סמכותי לפי סעיפים 37(ה) ו-126 לחוק רשות הדואר, תשמ"ו-1986 (להלן - החוק), באישור שר האוצר וועדת הכלכלה של הכנסת, אני מתקין תקנות אלה:

1. בתקנות אלה –

הגדרות

"הרשות" - כמשמעותה בחוק;

"החוב" - תשלום המגיע לרשות בעד שירות שנתנה ואשר לא שולם במועד שנקבע לכך;

"הפרשי הצמדה" - תוספת לסכום החוב, לפי שיעור עליית המדד מן המדד שפורסם לאחרונה לפני המועד לתשלום הסכום האמור עד המדד שפורסם לאחרונה לפני תשלומו, ואם הוא משתלם בשיעורים - לפני תשלום כל שיעור;

"מדד" - מדד המחירים לצרכן שמפרסמת מפעם לפעם הלשכה המרכזית לסטטיסטיקה;

"ריבית פיגורים" - ריבית פיגורים בגין איחור בהעברת כספים מהמערכת הבנקאית כמשמעותה בהודעה בדבר שיעורי ריבית החשב הכללי כפי שפורסמה ברשומות לאחרונה לפני תשלומו של סכום החוב;

"ריבית דריבית" - ריבית פיגורים שנצברה בכל שלושים ימים על סכום החוב בצירוף ריבית פיגורים;

"ריבית צמודה" - ריבית על סכום החוב לאחר שנוספו עליו הפרשי הצמדה.

2. על החוב יווספו –

תשלומי פיגורים

(1) אם חלפו עד שנים-עשר חדשים מן המועד לתשלום החוב עד מועד פרעונו בפועל - הפרשי הצמדה וריבית צמודה בשיעור של 4% לשנה על סכום החוב או ריבית פיגורים בחישוב של ריבית דריבית, יחסית למספר הימים שבפיגור, לפי הגבוה שביניהם;

(2) אם חלפו למעלה משנים-עשר חדשים מן המועד האמור - הפרשי הצמדה וריבית צמודה בשיעור של 6% לשנה על סכום החוב או ריבית פיגורים בחישוב של ריבית דריבית, יחסית למספר הימים שבפיגור, לפי הגבוה שביניהם.

3. (א) בנוסף לתשלומי הפיגורים שלפי תקנה 2, יווספו על החוב הוצאות גבייה בסכום של עשרה שקלים חדשים.

הוצאות גבייה

(ב) התברר ביום פרסומו של מדד כלשהו כי המדד החדש עלה בשיעור של עשרה אחוזים או יותר לעומת המדד היסודי (להלן - היום הקובע) ישתנו הוצאות הגבייה בשיעור עליית המדד כאמור, החל ביום שקבע המנהל הכללי של משרד התקשורת בהודעה ברשומות.

(ג) בתקנה זו –

"המדד החדש" - המדד שפורסם ביום הקובע;

"המדד היסודי" - לענין ההעלאה הראשונה של הוצאות הגבייה - המדד שפורסם בחודש אוגוסט 1990, ולענין כל העלאה שלאחריה - המדד שפורסם ביום הקובע הקודם.

4. סכום החוב בצירוף הפרשי הצמדה וריבית צמודה או ריבית פיגורים וכן הוצאות הגבייה יעוגל לשקל החדש השלם הקרוב וסכום של חצי שקל חדש יעוגל כלפי מעלה.

עיגול סכומים

5. הרשות רשאית לכלול בחשבונות שהיא שולחת למקבלי שירותיה את סכום הפרשי ההצמדה והריבית הצמודה או ריבית הפיגורים, בצירוף הוצאות הגבייה שהם חייבים בתשלומם לפי חשבונות קודמים.

הכללת תשלומי פיגורים והוצאות גבייה בחשבון

כ"ג בסיון תשנ"ב (24 ביוני 1992) רפאל פנחסי

שר התקשורת

1. \* פורסמו [ק"ת תשנ"ב מס' 5458](http://www.nevo.co.il/Law_word/law06/TAK-5458.pdf) מיום 15.7.1992 עמ' 1337. [↑](#footnote-ref-1)