תקנות שוויון זכויות לאנשים עם מוגבלות (מורשים לנגישות השירות),   
תשס"ז-2007

רבדים בחקיקה

דיני חוקה – שוויון – אנשים עם מוגבלויות

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | הכרה במקצוע אקדמי מתאים | [Go](#Seif2) | 2 |
| סעיף 3 | רישום בפנקס המורשים לנגישות | [Go](#Seif3) | 2 |
| סעיף 3א | השתתפות בתכנית הלימודים | [Go](#Seif10) | 2 |
| סעיף 4 | תכנית הלימודים | [Go](#Seif4) | 2 |
| סעיף 5 | מוסד מוכר לביצוע תכנית הלימודים | [Go](#Seif5) | 3 |
| סעיף 6 | בחינות | [Go](#Seif6) | 3 |
| סעיף 7 | תעודת מקצוע | [Go](#Seif7) | 3 |
| סעיף 8 | השתלמות | [Go](#Seif8) | 3 |
| סעיף 9 | תחילה | [Go](#Seif9) | 3 |

תקנות שוויון זכויות לאנשים עם מוגבלות (מורשים לנגישות השירות),   
תשס"ז-2007[[1]](#footnote-1)\*

בתוקף סמכותי לפי סעיף 19מא1 לחוק שוויון זכויות לאנשים עם מוגבלות, התשנ"ח-1998 (להלן – החוק), לאחר התייעצות עם נציב שוויון זכויות לאנשים עם מוגבלות, אני מתקין תקנות אלה:

1. בתקנות אלה –

הגדרות

"האגף להכשרה" – אגף בכיר להכשרה ולפיתוח כוח אדם במשרד התעשיה המסחר והתעסוקה (להלן – המשרד);

"ועדת המקצוע" – ועדה שחבריה הרשם, הנציב או נציגו, חבר אקדמיה בר-סמכא בתחום נגישות השירות שמינה השר לענין זה, נציג ארגון זכויות לאנשים עם מוגבלות שמינה השר בהתייעצות עם הנציב, נציג האגף להכשרה שמינה מנהל האגף להכשרה; את היושב ראש יקבע השר מבין חברי הוועדה;

"פנקס המורשים לנגישות השירות" – כמשמעותו בסעיף 19מא1(א) לחוק;

"הרשם" – מי שלפי סעיף 19מא(ו) לחוק מנהל את פנקס המורשים לנגישות השירות;

"המנהל" – מי שמנהל האגף להכשרה מינה לענין תקנות אלה.

2. מקצוע מתאים כאמור בפסקת משנה (ב) של סעיף 19מא1(ג)(1), לצורך הכרה במורשה לנגישות השירות הוא כל אחד מן המקצועות המנויים באותה פסקת משנה, סוציולוג, מהנדס תעשיה וניהול, וכן מעצב פנים, עוסק בחינוך, עוסק במדעי ההתנהגות, אם הם בעלי תואר אקדמי בתחום העיסוק, וכל בעל מקצוע אקדמי אחר שיש לו תעודת מוסמך לפחות.

הכרה במקצוע אקדמי מתאים

תק' תשס"ט-2009

מיום 17.9.2009

**תק' תשס"ט-2009**

[ק"ת תשס"ט מס' 6814](http://www.nevo.co.il/Law_word/law06/TAK-6814.pdf) מיום 17.9.2009 עמ' 1358

2. מקצוע מתאים כאמור בפסקת משנה (ב) של סעיף 19מא1(ג)(1), לצורך הכרה במורשה לנגישות השירות הוא כל אחד מן המקצועות המנויים באותה פסקת משנה, ~~וכן החינוך המיוחד~~ סוציולוג, מהנדס תעשיה וניהול, וכן מעצב פנים, עוסק בחינוך, עוסק במדעי ההתנהגות, אם הם בעלי תואר אקדמי בתחום העיסוק, וכל בעל מקצוע אקדמי אחר שיש לו תעודת מוסמך לפחות.

3. בפנקס המורשים לנגישות השירות זכאי להירשם מי שמתקיימים בו כל אלה:

רישום בפנקס המורשים לנגישות

(1) הרשם קבע כי נתקיימו בו דרישות סעיף 19מא1(ג)(1) לחוק;

(2) הוא עמד בכל דרישות תכנית הלימודים שנקבעה לפי תקנה 4;

(3) הוא עבר בהצלחה בחינות שערך המנהל לפי תקנה 6;

(4) הוא בעל תעודת מקצוע שנתן המנהל לפי תקנה 7.

3א. (א) בתכנית הלימודים, כאמור בתקנה 4, זכאי להשתתף מי שהתייצב לפני ועדת קבלה והוכיח שצבר ניסיון מעשי של שלוש שנים לפחות במקצוע אקדמי או טכנולוגי כאמור בתקנה 2, שהוא למד, וכן הוכיח ניסיון מעשי של שנה לפחות בתחום הנגישות לאנשים עם מוגבלות.

השתתפות בתכנית הלימודים

תק' תשס"ט-2009

(ב) החלטה על זכאות כאמור בתקנת משנה (א) תקבל ועדה שחבריה הם נציג המוסד המוכר כאמור בתקנה 5, המנהל או מי מטעמו, הרשם או מי מטעמו ונציב שוויון זכויות לאנשים עם מוגבלות או נציגו.

מיום 17.9.2009

**תק' תשס"ט-2009**

[ק"ת תשס"ט מס' 6814](http://www.nevo.co.il/Law_word/law06/TAK-6814.pdf) מיום 17.9.2009 עמ' 1358

**הוספת תקנה 3א**

4. (א) תכנית הלימודים לענין תקנות אלה יכול שתכלול מרכיבים עיוניים ומעשיים, לפי הנחיות המנהל בהתייעצות עם ועדת המקצוע.

תכנית הלימודים

(ב) תכנית הלימודים תתמקד בהנגשת השירות, ואולם ייכללו בה גם שיעורי מבוא להנגשת מבנים, תשתיות וסביבה, כאמור בתקנת משנה (ג)(5).

(ג) תכנית הלימודים תכלול נושאים כמפורט להלן:

(1) הוראות הדין הרלוונטיות לתחום הנגשת השירות;

(2) היבטים כלכליים של הנגשת השירותים שהחוק חל עליהם;

(3) סוגי המוגבלויות וצורכי האדם עם מוגבלות, עקרונות ההנגשה ודרכי יישומם הלכה למעשה;

(4) הנעשה בתחום נגישות השירות במדינות אחרות;

(5) תפקידיו של מורשה לנגישות השירות וכן תפקידי מורשה לנגישות מבנים, תשתיות וסביבה לפי כל דין.

(ד) המנהל רשאי לפטור מי שביקש זאת בכתב, מנושאים בתכנית הלימודים שהוכח להנחת דעתו כי המבקש למד אותם במסגרת אחרת ואין טעם מעשי בלימודם מחדש; המנהל יפעל לענין זה על פי אמות מידה שהחליטה עליהן ועדת המקצוע ובמקרים מיוחדים הוא רשאי גם להיוועץ בה.

5. תכנית הלימודים תבוצע במוסד לימודים אקדמי שהכיר בו המנהל לאחר שהוכיח את יכולתו להעבירה על פי אמות מידה שהחליטה עליהן ועדת המקצוע (להלן – מוסד מוכר).

מוסד מוכר לביצוע תכנית הלימודים

6. (א) המנהל יערוך בחינות אחת לשנה לפחות, אך לא לפני חלוף 60 ימים ממועד פרסום מועדן באתר האינטרנט של המשרד או בדרך אחרת שיראה לנכונה.

בחינות

(ב) תוכן הבחינות, מתכונתן והליך ההשגה על תוצאותיהן ייקבעו בהתאמה לדרישות תכנית הלימודים, בהתייעצות עם ועדת המקצוע.

(ג) לבחינה זכאי לגשת מי שנתקיימו בו דרישות סעיף 19מא(ג)(1) לחוק והמציא אישור מאת מוסד מוכר בדבר השלמת לימודיו בתכנית הלימודים לפי תקנה 4.

7. המנהל ייתן תעודת מקצוע למי שעבר בהצלחה את הבחינות לפי תקנה 6.

תעודת מקצוע

8. מי שרשום בפנקס המורשים לנגישות השירות, יעבור מזמן לזמן השתלמות בנושאים הנוגעים לנגישות השירות, כפי שיורו הרשם והמנהל ביחד, באישור ועדת המקצוע, ויכול שיורו בדרך האמורה על מבחן בנושאי ההשתלמות.

השתלמות

9. תחילתן של תקנות אלה שישים ימים מיום פרסומן.

תחילה

י' בשבט התשס"ז (29 בינואר 2007)

אליהו ישי

שר התעשיה המסחר והתעסוקה

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשס"ז מס' 6563](http://www.nevo.co.il/Law_word/law06/tak-6563.pdf) מיום 11.2.2007 עמ' 575.

   תוקנו [ק"ת תשס"ט מס' 6814](http://www.nevo.co.il/Law_word/law06/tak-6814.pdf) מיום 17.9.2009 עמ' 1358 – תק' תשס"ט-2009. [↑](#footnote-ref-1)