תקנות שיפוט המשמעת (משפט חוזר) (סדרי דין), תשל"ב-1971

רבדים בחקיקה

בתי משפט וסדרי דין – בתי משפט ובתי דין – בתי דין משמעתיים – סדרי דין

בתי משפט וסדרי דין – בתי משפט ובתי דין – בתי דין משמעתיים – משפט חוזר

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגדרות | סעיף 1 |
| 2 | [Go](#Seif1) | בקשת הנידון | סעיף 2 |
| 2 | [Go](#Seif2) | בקשת היועץ המשפטי ורשות המשמעת | סעיף 3 |
| 2 | [Go](#Seif3) | מועד הגשת הבקשה | סעיף 4 |
| 2 | [Go](#Seif4) | דיון בבקשה | סעיף 5 |
| 3 | [Go](#Seif5) | פרטים נוספים | סעיף 6 |
| 3 | [Go](#Seif6) | החלטה | סעיף 7 |
| 3 | [Go](#Seif7) | סופיות | סעיף 8 |
| 3 | [Go](#Seif8) | סדרי הדין במשפט חוזר | סעיף 9 |
| 3 | [Go](#Seif9) | סטיה מדיני ראיות | סעיף 10 |
| 3 | [Go](#Seif10) | השם | סעיף 11 |

תקנות שיפוט המשמעת (משפט חוזר) (סדרי דין), תשל"ב-1971[[1]](#footnote-1)\*

בתוקף סמכותי לפי סעיף 8 לחוק שיפוט המשמעת (משפט חוזר), תשכ"א-1961 (להלן – החוק), אני מתקין תקנות אלה:

תק' תשס"ה-2005

מיום 19.6.2005

**תק' תשס"ה-2005**

[ק"ת תשס"ה מס' 6393](http://www.nevo.co.il/Law_word/law06/tak-6393.pdf) מיום 19.6.2005 עמ' 749

בתוקף סמכותי לפי סעיף 8 לחוק שיפוט המשמעת (משפט חוזר), תשכ"א-1961 (להלן – החוק), אני מתקין תקנות אלה:

1. בתקנות אלה, "בקשה" – בקשה למשפט חוזר לפי סעיף 3 לחוק.

הגדרות

2. (א) בקשת הנידון תוגש לרשות המאשרת בצירוף ההחלטה במשפט המשמעת שעליו מוגשת הבקשה; העתק הבקשה יומצא ליועץ המשפטי לממשלה.

בקשת הנידון

תק' תשס"ה-2005

(ב) המדינה תהיה המשיבה בבקשה.

(ג) היועץ המשפטי לממשלה או בא כוחו, שהוא פרקליט המדינה או פרקליט מפרקליטות המדינה בדרגת מנהל מחלקה לפחות, יגיש תגובה לבקשה בתוך תשעים ימים מיום המצאתה; בתגובתו יציין את עמדתו בדבר קיומה או אי קיומה של אחת העילות האמורות בסעיף 2 בחוק, והוא יצרף אליה את המסמכים שעליהם הוא מסתמך בתגובתו; העתקים של התגובה ושל המסמכים האמורים יישלחו אל הנידון.

מיום 19.6.2005

**תק' תשס"ה-2005**

[ק"ת תשס"ה מס' 6393](http://www.nevo.co.il/Law_word/law06/tak-6393.pdf) מיום 19.6.2005 עמ' 749

**החלפת תקנה 2**

הנוסח הקודם:

~~2. (א) בקשת הנידון תוגש תחילה ליועץ המשפטי לממשלה באמצעות פרקליט המחוז במחוז בו הוא נידון.~~

~~(ב) תוך תשעים יום מיום מסירת הבקשה לפרקליט מחוז כאמור, יגישנה היועץ המשפטי לממשלה לרשות המאשרת.~~

~~(ג) היועץ המשפטי לממשלה יצרף לבקשת הנידון המוגשת לרשות המאשרת לפי תקנת משנה (ב) את ההחלטה במשפט המשמעת, את חוות דעתו המנומקת בדבר קיומה או אי-קיומה של אחת העילות האמורות בסעיף 2 לחוק, ואת המסמכים שעליהם הוא מסתמך בחוות דעתו; העתק של חוות דעתו ושל המסמכים האמורים יישלחו אל הנידון ואל רשות המשמעת.~~

3. (א) בבקשת היועץ המשפטי לממשלה או רשות המשמעת יפורשו הטענות המנומקות בדבר קיום אחת העילות האמורות בסעיף 2 לחוק, והיא תוגש לרשות המאשרת בצירוף ההחלטה במשפט המשמעת והמסמכים שעליהם מסתמכים בטענות האמורות.

בקשת היועץ המשפטי ורשות המשמעת

(ב) העתק הבקשה על כל מצורפיה יישלחו מאת היועץ המשפטי לממשלה אל הנידון ואל רשות המשמעת, והעתק הבקשה על כל מצורפיה המוגשת על ידי רשות המשמעת תישלח אל הנידון ואל היועץ המשפטי לממשלה; לא היה מקומו של הנידון ידוע, יודיעו היועץ המשפטי לממשלה או רשות המשמעת, לפי הענין, לרשות המאשרת, שהעתק לא נמסר לנידון.

4. (א) בקשה תוגש תוך תשעים יום מן היום שבו נודע למבקש על קיום אחת העילות האמורות בסעיף 2 לחוק.

מועד הגשת הבקשה

(ב) היתה הרשות המאשרת סבורה, כי איחור בהגשת הבקשה נגרם שלא באשמתו או ברשלנותו של המבקש, רשאית היא להיזקק לבקשה אף אם הוגשה לאחר תום המועד האמור בתקנת משנה (א).

5. הדיון בבקשה יהיה ללא שמיעת טענות בעל-פה, זולת אם הרשות המאשרת הורתה על דרך אחרת לענין בקשה פלונית.

דיון בבקשה

6. הרשות המאשרת, בדונה בבקשה, רשאית לצוות על היועץ המשפטי לממשלה או על בא כוחו כאמור בתקנה 2(ג), לפי הענין, או על רשות המשמעת, לפי הענין, להגיש לה, במועד שקבעה לכך, פרטים נוספים ומפורשים יותר לטענה שבבקשה או לטענה שבחוות דעתו של היועץ המשפטי לממשלה, הכל לפי הענין.

פרטים נוספים

תק' תשס"ה-2005

מיום 19.6.2005

**תק' תשס"ה-2005**

[ק"ת תשס"ה מס' 6393](http://www.nevo.co.il/Law_word/law06/tak-6393.pdf) מיום 19.6.2005 עמ' 749

6. הרשות המאשרת, בדונה בבקשה, רשאית לצוות על היועץ המשפטי לממשלה או על בא כוחו כאמור בתקנה 2(ג), לפי הענין או על רשות המשמעת, לפי הענין, להגיש לה, במועד שקבעה לכך, פרטים נוספים ומפורשים יותר לטענה שבבקשה או לטענה שבחוות דעתו של היועץ המשפטי לממשלה, הכל לפי הענין.

7. החלטת הרשות המאשרת בבקשה תימסר לנידון, ליועץ המשפטי לממשלה ולרשות המשמעת בכתב, זולת אם הורתה הרשות המאשרת על דרך אחרת.

החלטה

8. סירבה הרשות המאשרת להורות על משפט חוזר, לא תוגש בקשה נוספת או אחרת בשל עילה ששימשה יסוד לבקשה שסירבו לה.

סופיות

9. במשפט חוזר תדון רשות המשמעת כאילו הנידון הובא בפניה בראשונה וכאילו לא נידון עוד במשפט משמעת.

סדרי הדין במשפט חוזר

10. רשאית רשות המשמעת במשפט חוזר לקבל כראיה עדות שהועדה ונרשמה בפני רשות המשמעת במשפט הראשון, אם הוכח להנחת דעתה שאי-אפשר להביא את העד שהעיד אותה עדות, או אם היא סבורה שמחמת הזמן שחלף נשתכחו מן העד פרטים שמסר במשפט הראשון.

סטיה מדיני ראיות

11. לתקנות אלה ייקרא "תקנות שיפוט המשמעת (משפט חוזר) (סדרי דין), תשל"ב-1971".

השם

ה' בחשון תשל"ב (24 באוקטובר 1971) יעקב ש' שפירא

שר המשפטים

1. \* פורסמו [ק"ת תשל"ב מס' 2767](http://www.nevo.co.il/Law_word/law06/TAK-2767.pdf) מיום 4.11.1971 עמ' 190.

   תוקנו [ק"ת תשס"ה מס' 6393](http://www.nevo.co.il/Law_word/law06/tak-6393.pdf) מיום 19.6.2005 עמ' 748 – תק' תשס"ה-2005. [↑](#footnote-ref-1)