תקנות שירות בטחון (התנדבות לשירות בטחון), תשל"ד-1974

רבדים בחקיקה

בטחון – צה"ל – שירות בטחון – התנדבות

תוכן ענינים

|  |  |  |  |
| --- | --- | --- | --- |
|  | פרק א': התנדבות לשירות סדיר | [Go](#med0) | 2 |
| סעיף 1 | תנאים לקבלת מתנדב לשירות סדיר | [Go](#Seif1) | 2 |
| סעיף 2 | תנאים לקבלת מתנדב לתקופת שירות סדיר נוספת | [Go](#Seif2) | 2 |
|  | פרק ב': התנדבות לשירות מילואים | [Go](#med1) | 2 |
| סעיף 3 | תנאים לקבלת מתנדב לשירות מילואים | [Go](#Seif3) | 2 |
| סעיף 4 | התנדבות להפצת צווי קריאה | [Go](#Seif4) | 3 |
| סעיף 5 | תקופת השירות | [Go](#Seif5) | 3 |
| סעיף 6 | שחרור מתקופת שירות מילואים | [Go](#Seif6) | 3 |
| סעיף 7 | ביטול ההתנדבות | [Go](#Seif7) | 3 |
| סעיף 8 | אי תחולת תקנות | [Go](#Seif8) | 3 |
| סעיף 9 | התנדבות לתקופת שרות מילואים נוספת | [Go](#Seif9) | 3 |
| סעיף 9א | תקופת התנדבות מירבית | [Go](#Seif10) | 3 |
| סעיף 10 | ביטול התנדבות לשירות מילואים נוסף | [Go](#Seif11) | 4 |
|  | פרק ג': הוראות כלליות | [Go](#med2) | 4 |
| סעיף 11 | קיצור תקופת ההתנדבות | [Go](#Seif12) | 4 |
| סעיף 12 | חישוב גילים | [Go](#Seif13) | 4 |
| סעיף 13 | סמכויות | [Go](#Seif14) | 4 |
| סעיף 14 | תחילה | [Go](#Seif15) | 4 |
| סעיף 15 | ביטול | [Go](#Seif16) | 4 |
| סעיף 16 | השם | [Go](#Seif17) | 4 |

תקנות שירות בטחון (התנדבות לשירות בטחון), תשל"ד-1974[[1]](#footnote-1)\*

בתוקף סמכויותי לפי סעיפים 13 ו-45 לחוק שירות בטחון, תשי"ט-1959 [נוסח משולב], אני מתקין תקנות אלה:

פרק א': התנדבות לשירות סדיר

1. מי שאינו חייב על פי החוק בשירות סדיר והתנדב לשירות בכוחות הסדירים של צבא-הגנה לישראל, יתקבל לשירות סדיר אם הוא ממלא אחר כל התנאים האלה:

תנאים לקבלת מתנדב לשירות סדיר

(1) הגיע לגיל 17 אך לא לגיל 18 והוריו או אפוטרופסו נתנו את הסכמתם להתנדבותו, או הגיע לגיל 18;

(2) (א) נמצא כשר לשירות בהתאם לפרק שני לחוק; או

(ב) נמצא בלתי כשר לשירות או בלתי כשר ארעית לשירות בהתאם לפרק שני לחוק ורופא צבאי אישר, בהתחשב במצב בריאותו של המתנדב ובתפקיד שיועד לו בשירות סדיר, כי ניתן לקבלו לשירות סדיר בהתנדבות, בסייגים או ללא סייגים, הכל לפי שיקבע רופא צבאי;

(3) הגיש הצהרה חתומה בידו ובה הוא מבקש להתקבל לשירות סדיר לתקופה שצויינה בה, ובלבד שהתקופה לא תפחת מתקופת שירות שחייב בה לפי סעיף 11 או 12 לחוק יוצא צבא הנמנה עם הסוג שעמו נמנה המתנדב (להלן - החייב שירות) שהוא בן גילו; היה המתנדב בגיל גבוה יותר מהחייב שירות, לא תפחת תקופת שירותו שצויינה בהצהרה מהתקופה שבה חייב החייב שירות, שגילו קרוב אליו ביותר; בהצהרה כאמור יצויין המועד או המאורע שכאשר יחולו תתחיל תקופת השירות הסדיר לפי ההתנדבות;

תק' תשל"ח-1977

(4) שר הבטחון אישר את התנדבותו.

מיום 30.10.1977

**תק' תשל"ח-1977**

[ק"ת תשל"ח מס' 3773](http://www.nevo.co.il/Law_word/law06/TAK-3773.pdf) מיום 30.10.1977 עמ' 148

**החלפת פסקה 1(3)**

הנוסח הקודם:

~~(3) הגיש הצהרה חתומה בידו ובה הוא מבקש להתקבל לשירות סדיר לתקופה שצויינה בה, ובלבד שהתקופה לא תפחת מתקופת שירות שחייב בה לפי סעיף 11 או 12 לחוק יוצא צבא בן גילו של המתנדב; בהצהרה כאמור יצויין המועד או המאורע שכאשר יחולו תתחיל תקופת השירות הסדיר לפי ההתנדבות;~~

2. מי שחייב על פי החוק בשירות סדיר והתנדב לשירות בכוחות הסדירים של צבא-הגנה-לישראל לתקופה נוספת על זו שבה הוא חייב, ישרת שירות סדיר למשך אותה תקופה נוספת אם הוא ממלא אחר התנאים האלה:

תנאים לקבלת מתנדב לתקופת שירות סדיר נוספת

(1) הגיש הצהרה חתומה בידו, בה הוא מבקש לשרת תקופת שירות סדיר נוספת הנקובה בה, והוא מציין את המועד או המאורע שכאשר יחולו תתחיל תקופת השירות הסדיר הנוספת;

(2) שר הבטחון אישר את התנדבותו.

פרק ב': התנדבות לשירות מילואים

3. מי שאינו חייב על פי החוק בשירות מילואים והתנדב לשירות בכוחות המילואים של צבא-הגנה-לישראל, יתקבל לשירות בכוחות המילואים וניתן יהיה לקראו לשירות מילואים עד תום תקופת התנדבות, אם הוא ממלא אחר כל התנאים האלה:

תנאים לקבלת מתנדב לשירות מילואים

(1) הגיע לגיל 17 אך לא לגיל 18 והוריו או אפוטרופסו נתנו את הסכמתם להתנדבותו, או הגיע לגיל 18;

תק' תשל"ה-1975

(2) (א) נמצא כשר לשירות בהתאם לפרק השני לחוק; או

(ב) נמצא בלתי כשר לשירות או בלתי כשר ארעית לשירות בהתאם לפרק השני לחוק ורופא צבאי אישר, בהתחשב במצב בריאותו של המתנדב ובתפקיד שיועד לו בשירות המילואים, כי ניתן לקבלו לשירות מילואים בהתנדבות, בסייגים או ללא סייגים, הכל לפי שיקבע הרופא הצבאי;

(3) הגיש הצהרה חתומה בידו ובה הוא מבקש להתקבל לשירות מילואים, לרבות לשירות מילואים לפי סעיף 26 לחוק, לתקופה שצויינה בה, ובלבד שתקופה זו לא תפחת מ-24 חודשים ותסתיים ב-31 ביולי;

(4) שר הבטחון אישר את התנדבותו.

מיום 22.6.1975

**תק' תשל"ה-1975**

[ק"ת תשל"ה מס' 3359](http://www.nevo.co.il/Law_word/law06/TAK-3359.pdf) מיום 22.6.1975 עמ' 2055

(1) הגיע לגיל 17 אך לא לגיל 18 והוריו או אפוטרופסו נתנו את הסכמתם להתנדבותו, או הגיע לגיל 18 ~~אך לא לגיל 65~~;

4. מי שאינו חייב על פי החוק בשירות מילואים והתנדב לשירות בכוחות המילואים להפצת צווי קריאה בלבד, יתקבל לשירות המילואים וניתן יהיה לקראו לשירות מילואים להפצת צווי קריאה בלבד עד תום תקופת ההתנדבות אם הוא ממלא אחר כל התנאים האלה:

התנדבות להפצת צווי קריאה

(1) הגיע לגיל 17 אך לא הגיע לגיל 18 והוריו או אפוטרופסו נתנו את הסכמתם להתנדבותו, או הגיע לגיל 18;

(2) הגיש הצהרה חתומה בידו ובה הוא מבקש להתקבל לשירות מילואים, לרבות לשירות מילואים לפי סעיף 26 לחוק, לתקופה כלשהי שצויינה בה;

(3) שר הבטחון אישר את התנדבותו.

5. (א) תקופת שירות המילואים, החדשי והשנתי, של מתנדב כאמור תהיה בהתאם לסעיפים 20 ו-21 לחוק; אולם –

תקופת השירות

(1) (א) מתנדב, גבר, שלא הגיע לגיל 18 - תהיה תקופת שירות המילואים שלו כתקופת השירות של גבר שהגיע לגיל 18;

(ב) מתנדב, גבר, שהגיע לגיל 55 - תהיה תקופת שירות המילואים שלו כתקופת השירות של גבר שהגיע לגיל 40;

(2) מתנדבת אשה, תהיה תקופת שירות המילואים שלה כתקופת השירות של אשה שהגיעה לגיל 18.

(ב) מתנדב כאמור רשאי להתנדב לתקופת שירות נוספת על זו האמורה בתקנת משנה (א).

תק' תשל"ט-1979

מיום 19.7.1979

**תק' תשל"ט-1979**

[ק"ת תשל"ט מס' 4006](http://www.nevo.co.il/Law_word/law06/TAK-4006.pdf) מיום 19.7.1979 עמ' 1610

(ב) מתנדב כאמור רשאי להתנדב לתקופת שירות נוספת על זו האמורה בתקנת משנה (א)~~, ובלבד שתקופת השירות הנוספת יחד עם התקופה האמורה בתקנת משנה (א) לא תעלה על 102 יום לשנת כספים אחת~~.

6. מתנדב לשירות בכוחות המילואים שנקרא להתייצב לשירות מילואים לתקופה פלונית ומסר למפקד היחידה הודעה בכתב על רצונו להשתחרר מהשירות באותה תקופה, יחולו הוראות אלה:

שחרור מתקופת שירות מילואים

(1) מסר המתנדב את ההודעה בטרם התייצב לשירות - פטור הוא מן החובה להתייצב לשירות באותה תקופה;

(2) מסר המתנדב את ההודעה לאחר שהתייצב לשירות - ישוחרר מהשירות באותה תקופה לא יאוחר מתום 72 שעות לאחר שמסר את ההודעה.

7. התנדבות לשירות בכוחות המילואים תבוטל בהתקיים אחד מאלה:

ביטול ההתנדבות

(1) המתנדב הודיע בכתב למפקד היחידה על רצונו לבטל את התנדבותו לשירות לפני תום התקופה שצויינה בהצהרת ההתנדבות;

(2) תמה התקופה שצויינה בהצהרת ההתנדבות.

תק' תש"ם-1979

מיום 5.11.1979

**תק' תש"ם-1979**

[ק"ת תש"ם מס' 4044](http://www.nevo.co.il/Law_word/law06/TAK-4044.pdf) מיום 5.11.1979 עמ' 150

(2) תמה התקופה שצויינה בהצהרת ההתנדבות ~~או הגיע המתנדב לגיל 65, הכל לפי המוקדם יותר~~.

8. בתקופת לחימה לא יחולו על קבלת מתנדב לשירות מילואים הוראות תקנה 3(2).

אי-תחולת תקנות

תק' תשל"ה-1975

מיום 22.6.1975

**תק' תשל"ה-1975**

[ק"ת תשל"ה מס' 3359](http://www.nevo.co.il/Law_word/law06/TAK-3359.pdf) מיום 22.6.1975 עמ' 2055

8. בתקופת לחימה לא יחולו על קבלת מתנדב לשירות מילואים הוראות ~~תקנה 3(1) לענין תקרת הגיל והוראות~~ תקנה 3(2).

9. מי שחייב על פי החוק בשירות מילואים והתנדב לשירות בכוחות המילואים לתקופת שירות נוספת על זו שהוא חייב בה, ישרת שירות מילואים באותה תקופה נוספת אם הוא ממלא אחר התנאים האלה:

התנדבות לתקופת שרות מילואים נוספת

(1) הגיש הצהרה חתומה בידו ובה הוא מבקש לשרת תקופת שירות מילואים נוספת הנקובה בה;

תק' תשל"ט-1979

(2) שר הבטחון אישר את התנדבותו.

מיום 19.7.1979

**תק' תשל"ט-1979**

[ק"ת תשל"ט מס' 4006](http://www.nevo.co.il/Law_word/law06/TAK-4006.pdf) מיום 19.7.1979 עמ' 1610

(1) הגיש הצהרה חתומה בידו ובה הוא מבקש לשרת תקופת שירות מילואים נוספת הנקובה בה~~, ובלבד שתקופת שירות המילואים הנוספת ביחד עם תקופת השירות השנתי והחדשי, שהוא חייב בה לפי החוק, לא תעלה על 102 יום בשנת כספים אחת~~;

9א. תקופת שירות המילואים החדשי והשנתי של מתנדב כאמור בתקנות 5(ב) ו-9 לא תעלה בסך הכל על 102 יום לשנת כספים אחת אלא אם ראש אגף כוח אדם במטה הכללי התיר קריאת מתנדב כאמור לשירות מילואים לתקופה שלא תעלה בסך הכל על 180 יום לשנת כספים אחת.

תקופת התנדבות מירבית

תק' תשל"ט-1979

מיום 19.7.1979

**תק' תשל"ט-1979**

[ק"ת תשל"ט מס' 4006](http://www.nevo.co.il/Law_word/law06/TAK-4006.pdf) מיום 19.7.1979 עמ' 1610

**הוספת תקנה 9א**

10. מי שהתנדב לשירות בכוחות המילואים לתקופת שירות נוספת כאמור בתקנה 9 לא ישוחרר מהשירות הנוסף לפני תום התקופה הנקובה בהצהרת ההתנדבות, אלא אם הודיע בכתב למפקד היחידה על רצונו להשתחרר מהשירות, לפחות חודש לפני המועד שנקבע להתייצבותו, ואם הגיע לגיל 40 וציין בהצהרת ההתנדבות כי התנדב לשירות נוסף כדי להוסיף לשרת ביחידה שבה שירת ערב הגיעו לגיל 40 - אלא אם הודיע כאמור בשנת הכספים הקודמת לשנת הכספים שבה הוא עשוי להיקרא לשירות נוסף.

ביטול התנדבות לשירות מילואים נוסף

פרק ג': הוראות כלליות

11. על אף האמור בתקנות אלה, רשאי שר הבטחון לאשר התנדבותו של אדם פלוני לשירות סדיר או לשירות מילואים לתקופה קצרה משנקבע בהן.

קיצור תקופת ההתנדבות

12. הוראות סעיף 2(2) לחוק יחולו על חישוב גילים לפי תקנות אלה, למעט על החישוב אם הגיע אדם לגיל 17.

חישוב גילים

13. סמכויות שר הבטחון לפי תקנות אלה נתונות גם למי שסמכויות שר הבטחון לפי סעיף 13 לחוק הועברו לו בהתאם לסעיף 43 לחוק.

סמכויות

14. תחילתן של תקנות אלה שלושים יום לאחר פרסומן.

תחילה

15. תקנות שירות בטחון (התנדבות לשירות סדיר), תשל"ג-1973 - בטלות.

ביטול

16. לתקנות אלה ייקרא "תקנות שירות בטחון (התנדבות לשירות בטחון), תשל"ד-1974".

השם

כ"ג בניסן תשל"ד (15 באפריל 1974) משה דיין

שר הבטחון

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשל"ד מס' 3168](http://www.nevo.co.il/Law_word/law06/TAK-3168.pdf) מיום 5.5.1974 עמ' 1156.

   תוקנו [ק"ת תשל"ה מס' 3359](http://www.nevo.co.il/Law_word/law06/TAK-3359.pdf) מיום 22.6.1975 עמ' 2055 – תק' תשל"ה-1975.

   [ק"ת תשל"ח מס' 3773](http://www.nevo.co.il/Law_word/law06/TAK-3773.pdf) מיום 30.10.1977 עמ' 148 – תק' תשל"ח-1977.

   [ק"ת תשל"ט מס' 4006](http://www.nevo.co.il/Law_word/law06/TAK-4006.pdf) מיום 19.7.1979 עמ' 1610 – תק' תשל"ט-1979.

   [ק"ת תש"ם מס' 4044](http://www.nevo.co.il/Law_word/law06/TAK-4044.pdf) מיום 5.11.1979 עמ' 150 – תק' תש"ם-1979. [↑](#footnote-ref-1)