תקנות שירות הביטחון הכללי (חפץ שנתפס), תשס"ד-2004

בטחון – שירות הביטחון הכללי

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | החזקת חפץ שנתפס | סעיף 1 |
| 2 | [Go](#Seif1) | תפיסת חפץ לצמיתות | סעיף 2 |
| 2 | [Go](#Seif2) | חפץ שנתפס לצמיתות, שאבד או ניזוק | סעיף 3 |

תקנות שירות הביטחון הכללי (חפץ שנתפס), תשס"ד-2004[[1]](#footnote-1)\*

בתוקף סמכותי לפי סעיפים 9(ג) ו-21(א) לחוק שירות הביטחון הכללי, התשס"ב-2002 (להלן – החוק), באישור ועדת השרים ובאישור ועדת הכנסת לעניני השירות, אני מתקין תקנות אלה:

1. (א) נתפס חפץ, כאמור בסעיף 9(א) או (ב) לחוק, יוחזר לאדם שממנו נלקח בהקדם האפשרי לאחר שהסתיימה עילת התפיסה, ולא יאוחר מ-10 ימים מיום תפיסתו.

החזקת חפץ שנתפס

(ב) ראש האגף בשירות המופקד על הנושא רשאי להאריך את התקופה האמורה בתקנת משנה (א) לתקופה או לתקופות נוספות שלא יעלו על 10 ימים כל אחת, ובלבד שסך כל תקופת התפיסה לא תעלה על 30 ימים מיום תפיסת החפץ.

(ג) ראש השירות רשאי, מנימוקים שיירשמו, להאריך את התקופה האמורה בתקנת משנה (ב) לתקופה או לתקופות נוספות שלא יעלו על 30 ימים כל אחת, ובלבד שסך כל תקופת התפיסה לא תעלה על 90 ימים מיום תפיסת החפץ.

2. (א) ראש השירות רשאי, מנימוקים של ביטחון המדינה, להחליט כי חפץ שנתפס לפי סעיף 9(א) או 9(ב) לחוק לא יוחזר לאדם שממנו נלקח, והוא יוחזק לצמיתות או יושמד; החליט ראש השירות כאמור, תימסר על כך הודעה בכתב לאדם שממנו נלקח בתוך שלושים ימים מיום החלטת ראש השירות, ובלבד שאם החליט ראש השירות על השמדת החפץ תימסא הודעה כאמור 14 ימים לפחות לפני השמדתו.

תפיסת חפץ לצמיתות

(ב) מצא ראש השירות כי מנימוקים של ביטחון המדינה לא ניתן למסור הודעה כאמור בתקנת משנה (א), רשאי ראש השירות, באישור היועץ המשפטי לממשלה, להחליט כי לא תימסר הודעה וכי ינהגו בחפץ בדרך שיורה.

3. נתפס חפץ לצמיתות או הושמד או אבד או ניזוק, רשאי ראש השירות להחליט כי יוחזר תחתיו חפץ זהה או שווה ערך או כי השירות יפצה את האדם שממנו נלקח החפץ בסכום שיקבע ראש השירות, בהתחשב בשווי החפץ או הנזק שנגרם.

חפץ שנתפס לצמיתות, שאבד או ניזוק

כ"א באייר התשס"ד (12 במאי 2004) אריאל שרון

ראש הממשלה

1. \* פורסמו [ק"ת תשס"ד מס' 6331](http://www.nevo.co.il/Law_word/law06/TAK-6331.pdf) מיום 28.7.2004 עמ' 833. [↑](#footnote-ref-1)