תקנות שירות המדינה (גימלאות) (תנאים לצירוף תקופת שירות קודם),   
תשכ"ט-1968

רשויות ומשפט מנהלי – שירות המדינה – גימלאות – שירות ותקופת שירות

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | תנאים לצירוף תקופת שירות קודם | סעיף 1 |
| 2 | [Go](#Seif1) | השם | סעיף 2 |

תקנות שירות המדינה (גימלאות) (תנאים לצירוף תקופת שירות קודם),   
תשכ"ט-1968[[1]](#footnote-1)\*

בתוקף סמכותי לפי סעיף 45(ג) לחוק שירות המדינה (גימלאות) (תיקון מס' 7), תשכ"ז-1967, וסעיף 72 לחוק שירות המדינה (גימלאות), תשט"ו-1955 (להלן - החוק), ובהמלצת ועדת השירות, אני מתקין תקנות אלה:

1. אדם שעבר לשרת את המדינה בנסיבות האמורות בסעיף 62(ב) לחוק לפני יום כ"ח בתשרי תשכ"ח (1 בנובמבר 1967) ולא חל עליו הסכם כאמור בסעיף 62(ב) לחוק, ייחשב שירותו הקודם של העובד כשירות לענין החוק ותקופת שירותו הקודם תצורף כולה לתקופת שירותו כעובד שהחוק חל עליו, אם נתמלאו תנאים אלה:

תנאים לצירוף תקופת שירות קודם

(1) העובד הגיש בקשה להנהלת משרדו לצרף את תקופת שירותו הקודם לתקופת שירותו כעובד שהחוק חל עליו (להלן - הבקשה), תוך תשעה חדשים מיום פרסומן של תקנות אלה ברשומות או - אם לא השלים חמש שנות שירות ופרש משירותו מחמת נכות, מחלה או מחמת מותו - הגישו הוא או שאיריו בקשה תוך ששה חדשים מיום פרישתו; באישור נציב השירות או מי שהסמיך לכך מותר לקבל בקשה שהוגשה אף לאחר המועד האמור אם שוכנע שהבקשה הוגשה באיחור מטעמים סבירים וכי מן הצדק לעשות כן;

תק' תש"ל-1970

(2) אם עבר לשרת את המדינה אחרי יום י' בניסן תשכ"ו (31 במרס 1966) - הועברו לאוצר המדינה כל זכויותיו בקרן המתייחסות לתקופת שירותו הקודם, ואם הוציא את זכויותיו האמורות - שולמו לאוצר המדינה הכספים שקיבל מהקרן, המתייחסים לתקופת שירותו הקודם, בצירוף ריבית של 5% לשנה מהאחד לחודש שבו הוציא את זכויותיו כאמור ועד לאחד לחודש שבו הגיש את הבקשה;

(3) אם עבר לשרת את המדינה לפני יום י"א בניסן תשכ"ו (1 באפריל 1966) - שולם לאוצר המדינה סכום השווה ל-%½6 מן המשכורת הקובעת של הדרגה שהיתה לו מיד לאחר שעבר כאמור, בשיעורה במועד שבו הוגשה הבקשה, כפול במספר החדשים וחלק החודש של שירותו הקודם;

(4) הכספים שעל העובד לשלם בהתאם לפסקאות (2) ו-(3) שולמו לאוצר המדינה לא יאוחר מששה חדשים מיום הגשת הבקשה.

מיום 26.3.1970

**תק' תש"ל-1970**

[ק"ת תש"ל מס' 2537](http://www.nevo.co.il/Law_word/law06/TAK-2537.pdf) מיום 26.3.1970 עמ' 1243

**החלפת פסקה 1(1)**

הנוסח הקודם:

~~(1) העובד הגיש בקשה להנהלת משרדו לצרף את תקופת שירותו הקודם לתקופת שירותו כעובד שהחוק חל עליו, תוך תשעה חדשים מיום פרסומן של תקנות אלה ברשומות (להלן – הבקשה); באישור נציב השירות או מי שהסמיך לכך מותר לקבל בקשה שהוגשה אף לאחר המועד האמור אם שוכנע שהבקשה הוגשה באיחור מטעמים סבירים וכי מן הצדק לעשות כן;~~

2. לתקנות אלה ייקרא "תקנות שירות המדינה (גימלאות) (תנאים לצירוף תקופת שירות קודם), תשכ"ט-1968".

השם

ט"ז בתשרי תשכ"ט (8 באוקטובר 1968) זאב שרף

שר האוצר

1. \* פורסמו [ק"ת תשכ"ט מס' 2300](http://www.nevo.co.il/Law_word/law06/TAK-2300.pdf) מיום 24.10.1968 עמ' 124.

   תוקנו [ק"ת תש"ל מס' 2537](http://www.nevo.co.il/Law_word/law06/TAK-2537.pdf) מיום 26.3.1970 עמ' 1243 – תק' תש"ל-1970. [↑](#footnote-ref-1)