תקנות שירות המדינה (מינויים) (הצהרה על רכוש) (עובדי משרד מבקר המדינה), תש"ע-2010

רשויות ומשפט מנהלי – שירות המדינה – מינויים – הצהרה על רכוש

דיני חוקה – מבקר המדינה – משרד מבקר המדינה

רשויות ומשפט מנהלי – מבקר המדינה – מינויים – עובדי משרד המבקר

תוכן ענינים

|  |  |  |  |
| --- | --- | --- | --- |
|  |  |  |  |

תקנות שירות המדינה (מינויים) (הצהרה על רכוש) (עובדי משרד מבקר המדינה), תש"ע-2010[[1]](#footnote-1)\*

בתוקף סמכותי לפי סעיפים 35, 41 ו-55 לחוק שירות המדינה (מינויים), התשי"ט-1959 (להלן – החוק), אני מתקין תקנות אלה:

1. עובד משרד מבקר המדינה ונציב תלונות הציבור (להלן – המשרד) יגיש הצהרה על רכוש לפי סעיף 35 לחוק בתוך שישים ימים מיום שהתמנה למשרה בשירות המדינה שהסעיף האמור חל עליה, וכן אם על פי שיקול דעתו חל שינוי משמעותי בתוכן הצהרתו, ובכל מקרה – בתוך שישים ימים מתום כהונתו או מתום כל ארבע שנים לכהונתו במשרתו האמורה או במשרה אחרת שסעיף 35 לחוק חל עליה.

הצהרה

2. על אף האמור בתקנה 1, רשאי מבקר המדינה (להלן – המבקר), להאריך לתקופה שלא תעלה על שישים ימים, את המועד להגשת הצהרה על רכוש, אם סבר כי נסיבות העניין מצדיקות זאת.

הארכת מועד

3. הצהרה על רכוש יערוך העובד המצהיר לפי הטופס שבתוספת ויגיש למבקר.

טופס הצהרה

4. המבקר הוא הממונה על הצהרות הרכוש; המבקר רשאי לבדוק כי הצהרה נערכה או הוגשה לפי תקנות אלה; לא נערכה הצהרה או לא הוגשה, לדעתו, לפי התקנות רשאי הוא לדרוש מהעובד המצהיר לתקן את הצהרתו בתוך פרק זמן סביר שיקצוב לו ושלא יעלה על שלושים ימים.

הממונה על הצהרות הרכוש

5. המבקר ישמור על סודיות הצהרות עובדי המשרד ולא יגלה כל פרט מהן, אלא בהסכמתו או על פי בקשתו של העובד המצהיר או אם הורה בית משפט או אב בית הדין למשמעת של עובדי המדינה לגלות פרטים מתוך ההצהרה לאחר ששקל את מידת הפגיעה בפרטיות הכרוכה במתן החלטה כאמור.

שמירת סודיות

6. (א) המבקר, או מי שהוא הסמיך לכך, רשאי, אם לדעתו נסיבות העניין מצדיקות זאת, לבדוק אי-קיום תקנות אלה או סטייה מהן בידי עובד המשרד.

פעולות המבקר

(ב) קיים לדעת המבקר חשד לעבירה פלילית, יעביר את העניין לידיעת היועץ המשפטי לממשלה.

7. עובד המשרד המפר את חובתו לפי תקנות אלה עובר עבירת משמעת, למעט בשאלת החובה להגיש הצהרה אם חל לדעתו שינוי משמעותי בהצהרתו.

אחריות משמעתית

8. תקנות שירות המדינה (מינויים) (הצהרה על רכוש) (עובדי משרד מבקר המדינה), התשכ"ב-1962 – בטלות.

ביטול

9. תחילתן של תקנות אלה שישה חודשים מיום פרסומן.

תחילה

**תוספת**

(תקנה 3)

**הצהרה על רכוש**

**חלק כללי**

אני הח"מ שם משפחה שם פרטי מס' זהות

ממלא משרה       ביחידה

מצהיר בזה, בהתאם לסעיף 35 של חוק שירות המדינה (מינויים), התשי"ט-1959, בדבר הנכסים והחובות, שלי ושל בן זוגי החי עמי ושל ילדי הסמוכים על שולחני (להלן – בני משפחתי), לאמור:

שם משפחה שם פרטי מס' זהות

שם המשפחה לפני הנישואין

ילדי הסמוכים על שולחני:

שם פרטי שנת לידה מס' זהות

           

           

           

           

**חלק א' – הון, נכסים, זכויות והתחייבויות**

**1. חשבונות עו"ש, פיקדונות, תכניות חיסכון וכיוצא באלה, בישראל או מחוץ לישראל**

רצ"ב תדפיסי כל החשבונות העדכניים שהונפקו, לבקשתי ולבקשת בני משפחתי, על ידי בנקים ומוסדות פיננסיים אחרים (חברות ביטוח, חברי בורסה, קופות פנסיה, קרנות השתלמות וכיו"ב), שבהם מנוהלים חשבונות על שמנו או שאנו נהנים בהם ("נהנה" לעניין זה – כהגדרתו בסעיף 7(א)(1)(א) לחוק איסור הלבנת הון, התש"ס-2000 [[2]](#footnote-2));

אני מצהיר בזה כי לאחר קבלת תדפיסי החשבונות הרצ"ב וידאתי שהם כוללים התייחסות לנושאים האלה:

(1) פרטי המוסד הפיננסי – שם המוסד הפיננסי ומספר הסניף שבו מתנהל החשבון;

(2) פרטי החשבון – סוג החשבון (עו"ש/פיקדון/תכנית חיסכון וכיו"ב); שם בעלי החשבון או בעלי זכות החתימה; סכום עדכני של הכספים המוחזקים בחשבון נכון ליום הגשת ההצהרה;

(3) החלק בחשבון באחוזים שבבעלותי או בבעלות בן משפחתי;

(4) לגבי חשבונות במטבע זר – יש לציין גם את סוג המטבע שבו מתנהל החשבון וסכום עדכני של הכספים המוחזקים בחשבון, במטבע הזר ובשקלים חדשים.

**2. מזומנים (כספים שאינם מוחזקים במוסד פיננסי כלשהו)**

להלן יפורטו סכומים במזומנים שאני ובני משפחתי מחזיקים שלא במוסד פיננסי כלשהו (יש להתייחס לכספים בסכומים העולים על 20,000 שקלים חדשים; כמו כן יש להתייחס גם לכספים המוחזקים בכספות שאצל צדדים שלישיים, למשל בבנקים):

|  |  |  |  |
| --- | --- | --- | --- |
| מטבע ישראלי | מטבע חוץ | | שם בעליהם של המזומנים (המצהיר או מי מבני משפחתו |
| סוג מטבע | סכום נקוב במטבע חוץ |
|  |  |  |  |
|  |  |  |  |

**3. ניירות ערך והשקעות אחרות המוחזקות/מנוהלות בעבורי או בעבור בני משפחתי על מוסדות פיננסיים, בישראל או מחוץ לישראל:**

(א) ניירות ערך (לרבות מניות, איגרות חוב, או זכויות לרכוש, להמיר או למכור כל אחד מאלה, וכן אופציות וחוזים עתידיים כהגדרתם בסעיף 64 לחוק השקעות משותפות בנאמנות, התשנ"ד-1994, ויחידות בקרן להשקעות משותפות בנאמנות);

רצ"ב תדפיסי תיקי השקעות בניירות ערך המוחזקים בעבורה ו/או בעבור בני משפחתי; התדפיסים הונפקו, לבקשתי ולבקשת בני משפחתי, על ידי המוסד הרוכש/המנהל/המחזיק בעבורנו את ניירות הערך (בנק, חבר בורסה, מנהל תיקי השקעות וכיו"ב)[[3]](#footnote-3).

אם מדובר ביחידות בקרן להשקעות משותפות בנאמנות – יש להגיש תדפיסי תיקי השקעות הכוללים את הפרטים המפורטים להלן בשינויים המחויבים (כך למשל, על הדיווח לכלול את שם הקרן, שם מנהל הקרן וכיו"ב).

אני מצהיר בזה כי לאחר קבלת תדפיסי תיקי ההשקעות הרצ"ב, וידאתי שהם כוללים התייחסות לנושאים האלה:

(1) הגוף המחזיק – שם הגוף ועיסוקו (בנק, מנהל תיקי השקעות וכיו"ב);

(2) פרטי ניירות הערך המוחזקים – שם המנפיק; סוג נייר הערך; הערך הנקוב ליחידה; מספר היחידות; תאריך הרכישה; לגבי ניירות ערך סחירים – יש לציין גם מספר ניירות הערך ושווי כספי עדכני של תיק ניירות הערך מעודכן לתקופה שלא תעלה על 30 ימים לפני תאריך החתימה על הצהרה זו; לגבי ניירות ערך לא סחירים – יש לציין גם מספר חברה פרטית; ככל שניירות הערך הונפקו על ידי תאגיד שהתאגד מחוץ לישראל – יש לציין גם מספר זיהוי בין-לאומי של התאגיד;

(ב) זכויות בקופות גמל (לרבות קרנות פנסיה וקרנות השתלמות) ובתכניות ביטוח[[4]](#footnote-4).

רצ"ב דוח אחרון לעמית אשר הונפק על ידי קופת הגמל או חברת הביטוח שבה מנוהל חשבון קופת גמל (להלן – קופ"ג) או מוחזקת הפוליסה שלי או של בן משפחתי, לפי העניין;

אני מצהיר בזה כי לאחר קבלת הדוח לעמית הרצ"ב, וידאתי שהוא כולל התייחסות לנושאים האלה:

(1) שם קופ"ג, חברת הביטוח;

(2) תאריך הצטרפות;

(3) לגבי חברת הביטוח – מספר פוליסה/לגבי קופ"ג – מספר חשבון;

(4) סכום מצטבר בשקלים חדשים, מעודכן לשנה הקלנדרית שבה מוגשת הצהרה זו.

**4. זכויות בנכסי דלא ניידי (זכויות במקרקעין לרבות בעלות, חכירה או דמי מפתח, זכות לקבל בעלות)**

להלן פירוט נכסי דלא ניידי שאני או מי מבני משפחתי בעלי זכות בהם:

|  |  |  |  |  |  |  |
| --- | --- | --- | --- | --- | --- | --- |
| תיאור הנכס ייעודו והשימוש בו | המען (עיר, רחוב, מספר) | סוג הזכות (בעלות/חכירה/דמי מפתח) | שם בעל הזכות (המחזיק או מי מבני משפחתו) וחלקו בנכס (אחוז בזכויות) | זיהוי הנכס (גוש וחלקה) | עלות רכישה | תאריך רכישה |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

**5. זכויות בעלות במיטלטלין**[[5]](#footnote-5)

להלן פירוט מיטלטלין/נכסים בלתי מוחשיים שאני או מי מבני משפחתי בעלים בהם:

|  |  |  |  |  |
| --- | --- | --- | --- | --- |
| סוג הפריט | תיאור | תאריך רכישה | עלות או ערך משוער (לפי מיטב השפיטה) | שם הבעלים בנכס (המצהיר או מי מבני משפחתו) וחלקו בבעלות (ב-%) |
|  |  |  |  |  |
|  |  |  |  |  |
|  |  |  |  |  |

**6. אחזקות בתאגידים שלא באמצעות מוסדות פיננסיים**

(א) שותפויות:

יש לצרף מסמך מאושר על ידי רואה חשבון או מאזן אחרון של השותפות מאושר על ידי רואה חשבון, ביחס לשותפויות שבהן המצהיר או מי מבני משפחתו שותפים, הכולל את הפרטים האלה:

(1) שם השותפות וכתובתה;

(2) מספר תיק רישום;

(3) תאריך המאזן האחרון;

(4) זכויות בשותפות – ערך כספי;

(5) שמו של מי מבני המשפחה שהוא השותף בשותפות וחלקו בשותפות (באחוזים).

(ב) תאגידים אחרים (חברות ואגודות שיתופיות) –

(1) יש למלא סעיף זה רק לגבי חברות פרטיות או ציבוריות שלא דווח עליהן בסעיף 3 לעיל.

|  |  |  |  |  |  |  |  |
| --- | --- | --- | --- | --- | --- | --- | --- |
| שם התאגיד | צורת התאגדות | מס' תיק רישום | תאריך מאזן אחרון | סוג מניות | שם הבעלים (המצהיר או מי מבני משפחתו) | תאריך רכישה | ערך נקוב בשקלים חדשים |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

**7. זכויות אחרות שלא דווחו לעיל**

|  |  |  |  |  |
| --- | --- | --- | --- | --- |
| תיאור הזכות | שם בעלי הזכות (המצהיר או מי מבני משפחתו) | אומדן ערך זכות בשקלים חדשים | חלק בזכות ב-% | שמות שותפים בזכות |
|  |  |  |  |  |
|  |  |  |  |  |

**חלק ב' – מקורות הכנסה ביום הקובע למתן ההצהרה**

נוסף על הרכוש המפורט בהצהרה זו לי או לבני משפחתי מקורות הכנסה אלה:[[6]](#footnote-6)

|  |  |  |  |  |
| --- | --- | --- | --- | --- |
| מקור ההכנסה | | סוג ההכנסה | שם בעל הזכות (המצהיר או מי מבני משפחתו) | סכום בשקלים חדשים |
| שם | כתובת |
|  |  |  |  |  |
|  |  |  |  |  |
|  |  |  |  |  |

**חלק ג' – חובות/התחייבויות**

יש לי ולבני משפחתי חובות בסכום כולל של       שקלים חדשים; להלן פירוט החובות[[7]](#footnote-7):

|  |  |  |  |  |  |
| --- | --- | --- | --- | --- | --- |
| שם בעל החוב (המצהיר או מי מבני משפחתו) | תאריך היווצרות החוב | שם בעל הזכות | סכום החוב | פרטי הצמדה ושיעורי ריבית | בטוחות (ככל שישנן) |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

**חלק ד' – הצהרה**

אני  מטה       מס' זהות      ,  בזה כי –

1. כל המידע והפרטים שמסרתי בהצהרה זו, בקשר לעצמי ולבני משפחתי, הם מלאים, נכונים ואמיתיים;

2. כל המידע והפרטים שמסרתי בשאלון זה, בקשר לעצמי ולבני משפחתי הם מידיעה אישית, אלא אם כן נאמר במפורש כי ההצהרה היא למיטב הידיעה, וזאת במקרה שבו הפרטים אינם ידועים לי במלואם ו/או בחלקם ו/או אינם ידועים לי מידיעה אישית, ואין באפשרותי לבררם תוך שימוש באמצעים סבירים;

3. אני מתחייב לעדכן את הצהרתי זו בכל מקרה שבו אסבור כי חל שינוי משמעותי בתוכן הצהרתי או מתום כל ארבע שנים לכהונתי במשרתי הנוכחית או במשרה אחרת שסעיף 35 לחוק חל עליה.

תאריך \_\_\_\_\_\_\_\_\_\_\_\_\_

חתימה

כ' בשבט התש"ע (4 בפברואר 2010) מיכה לינדנשטראוס

מבקר המדינה

1. \* פורסמו [ק"ת תש"ע מס' 6898](http://www.nevo.co.il/Law_word/law06/tak-6898.pdf) מיום 21.6.2010 עמ' 1237. [↑](#footnote-ref-1)
2. יש להגיש תדפיסים נפרדים לגבי כל אחד מסוגי החשבונות (עו"ש/פיקדון/תכנית חיסכון וכיו"ב); נוסף על כך, יש לצרף מסמך ובו פירוט יתרות כולל לגבי סך הכספים המוחזקים בחשבונות כאמור באותו מוסד פיננסי; לחלופין, ניתן להגיש נספח שנערך על ידי המצהיר או מי מטעמו, הכולל טבלה ובה כל הפרטים הנדרשים בהתאם לסעיף זה. [↑](#footnote-ref-2)
3. יש להגיש תדפיסים נפרדים שהונפקו על ידי כל אחד מהגופים הרוכשים/מנהלים/מחזיקים; לחלופין, ניתן להגיש נספח שנערך על ידי המצהיר או מי מטעמו, הכולל טבלה ובה כל הפרטים הנדרשים בהתאם לסעיף זה. [↑](#footnote-ref-3)
4. יש להתייחס רק לתכניות ביטוח הכוללות רכיב חיסכון שבהן אתה ו/או בני משפחתך בעלי הפוליסה או מוטבים או מוטבים בלתי חוזרים; לחלופין, ניתן להגיש נספח שנערך על ידי מצהיר או מי מטעמו, הכולל טבלה ובה כל הפרטים הנדרשים בהתאם לסעיף זה. [↑](#footnote-ref-4)
5. יש להתייחס למיטלטלין אשר שוויים המשוער עולה על 25,000 שקלים חדשים, לרבות כלי רכב, כלי שיט, כלי טיס וכלי תחבורה אחרים ולרבות מוצרים בני קיימא בתכולת הבית, חפצים יקרי ערך, סחורות ומלאי אחר; במקום שבו המיטלטלין מבוטחים אצל מבטח – ניתן לצרף את רשימת המיטלטלין המבוטחים במקום הטבלה הרצ"ב. [↑](#footnote-ref-5)
6. יש להתייחס למקורות הכנסה בעבר אם הם עשויים להיות גם מקורות הכנסה בעתיד; "מקורות הכנסה" – לרבות תמלוגים, פנסיות, תגמולים ומזונות. [↑](#footnote-ref-6)
7. יש לצרף מסמכי הלוואה בכתב, אם יש כאלה. [↑](#footnote-ref-7)