תקנות שירות המדינה (משמעת) (בקשות לשינוי שיעור המשכורת המשתלמת לעובד מושעה), תשל"ח-1978

רשויות ומשפט מנהלי – שירות המדינה – משמעת

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | ההחלטה אינה סופית | סעיף 1 |
| 2 | [Go](#Seif1) | מבחנים בהכרעה | סעיף 2 |
| 2 | [Go](#Seif2) | הבקשה לשינוי שיעור המשכורת המשתלמת למושעה | סעיף 3 |
| 2 | [Go](#Seif3) | תוכן הבקשה | סעיף 4 |
| 2 | [Go](#Seif4) | שמיעת בעלי הדין | סעיף 5 |
| 3 | [Go](#Seif5) | ראיות | סעיף 6 |
| 3 | [Go](#Seif6) | עיכוב הדיון בבקשה | סעיף 7 |
| 3 | [Go](#Seif7) | תחילה | סעיף 8 |
| 3 | [Go](#Seif8) | השם | סעיף 9 |

תקנות שירות המדינה (משמעת) (בקשות לשינוי שיעור המשכורת המשתלמת לעובד מושעה), תשל"ח-1978[[1]](#footnote-1)\*

בתוקף סמכותי לפי סעיף 49(ג) לחוק שירות המדינה (משמעת), תשכ"ג-1963 (להלן - החוק), ושאר הסמכויות הנתונות לי על פי דין, אני מתקין תקנות אלה:

1. החלטה לפי סעיף 49(א) לחוק יכולה להיות מוגבלת בזמן מראש, ומותר יהיה לבטלה או לשנותה לפי הענין, אם התנאים ששימשו עילה למתן ההחלטה אינם קיימים עוד או נשתנו.

ההחלטה אינה סופית

2. בהכרעה בבקשה לפי סעיף 49(א) לחוק או לפי תקנה 1 מותר להביא בחשבון, בין השאר, כל אחד מאלה:

מבחנים בהכרעה

(1) ההכנסה הכוללת של המושעה ושל בני משפחתו הסמוכים על שולחנו ביחד אינה מגיעה ל-75% מהשכר הממוצע במשק כמשמעותו בחוק הביטוח הלאומי [נוסח משולב], תשכ"ח-1968;

(2) המושעה נתחייב אחרי השעייתו בהוצאות בעד טיפול רפואי שלו או של בני משפחתו הסמוכים על שולחנו;

(3) חובותיו של המושעה שנתחייב בהם לפני השעייתו, מקורם וטיבם;

(4) המושעה היה חדל לקבל את משכורתו אפילו בוטלה השעייתו;

(5) המושעה לא הגיש במועדם מסמכים או תצהירים שעליו להגישם בקשר לתשלום משכורתו בשעת ההשעיה, בין מכח החוק והתקנות על פיו ובין מכח החלטה בדיון על פי תקנות אלה;

(6) המושעה לא התייצב לבדיקה רפואית, או התייצב, אך סירב להיבדק כשנדרש לעשות כן על פי תקנות לצו החוק או בהחלטה בדיון לפי תקנות אלה;

(7) העובד הושעה לאחר שלא קיים החלטתה להעבירו לעבודה אחרת מכח האמור בסעיף 47(ד) או בסעיף 48 לחוק;

(8) המושעה סירב לקבל הצעה להחליף את השייעתו בהעברה לעבודה אחרת מכח האמור בסעיף 47(ד) או 48 לחוק;

(9) המושעה הורשע בעבירה בפסק דין שאין עליו עוד ערעור, ובעקבות ההרשעה הוגשה נגדו תובענה לבית הדין לפי סעיף 17(6) לחוק.

3. (א) בקשת תובע או מושעה לפי סעיף 49(א) לחוק או לפי תקנה 1 (להלן - הבקשה) תהא בכתב ותוגש לאב בית הדין בשני עותקים, מהם אחד להמצאה למשיב.

הבקשה לשינוי שיעור המשכורת המשתלמת למושעה

(ב) בבקשת התובע יהא המושעה המשיב; בבקשת המושעה יהא התובע המשיב.

(ג) המצאה לענין הליכי הבקשה יכול שתהא בדואר רשום.

4. בקשה תפרט את הסעד המבוקש ואת הנימוקים למתן הסעד, ויכול שתלווה תצהיר או תעודות שיש בהם ראיות לקיום מבחנים המצדיקים את מתן הסעד.

תוכן הבקשה

5. לא יוכרע בבקשה אלא לאחר שניתנה למבקש ולמשיב הזדמנות לטעון את טענותיהם ולהביא את ראיותיהם בכתב או בעל פה, הכל כפי שיחליט מי שדן בבקשה.

שמיעת בעלי הדין

6. (א) דיני הראיות אינם מחייבים בדיונים לפי תקנות אלה; אולם –

ראיות

(1) לא יוכחו הכנסותיו, נכסיו, הוצאותיו וחובותיו של פלוני על ידי תצהיר בלבד שיוגש על ידי המבקש או מטעמו;

(2) לא יוכח אי-כשרו של המושעה לעבודה מתאימה מחמת מצב בריאותו אלא על ידי תעודה רפואית או חוות דעת של רופא כמשמעותם בסעיף 20 לפקודת הראיות [נוסח חדש], תשל"א-1971, או על ידי עדות רופא הניתנת בפני מי שדן בבקשה.

(ב) מי שדן בבקשה רשאי בכל עת לדרוש מבעל דין להמציא לו ראיות נוספות להוכחת טענותיו כפי שיפרש בדרישתו, ובין השאר רשאי הוא לצוות על המושעה להתייצב לבדיקה רפואית בפני רופא בשירות המדינה ולהיבדק על ידיו כשיש חשיבות בדיון למצב בריאותו של המושעה, ורשאי הוא לעכב את הדיון בבקשת המושעה כל עוד לא התייצב ונבדק כאמור.

ת"ט תשל"ט-1979

מיום 3.6.1979

**ת"ט תשל"ט-1979**

[ק"ת תשל"ט מס' 3987](http://www.nevo.co.il/Law_word/law06/TAK-3987.pdf) מיום 3.6.1979 עמ' 1320

(ב) מי שדן בבקשה רשאי בכל עת לדרוש מבעל דין להמציא לו ראיות נוספות להוכחת טענותיו כפי שיפרש בדרישתו, ובין השאר רשאי הוא לצוות על המושעה להתייצב לבדיקה רפואית בפני ~~רופא שירות~~ רופא בשירות המדינה ולהיבדק על ידיו כשיש חשיבות בדיון למצב בריאותו של המושעה, ורשאי הוא לעכב את הדיון בבקשת המושעה כל עוד לא התייצב ונבדק כאמור.

7. לא נתקיימו בבקשה הוראות תקנות 3 ו-4, כולן או מקצתן, ניתן לעכב את הדיון בה עד שהמבקש השלים את החסר.

עיכוב הדיון בבקשה

8. תחילתן של תקנות אלה היא ביום הששים מיום פרסומן, והן יחולו גם על כל דיון שהחל לפני תחילתן.

תחילה

9. לתקנות אלה ייקרא "תקנות שירות המדינה (משמעת) (בקשות לשינוי שיעור המשכורת המשתלמת לעובד מושעה), תשל"ח-1978.

השם

ט' באלול תשל"ח (11 בספטמבר 1978) שמואל תמיר

שר המשפטים

1. \* פורסמו [ק"ת תשל"ח מס' 3893](http://www.nevo.co.il/Law_word/law06/TAK-3893.pdf) מיום 24.9.1978 עמ' 2138.

   ת"ט [ק"ת תשל"ט מס' 3987](http://www.nevo.co.il/Law_word/law06/TAK-3987.pdf) עמ' 1320. [↑](#footnote-ref-1)