תקנות שירות המדינה (משמעת) (סדרי הדין בועדות המשמעת), תשכ"ד-1963

רבדים בחקיקה

רשויות ומשפט מנהלי – שירות המדינה – משמעת – סדרי דין

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגשת תלונה | סעיף 1 |
| 2 | [Go](#Seif1) | כתב התלונה | סעיף 2 |
| 2 | [Go](#Seif2) | המצאת העתק לנשפט | סעיף 3 |
| 2 | [Go](#Seif3) | המצאת העתק לנציב ולממונה | סעיף 4 |
| 2 | [Go](#Seif4) | צירוף עבירות | סעיף 5 |
| 2 | [Go](#Seif5) | צירוף נשפטים | סעיף 6 |
| 2 | [Go](#Seif6) | מועד הדיון ומקומו | סעיף 7 |
| 2 | [Go](#Seif7) | ביטול תלונה | סעיף 8 |
| 2 | [Go](#Seif8) | תוצאות הביטול | סעיף 9 |
| 2 | [Go](#Seif9) | קריאת התלונה | סעיף 10 |
| 2 | [Go](#Seif10) | תגובת הנשפט | סעיף 11 |
| 2 | [Go](#Seif11) | שמיעת עדים | סעיף 12 |
| 3 | [Go](#Seif12) | סיכומים | סעיף 13 |
| 3 | [Go](#Seif13) | החלטה | סעיף 14 |
| 3 | [Go](#Seif14) | חילוקי דעות | סעיף 15 |
| 3 | [Go](#Seif15) | העדר חבר ועדת המשמעת | סעיף 16 |
| 3 | [Go](#Seif16) | פרוטוקול | סעיף 17 |
| 4 | [Go](#Seif17) | המצאת העתק מההחלטה | סעיף 18 |
| 4 | [Go](#Seif18) | נוכחות בשעת הדיונים | סעיף 19 |
| 4 | [Go](#Seif19) | סודיות | סעיף 20 |
| 4 | [Go](#Seif20) | המצאה | סעיף 21 |
| 4 | [Go](#Seif21) | תיאומים לגבי עובדי גופים | סעיף 21א |
| 4 | [Go](#Seif22) | השם | סעיף 22 |
| 4 | [Go](#med0) | תוספת |  |

תקנות שירות המדינה (משמעת) (סדרי הדין בועדות המשמעת), תשכ"ד-1963[[1]](#footnote-1)\*

בתוקף סמכותי לפי סעיף 30 לחוק שירות המדינה (משמעת), תשכ"ג-1963, אני מתקין תקנות אלה:

1. תלונה על עבירת משמעת תוגש ליושב ראש ועדת המשמעת המוסמכת לשפוט את העובד שנגדו היא מוגשת (להלן - הנשפט).

הגשת תלונה

2. תלונה תוגש בשלושה עותקים לפי הטופס שבתוספת ובמספר עותקים נוסף כמספר הנשפטים (להלן - כתב תלונה).

כתב התלונה

3. העתק כתב התלונה יומצא לכל נשפט.

המצאת העתק לנשפט

4. הוגש כתב תלונה על ידי מי שהשר הממונה על העובד מינה לכך לפי סעיף 22 לחוק, יומצא העתק ממנו גם לנציב השירות; הוגש כתב תלונה על ידי נציב השירות, יומצא העתק ממנו גם למי שנתמנה על ידי השר כאמור.

המצאת העתק לנציב ולממונה

5. מותר לצרף בכתב תלונה אחד תלונות אחדות, בין אם הן מבוססות על אותן העובדות ובין אם הן מבוססות על עובדות שונות.

צירוף עבירות

6. מותר לצרף בכתב תלונה אחד כמה נשפטים, בין כשותפים לעבירת משמעת ובין בדרך אחרת, אם עבירות המשמעת, כולן או מקצתן, מבוססות על אותן עובדות, או על סדרת מעשים הקשורים זה לזה עד שהם מהווים מאורע אחד, ובלבד שועדת המשמעת מוסמכת לשפוט את כולם; אולם אי-צירופו של צד אחד לעבירה לא ישמש טענה נגד שפיטתו של הצד שהואשם.

צירוף נשפטים

7. יושב ראש הועדה יקבע את מועד הדיון ומקומו, והודעה עליהם תומצא לכל נשפט ולמי שהגיש התלונה.

מועד הדיון ומקומו

8. מי שהגיש תלונה רשאי בכל עת לפני מתן החלטה, לפי סעיף 25 לחוק, לבטל את התלונה, כולה או מקצתה.

ביטול תלונה

9. בוטלה התלונה, תפסיק ועדת המשמעת את הדיון בה.

תוצאות הביטול

10. בתחילת הבירור יקרא יושב ראש ועדת המשמעת את כתב התלונה בפני הנשפט; ואם נראה לו שהנשפט לא הבין את התלונה, יסביר אותה בשפה המובנת לנשפט.

קריאת התלונה

11. לאחר הסברת התלונה רשאי הנשפט להגיב עליה.

תגובת הנשפט

12. (א) ועדת משמעת תשמע עדים ותגבה ראיות לפי הסדר שתקבע בעצמה; לנציג המשרד שבו מועסק הנשפט ושנתמנה על ידי מנהלו הכללי (להלן - המנהל הכללי) ואין הוא הטוען עצמו, תינתן הזדמנות לומר את דברו.

שמיעת עדים

תק' תשמ"א-1980

(ב) בתקנה זו, "המנהל הכללי", לגבי עובדי מערכת בתי המשפט, לרבות עובדי לשכות ההוצאה לפועל ובתי הדין לעבודה - מנהל בתי המשפט שנתמנה על פי סעיף 14 לחוק השופטים, תשי"ג-1953.

תק' (מס' 2)

תשמ"א-1981

מיום 14.11.1980

**תק' תשמ"א-1980**

[ק"ת תשמ"א מס' 4181](http://www.nevo.co.il/Law_word/law06/TAK-4181.pdf) מיום 14.11.1980 עמ' 163

12. (א) ועדת משמעת תשמע עדים ותגבה ראיות לפי הסדר שתקבע בעצמה; לנציג המשרד שבו מועסק הנשפט ושנתמנה על ידי מנהלו הכללי (להלן - המנהל הכללי) ואין הוא הטוען עצמו, תינתן הזדמנות לומר את דברו.

(ב) בתקנה זו, "המנהל הכללי", לגבי עובדי בתי המשפט ומשרדי ההוצאה לפועל - מנהל בתי המשפט שנתמנה על פי סעיף 14 לחוק השופטים, תשי"ג-1953.

מיום 15.11.1980

**תק' (מס' 2) תשמ"א-1981**

[ק"ת תשמ"א מס' 4195](http://www.nevo.co.il/Law_word/law06/TAK-4195.pdf) מיום 8.1.1981 עמ' 362

**החלפת תקנת משנה 12(ב)**

הנוסח הקודם:

~~(ב) בתקנה זו, "המנהל הכללי", לגבי עובדי בתי המשפט ומשרדי ההוצאה לפועל – מנהל בתי המשפט שנתמנה על פי סעיף 14 לחוק השופטים, תשי"ג-1953.~~

13. עם סיום הגשת הראיות רשאים מי שהגיש את התלונה או מי שנתמנה על ידיו (להלן - הטוען) והנשפט לסכם את הבירור; הטוען יסכם ראשון ואחריו - הנשפט.

סיכומים

14. בתום הסיכומים תקבע הועדה בכתב אם הוכחה העבירה שהיא נושא התלונה, ואם קבעה כך תחליט על אמצעי המשמעת.

החלטה

15. ועדת משמעת תחליט ברוב דעות; לא היה רוב דעות לגבי סוג אמצעי המשמעת או מידתו, רואים חבר ועדת המשמעת שהציע את הסוג או את המידה החמורים ביותר, לפי סדרם בסעיף 25 לחוק, כאילו הצטרף לדעתו של חבר ועדת המשמעת שהציע את ההצעה הקרובה ביותר להצעתו.

חילוקי דעות

16. (א) הוברר ליושב ראש ועדת המשמעת כי חבר הועדה לא ישתתף בבירוריה דרך קבע, או כי נבצר ממנו להשתתף בבירורים, רשאי הוא להורות כי ממלא מקומו של חבר ועדת המשמעת יבוא תחת אותו חבר.

העדר חבר ועדת המשמעת

(ב) אירעו נסיבות כאמור בתקנת משנה (א) ליושב ראש ועדת המשמעת, יהיו סמכויותיו כאמור מסורות בידי נציב השירות או מי שנתמנה על ידיו.

(ג) צורף ממלא המקום לועדת משמעת במקום חבר בנסיבות האמורות בתקנות משנה (א) או (ב), תמשיך הועדה בבירור מהשלב אליו הגיעה.

17. פרוטוקול על דיוני הועדה ינוהל בדרך שיורה יושב ראש הועדה ויירשמו בו החלטות הועדה, לרבות אמצעי המשמעת שהחליטה לנקוט בהם, ובתום הבירור יחתום עליו יושב ראש ועדת המשמעת; רשאי היושב ראש להורות שלא לרשום בפרוטוקול, או למחוק ממנו כל ענין הנוגע, לדעתו, לבטחון המדינה או ליחסי החוץ שלה.

פרוטוקול

18. העתק מהחלטת ועדת המשמעת יומצא לכל נשפט, למי שהגיש את התלונה ולנציב השירות, אם לא היה הוא מגיש התלונה, וכן מי שהמנהל הכללי מינה לכך.

המצאת העתק מההחלטה

19. בשעת דיוני ועדת משמעת רשאים להיות נוכחים נציב השירות או בא כוחו, נציג המשרד וכן כל עובד הממלא תפקיד עבורה.

נוכחות בשעת הדיונים

20. לא יגלה אדם תוכן דיוני ועדת משמעת או החלטותיה למי שאינו רשאי להגיש ערעור על החלטותיה; נציב השירות או המנהל הכללי רשאים לפרסם בדרך שתיראה להם כל החלטה של ועדת משמעת, ובלבד שלא יצויין שמו של הנשפט אלא באישור המנהל הכללי.

סודיות

21. המצאת מסמכים לפי תקנות אלה תהיה באמצעות הממונה על העובד, ואם לא הומצאו כאמור אפשר לעשותה בדואר רשום לפי מען מגוריו של מי שהמסמך מיועד לו, אלא אם החליט יושב ראש ועדת המשמעת על המצאה בדרך אחרת.

המצאה

21א. בתקנות אלה –

תיאומים לגבי עובדי גופים

תק' תשכ"ו-1965

"משרד" –

(1) לגבי עובד שירות התעסוקה כמשמעותו בחוק שירות התעסוקה, תשי"ט-1959 - שירות התעסוקה;

(2) לגבי עובד המוסד לביטוח לאומי כמשמעותו בחוק הביטוח הלאומי, תשי"ד-1953 - המוסד לביטוח לאומי;

(3) לגבי עובד המוסד לבטיחות ולגיהות כמשמעותו בחוק ארגון הפיקוח על העבודה, תשי"ד-1954 - המוסד לבטיחות ולגיהות;

"המנהל הכללי" –

(1) לגבי עובד שירות התעסוקה - מי שהוסמך על ידי שר העבודה;

(2) לגבי עובד המוסד לביטוח לאומי - המנהל הכללי של המוסד לביטוח לאומי או מי שהוסמך על ידיו;

(3) לגבי עובד המוסד לבטיחות ולגיהות - מי שהוסמך על ידי שר העבודה.

מיום 4.3.1965

**תק' תשכ"ה-1965**

[ק"ת תשכ"ה מס' 1695](http://www.nevo.co.il/Law_word/law06/TAK-1695.pdf) מיום 4.3.1965 עמ' 1484

**הוספת תקנה 21א**

מיום 11.11.1965

**תק' תשכ"ו-1965**

[ק"ת תשכ"ו מס' 1795](http://www.nevo.co.il/Law_word/law06/TAK-1795.pdf) מיום 11.11.1965 עמ' 248

**החלפת תקנה 21א**

הנוסח הקודם:

~~21א. בתקנות אלה –~~

~~"משרד", לגבי עובד שירות התעסוקה כמשמעותו בחוק שירות התעסוקה, תשי"ט-1959 – שירות התעסוקה.~~

~~"המנהל הכללי" – לגבי עובד שירות התעסוקה – מי שהוסמך על ידי שר העבודה.~~

22. לתקנות אלה ייקרא "תקנות שירות המדינה (משמעת) (סדרי הדין בועדות משמעת), תשכ"ד-1963".

השם

תוספת

(תקנה 2)

**כתב תלונה**

פרטים אישיים של הנשפט

המשרד       היחידה       מקום העבודה

שם המשפחה       השם הפרטי       שנת הלידה

מס' הרישום במרשם התושבים       מצב משפחתי

תיאור המשרה       הדרגה

עבירת המשמעת ותיאור העובדות עליהן היא מבוססת:

מספר כתב התלונה       תאריך       חתימה \_\_\_\_\_\_\_\_\_\_\_ תואר

תפוצה:  לועדת המשמעת

לכל נשפט

לנציב השירות

למשרד בו מועסק הנשפט

כ"ה בתשרי תשכ"ד (13 באוקטובר 1963) בכור שלום שטרית

שר המשטרה

ממלא מקום שר המשפטים

1. \* פורסמו [ק"ת תשכ"ד מס' 1502](http://www.nevo.co.il/Law_word/law06/TAK-1502.pdf) מיום 24.10.1963 עמ' 112.

   תוקנו [ק"ת תשכ"ה מס' 1695](http://www.nevo.co.il/Law_word/law06/TAK-1695.pdf) מיום 4.3.1965 עמ' 1484 – תק' תשכ"ה-1965.

   [ק"ת תשכ"ו מס' 1795](http://www.nevo.co.il/Law_word/law06/TAK-1795.pdf) מיום 11.11.1965 עמ' 248 – תק' תשכ"ו-1965.

   [ק"ת תשמ"א: מס' 4181](http://www.nevo.co.il/Law_word/law06/TAK-4181.pdf) מיום 14.11.1980 עמ' 163 – תק' תשמ"א-1980. [מס' 4195](http://www.nevo.co.il/Law_word/law06/TAK-4195.pdf) מיום 1.1.1981 עמ' 362 – תק' (מס' 2) תשמ"א-1981; תחילתן ביום 15.11.1980. [↑](#footnote-ref-1)