תקנות שירות הקבע בצבא הגנה לישראל (גימלאות) (הכרת עבודה במוסד מוכר כשירות), תשי"ח-1958

רבדים בחקיקה

בטחון – צה"ל – שרות קבע (גמלאות)

עבודה – העסקת קבוצות מסוימות – כוחות הבטחון

עבודה – גמלה לעובד

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | תנאים להכרת עבודה במוסד מוכר כשירות | סעיף 1 |
| 2 | [Go](#Seif1) | דין מי שעבד במספר מוסדות מוכרים | סעיף 2 |
| 3 | [Go](#Seif2) | בקשה להכרת עבודה במוסד מוכר | סעיף 3 |
| 3 | [Go](#Seif3) | הודעה על הכרת עבודה ותקופתה | סעיף 4 |
| 3 | [Go](#Seif4) | חישוב תקופת העבודה במוסד מוכר | סעיף 5 |
| 3 | [Go](#Seif5) | הסמכת הממונה | סעיף 5א |
| 3 | [Go](#Seif6) | הגבלת שיעור הקיצבה | סעיף 6 |
| 3 | [Go](#Seif7) | השם | סעיף 7 |

תקנות שירות הקבע בצבא הגנה לישראל (גימלאות) (הכרת עבודה במוסד מוכר כשירות), תשי"ח-1958[[1]](#footnote-1)\*

בתוקף סמכותי לפי הסעיפים 52 ו-56 לחוק שירות הקבע בצבא-הגנה לישראל (גימלאות), תשי"ד-1954, אני מתקין תקנות אלה:

1. עבודתו של אדם במוסד מוכר תיחשב כשירות לענין החוק, אם נתמלאו באותו אדם כל התנאים האלה:

תנאים להכרת עבודה במוסד מוכר כשירות

תק' תשכ"ה-1965

(1) עבד במוסד מוכר בשכר, אולם עבודתו בסוכנות היהודית לארץ-ישראל לא תיחשב כשירות לענין החוק אלא לגבי התקופה שקדמה ליום ח' בתשרי תש"י (1 באוקטובר 1949);

(2) עבודתו במוסד המוכר הופסקה מחמת חיסול המוסד או העברת תפקידיו, כולם או מקצתם לשירות משירותי המדינה או מחמת שירותו בשירות בטחוני או שירות בשירות חובה, כאמור בסעיף 13 לחוק;

(3) בין עבודתו במוסד המוכר ובין שירותו בשירות קבע לא חלה הפסקה, או שחלה הפסקה מחמת שירותו בשירות בטחוני או בשירות חובה, כאמור בסעיף 13 לחוק, או מחמת היותו בשירות מטעם המדינה בתפקיד שהחוק לא חל עליו ושירותו זה נחשב כשירות לענין החוק בהתאם לסעיף 52א לחוק, או שחלה הפסקה מטעמים אשר, לדעת הרמטכ"ל, לא היתה לאותו אדם אותה שעה שליטה עליהם;

(4) הגיש בקשה לרמטכ"ל בדרך ובמועד שנקבעו בתקנה 3; ובלבד שלא תובא בחשבון תקופת עבודה במוסד מוכר שעבד בהיותו למטה מגיל 18 שנים.

מיום 10.6.1965

**תק' תשכ"ה-1965**

[ק"ת תשכ"ה מס' 1733](http://www.nevo.co.il/Law_word/law06/TAK-1733.pdf) מיום 10.6.1965 עמ' 2160

**החלפת תקנה 1**

הנוסח הקודם:

~~1. עבודתו של אדם במוסד מוכר תיחשב כשירות לענין החוק, אם נתמלאו באותו אדם כל ארבעת התנאים האלה:~~

~~(1) עבד במוסד מוכר בשכר;~~

~~(2) עבודתו באותו מוסד הופסקה מחמת חיסול המוסד או העברת תפקידיו, כולם או מקצתם, לשירות משירותי המדינה; או מחמת שירותו בשירות בטחוני או שירותו בשירות חובה, כאמור בסעיף 13 לחוק;~~

~~(3) בין עבודתו במוסד המוכר ובין שירותו בשירות קבע לא חלה הפסקה, או שחלה הפסקה מחמת שירותו בשירות בטחוני או בשירות חובה, כאמור בסעיף 13 לחוק, או מחמת היותו בשירות מטעם המדינה בתפקיד שהחוק לא חל עליו ושירותו זה נחשב כשירות לענין החוק בהתאם לסעיף 52א לחוק, או שחלה הפסקה מטעמים אשר, לדעת הרמטכ"ל, לא היתה לאדם אותה שעה שליטה עליהם;~~

~~(4) הגיש בקשה לרמטכ"ל בדרך ובמועד שנקבעו בתקנה 3.~~

2. לענין תקנות אלה רואים אדם שעבד במספר מוסדות מוכרים כאילו עבד במוסד מוכר אחד, ובלבד שלא חלה הפסקה בין עבודתו במוסד אחד למשנהו; אולם רשאי הרמטכ"ל, אם ראה טעם לכך, לראות במספר מוסדות מוכרים כעבודה במוסד מוכר אחר אף אם חלה הפסקה ברציפות העבודה, ובלבד שתקופת ההפסקה כאמור לא תובא בחשבון כתקופת עבודה במוסד מוכר.

דין מי שעבד במספר מוסדות מוכרים

3. חייל שעבד במוסד מוכר ונתמלאו בו התנאים האמורים בתקנה 1 יגיש לרמטכ"ל, לא יאוחר מיום ח' בטבת תשכ"ו (13 בדצמבר 1965) או תוך ששה חדשים מהיום שבו נתקבל לשירות קבע, הכל לפי התאריך המאוחר יותר, בקשה בדבר הכרת עבודתו במוסד מוכר ויצרף אליה הוכחות בדבר עבודתו כאמור.

בקשה להכרת עבודה במוסד מוכר

תק' תשכ"ה-1965

מיום 3.8.1961

**תק' תשכ"א-1961**

[ק"ת תשכ"א מס' 1186](http://www.nevo.co.il/Law_word/law06/TAK-1186.pdf) מיום 3.8.1961 עמ' 2538

**החלפת תקנה 3**

הנוסח הקודם:

~~3. חייל שעבד במוסד מוכר ונתמלאו בו התנאים האמורים בתקנה 1, יגיש לרמטכ"ל באמצעות מפקד יחידתו, תוך ששה חדשים מיום פרסום הודעה ברשומות בדבר הכרת המוסד כמוסד מוכר, או מיום שנתקבל לשירות הקבע, הכל לפי התאריך המאוחר יותר, בקשה בדבר הכרת עבודתו במוסד מוכר ויצרף אליה הוכחות בדבר עבודתו כאמור.~~

מיום 10.6.1965

**תק' תשכ"ה-1965**

[ק"ת תשכ"ה מס' 1733](http://www.nevo.co.il/Law_word/law06/TAK-1733.pdf) מיום 10.6.1965 עמ' 2160

**החלפת תקנה 3**

הנוסח הקודם:

~~3. חייל שעבד במוסד מוכר ונתמלאו בו התנאים האמורים בתקנה 1, יגיש לרמטכ"ל באמצעות מפקד יחידתו, לא יאוחר מיום כ"ו באדר ב' תשכ"ו (1 באפריל 1962) או תוך שנים עשר חדשים מיום פרסום הודעה ברשומות בדבר הכרת המוסד כמוסד מוכר או מהיום שבו נתקבל לשירות קבע, הכל לפי התאריך המאוחר יותר, בקשה בדבר הכרת עבודתו במוסד מוכר ויצרף אליה הוכחות בדבר עבודתו כאמור; הרמטכ"ל רשאי לקבל בקשה אף לאחר המועד האמור, אם שוכנע שהחייל לא הגיש את בקשתו במועד מטעמים סבירים.~~

4. הרמטכ"ל יודיע לחייל בכתב אם הוכרה עבודתו במוסד מוכר כשירות לענין החוק ואיזו תקופת עבודתו הוכרה כאמור.

הודעה על הכרת עבודה ותקופתה

5. הכיר הרמטכ"ל בעבודתו של אדם במוסד מוכר וקבע את תקופת העבודה, תצורף לתקופת שירותו בשירות קבע תקופת עבודתו באותו מוסד, ובלבד שלענין סעיפים 17 (א) ו-18 לחוק תצורף תקופה השווה לארבע חמישיות מתקופת עבודתו באותו מוסד.

חישוב תקופת העבודה במוסד מוכר

5א. הרמטכ"ל רשאי להסמיך את הממונה לענין סמכויותיו לפי תקנות אלה, כולן או מקצתן.

הסמכת הממונה

תק' תשכ"ה-1965

מיום 10.6.1965

**תק' תשכ"ה-1965**

[ק"ת תשכ"ה מס' 1733](http://www.nevo.co.il/Law_word/law06/TAK-1733.pdf) מיום 10.6.1965 עמ' 2160

**הוספת תקנה 5א**

6. (א) היה אדם שתקופת עבודתו במוסד מוכר הוכרה לפי תקנות אלה זכאי לקיצבה מאותו מוסד, לא יעלה שיעור הקיצבה שהוא זכאי לה לפי החוק על ההפרש בין סכום הקיצבה שאותו אדם זכאי לו מאותו מוסד לבין הסכום הקטן משני אלה:

הגבלת שיעור הקיצבה

(1) הסכום השווה לשבעים אחוז ממשכורתו הקובעת, ואם הוא זכאי לקיצבה מוגדלת כאמור בסעיף 19 (א) לחוק, הסכום השווה לקיצבה המוגדלת כאמור;

(2) סכום השווה לקיצבה שהיתה מגיעה לו לפי החוק, אילו צורפה כל תקופת עבודתו במוסד המוכר לתקופה שירותו;

ובלבד שהקיצבה המשתלמת לפי החוק לא תפחת מהקיצבה שהיתה משתלמת לאותו חייל, אילו לא צורפה תקופת עבודתו במוסד המוכר לתקופת שירותו.

(ב) נפטר זכאי לקיצבה מבלי ששולמה לו קיצבה בהתאם לתקנות משנה (א) ושאיריו אינם זכאים לקיצבה מהמוסד המוכר, תחושב הקיצבה המגיעה לשאיריו לפי הקיצבה שהיתה מגיעה לנפטר אילולי הוראות תקנת משנה (א).

7. לתקנות אלה ייקרא "תקנות שירות הקבע בצבא-הגנה לישראל (גימלאות) (הכרת עבודה במוסד מוכר כשירות), תשיח-1958".

השם

ב' בתמוז תשי"ח (20 ביוני 1958) דוד בן גוריון

שר הבטחון

1. \* פורסמו [ק"ת תשי"ח מס' 806](http://www.nevo.co.il/Law_word/law06/TAK-0806.pdf) מיום 3.7.1958 עמ' 1549.

   תוקנו [ק"ת תשכ"א מס' 1186](http://www.nevo.co.il/Law_word/law06/TAK-1186.pdf) מיום 3.8.1961 עמ' 2538 – תק' תשכ"א-1961.

   [ק"ת תשכ"ה מס' 1733](http://www.nevo.co.il/Law_word/law06/TAK-1733.pdf) מיום 10.6.1965 עמ' 2160 – תק' תשכ"ה-1965. [↑](#footnote-ref-1)