תקנות שירות הקבע בצבא-הגנה לישראל (גימלאות) (כללים ומבחנים לקביעת דרגת נכות), תשנ"א-1990

בטחון – צה"ל – שרות קבע (גמלאות)

תוכן ענינים

|  |  |  |  |
| --- | --- | --- | --- |
|  | פרק א': פרשנות | [Go](#med0) | 2 |
| סעיף 1 | הגדרות | [Go](#Seif1) | 2 |
|  | פרק ב': הועדה וההליכים הקשורים בעבודתה | [Go](#med1) | 2 |
| סעיף 2 | קביעת דרגת נכות בידי ועדה | [Go](#Seif2) | 2 |
| סעיף 3 | המועד והמקום לבדיקת הפונה | [Go](#Seif3) | 2 |
| סעיף 4 | המצאת מסמכים | [Go](#Seif4) | 2 |
| סעיף 5 | בדיקה | [Go](#Seif5) | 2 |
| סעיף 6 | אי התייצבות או אי מילוי אחרי הוראות הועדה | [Go](#Seif6) | 2 |
| סעיף 7 | בדיקה במקום הימצא הפונה | [Go](#Seif7) | 2 |
| סעיף 8 | קביעת דרגת נכות על סמך מסמכים | [Go](#Seif8) | 2 |
| סעיף 9 | נוכחות זרים בשעת בדיקה | [Go](#Seif9) | 3 |
| סעיף 10 | חילוקי דעות בין חברי הועדה | [Go](#Seif10) | 3 |
| סעיף 11 | החלטת הועדה ורישומה | [Go](#Seif11) | 3 |
| סעיף 12 | הודעה לפונה | [Go](#Seif12) | 3 |
|  | פרק ג': קביעת דרגת נכות | [Go](#med2) | 3 |
| סעיף 13 | דרגת נכות | [Go](#Seif13) | 3 |
| סעיף 14 | קביעת דרגת נכות מורכבת | [Go](#Seif14) | 3 |
| סעיף 15 | קביעת דרגת נכות מחוץ למבחנים | [Go](#Seif15) | 3 |
| סעיף 16 | דרגת נכות | [Go](#Seif16) | 3 |
| סעיף 17 | שיקולים נוספים בקביעת דרגת נכות | [Go](#Seif17) | 3 |
| סעיף 18 | דרגת נכות מיוחדת | [Go](#Seif18) | 3 |
| סעיף 19 | חוות דעת מיועץ | [Go](#Seif19) | 3 |
| סעיף 20 | תחילת הקביעה | [Go](#Seif20) | 4 |
|  | פרק ד': הוראות שונות | [Go](#med3) | 4 |
| סעיף 21 | קביעה מחדש | [Go](#Seif21) | 4 |
| סעיף 22 | תחילה | [Go](#Seif22) | 4 |
| סעיף 23 | הוראות מעבר | [Go](#Seif23) | 4 |
|  | תוספת ראשונה | [Go](#med4) | 4 |
|  | חלק א': ליקויים | [Go](#hed20) | 4 |
|  | חלק ב' – מחלות מקצוע | [Go](#hed21) | 4 |
|  | חלק ג': מבחנים בנסיבות מיוחדות | [Go](#hed22) | 4 |
|  | תוספת שניה | [Go](#med5) | 4 |

תקנות שירות הקבע בצבא-הגנה לישראל (גימלאות) (כללים ומבחנים לקביעת דרגת נכות), תשנ"א-1990[[1]](#footnote-1)\*

בתוקף סמכותי לפי סעיף 69(3) לחוק שירות הקבע בצבא-הגנה לישראל (גימלאות) [נוסח משולב], תשמ"ה-1985, אני מתקין תקנות אלה:

פרק א': פרשנות

1. בתקנות אלה –

הגדרות

"קרפ"ר" - קצין רפואה ראשי של צבא-הגנה לישראל;

"רשימת ליקויים" - הליקויים, הפגימות והמחלות המפורטים בחלקים א' ו-ב' של התוספת הראשונה;

"הועדה" - ועדה רפואית הפועלת במפקדת קרפ"ר והמוסמכת לקבוע את דרגת נכותם של זכאים לקיצבת פרישה;

"פונה" - חייל בשירות קבע או זכאי לקיצבת פרישה אשר הופנה לועדה על ידי גורם מזמן;

"גורם מזמן" - הממונה על מחלקת גימלאות, מחלקת פרישה במינהל הסגל או מחלקת פרט באגף כח אדם של צבא-הגנה לישראל;

"פוסק רפואי" - רופא המשרת בצבא-הגנה לישראל או עובד בשירות או בשליחותו ששמו כלול ברשימת הפוסקים הרפואיים שקבע שר הבטחון או מי שהוא הסמיכו לכך; הרשימה תהיה מצויה בידי ראש לשכת קרפ"ר.

פרק ב': הועדה וההליכים הקשורים בעבודתה

2. דרגת נכות של פונה תיקבע על ידי ועדה אשר ירכיב אותה קרפ"ר, ובה שלושה פוסקים רפואיים שאחד מהם יהיה היושב ראש.

קביעת דרגת נכות בידי ועדה

3. (א) זימון הפונה לועדה ייעשה בכתב על ידי הגורם המזמן תוך ציון המקום ומועד הבדיקה.

המועד והמקום לבדיקת הפונה

(ב) ההזמנה תישלח בדואר רשום, 14 ימים לפחות לפני המועד שנקבע לבדיקה אלא אם כן הסכים הפונה להתייצב לבדיקה אף ללא הזמנה כאמור או תוך זמן קצר מזה.

4. הפונה יתייצב בפני הועדה ויביא עמו את כל המסמכים הרפואיים הנוגעים לו, הנמצאים ברשותו, ומסמכים נוספים שתדרוש ממנו הועדה, וכן כתב ויתור על סודיות, לפי הדוגמה שבתוספת השניה.

המצאת מסמכים

5. (א) הועדה רשאית לבדוק את הפונה בכל דרך שתמצא לנחוץ, לרבות בדיקה על ידי רופאים שאינם חברי הועדה בהתאם לתקנה 19, בדיקת מעבדה, הסתכלות בבית חולים וכיוצא באלה.

בדיקה

(ב) הועדה רשאית לקבל חוות דעת של מומחה בכל ענין רפואי הנוגע לפונה.

6. פונה שלא התייצב בפני הוועדה במועד שנקבע לו מבלי להודיע על כך מראש לגורם המזמן או מבלי שנתן סיבה מוצדקת לכך או שלא מילא אחר הוראות הועדה שניתנו לענין קביעת דרגת הנכות, יראו אותו כאילו ויתר על זכותו לעמוד בפני הועדה.

אי-התייצבות או   
אי-מילוי אחרי הוראות הועדה

7. החליטה הוועדה כי נבצר מהפונה, בשל מצב בריאותו, להתייצב לבדיקה בפניה במקום מושבה הקבוע, תבדוק את הפונה במקום הימצאו.

בדיקה במקום הימצא הפונה

8. הועדה רשאית לקבוע את דרגת נכותו של פונה על סמך מסמכים רפואיים בלבד ומבלי לבדקו, אם הפונה לא התייצב בפני הועדה במועד שנקבע לו או שלא מילא אחר הוראות הועדה שניתנו לענין קביעת דרגת הנכות.

קביעת דרגת נכות על סמך מסמכים

9. הועדה או רופא הבודק את הפונה בהתאם לתקנה 19 יבדקו את הפונה ביחידות; אך רשאים הם להתיר לזולת להיות נוכח בשעת הבדיקה, אם הסכים לכך הפונה.

נוכחות זרים בשעת בדיקה

10. החלטת הועדה תתקבל ברוב דעות ובאין רוב דעות, תכריע דעתו של יושב ראש הוועדה.

חילוקי דעות בין חברי הועדה

11. (א) דיוני הועדה יירשמו בפרוטוקול אשר ייחתם בידי חברי הועדה.

החלטת הועדה ורישומה

(ב) החלטת הועדה הקובעת דרגת נכות תהיה בכתב ויצורפו אליה הממצאים והנימוקים.

(ג) החלטת הועדה תימסר לגורם המזמן.

12. הגורם המזמן יודיע לפונה בכתב על החלטת הועדה ולפי בקשתו ימציא לו העתק מהחלטת הועדה, ממצאיה ונימוקיה, אלא אם כן החליטה הועדה שאין להביא החלטה לידיעת הפונה עצמו כי אם לידיעת בא כוחו או אדם אחר המייצגו.

הודעה לפונה

פרק ג': קביעת דרגת נכות

13. (א) דרגת נכות של הפונה תיקבע בהתאם לאחוז הנקוב לצד כל אחד מהליקויים ובהתחשב באמור במבחנים שבחלק ג' של התוספת הראשונה.

דרגת נכות

(ב) הועדה תקבע את דרגת נכותו של הפונה על פי הליקויים אשר ארעו או הוחמרו בזמן שירותו של הפונה בצבא הגנה לישראל.

14. (א) דרגת נכותו של פונה אשר לו מספר ליקויים תיקבע בהתאם לגבוה מבין האחוזים שנקבעו לו בהתאם לתקנה 13 (להלן - האחוז הראשון), בתוספת אחוזים כמפורט להלן:

קביעת דרגת נכות מורכבת

(1) האחוז השני שנקבע לו כפול ביתרת האחוזים המתקבלת לאחר הפחתת האחוז הראשון מ-100%.

(2) האחוז השלישי שנקבע לו כפול ביתרת האחוזים המתקבלת לאחר הפחתת האחוז הראשון והשני מ-100% וכן הלאה.

(ב) נקבעה דרגת נכות מורכבת בשבר אחרי השלם, יעוגל השבר כלפי מעלה.

(ג) עקב ליקוי נוסף באותו איבר לא תוגדל דרגת הנכות מעל לדרגת הנכות המרבית שנקבעה ברשימת הליקויים לגבי אותו איבר.

15. (א) לא פורט הליקוי ברשימת הליקויים, תיקבע דרגת הנכות לפי הליקוי הדומה לו, לדעת הועדה, מבין הליקויים שנקבעו ברשימת הליקויים.

קביעת דרגת נכות מחוץ למבחנים

(ב) הועדה רשאית להחליט שאין מקום להזדקק להוראות תקנת משנה (א), ומשהחליטה כך תהיה רשאית לקבוע את דרגת הנכות לפי שיקול דעתה בהתחשב במבחנים הקיימים ברשימת הליקויים.

16. דרגת נכות בשל פגיעה באיבר זוגי אחד כשהאיבר האחד פגום מקודם, תיקבע על ידי צירוף פגימות שני האיברים וניכוי אחוזי הנכות בשל הפגימה הקודמת.

דרגת נכות

17. (א) הועדה רשאית לקבוע דרגת נכות קטנה או גדולה עד מחצית מזו שנקבעה לצד המבחנים שבתוספת הראשונה או לפי שיקול דעתה כאמור בתקנה 15, לפי הענין, בשים לב למקצועו, לגילו ולמינו של הפונה ובלבד שכתוצאה משינוי זה לא תעלה דרגת הנכות על 100%.

שיקולים נוספים בקביעת דרגת נכות

(ב) הועדה רשאית לקבוע נכותו של פונה בהתחשב במשלח ידו אם, לדעתה, אין הוא מסוגל לחזור לעבודתו או לעיסוקו או שהנכות הביאה לירידה ניכרת של כושר השתכרותו, לזמן בלתי מוגבל.

(ג) הועדה לא תתחשב בגילו, במינו ובכושר עבודתו של הפונה אם הם כבר הובאו בחשבון במבחנים שבתוספת הראשונה.

18. מצאה הועדה כי עקב ליקויים נמנע מפונה כל סיכוי לעבוד ודרגת נכותו לפי תקנות 13, 15 ו-16 היא 65% לפחות, רשאית היא לקבוע דרגת נכות של 100%.

דרגת נכות מיוחדת

19. (א) לצורך קביעת דרגת הנכות רשאית הועדה לפנות ליועצים רפואיים, מקרב מוסדות רפואיים הקשורים עם צבא הגנה לישראל, אשר יגישו את חוות דעתם לועדה על סמך מסמכים רפואיים ותוצאות בדיקות רפואיות שהובאו בפניהם.

חוות דעת מיועץ

(ב) לצורך החלטה לפי תקנה 17, רשאית הועדה להזקק לחוות דעת בכתב, מיועץ שתמנה, בדבר כושרו של הפונה לעבוד במקצועו או בכל מקצוע מתאים אחר והשפעת נכותו על הכנסותיו מעבודתו.

20. דרגת נכות אשר קבעה הועדה היא מתאריך החלטתה, אך רשאית היא לקבוע דרגת נכות מתאריך מוקדם מזה ובשים לב לשינויים הצפויים בדרגת הנכות, יכולה היא לקבוע דרגת נכות שונה מתאריך מאוחר יותר; קביעת נכותו של הפונה תהא לצמיתות אולם דרגתה יכול שתשתנה, בהתאם לתקנה 21.

תחילת הקביעה

פרק ד': הוראות שונות

21. עברו ששה חדשים מאז נקבעה לאחרונה דרגת נכותו של פונה, רשאים הפונה, אפוטרופסו או האדם שממונה הסמיכו לפי סעיף 56(ב) לחוק, או הגורם המזמן, לבקש קביעה מחדש של דרגת הנכות, אם לדעת מי מהם הפגימה, שבקר אליה נקבעה דרגת הנכות הוחמרה או נתגלתה פגימה חדשה הקשורה עם הפגימה שבשלה נקבעה דרגת הנכות, והוראות תקנות אלה יחולו בשינויים המחוייבים.

קביעה מחדש

22. תחילתן של תקנות אלה שלושים ימים מיום פרסומן (להלן - יום התחילה).

תחילה

23. (א) נקבעה לפונה דרגת נכות לפני יום התחילה, רואים את דרגת הנכות שנקבעה לו כאמור, כאילו נקבעה לפי תקנות אלה.

הוראות מעבר

(ב) הוגשה בקשה לקביעת דרגת נכות של פונה, ועד יום התחילה לא נקבעה לו דרגת נכות, יחולו עליה הוראות תקנות אלה.

(ג) הוגשה בקשה לבדיקה מחדש של פונה שדרגת נכותו נקבעה לפני יום התחילה, תידון הבקשה לפי תקנות אלה.

תוספת ראשונה

(תקנות 1, 13 ו-17)

חלק א': ליקויים

חלק ב' – מחלות מקצוע

חלק ג': מבחנים בנסיבות מיוחדות

(הושמטו)

תוספת שניה

(תקנה 4)

טופס ויתור על סודיות

(ייחתם בידי הפונה או על ידי האפוטרופוס בלבד)

אני החתום מטה, מבקש/ת למסור לממונה על הגימלאות (להלן - הממונה) ולועדה הרפואית (להלן - הועדה) כמשמעותם בחוק שירות הקבע בצבא הגנה לישראל (גימלאות) [נוסח משולב], תשמ"ה-1985, או לבא כוחם, כל מידע או מסמך בקשר למצבי הרפואי, התפקודי והכללי לרבות כל מידע או מסמך בקשר למחלות וטיפולים רפואיים שניתנו או ינתנו לי ותוצאותיהם.

בחתימתי להלן, מרשה אני לממונה ולועדה להעביר לאנשים ולגופים אשר באמצעותם ובעזרתם תפעל הועדה, כל מידע שיגיע או הנמצא ברשותם והנחוץ לקבלת החלטה בקשר לדרגת נכותי.

אני פוטר את מוסר המידע מכל חובת סודיות שחלה עליו על פי דין לרבות הוראות חוק הגנת הפרטיות, תשמ"א-1981, בענין מסירת מידע.

שם       ת"ז/מ"א       בתוקף מינוי כאפוטרופוס של

חתימה \_\_\_\_\_\_\_\_\_\_\_\_ תאריך

כ"ה בניסן תש"ן (20 באפריל 1990) יצחק שמיר

ראש הממשלה ושר הבטחון

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשנ"א מס' 5300](http://www.nevo.co.il/Law_word/law06/TAK-5300.pdf) מיום 22.10.1990 עמ' 55. [↑](#footnote-ref-1)