תקנות שירות הקבע בצבא-הגנה לישראל (גימלאות) (ערעור בפני בית המשפט המחוזי), תשט"ז-1956

רבדים בחקיקה

בטחון – צה"ל – שרות קבע (גמלאות)

בתי משפט וסדרי דין – סדר דין אזרחי – ערעור על ועדות

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | המקום להגשת ערעור | סעיף 1 |
| 2 | [Go](#Seif1) | אופן הגשה | סעיף 2 |
| 2 | [Go](#Seif2) | צירוף העתקי ההחלטה | סעיף 3 |
| 2 | [Go](#Seif3) | פרטי כתב הערעור | סעיף 4 |
| 2 | [Go](#Seif4) | ציון המשיב | סעיף 5 |
| 2 | [Go](#Seif5) | מסירת העתק | סעיף 6 |
| 2 | [Go](#Seif6) | תשובת המשיב | סעיף 7 |
| 2 | [Go](#Seif7) | פסול כתב הערעור | סעיף 8 |
| 2 | [Go](#Seif8) | קביעת מועד לשמיעת הערעור | סעיף 9 |
| 3 | [Go](#Seif9) | העברת התיק של ועדת הערעורים | סעיף 10 |
| 3 | [Go](#Seif10) | ייצוג התובע בפני בית המשפט | סעיף 11 |
| 3 | [Go](#Seif11) | תחולת תקנות הפרוצידורה האזרחית | סעיף 12 |
| 3 | [Go](#Seif12) | הדיון מוגבל לנימוקים בכתב | סעיף 13 |
| 3 | [Go](#Seif13) | ביטול הערעור | סעיף 14 |
| 3 | [Go](#Seif14) | פסק דין על פי החומר שבכתב | סעיף 15 |
| 3 | [Go](#Seif15) | מסירת הודעות | סעיף 16 |
| 3 | [Go](#Seif16) | דין החלטה של הרמטכל או של מי שהוסמך על ידיו | סעיף 17 |
| 3 | [Go](#Seif17) | השם | סעיף 18 |

תקנות שירות הקבע בצבא-הגנה לישראל (גימלאות) (ערעור בפני בית המשפט המחוזי), תשט"ז-1956[[1]](#footnote-1)\*

בתוקף סמכותי לפי סעיף 37(ג) לחוק שירות הקבע בצבא-הגנה לישראל (גימלאות), תשי"ד-1954, סעיף 22 לפקודת בתי המשפט, 1940, סעיף 19 לפקודת הרשמים, 1936, וסעיף 10 (א) לפקודת בתי משפט (הוראות מעבר), תש"ח-1948, אני מתקין תקנות אלה:

1. ערעור על החלטת ועדת ערעור שניתנה לפי סעיף 36 לחוק (להלן - הערעור), יש להגיש לבית המשפט המחוזי בירושלים (להלן - בית המשפט).

המקום להגשת ערעור

2. הערעור יהיה בכתב, יוגש בחמישה העתקים למשרד הרישום של בית המשפט וייחתם ביד המערער או בא כוחו.

אופן הגשה

3. לכתב הערעור יצורפו שלושה העתקים מהחלטת ועדת הערעור.

צירוף העתקי ההחלטה

4. בכתב הערעור יפורטו:

פרטי כתב הערעור

(1) שמו ומענו של המערער;

(2) שמו ומענו של המשיב;

(3) התאריך שבו הגיעה למערער החלטת ועדת הערעור;

(4) המספר הסידורי של תיק ועדת הערעור;

(5) השאלה המשפטית שבה מערערים על ההחלטה;

(6) הסעד המבוקש.

5. (א) מקום שהמערער הוא התובע, יצויין הממונה בכתב הערעור כמשיב.

ציון המשיב

(ב) מקום שהמערער הוא הממונה, יצויין התובע בכתב הערעור כמשיב.

6. (א) העתק מכתב הערעור, בציון יום הגשתו, יוחזר על ידי משרד הרישום למגיש הערעור.

מסירת העתק

(ב) העתק אחד מכתב הערעור עם המצורף אליו יימסר לפרקליט המחוז, ואחד לממונה אם המערער הוא התובע, ואם המערער היה הממונה, יימסר העתק לתובע.

7. (א) המשיב רשאי להגיש לבית המשפט, תוך חמישה עשר יום מהיום שבו נמסר לו העתק מכתב הערעור, תשובה מנומקת בארבעה העתקים.

תשובת המשיב

(ב) התשובה תיחתם ביד המשיב או בא כוחו.

(ג) הוגשה תשובת המשיב, יימסר למערער העתק ממנה.

8. כתב ערעור שלא נתקיימה בו הוראה מהוראות תקנות 4-12, לא יתקבל על ידי משרד הרישום של בית המשפט, אולם משקיבלו, לא יפסול אותו בית המשפט על יסוד אי קיום הוראה כאמור, אלא אם אין כתב הערעור מגלה כל שאלה משפטית שבמחלוקת, או אם ראה בית המשפט שאין למשיב סעד בדרך של דחיית הדיון או של חיוב בהוצאות או בשתי הדרכים כאחת ושעליו לפסול את כתב הערעור כדי למנוע עיוות הדין.

פסול כתב הערעור

9. משנמסר למשיב העתק מכתב הערעור, יקבע רשם בית המשפט (להלן - הרשם) מועד לשמיעת הערעור ויודיע על כך לבעלי הדין בהודעה מוקדמת של חמישה עשר יום לפחות.

קביעת מועד לשמיעת הערעור

10. יושב ראש ועדת הערעור יעביר לרשם, אם נדרש לעשות כן על ידי הרשם, את החלטת הועדה כשהיא חתומה על ידי חבריה, את פרוטוקול הדיונים בועדה, כל כתב של בעלי הדין וכל מסמך אחר שהוגש לועדה בקשר לערעור שלפניה.

העברת התיק של ועדת הערעורים

11. תובע שהגיש כתב ערעור לבית המשפט רשאי להתייצב בפניו, הוא או בא כוחו, ולטעון את טענותיו.

ייצוג התובע בפני בית המשפט

12. על איחוד ערעורים, על שמיעת הערעור, על ערעור שכנגד, ועל מתן פסק דין יחולו הוראות תקנות 304, 336 עד 340, 347 עד 352 לתקנות הפרוצידורה האזרחית, 1938, בשינויים המחוייבים לפי הענין.

תחולת תקנות הפרוצידורה האזרחית

13. בדיון בערעור לא ייזקק בית המשפט לכל שאלה שלא הוזכרה בכתב ערעור או לכל נימוק שלא הוזכר בתשובת המשיב, אלא אם כן הוא משוכנע ששמיעת השאלה או הנימוק הנוספים דרושה למען הצדק.

הדיון מוגבל לנימוקים בכתב

14. עד למתן פסק הדין בערעור רשאי המערער לחזור בו מערעורו על ידי מתן הודעה בכתב לבית המשפט ומסירת העתק ממנה למשיב; משעשה כן, בטל הערעור והמערער ישלם למשיב, על פי בקשתו, את ההוצאות שיקבע בית המשפט.

ביטול הערעור

15. (א) ויתרו המערער בכתב הערעור והמשיב בתשובתו, אם הוגשה תשובה, על שמיעת טענותיהם, יעביר הרשם לבית המשפט את כתב הערעור עם המצורף אליו ואת התשובה, אם הוגשה, ובית המשפט ידון בערעור לפי החומר שבכתב ויתן פסק דין.

פסק דין על פי החומר שבכתב

(ב) על אף האמור בתקנת משנה (א) רשאי בית המשפט להורות לרשם לקבוע מועד לשמיעת הערעור ואז יחולו תקנות אלה כאילו לא ויתרו בעלי הדין על שמיעת טענותיהם.

16. מסירת הודעות ומסמכים בערעור תיעשה לפי כללי המסירה שבחלק ד' לתקנות הפרוצידורה האזרחית, 1938, ובלבד שכראיה למסירת העתק החלטת הועדה שנשלחה בדואר רשום לתובע ולממונה על פי הוראות סעיף 36(ו) לחוק, תשמש הקבלה החוזרת של המכתב הרשום.

מסירת הודעות

17. הוגש ערעור לועדת הערעור על החלטה של הרמטכ"ל או על החלטה של מי שהוסמך על ידיו וועדת הערעור נתנה החלטה שמערערים עליה בפני בית המשפט, יחול האמור לגבי הממונה בתקנות אלה על הרמטכ"ל או מי שהוסמך על ידיו כאילו היו הממונה.

דין החלטה של הרמטכ"ל או של מי שהוסמך על ידיו

תק' תש"ל-1970

מיום 8.1.1970

**תק' תש"ל-1970**

[ק"ת תש"ל מס' 2507](http://www.nevo.co.il/Law_word/law06/TAK-2507.pdf) מיום 8.1.1970 עמ' 882

**החלפת תקנה 17**

הנוסח הקודם:

~~דין החלטה של הרמטכ"ל~~

~~17. הוגש ערעור לועדת הערעור על החלטת הרמטכ"ל וועדת הערעור נתנה החלטה שמערערים עליה לפני בית המשפט, ייקרא כל האמור בתקנות אלה לגבי הממונה כאילו המדובר הוא ברמטכ"ל.~~

18. לתקנות אלה ייקרא "תקנות שירות הקבע בצבא-הגנה לישראל (גימלאות) (ערעור בפני בית המשפט המחוזי), תשי"ז-1956.

השם

י"ד בחשון תשי"ז (19 באוקטובר 1956). פנחס רוזן

שר המשפטים

1. \* פורסמו [ק"ת תשי"ז מס' 647](http://www.nevo.co.il/Law_word/law06/TAK-0647.pdf) מיום 31.10.1956 עמ' 264.

   תוקנו [ק"ת תש"ל מס' 2507](http://www.nevo.co.il/Law_word/law06/TAK-2507.pdf) מיום 8.1.1970 עמ' 882 – תק' תש"ל-1970. [↑](#footnote-ref-1)