תקנות שירות התעסוקה (תעודות מקצוע), תשכ"א-1961

רבדים בחקיקה

עבודה – שירות התעסוקה – תעודת מקצוע

תוכן ענינים

|  |  |  |  |
| --- | --- | --- | --- |
| סעיף 1 | בקשה לתעודת מקצוע או לשינוי דרגה או סוג | [Go](#Seif1) | 2 |
| סעיף 2 | קביעת ועדת מקצוע | [Go](#Seif2) | 2 |
| סעיף 3 | מסמכים במקום בחינה | [Go](#Seif3) | 2 |
| סעיף 3א | המלצה על סמך אישור ע"י איגוד מקצועי | [Go](#Seif4) | 2 |
| סעיף 4 | שינוי דרגה או סוג | [Go](#Seif5) | 2 |
| סעיף 5 | בחינות חוזרות | [Go](#Seif6) | 2 |
| סעיף 6 | דיון בבקשה לשינוי דרגה או סוג | [Go](#Seif7) | 2 |
| סעיף 7 | תחילה | [Go](#Seif8) | 2 |
| סעיף 8 | השם | [Go](#Seif9) | 3 |

תקנות שירות התעסוקה (תעודות מקצוע), תשכ"א-1961[[1]](#footnote-1)\*

בתוקף סמכותי לפי סעיפים 48, 51, 56 ו-89 לחוק שירות התעסוקה, תשי"ט-1959, אני מתקין תקנות אלה:

1. בקשה לתעודת מקצוע או לשינוי דרגה או סוג תוגש למרכז ועדות המקצוע במשרד העבודה (להלן - המרכז), באמצעות לשכת העבודה שבתחום שיפוטה גר המבקש; בקשה לתעודת מקצוע ובקשה לשינוי דרגה או סוג תהיה לפי הטופס שנקבע בתוספת.

בקשה-לתעודת מקצוע או לשינוי דרגה או סוג

2. קיימות באזור או במקום יותר מועדת מקצוע אחת לאותו מקצוע, יקבע המרכז או מי שהוסמך לכך על ידיו לאיזו מהן תועבר הבקשה.

קביעת ועדת מקצוע

3. ועדת מקצוע תראה במסמכים המפורטים להלן הוכחה שהמבקש הוא בעל המקצוע הנדון בדרגה או מסוג כאמור לגביהם:

מסמכים במקום בחינה

(1) תעודת מקצוע לפי סעיף 22(ד) לחוק החניכות, תשי"ג-1953 - בדרגה או בסוג הנמוך ביותר הנהוג באותו מקצוע;

(2) תעודה המעידה שהמבקש סיים בהצלחה בית ספר מקצועי שאושר לענין חוק החניכות, תשי"ג-1953 - בדרגה או בסוג שהממונה על החינוך המקצועי במשרד החינוך והתרבות קבע לגבי המסיימים לימודיהם בו לאחר התייעצות במרכז;

(3) תעודה המעידה שהמבקש סיים בהצלחה קורס להכשרה מקצועית שאושר לענין תקנות אלה על ידי מי ששר העבודה (להלן - השר) הסמיכו לכך;

תק' תשל"ה-1975

(4) אישור על דרגה או סוג במקצוע הניתן על ידי ועדה ארצית לדירוג מקצועי בשיתוף עם משרד העבודה, בדרגה או בסוג הנקוב באישור;

ת"ט תשכ"ב-1961

תק' תשל"ה-1975

(5) (בוטלה).

תק' תשכ"ה-1964

מיום 22.9.1961

**ת"ט תשכ"ב-1961**

[ק"ת תשכ"ב מס' 1202](http://www.nevo.co.il/Law_word/law06/TAK-1202.pdf) מיום 22.9.1961 עמ' 53

(4) אישור על דרגה או ~~סוג המקצוע~~ סוג במקצוע שניתן על ידי ועדה ארצית לדירוג מקצועי בשיתוף עם משרד העבודה, לפני פרסום תקנות אלה ברשומות – בדרגה או בסוג הנקוב באישור;

מיום 8.12.1964

**תק' תשכ"ה-1964**

[ק"ת תשכ"ה מס' 1655](http://www.nevo.co.il/Law_word/law06/TAK-1655.pdf) מיום 8.12.1964 עמ' 494

**ביטול פסקה 3(5)**

הנוסח הקודם:

~~(5) אישור על דרגה או סוג במקצוע שניתן על ידי איגוד מקצועי לפני פרסום תקנות אלה ברשומות והאישור הוא מסוג האישורים שהלשכות הקודמות הכירו בהם, והמבקש עבד במקצוע לפחות שנתיים מתוך 3 השנים שקדמו להגשת הבקשה - בדרגה או בסוג הנקוב באישור.~~

מיום 14.5.1975

**תק' תשל"ה-1975**

[ק"ת תשל"ה מס' 3338](http://www.nevo.co.il/Law_word/law06/TAK-3338.pdf) מיום 14.5.1975 עמ' 1741

(3) תעודה המעידה שהמבקש סיים בהצלחה קורס להכשרה מקצועית שאושר לענין תקנות אלה על ידי מי ששר העבודה (להלן - השר) הסמיכו לכך ~~- בדרגה או בסוג הנמוך ביותר הנהוג באותו מקצוע~~;

(4) אישור על דרגה או סוג במקצוע שניתן על ידי ועדה ארצית לדירוג מקצועי בשיתוף עם משרד העבודה~~, לפני פרסום תקנות אלה ברשומות~~ – בדרגה או בסוג הנקוב באישור;

3א. ועדת מקצוע רשאית להמליץ על מתן תעודת מקצוע, להוציא תעודת מקצוע בדרגה או בסוג הגבוה ביותר הנהוגים באותו מקצוע, למבקש שבידו אישור שניתן על ידי איגוד מקצועי, שלפיו היה המבקש ביום הקובע בעל מקצוע בדרגה או בסוג פלוני, ובלבד שהמבקש עבד במקצועו תקופה שלפי תכנית הבחינות נקבעה כתקופת עבודה לאותם דרגה או סוג.

המלצה על סמך אישור ע"י איגוד מקצועי

תק' תשכ"ד-1964

לענין תקנה זו, "היום הקובע" - היום בו פורסמה הודעה ברשומות על ידי שר העבודה על מינויה לראשונה של ועדת מקצוע לאותו מקצוע.

מיום 8.12.1964

**תק' תשכ"ה-1964**

[ק"ת תשכ"ה מס' 1655](http://www.nevo.co.il/Law_word/law06/TAK-1655.pdf) מיום 8.12.1964 עמ' 494

**הוספת תקנה 3א**

4. בעל מקצוע שבידו תעודה המעידה שהוא סיים בהצלחה קורס להשתלמות מקצועית שאושר לענין תקנות אלה על ידי מי שהשר הסמיכו לכך - תראה בכך ועדת מקצוע הוכחה שדרגתו או סוגו הם כנקוב בתעודה.

שינוי דרגה או סוג

5. מועמד שנכשל בבחינה רשאי להיבחן שנית כעבור תקופה שועדת המקצוע תקבע.

בחינות חוזרות

6. ועדת מקצוע לא תדון בבקשה לשינוי דרגה או סוג במקצוע אלא כעבור לפחות שנה מיום שנקבעה לאחרונה דרגתו או סוגו במקצוע של המבקש או כעבור תקופה קצרה יותר שועדת המקצוע קבעה בעת שהמליצה לאחרונה על דרגתו או סוגו במקצוע.

דיון בבקשה לשינוי דרגה או סוג

7. תחילתן של תקנות אלה היא ביום ה' בחשון תשכ"ב (15 באוקטובר 1961).

תחילה

8. לתקנות אלה ייקרא "תקנות שירות התעסוקה (תעודות מקצוע), תשכ"א-1961".

השם

התוספת

(הושמטה)

כ' בתמוז תשכ"א (4 ביולי 1961) גיורא יוספטל

שר העבודה

1. \* פורסמו [ק"ת תשכ"א מס' 1181](http://www.nevo.co.il/Law_word/law06/TAK-1811.pdf) מיום 27.7.1961 עמ' 2484.

   ת"ט [ק"ת תשכ"ב מס' 1202](http://www.nevo.co.il/Law_word/law06/TAK-1202.pdf) עמ' 53.

   תוקנו [ק"ת תשכ"ה מס' 1655](http://www.nevo.co.il/Law_word/law06/TAK-1655.pdf) מיום 3.12.1964 עמ' 494 – תק' תשכ"ה-1964.

   [ק"ת תשל"ה מס' 3338](http://www.nevo.co.il/Law_word/law06/TAK-3338.pdf) מיום 14.5.1975 עמ' 1741 – תק' תשל"ה-1975. [↑](#footnote-ref-1)