תקנות שירותי הדת היהודיים (גמלאות לראש רשות) (סדרי קביעת גמלה, מתן הודעות, ביצוע והיוון), תשמ"א-1981

רשויות ומשפט מנהלי – גימלאות נושאי משרה

רשויות ומשפט מנהלי – רבנות ושירותי דת

תוכן ענינים

|  |  |  |  |
| --- | --- | --- | --- |
|  | פרק א': פרשנות | [Go](#med0) | 2 |
| סעיף 1 | הגדרות | [Go](#Seif1) | 2 |
|  | פרק ב': סדרי נוהל | [Go](#med1) | 2 |
| סעיף 2 | הודעה על גמלה | [Go](#Seif2) | 2 |
| סעיף 3 | בקשת גמלה | [Go](#Seif3) | 2 |
| סעיף 4 | דרישת פרטים ומסמכים | [Go](#Seif4) | 2 |
| סעיף 5 | מועדי תשלום | [Go](#Seif5) | 2 |
| סעיף 6 | הודעה על מאורע המשפיע על הקצבה | [Go](#Seif6) | 3 |
| סעיף 7 | הגשת הצהרה | [Go](#Seif7) | 3 |
| סעיף 8 | הודעה בדבר שינוי מען | [Go](#Seif8) | 3 |
| סעיף 9 | אופן תשלום גמלאות | [Go](#Seif9) | 3 |
| סעיף 10 | הודעה בדבר צירוף תקופות | [Go](#Seif10) | 3 |
|  | פרק ג': היוון | [Go](#med2) | 3 |
| סעיף 11 | הגדרות | [Go](#Seif11) | 3 |
| סעיף 12 | בקשה להיוון | [Go](#Seif12) | 3 |
| סעיף 13 | חישוב החלק המהוון לענין הניכוי | [Go](#Seif13) | 3 |
| סעיף 14 | חישוב היוון הקצבה | [Go](#Seif14) | 3 |
|  | תוספת | [Go](#med3) | 4 |

תקנות שירותי הדת היהודיים (גמלאות לראש רשות) (סדרי קביעת גמלה, מתן הודעות, ביצוע והיוון), תשמ"א-1981[[1]](#footnote-1)\*

בתוקף סמכותנו לפי סעיף 14 לחוק שירותי הדת היהודיים [נוסח משולב], תשל"א-1971, ובאישור ועדת העבודה והרווחה של הכנסת, אנו מתקינים תקנות אלה:

פרק א': פרשנות

1. בתקנות אלה –

הגדרות

"החלטה" - החלטת שירותי הדת היהודיים (גמלאות לראש מועצה דתית וסגניו), תשמ"א-1981;

"המנהל הכללי" - המנהל הכללי של משרד הדתות;

"ראש רשות" - כמשמעותו בסעיף 14(1) לחוק;

"זכאי" - שאיריו של ראש רשות, ראש רשות שחדל לכהן ושאיריו, הזכאים לגמלה לפי ההחלטה;

"שאיר" - מי שנקבע החלטה כשאירו של ראש רשות;

"גזבר" - גזבר הרשות בה כיהן לאחרונה ראש רשות שהוא או שאיריו היו לזכאים, לרבות מי שממלא תפקיד זה בפועל;

"גמלה" - קצבה או מענק, לרבות תשלומים אחרים נוספים שזכאי זכאי להם לפי ההחלטה;

"מועד ההיוון" - לגבי זכאי המבקש להוון חלק מקצבתו - היום האחרון בחודש שלאחר החודש שבו היה לזכאי, או היום האחרון בחודש בו הוגשה הבקשה להיוון לגזבר, הכל לפי המאוחר;

"לוח שבתוספת" - לוח 1 שבתוספת לתקנות הרשויות המקומיות (גמלאות לראש רשות וסגניו)(סדרי קביעת גמלה, מתן הודעות, ביצוע והיוון), תשל"ט-1979.

פרק ב': סדרי נוהל

2. (א) תוך שלושים ימים מיום שהיה אדם לזכאי, ישלח הגזבר למנהל הכללי הודעה על הגמלה שלדעתו יש לאשר לאותו זכאי; בהודעתו יפרט הגזבר את דרך קביעת הזכות לגמלה ושיעורה ויצרף להודעה כל מסמך שהומצא לו לצורך הקביעה האמורה.

הודעה על גמלה

(ב) תוך חמישה עשר יום מיום קבלת הודעת הגזבר כאמור בתקנת משנה (א), יקבע המנהל הכללי את הגמלה המגיעה לזכאי וישלח לו הודעה על כך במכתב רשום; העתק מהודעתו ישלח המנהל הכללי לגזבר.

3. (א) אדם הטוען שהוא עומד להיות זכאי או שהוא זכאי, רשאי לפנות בכל עת לגזבר בבקשה לקביעת הגמלה שתגיע לו או המגעת לו לדעתו; תוך שלושים ימים מיום קבלת הבקשה כאמור יעבירנה הגזבר למנהל הכללי בצירוף חוות דעתו המפורטת לגביה.

בקשת גמלה

(ב) תוך חמישה עשר ימים מיום קבלת הבקשה וחוות הדעת כאמור בתקנת משנה (א), יקבע המנהל הכללי את זכותו לגמלה של מגיש הבקשה ואת שיעור הגמלה ויודיע לו את קביעתו במכתב רשום; העתק מהודעתו ישלח המנהל הכללי לגזבר.

4. הגזבר והמנהל הכללי רשאים לפנות לזכאי ולבקש ממנו פרטים ומסמכים הדרושים לצורך קביעת זכותו לגמלה ושיעורה; דרשו הגזבר או המנהל הכללי פרטים או מסמכים כאמור יהיה עליהם למלא את החובות המוטלות עליהם לפי תקנה 2 או 3 תוך חמישה עשר יום מיום שנמסרו להם הפרטים והמצאו להם המסמכים שביקשו.

דרישת פרטים ומסמכים

5. (א) קצבה תשולם לזכאי לה בתום כל חודש.

מועדי תשלום

(ב) מענק ישולם לזכאי לו תוך שלושים ימים מיום שהמנהל הכללי קבע את זכותו.

(ג) סכום שהוון ישולם תוך שלושים יום ממועד ההיוון.

6. (א) זכאי המקבל קצבה יודיע לגזבר תוך שלושים יום על כל מאורע המשפיע על זכותו לקבל קצבה או על שיעורה, ובין היתר על –

הודעה על מאורע המשפיע על הקצבה

(1) שינוי במצבו המשפחתי;

(2) מאורע המשנה את מספר התלויים שיש להביאם בחשבון לענין הקצבה;

(3) קבלת הכנסה ממשכורת או מקצבה המשתלמים לו מאוצר המדינה, מקופת רשות מקומית, מקופת מועצה דתית או מקופה ציבורית אחרת כמשמעותה בסעיף 35 לחוק שירות המדינה (גמלאות) [נוסח משולב], תש"ל-1970 (להלן - קופה ציבורית), ושיעורה של משכורת או קצבה זו.

(ב) תוך חמישה עשר יום מיום קבלת הודעה על מאורע כאמור בתקנת משנה (א), ישלח הגזבר לזכאי הודעה במכתב רשום על השינוי שחל בקצבתו בעקבות המאורע; העתק מהודעתו ישלח הגזבר במכתב רשום למנהל הכללי.

7. מקבל קצבה יצהיר לפי דרישת הגזבר או המנהל הכללי כי לא אירע מאורע שיש בו כדי להשפיע על זכותו לקבל קצבה או על שיעור הקצבה המשתלמת לו.

הגשת הצהרה

8. זכאי ששינה את מענו יודיע לגזבר את מענו החדש תוך שבעה ימים מיום השינוי.

הודעה בדבר שינוי מען

9. גמלה תשולם בשיק משורטט שהזכאי הוא הנפרע הנקוב בו ושיישלח למען שעליו הודיע הזכאי לפי תקנות אלה, ואולם –

אופן תשלום גמלאות

(1) רשאי הגזבר להפקיד את הגמלה לזכות הזכאי אצל בנקאי שהזכאי הודיע עליו;

(2) גמלה המגעת לזכאי הנתון לאפוטרופסות תשולם לאפוטרופסו.

10. הטוען שבקביעת זכותו לקצבה ושיעורה יש לצרף תקופת כהונה קודמת או תקופת שירות קודמת במשרה ציבורית בהתאם להחלטה המזכה אותו בצירוף כאמור, יודיע על כך לגזבר תוך שלושה חדשים מיום שהחל לכהן כראש רשות או תוך שלושה חדשים מיום פרסום ההחלטה המזכה אותו בצירוף כאמור, הכל לפי המאוחר.

הודעה בדבר צירוף תקופות

פרק ג': היוון

11. בפרק זה –

הגדרות

"גיל" של אדם במועד ההיוון - הגיל הקרוב לגילו המצויין בטור א' בלוח שבתוספת;

"קצבה שנתית" - קצבה המגיעה במועד ההיוון, כפול 12;

"האחוז הקובע" - האחוז אשר ראש רשות שחדל לכהן מבקש להוון מקצבתו;

"המקדם" - המספר שבטור ב' בלוח שבתוספת, מול גילו של המהוון במועד ההיוון;

"א" - סכום המהווה את האחוז הקובע מקצבתו השנתית של המהוון המגיע לו במועד ההיוון.

12. (א) בקשה להיוון תוגש בכתב לגזבר ויצוין בה האחוז הקובע.

בקשה להיוון

(ב) תוך חמישה עשר יום מיום קבלת בקשה להיוון יודיע הגזבר למגיש הבקשה מהו סכום ההיוון שאושר לו וישלח העתק מהודעתו במכתב רשום למנהל הכללי.

13. מי שהיוון חלק מקצבתו על פי ההחלטה, יראוהו לענין ניכוי מהקצבה כאילו היוון את האחוז הקובע מקצבתו כפי שהוא משתנה מפעם לפעם; אולם לענין זה לא תבוא בחשבון הפחתת קצבה עקב קבלת משכורת או קצבה מאוצר המדינה, מקופת רשות מקומית, מקופת מועצה דתית או מקופה ציבורית.

חישוב החלק המהוון לענין הניכוי

14. סכום ההיוון של חלק מקצבתו של מהוון יהא: א X המקדם.

חישוב היוון הקצבה

תוספת

(תקנה 11)

(הושמטה)

א' בניסן תשמ"א (5 באפריל 1981)

זבולון המר יורם ארידור

שר החינוך והתרבות שר האוצר

ממלא מקום שר הדתות

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשמ"א מס' 4244](http://www.nevo.co.il/Law_word/law06/TAK-4244.pdf) מיום 18.6.1981 עמ' 1127. [↑](#footnote-ref-1)